
NHEBHMK 


Izdaje: NIŠRO »DNEVNIK«, OOUR IZDAVAČKA DELATNOST 
21.000 NOVI SAD, Vojvođanskih brigada 7/VI 


Kao što smo i predvideli, došlo je do zakašnjenja prošlog broja Alefa. 
Razlozi su čisto tehničke prirode: naša štamparija je preopterećena pred 
Novu godinu i predviđeno malo zakašnjenje pretvorilo se u vrlo veliko, što 
je izazvalo mnoštvo reakcija čitalaca. Stigla su brojna pisma sa pitanjem 
»šta je s Alefom?« a redakcijski telefon neprestano je zvonio. Sada, kada 
imate i ovaj broj u rukama, nadamo se da ste konačno prestali da 
strahujete nad sudbinom našeg i vašeg SF časopisa. Doduše, zakašnjenja 
će povremeno biti i ubuduće, ali nastojaćemo da više ne budu ovako 
drastična. 

»Dnevnik« namerava da u ovoj godini posebnu pažnju posveti 
naučnoj fantastici. Pored Alefa, koji će nastaviti svojim tempom izlaženja i 
kvalitetom, planira se povećanje kvaliteta romana u X—100 ediciji (već 
smo imali nekoliko zapaženijih imena u drugoj polovini prošle godine: 
Strugacki, Laumer, Karter, Nolan...), a biblioteka »Supernova«, za razliku 
od prvog kola sastavljenog od novela i priča, predstaviće vam šest 
romana, od kojih su dva izuzetnog kvaliteta: »Razoreni čovek« nedavno 
preminulog Bestera i »Jeka oko njegovih kostiju« Tomasa Diša, a ni ostali 
(Zelazni, Hajnlajn, Simak i braća Strugacki) ne zaostaju mnogo. Posebna 
poslastica za ljubitelje SF-a, obaveštavamo čitaoce Alefa da je »Dnevnik« 
otkupio autorska prava za objavljivanje trenutno najvećeg američkog SF 
hita. U pitanju su tri romana Orsona Skota Karda koji čine »Ender« 
trilogiju: »Enderova igra«, »Govornik u ime mrtvih« i, još nenapisan, 
»Ender izdajnik«. O svim ovim izdanjima bićete naknadno, ali na vreme i 
podrobno informisani. Za sada toliko, koliko da znate šta da očekujete od 
nas. 

Što se ovog broja Alefa tiče, pripremili smo mešavinu starih i novih 
priča (najstarija je objavljena pre više od dvadeset godina, a najsvežija pre 
samo jedanaest meseci). Jugoslovenske autore ovoga puta predstavlja 
Branko Gradišnik, jedan od najboljih slovenačkih i jugoslovenskih SF 
pisaca, a u intervjuu Vilijam Gibson nam otkriva karte — demistifikacija 
kiberpanka. 

Još od prvih brojeva planirali smo da uvedemo godišnje glasanje 
čitalaca za najbolje priče i priloge u Alefu. Opširnije o svemu tome možete 
pročitati na sto šestoj strani. Cilj ovakve ankete je, pre svega, da 
steknemo što podrobniji i širi uvid u vaša interesovanja, SF orijentaciju i 
ukus. A sve to, naravno, da Alef bude još bolji. 


Boban KNEŽEVIĆ 


PISMA 


Poštovani uredniče, 

čestitam vam ovaj uređivački potez. 
Alef je bio potreban našoj SF-sceni. On 
dolazi kao pravo osveženje. Možda sa 
Alefom možemo biti manje skeptični u 
pogledu budućnosti SF-žanra kod nas. 
Dva SF-magazina su nekakav optimum za 
naše SF-podneblje. Napokon smo dobili 
dijalektiku u SF-magazinima. Alef kupu- 
jem, razumljivo, od prvog broja i pretpo- 
stavljam da shvatam vašu uređivačku 
koncepciju (da ne kažem viziju). Za svaku 
pohvalu je raznovrsnost pisaca zastuplje- 
nih u Alefu. Samo nastavite tako. 

»Građanin galaksije« je bio intere- 
santno štivo. Dobro je što ste za prvi 
roman odabrali Hajnlajna. Mag, kao što je 
Hajnlajn, nije mogao zakazati. Jedva 
čekam Farmera. O »Riverworldu« sam 
čuo dosta toga pohvalnog ali eto, nikako 
mi nije dolazio pod ruke. 

Mislim da je predlog druga Horvata 
vredan razmatranja. Što ne biste romane 
objavljene u Alefu objavili, recimo, u 
ediciji »Supernova«? Farmera objavite, 
ako već objavljujete, u malo luksuznijem 
izdanju. 

Do Alefa broj 3 sve mi je bilo jasno! U 
Alefu 4 ne znam ni ko je nacrtao naslov- 
njak (je li to Michael Wheelan?). Mogli 
biste s vremana na vreme da napišete 
koji redak o SF-ilustracijama. 

Neću više ništa da predlažem, jer mi 
se Alef, kakav je sad, sviđa. Poboljšane 
korice u četvrtom broju Alefa su vam 
promašena investicija! Prva tri broja 
Alefa kupovao sam u dva primerka; jedan 
da pročitam a drugi da sačuvam. Četvrti 
broj Alefa sam kupio u jednom primerku. 

Možda biste mogli uvrstiti koju priču 
Priesta u nekom od sledećih brojeva, 
naravno, pod pretpostavkom da ih taj 
čova uopšte i ima. Iskreno vaš, 

Samet Nuhiu 
VP 4447/3 
92002 Štip 


Nije Majki Velan. Autor naslovne stra- 


ne Alefa je zasad i nama nepoznat. 
Neobjavljivanje imena ilustratora naslov- 
ne strane propust je koji nam se, vero- 
vatno, više neće desiti. Takođe, nastoja- 
ćemo da ubuduće koristimo radove 
domaćih autora, ukoliko bude dovoljno 
kvalitetnih, naravno. Pisaćemo_ i o 
ilustratorima, i o svemu drugom. Ali ne 
odjedanput i ne u jednom broju. Malo 
strpljenja, dragi čitaoci, mnogo toga je 
pred nama. 


Draga redakcijo, 

Zaista sam se uplašio kada se ALEF 
nije pojavio na kiosku u predviđeno vre- 
me. Nisam znao za onu američku 
statistiku, ali mi je nešto došlo hladno 
oko srca. Onda, dan za danom, ista slika: 
ja pred kioskom i raspitujem se za »tamo 
neki ALEF«. Gotovo sam se pomirio sa 
sudbinom. Srećom, sudbina nije bila 
toliko okrutna. 

Sada, pošto smo svi zajedno pregrmeli 
famoznu »krizu prva tri broja«, ponovo 
mogu da se, sa olakšanjem, vratim svako- 
dnevnoj tematici: pohvalama, kritikama, 
predlozima. 

Prvo ću početi sa pohvalom. 

Bitno ste popravili povez i korice. To 
zaslužuje sve čestitke. ALEF se više ne 
raspada prilikom čitanja, a plastificirane 
korice daju mu sjaj dijamanta među 
ostalim časopisima na kiosku. To mu i 
priliči. Hm, zašto baš sve pohvale moraju 
biti pomalo patetične? 

Kritika će biti više. Ne znam da li ih sve 
zavređujete, ali su sve upućene u 
najboljoj nameri. 

1) U poslednja dva broja, posebno 
četvrtom, kvalitet štampe na unutrašnjim 
stranicama bitno je opao. Ponegde je 
toliko loš da se ne može dešifrovati ono 
što je napisano. Ima i delova gde se slova 
uopšte ne vide. 

2) Ovo može biti povezano sa kritikom 
1. Kvalitet papira je loš. Ako je moguće, 
koristite kvalitetniji papir. Neka cena bu- 
de i drastično povećana. Kolekcionarima 

bi to moglo puno da znači. 

3) Odmah po izlasku prvog ALEFA, 
poslao sam jednu svoju priču na recen- 
ziju. Još ne znam rezultat. Bez obzira na 
to, uskoro ću poslati još jednu. Ipak, 
nadam se da će recenzija brže stizati do 
autora. Ako ništa drugo, neka to budu 
samo kratke informacije, kao one u 
SIRIUSU. 

Zeleo bih da podržim predlog druga- 
rice Vande Kraf. Sigurno bi DOPRINELO 
razvoju autorskog SF-a kod nas pokreta- 
nje jednog takvog konkursa. Nagrade 
mogu biti zaista simbolične. Dovoljno bi 
bilo i samo objavljivanje pobedničkog 
romana na stranicama ALEFA. Možda bi 
konkurs mogao biti pokrenut već od 
sledećeg broja, a promocija bi mogla biti 
početkom sledeće (1989) godine. Mnogo 
ljubitelja SF-a kod nas okušalo se u 
pisanju priča. Mnogi od njih oprobali bi se 
i u pisanju romana. Razmislite, možda je 
među nama neki novi Klark, Asimov, 
Legvinova... 

Na kraju, svim ljubiteljima SF-a u 
Jugoslaviji želim srećnu i uspešnu 1988. _ 

GORAN POPOVIC 
ZEMUN POLJE 


Pre svega, morate shvatiti i prihvatiti 
da je Alef namenjen najširoj čitalačkoj 
publici, a ne samo kolekcionarima. Dras- 
tično povećanje cene uz kvalitetan papir 
sasvim sigurno bi i drastično smanjilo broj 
kupaca Alefa, što bi na kraju dovelo do 
njegovog gašenja. To ne želimo. Ni mi ni 
vi. Ponešto se može poboljšati i biće uči- 
njeno čim se za to ukaže prilika... 
Pokrenuli ste pitanje recenzija domaćih 
priča, koje u Alef u za sada izostaju, a po 
svoj prilici, moraće da budu uvedene. 
Mnogi, među kojima ste i vi, traže 
podrobnije odgovore. Tu se javljaju 
određeni problemi. Veliki broj priča je 
izuzetno lošeg kvaliteta, većina otkriva 
potpune antitalente za pisanje i kako to 
saopštiti autoru? Kako reći mladom piscu 
da mu je priča apsolutni promašaj, ili da 
nema nikakvih književnih vrednosti. Ako 
tako napišete, neko će se razočarati i 
napustiti sve, a možda bi posle deset ili 
petnaest godina rada postao značajan 
pisac. Ako nekom antitalentu ulijete laž- 
nu nadu, on može da napusti školu i 


posao i posveti se skribomaniji sa dubo- 
kim uverenjem da će dobiti Nobelovu 
nagradu za književnost. Jasno je, takođe, 
da ne možemo ostaviti mlade pisce u 
nadi i neizvesnosti mesecima i godinama 
pošto nam pošalju radove. Sistem koji za 
sada primenjujemo, a koji će se ipak 
morati izmeniti je sledeći: autore čije 
priče odaberemo za objavljivanje izvešta- 
vamo o tome u roku od tri meseca od 
prispeća priče... osim ako je ne objavimo 
pre toga. Znači, za sada su samo oni koji 
su napisali nešto dobro (po našim 
merilima), mogli da čuju koju reč o svom 
delu. 


Druže uredniče, 

Bio sam zatečen novim i kvalitetnijim 
izgledom Alefa. Već sam ga i otpisao jer 
se dugo nije pojavljivao. A onda se 
pojavio (kao Feniks) i... i postao legenda. 
Bila bi stvarno velika šteta da se ugasio 
kao što je ugasnula i Andromeda. 

Djela koja objavljujete vrlo su kvali- 
tetna, a to koliko je koja priča dobra, ovisi 
o ličnom ukusu čitaoca. Jer, o ukusima ne 
treba raspravljati. Usput, imam jedan 
prijedlog. Sto ne bi otvorili rubriku gdje bi 
se našla lista najboljih priča iz svih 
brojeva Alefa? Tako bismo imali uvid u 
ono što se čitaocima sviđa, a što ne. 

O romanu »Građanin Galaksije« ne- 
mam neko visoko mišljenje i smatram da 
ste mogli objaviti neko remek-djelo koje 
još uvijek nije objavljeno kod nas. Učinite 
to što prije. Također, ne slažem se s 
čitaocem koji je rekao da samo štam- 
panje u dvoredu obezvrijeđuje djelo i da 
je to svojevrsna oznaka za šund. Djelo- 
mično se ne slažem ni sa Vama, druže 
uredniče, kad kažete da je tako djelo 
lakše čitati. Smatram da, ako je djelo 
dovoljno jako i zanimljivo da privuče 
čitaoca, nema veze kako se ono štampa. 
Važno je ono što to djelo nosi u sebi. 
Djelo može biti štampano i u vrlo gustim 
redovima i, ako je zanimljivo čitaocu, 
može se vrlo lako pratiti. 

Zelio bih kontaktirati sa SF-kolegama 
sa područja cijele Jugoslavije pa stoga 
objavite moju adresu: 

Siniša Brnad, 

Barčev trg 14, Utrina, 
41020 Novi Zagreb. 

Džek Vans 


POSLEDNJI ZAMAK 


Jack Vanse: THE LAST CASTLE, 1966. 


Prevod sa engleskog: Goran Sinadinović 


Pri kraju olujnog letnjeg popodneva, kad se sunce napokon počelo probijati kroz 
iskrzane crne kišne oblake, zamak Džanil je pao a njegovo stanovništvo uništeno. 


Gotovo do poslednjeg trenutka klike među klanovima zamka gložile su se kako da 
se dostojno sretnu sa Sudbinom. Gospoda od ugleda i časti izabraše da ignorišu sve 
nedostojne okolnosti i posvetiše se svojim uobičajenim aktivnostima, ni više ni manje 
pedantno nego obično. Nekoliko kadeta, očajnih do tačke histerije, uzeše oružje i behu 
spremni da se odupru završnom jurišu. Ostali pak, otprilike četvrtina celokupnog 
stanovništva, čekali su pasivno, spremni — gotovo srećni — da okaju grehe ljudske 
rase. 

Na kraju, smrt dođe jednako za sve; i svi izvukoše onoliko zadovoljenja u svom 
umiranju koliko taj suštinski nemilosrdan proces može pružiti. Oni ponosni sedeli su 
okrećući stranice svojih divnih knjiga, ili su razmatrali svojstva vekovima starih napitaka, 
ili su milovali svog omiljenog Fana. Umrli su bez ponižavajućeg obaziranja na činjenice. 
Usijane glave su pojurile uz blatnjavu strminu koja se, protivno zdravom razumu, 
nejasno ocrtavala nad bedemima Džanila. Većina beše pokopana pod klizećim kamenim 
otpacima, ali nekolicina je stigla do grebena da puca, seče, ubada, sve dok i sami nisu 
bili ustreljeni, smrvljeni poluživim teretnim kolima snage, isečenl ili izbodeni. Oni 
skrušeni čekali su u klasičnom položaju okajavanja, na kolenima, pognutih glava, i 
stradaše u, kako su verovali, procesu u kome Mekovi behu simboli, a ljudski greh 
realnost. Na kraju svi behu mrtvi: gospoda, dame, Fani u paviljonima, Kmetovi u 
štalama. Od svih onih koji su naseljavali Džanil, samo ptice preživeše, stvorenja 
neprijatna, nezgrapna i podmukla, zaboravna u ponosu i veri, brinući više da sačuvaju 
čitavu kožu, nego dostojanstvo svog zamka. 

Dok su Mekovi u rojevima nadirali preko bedema, Ptice napustiše svoje viseće 
postelje. Vrištale su kreštave uvrede dok su lepršale na istok prema Hagedornu, sada 
poslednjem zamku na Zemlji. 


Cetiri meseca ranije, Mekovi su se pojavili u parku pred Džanilom, tek pristigli sa 
masakra Morskog Ostrva. 

Penjući se na tornjeve i balkone, u laganoj Večernjoj Promenadi, sa bedema i bra- 
nika, gospoda i dame Džanila, ukupno nekih dve hiljade, gledali su dole na smeđe-zlat- 
ne ratnike. Njihovo raspoloženje bilo je složeno: razveseljena ravnodušnost, lakomislen 
prezir, povrh mešavine sumnji i zlih slutnji. Sva ta raspoloženja bila su plod triju osnov- 
nih okolnosti: njihove sopstvene izvanredno prefinjene civilizacije, sigurnosti obezbe- 
đene zidovima Džanila i činjenica da nisu mogli smisliti ništa što bi izmenilo okolnosti. 

Mekovima Džanila trebalo je dugo dok nisu otišli da se pridruže revoltu. Ostali su 
samo Fani, Kmetovi i Ptice, od kojih se oblikovalo ono što bi moglo biti parodija 
kaznene sile. 

U početku je izgledalo kao da nema potrebe za takvom silom. Džanil je smatran 
neosvojivim. Zidovi, dve stotine stopa visoki, bili su od crnog istopljenog kamena u 
mrežama od srebrnoplave čelične legure. Solarne ćelije obezbedivale su energiju za sve 
potrebe zamka, a u slučaju nužde hrana je mogla biti sintetisana iz ugljendioksida i 
vodene pare, kao i sirup za Fane, Kmetove i Ptice. Potreba za tako nečim nije bila 
nezamisliva. Džanil je bio sam sebi dovoljan i bezbedan, iako bi neprijatnosti mogle 
nastati kad bi se mašinerija pokvarila, a ne bi bilo Mekova da je poprave. Situacija je 

tada bila uznemirujuća, ali daleko od očaja. Tokom dana, gospoda su iznela energetske 
pištolje i sportske puške, te pobila toliko Mekova, koliko je krajnji domet dozvoljavao. 

Po mraku, Mekovi su dovukli teretna kola snage i pokretače zemlje, i počeli dizati 
nasip oko Džanila. 

Narod iz zamka je gledao ne shvatajući, sve dok nasip nije dostigao visinu od 
pedeset stopa i prljavština počela da se prosipa niz zidove. Tada je strašna namera 
Mekova postala očigledna i bezbrižnost je ustupila mesto turobnim slutnjama. 

Sva gospoda Džanila bila su obrazovana u bar jednom području znanja. Neki su bili 
matematički teoretičari, drugi su se bavili detaljnim proučavanjem fizičkih nauka. Neki 
od njih, uz nekoliko Kmetova za puku fizičku upotrebu, nameravali su da dovedu 
energetski top u upotrebljivo stanje. Na nesreću, top nije bio održavan na pravi način. 
Pojedini delovi su vidno korodirali ili bili oštećeni. Verovatno bi ti delovi mogli biti 
zamenjeni u mekovskim radionicama na drugom podnivou, ali niko iz grupe nije znao 
mekovsku nomenklaturu ili sistem skladištenja. Vorik Medensi Arban (što bi značilo 
Arban od Medensijevih iz Vorikovog klana) predložio je da radna snaga Kmetova istraži 
skladište. Ali, obzirom na ograničene mentalne kapacitete Kmetova, ništa nije bilo 
učinjeno i ceo plan o popravci energetskog topa je propao. 

Plemstvo Džanila opčinjeno je posmatralo kako se blato gomila oko njih, u kružnom 
nasipu nalik na krater. Leto se bližilo kraju, i jednog oblačnog dana blato i kamenje 
pojaviše se iznad branika, i stade se prosipati preko na dvorišta i trgove. Džanil će 
uskoro biti pokopan, a sve u njemu ugušeno. 

Tada je grupa impulsivnih mladih kadeta sa više elana nego dostojanstva, uzela 
oružje i pojurila na nasip. Mekovi su obrušili zemlju i stenje na njih, ali nekolicina ih je 
stigla do grebena, gde su se borili u zastrašujućem nadahnuću. 

Petnaest minuta je borba besnela i zemlja se natopi krvlju. U jednom 
veličanstvenom trenu, kadeti počistiše greben. Da većina njihovih drugova nije bila 
izgubljena pod kamenjem, sve bi bilo moguće. Ali Mekovi se pregrupisaše, navališe 
napred. Ostade deset ljudi, onda šest, pa četiri, pa jedan, pa nijedan. Mekovi 
umarširaše niz padinu, prikupiše se na bojištu, i s mračnom žestinom pobiše sve što 
zatekoše. Džanil, koji sedam stotina godina beše boravište plemenite gospode i 
otmenih dama, postade beživotna olupina. 

Mek, stojeći kao primerak u muzejskoj vitrini, beše stvorenje čoveku nalik, potičući, 
u svojoj prvobitnoj verziji, sa planete Etamina. Njegova čvrsta tamnobronzana koža 
svetlucala je metalnim sjajem, kao da je nauljena ili uglačana voskom. Bodlje koje su 
izbijale iz lobanje i vrata sijale su poput zlata i behu pokrivene zaštitnim bakarno- 
hromiranim slojem. Čulni organi bili su mu grupisani na mestu čovekovih ušiju. Njegovo 
lice beše nabrani mišić, sličan ljudskom mozgu. Njegov želudac, vertikalna nepravilna 
pukotina pri dnu »lica«, beše zastareli organ zbog kese za sirup koja je bila uvedena pod 
kožu ramena, te su organi za varenje, prvobitno korišćeni za izdvajanje hrane iz trule 
močvarne vegetacije i mekušaca, atrofirali. Mekovi obično nisu nosili odeću osim, 
možda, radnu pregaču ili pojas za alat, te bi na dnevnom svetlu njihova crvenkasto- 
bronzana koža pružala lepu sliku. To je bio Mek, stvorenje suštinski delotvorno kao i 
čovek, možda čak i više, zahvaljujući svom izvanrednom mozgu koji je funkcionisao i 
kao radio-primopredajnik. Radeći u masama, na hiljade njih, delovao je manje 
zadivljujuće, manje sposobno; hibrid čoveka i bubašvabe. 

Neki ljudi od znanja, posebno D. R. Žardin od Morninlajta i Salonson od Tuanga 
smatrahu Mekove blagim i flegmatičnim, no učeni Klaghorn iz zamka Hagedorn tvrdio 

je drugačije. Emocije Mekova, govorio je Klaghorn, različite su od ljudskih, i samo 
nejasno shvatljive ljudima. Posle opsežnog istraživanja, Klaghorn je izdvojio desetak 
mekovskih emocija. 

Uprkos takvim istraživanjima, revolt Mekova je došao kad potpuno iznenađenje, ne 
manje za Klaghorna, D. R. Žardina i Salonsona nego za sve ostale. Zašto, pitali su se svi. 
Kako je do tada pokorna grupa mogla da skuje tako smrtonosnu zaveru? 

Najrazumnija pretpostavka bila je takođe i najjednostavnija: Mekovi su mrzeli 
ropstvo i Zemljane koji su ih preselili iz njihove prirodne sredine. Oni koji ustaše protiv 
ove teorije tvrdili su da ona projektuje ljudske emocije i stavove na neljudske 
organizme, te da su Mekovi imali sve razloge da osećaju zahvalnost prema gospodi koja 
ih oslobodiše uslova koji su vladali na Etaminu Devet. Zato bi prva grupa pitala: »Ko sad 
projektuje ljudske stavove?«, odgovor njihovih protivnika bio bi: Pošto niko ne zna 
zasigurno, jedna projekcija nije apsurdnija od druge.« 


2 


Zamak Hagedorn zauzimao je vrh crne dioritne litice nadnoseći se nad širokom 
dolinom ka jugu. Veći i veličanstveniji od Džanila, Hagedorn je bio zaštićen zidovima 
prečnika jedne milje, tri stotine stopa visokim. Branici su bili punih devet stotina stopa 
iznad doline, a čak i više behu tornjevi, kule i osmatračka gnezda. Dve strane litice, 
istočna i zapadna, spuštale su se strmo u dolinu. Severna i južna strana, neznatno 
manje strme, bile su terasaste, sa sadnicama grožđa, artičoka, krušaka i narova. Drum 
koji se dizao iz doline vodio je u krug oko stene i prolazio kroz glavnu kapiju direktno na 
glavni trg. Prekoputa se nalazila velika Rotunda, a do nje sa svake strane behu visoke 
Kuće dvadeset osam porodica. 

Prvobitni zamak, sagrađen odmah po povratku ljudi na Zemlju, nalazio se na mestu 
sadašnjeg trga. Deseti Hagedorn je prikupio svu silu Kmetova i Mekova da podignu 
nove zidove, posle čega je srušio stari zamak. Dvadeset osam Kuća poticalo je iz tog 
vremena, od pre petsto godina. 

Ispod trga su se nalazila tri servisna nivoa: štale i garaže na dnu, zatim mekovske 
radnje i mekovske stambene četvrti, a na sledećem su bile različite ostave, magacini, i 
specijalizovane prodavnice i radionice: pekara, pivara, kamenorezac, arsenal, riznica i 
slično. 


Sadašnji Hagedorn, dvadeset šesti po redu, beše Klaghorn od Overvilsa. Njegov izbor 
bio je povod opšteg iznenađenja, jer O. K. Čarli, kako su ga zvali pre njegovog uzdignuća 
beše gospodin ne baš izuzetnog društvenog statusa. 

Njegova elegancija, ugladenost i obrazovanje behu sasvim obični; nije bio poznat ni 
po kakvoj znamenitoj originalnosti ili misli. Bio je skladno građen: lice mu je bilo 
četvrtasto i koščato, sa malim i pravim nosem, sa dobroćudnim, blizu smeštenim očima. 
Obično je izgledao pomalo rasejano — njegovi protivnici bi upotrebili izraz »prazan«. 
No, beše dovoljan samo mig, mali pokret markantnih svetlih obrva, pa da to lice 
postane tvrdoglavo i nabusito, detalj koga O.K. Čarli nije bio svestan. 

Položaj, u situacijama koje ne iziskuju upotrebu zvaničnog autoriteta, beše 
privlačna i poželjna stvar, te je svako želeo da bude gospodin Hagedorn. Stoga je izbor 
Hagedorna bilo pitanje od ne male važnosti, predmet stotinu razmatranja, i behu retki 

oni koji su otpali zbog nekih starih ispada, povreda etikecije ili protokola, što bi bilo 
razmatrano sa vrlo neprijatnom otvorenošću. | dok bi se kandidat trudio da pobije 
sumnje, prijateljstva bi bila nepovratno prekinuta, ogorčenost narasla, reputacije 
uništene. Uspon O. K. Čarlija predstavljao je kompromis između dve klike u Overvilsima, 
klanu kome je pripala čast izbora. 

Gospoda, između kojih je O. K. Čarli predstavljao kompromis, behu izuzetno 
cenjeni, ali su se razlikovali u potpuno suprotnim stavovima prema životu. Prvi je bio 
plemeniti Gar iz porodice Zubeld. Predstavljao je tradicionalne vrline zamka Hagedorn; 
bio je izuzetno prefinjen čovek, oblačio se sa apsolutnom elegancijom, uvek ispeglan i 
sa tradicionalnom rozetom Overvilsa u savršenom položaju. Bio je mešavina 
nonšalantnosti i elegancije. Duhovitostima je potkrepljivao briljantne aluzije i igre reči. 
Kad je bio uzbuđen postajao je potpuno sarkastičan. Mogao je citirati svako značajnije 
literarno delo, briljantno je svirao na lutnji sa devet žica, i bio nenadmašan u 
Prikazivanju Drvenih Tunika. Bio je proučavalac starina ogromnog znanja i mogao je 
označiti mesto svih glavnih gradova stare Zemlje, ili raspravljati satima o istoriji davnih 
vremena. Njegovoj vojnoj veštini nije bilo ravne u Hagedornu, i merio se samo sa D. K. 
Megdehom iz zamka Delora, možda i sa Brušamom od Tuanga. Mane? Slabe tačke? 
Moglo bi se naći nekoliko: sitničavost, usled koje bi često pravio oštre, čak neprijatne 
primedbe, i svojeglavost koja se graničila sa razumom. 

Za O. Z. Gara se nije moglo reći da je dosadan ili neodlučan, a njegova hrabrost bila 
je iznad svake sumnje. Dve godine ranije, lutajuća banda Nomada upala je u dolinu 
Lusern, ubijala Kmetove, krala stoku, čak su se usudili da odapnu strelu u grudi jednom 
isetskom kadetu. O. Z. Gar je odmah sakupio kaznenu četu Mekova, ukrcao ih na tuce 
teretnih kola snage i krenuo u potragu za Nomadima, stigavši ih blizu Suve reke, pored 
ruševina vorsterove katedrale. Nomadi su bili neočekivano jaki i lukavi, nimalo 
raspoloženi da podviju rep. Za vreme bitke, O. Z. Gar je pokazao najprimernije 
ponašanje, komandujući napadom sa sedišta svojih kola, sa po jednim Mekom sa svake 
strane koji su štitovima odbijali strele. 

Sukob se završio rasulom Nomada. Za sobom su ostavili dvadeset sedam 
razbacanih trupina u crnim ogrtačima, dok je samo dvadeset Mekova izgubilo svoje 
živote. 


O. Z. Garov protivnik na izborima bio je Klaghorn, starešina porodice Klaghorn. Kao i O. 
Z. Gar, i Klaghorn je bio oličenje hegedornskog društva i tradicije. Nije bio manje 
obrazovan od O. Z. Gara, mada ne tako mnogostran. Njegovo glavno polje proučavanja 
bili su mekovi, njihova psihologija, govor i društveni obrasci. Klaghornovi govori su bili 
dublji, ali manje zabavni i ne tako jezgroviti kao O. Z. Garovi. Retko se koristio 
neuobičajenim frazama i aluzijama kojima su se odlikovale Garove diskusije, govoreći 
stilom lišenim kitnjastih ukrasa. Klaghorn nije držao Fane. O. Z. Gar je pak imao četiri 
nadopunjujuće Paučinaste Divote koje su bile čudo od lepote. Značajna razlika među 
njima bila je u njihovim filosofskim pogledima. O. Z. Gar, tradicionalista, pravi primerak 
svoga društva, usvajao je njegove principe bez rezerve. Nisu ga mučile ni krivica ni 
sumnja; nije želeo da menja uslove koji su priuštili život pun bogatstva za preko dve 
stotine dama i gospode. Klaghorn, iako nije bio Pokajnik, beše poznat po tome što nije 
bio zadovoljan opštim ustrojstvom života u zamku Hagedorn, i branio je svoje stavove 
tako uverljivo da su mnogi odbijali da ga slušaju, ne želeći da izgube osećaj lagodnosti. 

Ali mutno nezadovoljstvo se širilo, i Klaghorn je imao mnogo uticajnih pomagača. 

Kad je došlo vreme za otvaranje glasačkih kutija, ni O. Z. Gar ni Klaghorn nisu bili 
skupili dovoljno glasova. Na kraju je na položaj došao gospodin koji to, ni u svojim 
najoptimističkijim proračunima, nije očekivao: gospodin uljudan i ponosan, no bez 
preterane dubine; ozbiljan, tačnije bez živahnosti: društven ali ne i sposoban da iznudi 
saglasnost sa zaključkom sa kojim je teško složiti se: O. K. Čarli, novi Hagedorn. 

Šest meseci kasnije, u tamnim časovima pre svitanja, Mekovi Hagedorna su 
ispraznili svoje četvrti i otišli, noseći sa sobom teretna kola snage, alat, oružje i 
električarsku opremu. Akcija je očito dugo bila pripremana, jer su istovremeno i na 
potpuno isti način otišli Mekovi iz osam drugih zamaka. 


Prva reakcija u Hagedornu, kao i svuda uostalom, bila je neverica, zatim bes, a potom 
— kad se razmislilo o posledicama — osećanje naslućivanja i nevolje. 

Novopostavljeni Hagedorn, vode klanova, i nekoliko uglednika koje je odabrao 
Hagedorn našli su se u zvaničnoj dvorani za zasedanje Veća, da razmotre problem. 
Sedeli su oko velikog stola prekrivenog crvenim somotom: Hagedorn na čelu; Ksanten i 
Izet sa njegove leve; Overvil, Ori i Bedri sa njegove desne strane; zatim ostali, 
uključujući O. Z. Gara, I. K. Lajnusa, A. G. Bernala, izuzetno sposobnog matematičkog 
teoretičara, B. F. Vajasa, vrlo sposobnog istraživača starina koji je utvrdio položaje 
mnogih gradova davnine: Palmire, Libeka, Eridua, Zanesvila, Bartona — na — Trentu i 
Masilije, između ostalih. Starešine porodica popuniše veće: Marun i Bodun od Orija; 
Kvaj, Rozet i Idelsea od Ksantena; Judžius od Izeta, Klaghorn od Overvilsa. 

Sedeli su u tišini desetak minuta, sređujući svoje misli u nemom činu psihičkog 
prilagođavanja. 

Napokon je Hagedorn progovorio: »Zamak je iznenada sluđen od svojih sopstvenih 
Mekova. Nije potrebno reći da ova neprijatna situacija zahteva da bude rešena što je 
pre moguće. Ovde ćemo se, siguran sam, svi složiti.« 

Pogledao je na sto. Svi gurnuše napred svoje pločice od slonovače da potvrde 
saglasnost — svi izuzev Klaghorna, koji nije mnogo držao do formalnosti. 

Iset, ozbiljan sedokosi gospodin izuzetno lepe spoljašnosti, uprkos svojim sedam- 
desetim godinama, progovorio je mračnim glasom. »Ne vidim svrhu u umovanju i 
odlaganju. Jasno je šta moramo učiniti. Činjenica je da su Kmetovi slab materijal od 
koga bi se pravila oružana sila. Pa ipak, moramo ih okupiti, opremiti sandalama, 
odećom i oružjem tako da nas ne osramote, i dati im dobro vođstvo: O. Z. Gara ili 
Ksantena. Ptice bi mogle uočiti skitare, mi ćemo ih slediti dotle, narediti Kmetovima da 
ih dobro izmlate, pa poterati kući po još.« 

Ksanten, tridesetpetogodišnjak, neuobičajeno mlad za starešinu klana, i notorni 
podbunjivač, zatresao je glavom: »ideja je privlačna, ali nepraktična. Kmetovi se, 
jednostavno ne mogu nositi sa Mekovima, bez obzira kako ih mi istrenirali.« 

Tvrdnja je očito bila tačna. Kmetovi, mala andromorfna stvorenja poreklom sa 
Spike Deset, nisu bila toliko plašljiva, koliko nesposobna da nanesu zlo. 

Teška tišina se spustila na sto. Konačno je progovorio O. Z. Gar: »Psi su ukrali naša 
teretna kola snage, inače bih se izvezao i tu bagru pojurio s bičem kući.« 

»Ono što me brine«, rekao je Hagedorn, »je sirup. Prirodno, poneli su ga sa sobom 
koliko su mogli. Kad se to iscrpe — šta onda? Hoće li umreti od gladi? Njima je 
nemoguće da se vrate na svoju prirodnu hranu — šta to beše, močvarno blato? E, 

Klaghorne, vi ste stručnjak za te stvari. Mogu li Mekovi da se vrate na ishranu blatom ?« 

»Ne«, rekao je Klaghorn. »Organi starijih su atrofirali. Ako bi mladunče počelo sa 
takvim režimom ishrane, verovatno bi preživelo.« 

»Baš kao što sam i pretpostavljao«. Hagedorn je natmureno pogledao u svoje 
sklopljene ruke, ne bi li time prikrio potpuni nedostatak bilo kakvih konstruktivnih 
predloga. 

Gospodin u tamnoplavoj odeći Bedrijevih pojavio se na ulazu, stao, podigao visoko 
svoju desnu ruku, i naklonio. 

Hagedorn je ustao. »Pridi, B. F. Robarte, kakve nam vesti donosiš?« To beše 
značenje naklona pridošlice. 

»Vest je poruka emitovana iz Halikona. Mekovi su napali; zapalili su grad i ubijaju. 
Radio je prekinuo pre jednog minuta.« 

Svi su se pokrenuli, neki skočiše na noge. »Ubijaju?« hrapavim glasom upita 
Klaghorn. 

»Siguran sam da sada Halikona nema više«. 

Klaghorn je sedeo buljeći u prazno. Drugi su komentarisali strašne vesti glasovima 
punim užasa. 

Hagedorn je još jednom doveo veće u red. »Svakako, ovo je ekstremna situacija; 
najozbiljnija, verovatno, u celoj našoj istoriji. Biću iskren da kažem kako ne mogu 
predložiti neki odlučujući protivkorak«. 

Overvil je zapitao: »Šta je sa ostalim zamkovima? Jesu li bezbedni?« 

Hagedorn se okrenuo ka B. F. Robartu: »Hoćete li, molim vas, da putem radija 
pozovete sve ostale zamkove i obavestite nas o njihovom stanju?« 

Ksanten je rekao: »Drugi su ranjivi isto kao i Halikon; posebno Morsko Ostrvo i 
Delora, možda i Marival.« 

Klegorn se prenu iz zamišljenosti: »Gospodo, po mom mišljenju, trebalo bi 
razmotriti primanje izbeglica u Džanil ili ovde dok se ta pobuna ne obuzda.« 

Ostali za stolom ga pogledaše iznenađeno i zbunjeno. O. Z. Gar je upitao najmekšim 
mogućim glasom: »Vi zamišljate plemstvo ovih zamkova kako juri u zbeg pred tim 
smešnim šepurenjem nižih slojeva ?« 

»Svakako, ukoliko uspeju da prežive«, odgovorio je Klaghorn učtivo. Gospodin u 
poznim srednjim godinama, Klaghorn je bio krupan, snažan, prosede crne kose, 
upečatljivih zelenih očiju, izgleda koji je sugerisao veliku unutrašnju snagu pod čvrstom 
kontrolom. »Bežanje po definiciji zahteva izvesno smanjenje dostojanstva. Ukoliko O. Z. 
Gar može izložiti elegantan način za bežaniju, biće mi drago da ga naučim, i svi ostali bi 
trebalo da budu tako obazrivi, jer bi nam to u danima koji dolaze moglo biti od velike 
koristi.« 

Hagedorn se umešao pre no što je O. Z. Gar mogao uzvratiti. »Ne skrećimo sa 
teme. Priznajem da ne vidim kraja svemu ovome. Mekovi su se pokazali kao ubice. Kako 
možemo ponovo uzeti ubice u svoju službu? Ali, ukoliko to ne učinimo, da tako kažem, 
uslovi će biti asketski sve dok ne pronađemo i obučimo novu radnu snagu za 
tehničare.« 

»Svemirski brodovi!«, dreknuo je Ksanten. »Moramo se odmah postarati za njih.« 

»Šta, kako?«, počeo je Bedri, gospodin tvrdih crta lica. »Kako to misliš 'da se 
postaramo'?« 

»Moraju biti zaštićeni od oštećenja. Šta bi drugo bilo? Oni su naša veza sa 
zavičajnim svetovima. Mekovi iz održavanja verovatno nisu napustili hangare, stoga, 

ukoliko reše da nas istrebe, hteće da nas liše svemirskih brodova.« 

»Možda želite da odmarširate sa skrpljenom vojskom Kmetova i stavite hangare 
pod čvrstu kontrolu?« pitao je O. Z. Gar nadmenim glasom. Duga istorija rivalstva i 
obostrane mržnje postojala je između njega i Ksantena. 

»To može biti naša jedina nada«, rekao je Ksanten. »Ipak — kako se neko bori sa 
gomilom Kmetova? Bolje da se privučeni hangarima i ispitam situaciju. U 
međuvremenu, vi, i ostali sa vojnim iskustvom, možete primiti na sebe regrutovanje i 
obuku kmetovske milicije.« 

»S obzirom na to«, počeo je O. Z. Gar, »sačekaću razvoj naše tekuće diskusije. Ako 
se pokaže da tu leži optimalni smer, prirodno je da ću maksimalno primeniti svoje 
sposobnosti. Ukoliko se vaše sposobnosti najbolje ogledaju u špijuniranju Mekova, 
nadam se da ćete biti dovoljno ljubazni da to isto i učinite.« 

Dva gospodina su streljali očima jedan drugog. 

Prošle godine njihovo neprijateljstvo gotovo da je kulminiralo dvobojem. Ksanten, 
lepo građen, visoki gospodin, nervozno aktivan, beše obdaren sa puno stila, ali se zbog 
preterane plahovitosti nije mogao smatrati apsolutno elegantnim. Tradicionalisti su ga 
smatrali »brljivim«, ukazujući na manire pokvarene jedva primetnom aljkavošću i 
nedostatkom pedantnosti: ne baš najbolji izbor za vodu klana. 

Ksantenov odgovor O. Z. Garu beše blag i učtiv: »Biće mi drago da taj zadatak 
preuzmem na sebe. Pošto je brzina od velike važnosti, rizikovaću da me proglasite 
prenagljenim i otići ću odmah. Nadam se da ću se sutra vratiti sa izveštajem.« Podigao 
se, izveo ceremonijalni naklon Hagedornu, uputio opšti pozdrav veću i otišao. 

Pošao je do Kuće Esleduna gde je imao stan na trinaestom nivou: četiri sobe sa 
nameštajem u stilu poznatom kao Peta Dinastija, nazvanom tako po epohi iz istorije 
Zavičajnih Planeta Altara, sa kojih se ljudska rasa vratila na Zemlju. 

Njegova sadašnja družbenica, Araminta, gospa iz porodice Onvejn, beše izašla da 
obavi neke svoje poslove, što je sasvim odgovaralo Ksantenu. Pošto bi ga dobro ispitala, 
ne bi poverovala njegovom jednostavnom objašnjenju, te bi ga radije osumnjičila za 
neki randevu u njegovom letnjikovcu. Stvarno, postajalo mu je dosadno sa Aramintom, 
i sa razlogom je verovao u njena slična osećanja — ili joj možda njegov visok položaj 
nije omogućio da učestvuje u blistavim društvenim događanjima onoliko koliko je 
očekivala. Nisu imali dece. Aramintina kćerka iz prethodne veze bila je dodeljena njoj. 
Njeno drugo dete bi stoga moralo biti dodeljeno Ksantenu, sprečavajući ga da bude 
otac još jednog. 

Ksanten je skinuo tradicionalnu žutu odoru većnika. Uz pomoć jednog mladunčeta 
Kmeta, obukao je tamnožute lovačke pantalone sa crnim obrubom, crnu jaknu i crne 
čizme. Stavio je crnu kapu od mekane kože, o rame okačio torbu u koju je strpao 
oružje: izuvijano sečivo i energetski pištolj. 

Izlazeći iz stana pozvao je lift i spustio se u oružaru na prvom podnivou, gde bi ga 
obično uslužio Mek činovnik. Sada je Ksanten, na svoje veliko gnušanje, bio primoran 
da prođe iza tezge, i pretura tu i tamo. Mekovi su odneli većinu sportskih pušaka, sve 
izbacivače kuglica i teške energetske puške. Teška situacija, pomislio je Ksanten. Na 
kraju je pronašao čelični bič za bacanje, rezervno punjenje za svoj pištolj, komplet 
zapaljivih bombi i snažan durbin. 

Vratio se u lift, krenuo ka najvišem nivou, zabrinuto razmišljajući o dugom penjanju 
u slučaju nekog kvara na mehanizmu, a bez Mekova da ga poprave. Pomislio je na 
zajapurena lica zadrtih tradicionalista kao što je Bedri i iscerio se. Burni dani dolaze! 

Stigavši na vrh krenuo je ka branicima i skrenuo ka sobi gde je bio radio. Obično su 
tri Mekovska stručnjaka sedela priključena na aparaturu žicama pričvršćenim za njihove 
bodlje i beležila primljene poruke. Sada je pred uređajem stajao B. F. Robart, nesigurno 
petljajući po prekidačima, i nezadovoljno krivio usta. 

»Ima li novosti?« upitao je Ksanten. B. F. Robart mu se kiselo nasmeši. »Izgleda da 
se oni sa druge strane razumeju u ovu prokletu zbrku isto kao i ja. Tek povremeno 
uhvatim glasove. Čini mi se da Mekovi napadaju zamak Delora.« 

Klaghorn je ušao u sobu iza Ksantena. »Da li sam vas dobro čuo? Uništen zamak 
Delora?« 

»Još nije uništen, Klaghorne. Ali kao da jeste. Delorini zidovi su nešto malo bolji od 
živopisnih mrvica.« 

»Gadna situacija!« promrmljao je Ksanten. »Kako razumna bića mogu da počine 
takvo zlo? Koliko u stvari malo znamo o njima, i posle svih ovih vekova!« Još dok je 
govorio shvatio je neumesnost svoje primedbe; Klaghorn je puno vremena posvetio 
proučavanju Mekova. 

»Čin sam po sebi nije zapanjujući«, rekao je Klaghorn kratko. »To se događalo 
hiljadu puta u ljudskoj istoriji.« 

Blago iznenađen time što Klaghorn ljudsku istoriju uzima za primer u slučaju nižih 
bića, Ksanten je upitao: »I nikada niste bili svesni ovog opakog aspekta mekovske 
prirode?« 

»Ne. Nikada. Zaista nikada.« 

Klaghorn je delovao neskladno osećajan, mislio je Ksanten. Razumljivo, sve u 
svemu. Klaghornove temeljne postavke iznete na zasedanju Hagedorna nikako nisu bile 
jednostavne, i Ksanten ih nikada nije niti shvatao, niti potpuno odobravao ono što je 
trebalo da budu Klaghornovi stavovi; no, bilo je jasno da je pobuna Mekova izmakla 
Klaghornu tlo pod nogama. Verovatno na gorko zadovoljstvo O. Z. Gara, koji je sigurno 
osećao svoje tradicionalističke stavove potvrđenim. 

Klaghorn je sažeto rekao: »Život kakav smo vodili nije mogao večno da traje. Čudo 
je da je i ovoliko potrajao.« 

»Verovatno je tako«, reče Ksanten mirnim glasom. »Uostalom, nije važno. Sve se 
menja. Ko zna? Kmetovi možda planiraju da nam zatruju hranu... Moram ići.« Naklonio 
se Klaghornu, koji mu uzvrati odsečnim pozdravom, i B. F. Robartu, i izašao iz sobe. 

Uspeo se spiralnim stepeništem — gotovo merdevinama — do gnezda gde su ptice 
živele u neopisivom neredu, zaokupljene kockanjem i svađanjem u svojoj varijanti šaha, 
čija pravila behu neshvatljiva svakom gospodinu koji bi pokušao da ih razume. 

Zamak Hagedornje držao stotine Ptica, za koje se brinula grupica napaćenih 
Kmetova, večno izložena silnom ptičijem preziru. One behu drečava i brbljiva stvorenja 
crvene, žute i plave boje, sa dugim vratovima, trzajućim radoznalim glavama, i sa 
urođenim bezobrazlukom koga ni najtvrđa disciplina ni nadzor nisu mogli iskoreniti. 
Gledajući Ksantena, ispuštale su pravi hor kreštavih pogrda: »Neko hoće da se vozi! 
Opa, bato!« »Zašto ti nalickani dvonošci ne uzgajaju sami sebi krila?« »Druže moj, nikad 
ne veruj ptici. Podići ćemo te visoooko, a onda te šutnuti dole gde pripadaš!« 

»Tišina!« dreknuo je Ksanten. »Treba mi šest brzih, tihih Ptica za jedan važan 
zadatak. Ima li sposobnih za tako nešto?« »Čuj ti njega, ima li sposobnih!« »Ra, ra ra! 

Niko od nas nedelju dana nije leteo!« »Tišina? Daćemo ti mi tišinu, ti žuti i crni!« 

»E, onda dođi. Ti. Ti. Ti, mudrooki. Ti tamo. Ti sa podignutim ramenom. Ti sa 
zelenom ćubom. Ka košari.« 

Ptice koje behu određene počeše da proklinju, vređaju, psuju Kmetove, pustiše da 
im se napune kese za sirup, a zatim odlepetaše do sedišta ispletenog od pruća gde ih je 
čekao Ksanten. »Idemo u svemirsku luku kod Vinsene«, rekao im je. »Letite visoko i 
tiho. Tamo je neprijatelj. Moramo videti kolika je šteta na brodovima, ukoliko je uopšte 
ima.« 

»U luku, hajde!« Svaka Ptica je ščepala komad užeta zakačen za krovne grede iznad 
njihovih glava; sedište beše podignuto sa iznenadnim trzajem sračunatim da Ksantenu 
škljocnu zubi, i tako odleteše, cereći se, proklinjući se međusobno zbog zabušavanja u 
nošenju tereta, verovatno se na taj način navikavajući na zadatak. Letele su 
koordiniranim zamahivanjem trideset šest pari krila. Na Ksantenovo olakšanje, njihova 
dreka prestade; tiho su klizili ka jugu brzinom od pedeset ili šezdeset milja na sat. 

Popodne je prolazilo. Drevni seoski predeo, poprište tolikih dolazaka i odlazaka, 
tolikih trijumfa i tolikih propadanja, beše prošaran dugim crnim oblacima. Gledajući 
naniže, Ksanten je pomislio kako Zemlja, iako je čovek poreklom sa ovog tla, i mada su 
njegovi direktni preci bili tu već sedamsto godina, ipak izgleda kao strani svet. 

Razlog tome nije uopšte bio tajanstven ili paradoksalan. Posle rata šest Zvezda, 
Zemlja je tri hiljade godina ležala spržena, nenaseljena izuzev šačice izmučenih jadnika 
od kojih potekoše poluvarvarski Nomadi. A onda, pre sedam stotina godina, nekoliko 
bogatih Lordova Altara, podstaknutih političkim nesuglasicama, ali i kapricom, odlučiše 
da se vrate na Zemlju. To je bilo poreklo devet velikih centara, plemstva koje ih je 
naseljavalo i radne snage specijalizovanih andromorfa. 

Ksanten je leteo iznad područja gde su proučavaoci starina organizovali 
otkopavanja, i otkrili trg popločan belim kamenom, polomljeni obelisk, oborenu statuu. 
Prizor je, igrom asocijacije, podstakao Ksantenov um do zapanjujuće vizije, toliko 
jednostavne pa ipak toliko velike, da je on sve oko sebe video novim očima. Vizija je bila 
Zemlja ponovo naseljena ljudima, zemlja obrađena. Nomadi oterani nazad u divljinu. 

Sledećeg trenutka vizija izblede, i Ksanten je, posmatrajući kako nejasni obrisi stare 
Zemlje klize ispod njega, razmišljao o mekovskoj pobuni koja je tako naglo i 
neočekivano izmenila njegov život. 

Klaghorn je dugo tvrdio da nijedna ljudska organizacija ne može trajati večno, sa 
zaključkom da što je organizacija složenija, to je podložnija promenama. 

U tom slučaju, sedamstogodišnji ustaljeni red u zamku Hagedorn — toliko 
izveštačen, preteran i zamršen koliko sam život može biti — postaje zapanjujuća 
okolnost sama po sebi. Klaghorn je razradio ove teze. Pošto je promena bila neizbežna, 
govorio je da bi gospoda trebalo da ublaže udarac preduhitrivši i kontrolišući promene 
— i ta doktrina beše vatreno napadana. Tradicionalisti su nazvali Klaghornove ideje 
proverenim zabludama, i ukazivali su na veliku stabilnost života u zamku kao na dokaz 
njegove održivosti. Ksanten je naginjao prvo jednoj, pa drugoj strani, ne ulažući emocije 
u ijednu od njih. Ako ništa drugo, O. Z. Garov tradicionalizam ga je gurnuo na 
Klaghornovu stranu. 

Sada je izgledalo da su događaji potvrdili Klaghorna. Promena je došla sa udarom 
maksimalne surovosti i nasilja. 

Naravno, bilo je još pitanja na koja je trebalo odgovoriti. Zašto su Mekovi izabrali 
baš ovaj trenutak za pobunu? Uslovi se nisu bitno promenili za poslednjih petsto godina 

i Mekovi nikad ranije nisu ispoljili nezadovoljstvo. U stvari, nisu nikada pokazali ikakvo 
osećanje — mada ih niko nije ni pitao — izuzev Klaghorna. 


Ptice su skrenule ka istoku kako bi izbegle planine Balarat, na čijoj su zapadnoj strani 
stajale ruševine velikog grada, nikad pravilno identifikovanog. Ispod je ležala Lucernska 
dolina, nekada davno bogata plodnom zemljom. Ako bi neko vrlo pažljivo posmatrao, 
mogao je tu i tamo videti obrise nekadašnjih parcela. Napred su se videli hangari, u 
kojima su Mekovski tehničari održavali četiri svemirska broda koji behu zajedničko 
vlasništvo Hagedorna, Džanila, Morninlajta i Marivala, iako, zbog mnoštva razloga, 
brodovi nisu nikada bili upotrebljeni. 

Sunce je zalazilo. Narandžasto svetlo je svetlucalo i treperilo na metalnim zidovima. 
Ksanten je dao instrukcije Pticama: »Kružite nadole; sletite iza onog drvoreda, ali letite 
nisko tako da nas niko ne može videti.« 

Ptice sa ukrućenim krilima krenuše u spirali, sa šest nezgrapnih vratova uperenih ka 
zemlji. Ksanten se pripremio za udarac. Ptice izgleda nisu bile sposobne da lagano slete 
kad god bi nosile gospodina. Kad je teret bio nešto što je njima lično bilo važno, spustile 
bi se meko kao pahuljica. 

Ksanten je vešto zadržao ravnotežu, umesto tumbanja i kotrljanja koje su izvele 
ptice. »Sve imate sirup«, rekao im je. »Odmarajte se: nemojte dizati buku; nemojte se 
svađati. Ukoliko se ne vratim do sutra uveče, vratite se u zamak Hagedorn i recite da je 
Ksanten ubijen.« 

»Nemaj straha!« zakreštaše Ptice. »Čekaćemo zauvek!« »U svakom slučaju do 
sutra uveče!« »Ako zapreti opasnost, ako te pritisnu — ra, ra, ra! Samo pozovi Ptice!« 
»Ra! Gadne smo kad se naljutimo!« 

»Voleo bih da je tako«, reče Ksanten. »Ptice su najcrnje kukavice, to je opšte 
poznato. Ipak, cenim nameru. Zapamtite moja uputstva, i nadasve budite tihe. Ne želim 
da me prepadnu i izbodu zbog vaše dreke.« 

Ptice ispustiše uvređene zvuke: »Nepravda, nepravda. Tihe smo k'o kamen!« 

»Dobro«. Ksanten se brzo udaljio, inače bi urlale nove savete i ohrabrenja za njim. 

Prolazeći kroz šumu, stigao je do ravne livade na čijem se kraju, oko stotinu jardi dalje, 
nalazio zadnji deo prvog hangara. Stao je da razmisli. 

Nekoliko činjenica je odlučivalo. Prvo, Mekovi iz održavanja, sa metalnom 
strukturom koja ih je štitila od radio-kontakata, možda još nisu bili svesni pobune. Malo 
verovatno, zaključio je, s obzirom na sve ostale pažljivo razrađene delove plana. Drugo, 
Mekovi su se, u stalnom međusobnom kontaktu, ponašali kao zajednički organizam. 
Skup funkcioniše bolje od svojih delova i pojedinac nije bio sklon preduzimljivosti. 
Stoga, budnost izgleda da nije bila na najvišem nivou. Treće, ukoliko su očekivali da iko 
pokuša da im direktno priđe, sigurno bi najbrižljivije osmatrali put kojim je on 
nameravao da prođe. 

Ksanten je odlučio da sačeka u senci još desetak minuta, kako bi zalazeće sunce iza 
njegovih leđa moglo zaslepiti eventualnog osmatrača. 

Deset minuta je prošlo. Hangari, sjajni u poslednjim zracima sunca, izgledahu 
dugački, visoki, potpuno tihi. Na livadi se dugačka zlatna trava talasala i povijala na 

svežem povetarcu. 

Ksanten je duboko udahnuo, podigao svoju torbu, proverio oružje i iskoračio. Nije 
mu palo na pamet da puzi kroz travu. 

Dospeo je do zadnjeg dela bez problema. Naslonivši uvo na metal nije čuo ništa. 
Došao je do ćoška, provirio: ni traga životu. Ksanten je slegnuo ramenima. Pa dobro, 
idemo ka vratima. 

Hodao je pored hangara, dok je zalazeće sunce bacalo dugačku senku ispred njega. 
Došao je do vrata koja su vodila u hangarske administrativne prostorije. Pošto se 
oklevanjem ništa ne bi dobilo, Ksanten je gurnuo vrata u stranu i ušao. 

Kancelarije su bile prazne. Stolovi, za kojima su pre mnogo vekova sedeli niži 
činovnici, obračunavajući fakture i tovarne liste, behu prazni, uglačani, bez prašine. 
Kompjuteri i banke informacija, crni emajl, staklo, beli i crveni prekidači izgledali su kao 
juče instalirani. Ksanten je prišao prozoru koji je gledao ka unutrašnjosti hangara, 
zaklonjen siluetom broda. 

Nije video Mekove. Ali na podu hangara, poredani u pravilne redove i gomile bili su 
delovi i uređaji brodskog kontrolnog sistema. Servisne ploče su bile uklonjene i rupe su 
zjapile duboko u trup broda otkrivajući odakle su uređaji skinuti. 

Ksanten je iz kancelarije prešao u hangar. Svemirski brod je bio onesposobljen, 
stavljen van upotrebe. Ksanten je zagledao vešto složene redove delova. Uglednici iz 
raznih zamkova su bili eksperti za prostorno — vremenski transfer; S.X. Rozenhoks od 
Maravala je čak izveo skup jednačina koje bi, primenjene na uređaje, poništile 
problematični Hamusov efekat. Ali nijedan gospodin, makar u toj meri zaboravio na 
svoju čast te spustio ruku na alat, ne bi znao kako da zameni, poveže i uklopi uređaje 
naslagane po podu hangara. 

Kada je zlehudi posao bio urađen? Nemoguće je bilo odrediti. 

Ksanten se vratio u kancelariju, izašao napolje u sumrak i otišao do sledećeg 
hangara. Ni ovde nije bilo Mekova; i ovde je svemirskom brodu bio uklonjen upravljački 
mehanizam. Ksanten je produžio do trećeg hangara, gde je situacija bila ista. 

U četvrtom hangaru čuo je slabašne zvuke neke aktivnosti. Ušavši u kancelariju i 
pogledavši kroz prozor, zatekao je Mekove koji su radili sa svojom uobičajenom 
štedljivošću u pokretima, u gotovo potpunoj tišini koja je bila zastrašujuća. 

Ksanten, već iznerviran zbog svog kukavičkog šunjanja kroz šumu, postade razjaren 
prizorom hladnokrvnog razaranja njegove imovine. Zakoračio je pravo u hangar. 
Pljesnuvši se po butini kako bi privukao pažnju, povikao je oštrim glasom: »Vratite te 
delove na svoje mesto. Kako se usuđujete, gamadi jedna, da se tako ponašate?« 

Mekovi su okrenuli svoja bezizražajna lica, proučavajući ga crnim grozdovima 
sočiva smeštenim sa obe strane svojih glava. 

»Šta?« Ksanten povika. »Vi oklevate?« Izvukao je svoj čelični bič, obično više 
simbolični dodatak nego kazneno sredstvo, i pucnuo njime o pod. »lzvršite! Ovoj 
smešnoj pobuni došao je kraj.« 

Mekovi su i dalje oklevali i napetost je visila u vazduhu. Bili su tihi, iako su 
međusobno razmenjivali poruke, procenjujući situaciju, donoseći zaključke. Ksanten im 
to nije mogao dopustiti. Pošao je napred, vitlajući bičem, udarajući na jedino mesto gde 
su Mekovi osećali bol: njihovo čvornovato lice. »Na posao«, urlao je. »Fina ste mi vi 
ekipa za održavanje. Bolji ste kao ekipa za uništavanje.« 

Mekovi se oglasiše svojim karakterističnim tihim zviždukanjem koje je moglo značiti 
bilo šta. Popadali su unazad, i tad Ksanten uoči jednog koji je stajao na vrhu stepeništa 

koje je vodilo u brod: Meka većeg od ijednog Ksantenu do tada poznatog, i unekoliko 
drugačijeg. Taj Mek je nišanio izbacivačem kuglica u njegovu glavu. Ksanten je 
odmerenim pokretom ošinuo Meka koji je skočio napred s nožem, i bez nišanjenja 
opalio i uništio Meka na vrhu stepenica, dok mu je kuglica prozujala pored glave. 

Uprkos tome, drugi Mekovi se odlučiše za napad. Mirno se krećući pored trupa 
broda, Ksanten ih je prezrivo obarao onako kako su pristizali, pomerivši se jedanput 
kako bi izbegao komad metala, i drugi put zgrabivši bačeni bodež i zabivši ga u lice 
vlasniku. 

Mekovi ustuknuše i Ksanten je pretpostavljao da se dogovaraju o drugoj taktici: 
možda da se povuku po oružje, ili da ga uklješte negde u hangaru. U svakom slučaju, 
ovde se ništa više nije dalo učiniti. Poigrao se bičem i raščistio sebi put do kancelarije. 
Dok su alatke i metalne poluge udarale o prozor iza njega, on se prošetao kroz 
kancelariju i izašao u noć. Nije se osvrtao. 

Dizao se pun mesec, veliki žuti krug, mutnog šafranskog sjaja, kao starinska lampa. 
Mekovske oči nisu bile dobro prilagođene gledanju po mraku i Ksanten je čekao pored 
vrata. Mekovi počeše da izlaze i Ksanten ih je sekao po vratovima onako kako su 
nailazili. 

Mekovi se povukoše u unutrašnjost hangara. Brišući sečivo, Ksanten je krupnim 
koracima krenuo putem kojim je došao, ne gledajući ni levo, ni desno. Zastao je. Noć je 
tek bila počela. Nešto mu je zagolicalo um: prisetio se Meka koji je pucao iz izbacivača. 
Taj je bio veći, verovatno i tamnije bronzan, ali, što je bilo važnije, ispoljio je nekakvu 
sigurnost, gotovo autoritet — iako je takva reč, upotrebljena u vezi sa Mekovima, bila 
neprilična. S druge strane, neko je morao isplanirati pobunu, ili bar započeti taj proces. 

Možda bi vredelo nastaviti izviđanje, iako je prvobitni zadatak bio obavljen. 

Ksanten se okrenuo i pošao preko sletne piste ka barakama i garažama. Opet je, 
mršteći se od nezadovoljstva, osetio potrebu da se ponaša po sopstvenom nahođenju. 
Kakva su to vremena kad se gospodin mora šunjati da bi izbegao takve kao što su 
Mekovi. Prikrao se garažama, gde je šest teretnih kola snage dremuckalo. 

Ksanten ih je pregledao. Sva su bila iste vrste, metalni ram sa četiri točka i oštricom 
za pomeranje zemlje na prednjem delu. Tu blizu mora da se nalazilo skladište sirupa. 

Ubrzo je našao sanduk u kome je bilo puno kontejnera. Natovario je desetak na 
obližnja kola i izbušio ostale svojim nožem, tako da je sirup iscurio na zemlju. Mekovi su 
se koristili sirupom nešto drugačijeg sastava, i njihov trebalo je da bude na drugom 
mestu, verovatno u barakama. 

Ksanten se popeo na teretna kola, okrenuo ključ za »buđenje«, pritisnuo dugme, 
»kreni« povukao ručicu za kretanje točkova unazad. Teretna kola su pošla. Ksanten ih je 
zaustavio i okrenuo tako da su gledala prema barakama. Isto je učinio i sa trima 
preostalim kolima, i sva ih pokrenuo, jedna za drugim. 

Krenuše uz buku. Noževi su prosekli metalne zidove baraka, krov se nagnuo. 
Teretna kola snage su nastavila, drobeći sve na svom putu. 

Ksanten je zadovoljno klimnuo glavom, i vratio se do kola koja je sačuvao za svoju 
upotrebu. Popevši se na sedište, čekao je. Nijedan Mek nije izašao iz baraka. Očito su 
bile prazne, sa celom ekipom uposlenom u hangaru. Ipak, skladište sirupa bilo je 
uništeno. Mnogi će poumirati od gladi. 

Iz pravca hangara došao je jedan Mek, sigurno privučen zvucima lomljave. Ksanten 
se pognuo na sedištu dok je ovaj prolazio, obavio mu bič oko masivnog vrata i snažno 
povukao. Mek se srušio na zemlju. 

Ksanten je skočio dole i uzeo Mekov pištolj. To je bio još jedan veliki Mek, i sada je 
Ksanten video da je ovaj bez kese za sirup Mek u prirodnom stanju. Zapanjujuće! Kako 
je stvor preživeo? Iznenada je iskrslo mnogo pitanja, a moglo se odgovoriti na malo 
njih. Stojeći iznad Mekove glave, Ksanten je odsekao dugačke antenske šiljke koji su 
izbijali sa Mekovog temena. Sad je stvorenje bilo odvojeno od ostalih; situacija koja bi i 
najčvršćeg Meka sigurno bacila u očajanje. 

»Ustani!l« naredio je Ksanten. »Penji se na zadnji deo kola!« Pucnuo je bičem radi 
naglašavanja. 

U početku se činilo kao da je Mek nesposoban da ga razume, onda je zazviždao 
jednom ili dvaput i poslušao. Ksanten se popeo na sedište, pokrenuo kola i pošao ka 
severu. Ptice neće biti u stanju da prenesu i njega i Meka — ili bi u svakom slučaju 
kukale i žalile se tako kreštavo, da je bolje bilo poverovati u to odmah. One će možda 
čekati, a možda i neće, do dogovorenog vremena sutra uveče. Po svojoj prilici, 
prenoćiće na drvetu, probuditi se vrlo neraspoložene i odmah odleteti nazad u 
Hagedorn. 

Cele noći su teretna kola čangrljala, sa Ksantenom na prednjem sedištu i njegovim 
zarobljenikom šćućurenim pozadi. 

Plemstvo iz zamkova, sigurnosti radi, nije volelo da luta noću u prirodi, iz razloga koje 
su neki, ismevajući ih, nazivali praznovernim strahovima. Putnici koje bi noć uhvatila 
među raspadnutim ruševinama pričali bi o potonjim vizijama: čudnoj muzici koju bi čuli, 
o cviljenju kad nema mesečine, o udaljenim trubama avetinjskih lovaca. Drugi bi videli 
bleda svetla, prikaze koje dugačkim koracima jure kroz šumu; i Hod Opatija, sada vlažna 
ruina, beše poznata po beloj veštici i upozoravajućoj zvonjavi koju je proizvodila. 

Bilo je poznato na stotine takvih slučajeva. Dok su se tvrdoglavi podsmevali, niko 
nije nepotrebno putovao tim krajevima noću. Zaista, ako su stvarno duhovi posećivali 
te predele tragedije i jada, onda bi predeli stare Zemlje morali biti dom bezbrojnim 
duhovima i avetima; posebno taj region gde se Ksanten vozio, gde svaka stena i livada, 
svaka dolina i brdo behu čvrsto nabijeni ljudskim iskustvom. 

Mesec se podigao visoko. Teretna kola snage su tandrkala po drvenom putu, 
ispucale betonske ploče bile su blede pod mesečinom. Dvaput je Ksanten video 
treperava narandžasta svetla sa strane, a jednom mu se učinilo da vidi visoku, mirnu 
priliku, koja ga je ćutke posmatrala dok je prolazio. Uhvaćeni Mek je, Ksanten je to 
naslućivao, sedeo smišljajući neku pakost. Bez svojih antena mora da se osećao 
obezglavljeno i pometeno, ali je Ksanten sebi rekao da ne sme dremati. 

Put je vodio kroz grad, čije su pojedine zgrade još uvek stajale. Čak ni Nomadi tu 
nisu našli sklonište, plašeći se ili ustajalog vazduha ili atmosfere jada. 

Mesec je dostigao zenit. Pejzaž se širio u stotinama tonova srebrne, crne i sive 
boje. Gledajući oko sebe, Ksanten je razmišljao kako, i pored svih zadovoljstava 
civilizovanog života, ipak ima nešto da se kaže i za prostranstvo i jednostavnost 
nomadske zemlje... Mek se pritajeno pokrenuo. Ksanten se nije ni osvrnuo. Pucnuo je 
bičem kroz vazduh. Mek se umirio. 

Celu noć su teretna kola snage išla po starom putu, dok je mesec tonuo ka zapadu. 
Horizont na istoku je zasijao zelenom i žutom bojom, i uskoro, dok je bledi mesec 
nestajao iza udaljene linije planina, izađe sunce. 

U tom trenutku Ksanten sa desne strane spazi pramen dima. 

Zaustavio je kola. Stojeći na sedištu ispružio je vrat i spazio nomadski kamp 
otprilike četvrt milje udaljen. Mogao je razaznati trideset ili četrdeset šatora različitih 
veličina, tuce dotrajalih teretnih kola snage. Učinilo mu se da na atamanovom visokom 
šatoru vidi poznati crni znak. Ako je tako, onda je ovo trebalo da bude pleme koje je, ne 
tako davno, ušlo na hagedornski posed, i kojeg je O. Z. Gar odbio. 

Ksanten je seo, popravio svoju odeću, stavio kola u pogon i usmeno ih ka kampu. 

Stotinu ljudi u crnim ogrtačima, visokih i tankih kao lasice, posmatrahu njegov 
dolazak. Tuce njih je skočilo i uperilo strele u napetim lukovima ka njegovom srcu. 

Ksanten ih je ošinuo kratkim nadmoćnim pogledom, dovezo kola do atamanovog 
šatora i stao. Ustao je. »Atamane«, pozvao je. »Da li si budan?« 

Ataman je razmakao platno koje je zatvaralo njegov šator, piljio za kratko, i izašao. 
Kao i ostali, i on je nosio odeću od mlitave crne tkanine, koja je pokrivala i glavu i telo. 
Njegovo lice se promolilo kroz četvrtasti otvor: plave oči blizu smeštene, groteskno dug 
nos, brada izdužena, kriva i šiljata. Ksanten ga pozdravi oštrim klimanjem glave. »Gledaj 
ovo«. Pokazao je palcem ka Meku u zadnjem delu kola. Ataman je skrenuo pogled, 
proučavao Meka desetak sekundi, i vratio se pažljivom posmatranju Ksantena. 
»Njegova vrsta se pobunila protiv gospode«, rekao je Ksanten. »U stvari, ubijaju sve 
ljude na Zemlji. Zato mi iz zamka Hagedorn činimo ovu ponudu Nomadima. Dođite u 
zamak Hagedorn. Hranićemo vas, obući i naoružati. Naučićemo vas disciplini i veštini 
formalnog ratovanja. Tada ćemo uništiti Mekove isterati ih sa Zemlje. Posle te akcije, 
naučićemo vas tehničkim veštinama, i moći ćete ostvariti unosne i zanimljive karijere u 
službi Zamka.« 

Ataman u prvom trenutku nije ništa odgovorio. A onda se njegovim vetrom 
izbrazdanim licem raširi divlji osmeh, i on progovori glasom koji iznenadi Ksantena 
izvrsnom modulacijom. »Znači, vaše zveri su konačno krenule da vas raskomadaju. 
Šteta što su tako dugo čekale. U redu, sve to ide nama u korist. I vi i oni ste stran svet i 
pre ili kasnije pocrkaćete zajedno«. 

Ksanten se pravio da ne shvata. »Ako sam vas pravilno razumeo, vi tvrdite da se, 
suočeni sa napadom stranaca, svi ljudi moraju boriti zajedno; a onda, posle pobede, da 
i dalje saraduju do svog zajedničkog napretka; jesam li u pravu?« 

Atamanov osmeh se nije izgubio. »Vi niste ljudi. Samo smo mi, sa tla Zemlje i vode 
Zemlje, ljudi. Vi i vaši uvrnuti robovi ste zajedno stranci. Želimo vam uspeh u 
obostranom klanju.« 

»U redu«, zaključio je Ksanten, »čuo sam vas dobro. Apeli vašoj lojalnosti nemaju 
efekta, to je bar jasno. A kako stoji stvar sa vašim interesima? 

U slučaju da Mekovi ne uspeju da unište plemstvo u zamkovima, okrenuće se protiv 
Nomada i pobiti vas bez po muke.« 

»Ako nas napadnu, ratovaćemo protiv njih«, rekao je ataman. »U suprotnom, 
pustićemo ih da rade šta im je volja.« 

Ksanten je zamišljeno pogledao u nebo. »Mi bismo, i pored svega, bili voljni da 
primimo grupu Nomada u službu zamka Hagedorn, da budu jezgro iz koga se veća i 
svestranija grupa može oformiti.« 

Jedan Nomad sa strane se oglasi napadno uvredljivim glasom: »Ti ćeš prišiti na 
svoja leđa kesu gde ćeš moći da sipaš sirup, a?« 

Ksanten mu odgovori mirnim glasom: »Sirup je vrlo hranljiv i zadovoljava sve 
telesne potrebe.« 

»Što ga onda sam ne koristiš?« 

Ksanten ga nije udostojio odgovora. 

Ataman je progovorio: »Ako želite da nas snabdete oružjem, uzećemo ga, i 
upotrebiti protiv onog ko nas bude napao. Ali ne očekujte da ćemo vas braniti. Ako se 
plašite za svoje živote, napustite zamkove i postanite Nomadi.« 

»Plašimo za svoje živote?« uzviknuo je Ksanten. »Kakva glupost. Nikada! Zamak 
Hagedorn je neosvojiv, kao i Džanil, a i većina drugih zamkova.« 

Ataman je odmahnuo glavom. »Možemo zauzeti Hagedorn kad god to poželimo, i 
sve vas papagaje pobiti na spavanju.« 

»Šta?« povikao je uvredeno Ksanten. »Je 1' ti to ozbiljno?« 

»Sigurno. Po mrklom mraku poslali bismo čoveka na velikom zmaju, i spustili ga na 
bedem. Dobacio bi nam konopac, pridržao merdevine i za petnaest minuta zamak bi 
bio zauzet«. 

Ksanten se počešao po bradi. »Pametno, ali nepraktično. Ptice bi otkrile takvog 
zmaja ili bi vetar opao u kritičnom trenutku... No, sve to nije važno. Mekovi ne lete 
zmajevima. Oni planiraju da krenu na Hagedorn i Džanil a onda, ne uspevši, poći će da 
love Nomade«. 

Ataman se pomerio za korak unazad. »Pa šta? Preživeli smo slične napade ljudi iz 
Hagedorna. Sve same kukavice. Kad bismo imali isto oružje, naterali bismo vas da 
jedete prašinu kao što i priliči bednim psima«. 

Ksanten je podigao obrve u elegantnom preziru. »Bojim se da se zaboravljate. 
Obraćate se vodi klana iz zamka Hagedorn. Samo me umor i dosada sprečavaju da vas 
kaznim ovim bičem«. 

»Bah«, rekao je ataman. Mahnuo je prstom ka jednom svom strelcu. »Proburazi 
ovo bezobrazno lordovsko stvorenje«. 

Strelac je odapeo strelu, ali Ksanten je bio spreman. Opalio je iz energetskog 
pištolja, uništavajući strelu, luk i strelčeve ruke. Rekao je: »Vidim da vas moram naučiti 
osnovnom poštovanju radi vašeg dobra; to znači bič«. Ščepavši atamana za glavu, 
obavio je vešto bič jednom, dvaput, triput oko uskih ramena. »Ovo je dovoljno. Ne 
mogu vas prisiliti na borbu, ali bar mogu da zahtevam dostojno poštovanje od prljavih 
smrdljivih buba«. Skočio je na tlo i, zgrabivši atamana, ubacio ga u kola pored Meka. 
Zatim je, krećući kola, napustio kamp bez ijednog pogleda preko ramena, dok mu je 
naslon sedišta štitio leđa od strela atamanovih ošamućenih podanika. 

Ataman se slomljeno pridigao, potegao svoj bodež. Ksanten lagano okrenu glavu. 
»Pripazi se ili ću te vezati za kola, pa ćeš trčati po prašini«. 

Ataman je oklevao, pljucnuo kroz zube, povukao se. Pogledao je svoj bodež, 
okrenuo ga i mrmljajući vratio u korice. »Kuda me vodiš?« 

Ksanten je zaustavio kola. »Dovde. Samo sam želeo da napustim tvoj kamp 
dostojanstveno, bez izvrdavanja i izbegavanja kiše strela. Možeš da siđeš. Verujem da 
još uvek odbijaš da staviš svoje ljude u službu zamka Hagedorn?« 

Ataman još jednom pljucnu kroz zube. »Kada Mekovi unište zamkove, mi ćemo 
uništiti Mekove. Zemlja će biti očišćena od stvari sa zvezda jednom zauvek!« 

»Vi ste banda neposlušnih divljaka. Vrlo dobro, vrati se u svoj kamp. Promisli dobro 
pre no što sledeći put pokažeš nepoštovanje vodi klana iz zamka Hagedorn« 

»Bah«, promrmljao je ataman. Skočivši sa kola, uputio se nazad ka svom kampu. 
Nije se osvrtao. 

Oko podneva je Ksanten stigao u Udaljenu dolinu, granicu hagedornskog poseda. 

U blizini je bilo selo Pokajnika, buntovnih i neuresteničnih po mišljenju plemstva iz 
zamka, i čudne grupe u svakom pogledu. Neki od njih su u svoje vreme bili izuzetno 
cenjeni i obrazovani ljudi, na visokim položajima, dok drugi pak behu osobe bez časti i 
reputacije; a priklanjali su se najekstremnijoj i najčudnijoj filosofiji. Sada su svi radili 
teške poslove, nimalo različite od onih namenjenih Kmetovima, i izgledalo je da nalaze 
neko perverzno zadovoljstvo u onome što bi po standardima zamka bila beda, 
prljavština i degradacija. 

Kao što se moglo i očekivati, njihovi stavovi uopšte ne behu homogeni. Neki bi bili 
bolje opisani kao, 'nekonformisti', a drugi pak, manjina, zalagahu se za dinamičan 
program. 

Između zamka i sela bilo je malo saradnje. Povremeno bi Pokajnici trampili voće ili 
obrađeno drvo za alat, eksere, lekove; ili bi plemstvo došlo na izlet da posmatra 
Pokajnike u pesmi i igri. Ksanten je bio u selu više puta prilikom takvih izleta i bio je 
privučen prirodnim šarmom i neformalnošću igara tog sveta. Sada, prolazeći blizu sela, 
Ksanten je skrenuo na stazu koja je vodila kroz visoku kupinovu živicu. Izbio je na mali 
proplanak gde su pasle ovce i goveda. Ksanten je zaustavio kola u senci i video da je 
mešina sa sirupom puna. Pogledao je nazad ka svom zarobljeniku. »Šta je sa tobom? 
Ako ti treba sirup, napuni se. Ali, ne ti nemaš kesu. Čime se onda hraniš? Blatom? 
Ogavna hrana. Bojim se da ništa unaokolo nije dovoljno bljutavo za tvoj ukus. Sisaj sirup 
ili žvaći travu, kako već hoćeš. Samo nemoj da odlutaš predaleko od kola, jer te pažljivo 
držim na oku«. 

Mek, sedeći pogrbljen u uglu, nije davao znake da je shvatio, niti se pomakao da 
iskoristi Ksantenovu ponudu. 

Ksanten je otišao do vedra s vodom. Držeći ruke pod mlazom koji je izbijao iz 
olovne česme, umio se i otpio gutljaj iz skupljenih šaka. 

Okrenuvši se, video je da mu se približilo desetak ljudi iz sela. Jednog je dobro 
znao, čoveka koji je mogao postati Godalming, ili čak Ori, da se nije zarazio 
pokajništvom. 

Ksanten je učtivo pozdravio. »0. G. Filidore. To sam ja, Ksanten«. 

»Ksanten, naravno. Ali ovde nisam više O. G. Filidor, dovoljno je i Filidor«. 

Ksanten se naklonio. »Moje izvinjenje. Zanemario sam punu strogost vaše 
neformalnosti«. 

»Poštedi me svoje mudrosti«, reče Filidor. »Zašto nam dovodiš tog ostriženog 
Meka? Da ga usvojimo, pretpostavljam?« Ovo je bila aluzija na praksu plemstva da 
dovodi prekobrojnu decu u selo. 

»Ko sada mudruje? Ali još niste čuli novosti?« 

»Novosti ovde poslednje stignu. Nomadi su bolje obavešteni«. 

»Pripremite se za iznenađenje. Mekovi su se pobunili protiv zamkova, Halikon i 
Delora su uništeni, svi pobijeni, a možda i drugi do sada«. 

Filidor je odmahnuo glavom. »Nisam iznenađen«. 

»Pa, onda, zar niste zabrinuti?« 

Filidor je razmislio. »Donekle. Naši planovi, nikad lako izvodljivi, postaju ostvarivi 
teže no ikad do sad«. 

»Čini mi se«, rekao je Ksanten, »da se suočavate sa ozbiljnom i neposrednom 

opasnošću. Mekovi sigurno nameravaju da ljudima zatru svaki trag. Nećete izbeći«. 

Filidor je slegnuo ramenima. »Razumljivo da postoji opasnost... Većaćemo i odlučiti 
šta da učinimo«. 

»Izneću predlog koji će vam možda zazvučati primamljivo«, reče Ksanten. »Naša 
prva briga, naravno, jeste suzbijanje pobune. Postoji najmanje tuce pokajničkih 
komuna, sa ukupno dve do tri hiljade ljudi — možda i više. Predlažem da regrutujemo i 
obučimo vrhunski disciplinovanu jedinicu, opremljenu iz arsenala zamka Hagedorn, 
vodenu hagedornskim najboljim vojnim teoretičarima«. 

Filidor je buljio u njega sa nevericom. »Vi očekujete da ćemo mi, Pokajnici, postati 
vaši vojnici?« 

»Zašto da ne?« upitao je Ksanten iskreno. »I vaši životi su u pitanju, kao i naši.« 

»Niko ne umire više no jednom.« 

Sad je Ksanten pokazao zaprepašćenje. »Kako? Može li ovo govoriti bivši gospodin 
Hagedorna? Je li to lice koje čovek od ponosa i hrabrosti okreće opasnosti? Da li je ovo 
čas istorije? Naravno da nije. U ovome ne treba da vas savetujem obrazovani ste kao i 
ja.« 

Filidor je klimnuo glavom. »Znam da istorija čoveka nisu njegovi tehnički trijumfi, 
njegova ubijanja, njegove pobede. To je sklop, mozaik triliona komadića, sporazum 
svakog čoveka sa svojom savešću. To je prava istorija rase.« 

Ksanten je napravio lagan pokret. »0. G. Filidore, silno uprošćujete. Smatrate li me 
glupim? Postoje mnoge vrste istorije. One se nadopunjuju. Vi ističete moralnost. Ali u 
temeljnoj postavci morala nalazi se opstanak. Ono što pomaže opstanku je dobro, ono 
što povlači smrt je loše.« 

»Lepo rečeno!« kazao je Filidor. »Ali dopusti mi da izložim parabolu. Treba li narod 
od milion bića da uništi jedno stvorenje koje će u suprotnom sve njih zaraziti 
smrtonosnom bolešću? Da, rekao bi ti. Još jednu. Deset izgladnelih zveri te juri, da bi 
mogle jesti. Da li ćeš ih ubiti da spaseš svoj život? Da, kazaćeš ti opet, iako ćeš ubiti više 
nego što ćeš sačuvati. Još jednu: čovek živi u kolibi u usamljenoj dolini. Stotine 
svemirskih brodova slete s neba, i pokušaju da ga unište. Treba li on da uništi te 
brodove u samoodbrani, iako je on jedan, a njih je stotine hiljada? Verovatno ćeš reći 
da. Šta onda ako ceo jedan svet, cela rasa stvorenja, krene protiv jednog čoveka? Treba 
li sve da ih pobije? Šta ako su napadači ljudi kao i on? Šta ako je on stvorenje iz 
prethodnog primera, koje će ih u suprotnom sve zaraziti? Vidiš, nema područja gde 
samo jedno merilo vredi. Tragali smo i ništa nismo našli. Stoga, rizikujući greh protiv 
Opstanka, mi — u krajnjem slučaju ja mogu govoriti samo u svoje ime — biram 
moralnost koja me bar ostavlja mirnog. Ja ne ubijam — nikog. Ja ne uništavam ništa.«, 

»Bah, reče Ksanten prezrivo. »Ako vod Mekova uđe u ovu dolinu i počne da ubija 
vašu decu, vi ih nećete braniti?« 

Filidor je stegao usne, okrenuo se. Drugi čovek je progovorio. »Filidor je definisao 
moralnost. Ali ko je apsolutno moralan? Filidor — ili ja, ili vi — može u takvom slučaju 
napustiti svoju moralnost.« 

Filidor je rekao: »Pogledaj oko sebe. Ima li ikog koga poznaješ?« 

Ksanten je zagledao lica. U blizini je stajala devojka izuzetne lepote. Nosila je beli 
haljetak a u tamnoj kovrdžavoj kosi, koja joj je padala na ramena, nosila je crveni cvet. 
Ksanten je klimnuo glavom. »Vidim devojku koju je O. Z. Gar želeo da uvede u svoje 
kućno vlasništvo u zamku.« 

»Tačno tako«, reče Filidor. »Sećaš li se okolnosti?« 

»Vrlo dobro, zaista«, reče Ksanten. Bila je primedba od strane Veća uglednika — 
ako ni zbog čeg drugog, ono zbog pretnje našim zakonima populacione kontrole. O. Z. 
Gar je nameravao da prekrši zakon zbog svojih interesa. »Ja držim Fane«, rekao je. 
»Kad držim šest ili čak osam niko ne izusti ni reč protesta. Nazvaću ovu devojku Fanom i 
držaću je među ostalima«. Ja i ostali smo protestovali. Gotovo da je i dvoboj izbio oko 
toga. O. Z. Gar je bio primoran da ostavi devojku. Bila je data meni na čuvanje i ja sam 
je doveo u Udaljenu dolinu.« 

Filidor klimnu glavom. »Sve je tačno. Pa — mi smo pokušali da odvratimo Gara. 
Odbio je da bude odvraćen, i pretio nam svojom lovačkom silom od možda trideset 
Mekova, Stajali smo po strani. Da li smo moralni? Da li smo jaki ili slabi?« 

»Ponekad je bolje«, reče Ksanten, »ignorisati moralnost. Čak iako je O. Z. Gar 
Gospodin, a vi Pokajnici... Slično kao u slučaju Mekova. Oni uništavaju zamkove, i sve 
ljude na Zemlji. Ako moralnost znači slepo prihvatanje, onda se moralnosti treba 
odreći.« 

Filidor se kiselo nasmeši. »Kakve li situacije. Mekovi su ovde, kao i Kmetovi i Ptice i 
Fani, svi izmenjeni, transportovani i porobljeni radi ljudskog zadovoljstva. Zaista, to je 
činjenica koja čini našu krivicu, koju moramo okajati. A sad tražite od nas da uvećamo 
svoju krivicu« 

»Pogrešno je previše mozgati nad prošlošću«, rekao je Ksanten. »Ipak, ako želite da 
sačuvate svoju mogućnost za mozganje, predlažem da sada napadnete Mekove, ili da 
bar nađete utočište u zamku.« 

»Ja ne«, reče Filidor. »Možda će ostali odlučiti da urade tako.« 

»Čekaćete da budete ubijeni?« 

»Ne. Ja i mnogi drugi naći ćemo utočište u udaljenim planinama.« 

Ksanten se pope na teretna kola snage. »Ukoliko se predomislite, dođite u zamak 
Hagedorn.« 

Otišao je. 

Drum je nastavljao kroz dolinu, savijao oko brda, prešao greben. Daleko napred, 
ocrtan naspram neba, izdizao se zamak Hagedorn. 

Ksanten je podneo izveštaj veću. 

»Svemirski brodovi se ne mogu koristiti. Mekovi su ih učinili potpuno 
neupotrebljivim. Svaki plan da izmolimo pomoć Zavičajnih Svetova je lišen smisla. 

»To su tužne vesti«, namršteno reče Hagedorn. U redu, toliko o tome.« 

Ksanten je nastavio. »Vraćajući se teretnim kolima snage sreo sam pleme Nomada. 
Pozvao sam atamana i objasnio mu prednosti služenja zamku Hagedorn. Nomadi, 
plašim se, oskudevaju i u ljubaznosti, i u poslušnosti. Ataman je tako nabusito 
odgovorio da sam otišao sa zgražavanjem.« 

»U Udaljenoj dolini posetio sam selo Pokajnika, i predložio slično, ali bez većeg 
uspeha. Oni su toliko idealisti koliko su Nomadi prostaci. | jedni i drugi imaju nameru da 
beže. Pokajnici su pričali o izbeglištvu u planinama. Nomadi će se verovatno povući u 
stepe.« 

Bedri je frknuo. »Kako će im bekstvo pomoći? Možda će dobiti nekoliko godina — 
ali Mekovi će sigurno pronaći i poslednjeg od njih; metodični su.« 

»U međuvremenu«, mrzovoljno se javio O. Z. Gar, »mogli smo ih organizovati u 

sposobne borbene trupe, u korist svih nas. Pa dobro, neka propadnu. Mi smo na 


sigurnom.« 

»Na sigurnom da«, reče Hagedorn mračno. »Ali šta kad nestane energije? Kad se 
liftovi pokvare? Kad cirkulacija vazduha stane pa se budemo ili gušili ili smrzavali? Sta 
tada?« 


O. Z. Gar je strogo odmahnuo glavom. »Moramo se očeličiti za nedolična sredstva 
za nevolju. Naravno, i tu ćemo se držati dostojanstveno. Ali mašine u zamku su 
neoštećene i ja očekujem mala pogoršanja ili kvarove za otprilike pet ili deset godina. 
Do tada se svašta može dogoditi.« 

Klaghorn, koji je sedeo nezainteresovano zavaljen u svom sedištu, napokon je 
progovorio: »U suštini, to je pasivan program. Kao i povlačenje Nomada i Pokajnika, i 
on gleda vrlo malo iza sadašnjeg trenutka.« 

O. Z. Gar je progovorio pažljivo učtivim glasom. »Klaghorn dobro zna da ni zbog 
koga ne odstupam od učtive iskrenosti, kao i optimizma i direktnosti: ukratko, sušta 
sam suprotnost pasivnosti. Ali odbijam da udostojim glupu malu nezgodu ozbiljne 
pažnje. Kako on može označiti taj postupak »pasivnim«? Da li cenjena i vredna glava 
Klaghornovih ima predlog koji efektnijej održava naš status, naše standarde, naše 
samopoštovanje?« 

Klaghorn je lagano klimnuo glavom, sa blagim polusmeškom koji se O. Z. Garu 
učinio gnusno samozadovoljnim. »Postoji jednostavan i delotvoran metod pomoću 
kojeg se Mekovi mogu poraziti.« 

»U redu!« povika Hagedorn. »Čemu oklevanje? Čujmo ga!« 

Klaghorn je pogledao po stolu presvučenom crvenim somotom, zagledajući sva lica: 
krutom licu; stari Izet, zgodan, uspravan i vitalan kao najživahniji kadet; Hagedorn, 
izmučen, natmuren, sa vidljivom unutrašnjom zabrinutošću; elegantni Gar; Overvil, koji 
besno razmišlja o neprilikama u budućnosti; Ori, što se igra svojom tablicom od 
slonovače, dosađujući se, snužden i poražen: ostali su pokazivali različite aspekte 
sumnji, zlih slutnji, oholosti, duboke mržnje, nepažnje; a u slučaju Floja, blagi smešak — 
ili imbecilni kez, kako ga je Izet kasnije nazvao — smišljen da pokaže njegovu totalnu 
nepovezanost sa celom dosadnom tematikom. 

Klaghorn je razmotrio sva lica, i odmahnuo glavom. »Ne želim da u ovom trenutku 
povedemo raspravu o planu, pošto se bojim da ne bi uspeo. Ali moram naglasiti da, čak 
i ako preživimo napad Mekova, zamak Hagedorn ne može biti kao pre.« 

»Bah!« progunda Bedri. »Gubimo dostojanstvo, postajemo smešni, čak i zato što 
raspravljamo o zverima.« 

Ksanten se uzbudio. »Neprijatna tema, ali upamtite: Halikon je uništen, i Delora, i 
ko zna ko još? Ne zabijajmo glave u pesak. Mekovi neće iščeznuti samo zato što ih 
ignorišemo.« 

»U svakom slučaju«, reče O. Z. Gar, »Džanil je siguran i mi smo sigurni. Drugim 
ljudima, ukoliko već nisu pobijeni, bilo bi dobro danas posete dok traju neprijatnosti, 
ukoliko mogu pred sobom opravdati poniženje bega. Ja lično verujem da će nam 
Mekovi uskoro doći na kolenima, željni da se vrate svojim poslovima.« 

Hagedorn je snuždeno odmahnuo glavom. »Teško mi je da poverujem u to. U redu, 
zaključićemo sastanak.« 

Radio-komunikacioni sistem bio je prvi u velikom nizu hagedornskih električnih i 
mehaničkih sprava koji se pokvario. 

Kvar je izbio tako brzo i potpuno da su neki teoretičari, posebno I. K. Hard i Jugeus, 
pretpostavljali sabotažu od strane Mekova u odlasku. Ostali su napominjali da sistem 
nikada nije bio apsolutno pouzdan, da su i sami Mekovi bili prinuđeni da stalno nešto 
majstorišu sa strujnim kolima, tako da je kvar jednostavno bio posledica lošeg 
održavanja. Hard i Jugeus su pregledali glomaznu mašineriju, ali uzrok kvara nije 
otkriven. Posle pola sata dogovaranja složili su se da bi svaki pokušaj da se popravi 
sistem zahtevao kompletno preuređenje i prepovezivanje, što bi pak iziskivalo 
konstrukciju novih mernih i kalibracionih sprava, i proizvodnju potpuno nove vrste 
komponenata. »To je jednostavno nemoguće«, tvrdio je Jugeus u svom izveštaju veću. 
»Čak bi i najjednostavniji upotrebljiv sistem zahtevao nekoliko godina tehničke obuke. 
Ne postoji nijedan raspoloživi tehničar. Stoga moramo sačekati mogućnost nabavke 
obučenog i raspoloživog osoblja.« 

»Kad pogledamo unazad, rekao je Izet, najstariji među starešinama klanova, »jasno 
je da u mnogo slučajeva uopšte nismo bili predostrožni. Nije bitno to što su ljudi sa 
Zavičajnih Svetova prostaci. Neko oštroumniji od nas bi održavao vezu među 
svetovima.« 

»Nedostatak oštroumnosti i predostrožnosti nije bila činjenica koja nas je 
odvratila«, rekao je Klaghorn. »Komunikacija je zapostavljena jednostavno zato što rani 
lordovi nisu želeli da Zemlja bude pretrpana skorojevićima sa Zavičajnih Svetova. 
Jednostavno zato.« 

Izet se iskašljao i spremao se da odgovori, ali je Hagedorn brzo nastavio. »Na 
nesreću, kako nam je Ksanten ispričao, svemirski brodovi su van upotrebe. Dok neki 
među nama imaju opširno teoretsko znanje, opet dolazimo do rukovanja alatom. Čak i 
kad bi hangari i brodovi bili pod našom kontrolom.« 

O. Z. Gar je istupio. »Dajte mi šest vodova Kmetova i šest teretnih kola snage 
opremljenih teškim energo-topovima i povratiću hangare. Neće biti poteškoća.« 

Bedri je rekao: »Pa, evo početka, napokon. Pomagaću u obuci Kmetova, i iako ništa 
ne znam o rukovanju topom, računajte na svaki savet koji mogu dati.« 

Hagedorn je pogledao po grupi, namrštio se, protrljao bradu. »Postoje teškoće u 
tom programu. Prvo, raspolažemo samo jednim teretnim kolima snage kojima se 
Ksanten vratio sa svog izviđanja. Onda, šta je sa našim energo-topovima? Da li ih je iko 
pregledao? Mekovi su bili zaduženi za održavanje, ali je moguće, čak i verovatno, da su i 
tu načinili štetu. O. Z. Gare, vi ste priznati kao ekspert vojne teorije. Šta nam možete 
reći u vezi sa tim?« 

»Do sada nisam izvršio inspekciju«, rekao je O. Z. Gar. »Današnje, Prikazivanje 
Drevnih Tunika će nas zaokupiti sve do, Časa Procene Sutona.« 

Pogledao je na svoj sat. »Verovatno je sada vreme da zaključimo sastanak, dok ne 
budem u mogućnosti da obezbedim detaljne informacije u vezi s topovima.« 

Hagedorn je klimnuo svojom krupnom glavom. »Zaista je krajnje vreme. Da li vaši 
Fani nastupaju danas?« 

»Samo dva«, odgovorio je O. Z. Gar. »Lazul i Jedanaesta Misterija. Ne mogu pronaći 
ništa prikladno za Paučinaste Divote niti za moju malu Plavu Fej, a Glorijani još uvek 
treba starateljstvo. Danas bi trebalo Variflorama B. Z. Makselvejnova obratiti punu 
pažnju.« 

»Da«, reče Hagedorn. »Već sam čuo neke opaske o tome. U redu, onda do sutra. 
Ah, Klaghorne, vi imate nešto da kažete?« 

»Da, zaista«, reče Klaghorn blago. »Imamo premalo vremena na raspolaganju. 
Treba bolje da ga iskoristimo. Ja ozbiljno sumnjam u efikasnost trupa Kmetova; oni su 
kao zečevi protiv vukova. Ono što nam treba, pre nego zečevi, su panteri.« 

»O, da«, reče Hagedorn neodređeno. »Da, zaista.« 

»Gde se, onda, mogu naći panteri?« Klaghorn je radoznalo gledao po stolu. »Zar 
niko ne može predložiti izvor? Šteta. Pa dobro, ako se panteri ne pojavljuju, 
pretpostavljam da će zečevi morati. Hajdemo stoga da pretvaramo zečeve u pantere, i 
to odmah. Predlažem da odložimo sve priredbe i spektakle dok se oblik naše 
budućnosti ne ukaže jasnije.« 

Hagedorn je podigao obrve, otvorio usta da progovori, zatvorio ih. Gledao je 
pomno u Klaghorna da utvrdi da li se ovaj šali ili ne. Zatim je sumnjičavo pogledao 
unaokolo. 

Bedri se pomalo bezobrazno nasmejao. »Izgleda da učeni Klaghorn širi paniku.« 

O. Z. Gar se priključio: »Sigurno, sa dužnim poštovanjem, ne smemo dozvoliti 
drskosti naših slugu da izazove tako bučan alarm. Posramljen sam čak i utoliko što 
moram raspravljati o tome.« 

»Ja nisam posramljen«, reče Klaghorn sa puno zadovoljstva, što je silno iznerviralo 
O. Z. Gara. »Ne vidim razloga zašto biste vi to bili. Naši životi su u opasnosti, a u tom 
slučaju malo posramljenosti, ili ičeg drugog, postaje od drugorazrednog značaja.« 


O. Z. Gar je ustao, oštro pozdravio u Klaghornovom pravcu, sračunato da to izgleda 
uvredljivo. Klaghorn, dižući se, pozdravi slično, ali tako ozbiljno i zakomplikovano da je 
obojio Garovu uvredu burlesknim tonovima. Ksanten, koji je mrzeo O. Z. Gara, nasmeja 
se glasno. 

O. Z. Gar je oklevao, a onda, osećajući da bi svaki dalji razvoj situacije bio ocenjen 
kao bedan potez, krupnim koracima izađe iz dvorane. 


Prikazivanje Drevnih Tunika, godišnja svečana povorka Fana u raskošnim odorama, 
održavala se u velikoj Rotundi, severno od glavnog trga. 

Verovatno polovina gospode, ali manje od četvrtine dama, držahu Fane. Bila je to 
vrsta poreklom iz prostranih pećina meseca Albirea Sedam; poslušna stvorenja, 
razigrana i nežna, koja su posle nekoliko hiljada godina selektivnog uzgajanja postala 
nimfe pikantne lepote. Zaogrnuta finom gazom koja je izbijala iz pora iza njihovih ušiju, 
duž gornjih udova, niz leđa, behu najbezazlenija bića, uvek željna da zadovolje, nevino 
prazna. Većina plemstva se prema njima odnosila sa ljubavlju, ali su ponekad kolale 
glasine o damama koje bi posebno omraženog Fana kvasile tinkturom amonijaka, što bi 
zamutilo sjaj njihove kože i zauvek uništilo osetljivu gazu. 

Gospodin zaluđen Fanom bio bi predmet zabave. Fan, iako tako pažljivo odgajan da 
izgleda kao nežna devojka, ukoliko bi se upotrebio seksualno, postajao bi smežuran i 
ispijen, gaza bi gubila boju i opuštala se, te bi svako znao da je taj i taj gospodin 
zloupotrebio Fana. U tom pogledu su žene iz zamkova napokon mogle ispoljiti svoju 
superiornost. To su činile ponašajući se tako ekstravagantno i provokativno da su Fani u 
poređenju sa njima izgledali kao najvispreniji i najkrhkiji vilenjaci. Njihov životni raspon 
bio je oko trideset godina, od kojih su se poslednjih deset, pošto bi izgubili svoju lepotu, 

skrivali u ogrtače od sive gaze i radili ručne poslove u budoarima, kuhinjama, ostavama, 
obdaništima i garderobama. 

Prikazivanje Drevnih Tunika bilo je više prilika za prikazivanje Fana nego tunika, 
iako su ove, satkane od gaze Fana, bile čudesno lepe same po sebi. 

Vlasnici Fanova sedeli su u nižim redovima sedišta, napeti od ponosa i nade, likujući 
kada bi neki izveo posebno uspešan nastup, tonuli bi u crne dubine ukoliko je ritualna 
figura bila izvedena sa nečim što nije ljupkost i elegancija. Tokom svakog nastupa, 
strogo formalnu muziku svirao je na lutnji gospodin iz klana suprotnog vlasnikovom. 
Vlasnik nikada nije svirao lutnju prilikom nastupa svog Fana. Prikazivanje nikada nije 
bilo zvanično takmičenje i nije bilo dozvoljeno glasno odobravanje i klicanje, ali bi se 
posmatrači odlučivali za najzabavnijeg i najdražesnijeg među Fanima, i ugled vlasnika bi 
time bio uvećan. 

Sadašnje Prikazivanje bilo je odloženo gotovo za pola sata usled nedostatka 
Mekova i neke brze improvizacije su nužno učinjene. Ali plemstvo zamka Hagedorn nije 
bilo raspoloženo da kritikuje i nije se obaziralo na povremena odstupanja dok se tuce 
mladih Kmetova trudilo da obavi nove dužnosti. Fani behu zabavni kao i uvek, uvijajući 
se, ljuljajući, njišući se uz duboke odjeke akorda lutnje, trepereći prstima kao kiša, 
iznenada se pognuvši, klizeći, potom skočivši uvis kao čarobni štapići, konačno se 
poklonivši i skočivši sa platforme. 

Na pola programa, jedan Kmet se trapavo ušunja u Rotundu, i brzim pokretima i 
mrmljajući obrati se kadetu koji je prišao da utvrdi o čemu se radi. Kadet je smesta 
krenuo ka Hagedornovoj kabini od crnog škriljca. Hagedorn ga je saslušao, klimnuo 
glavom, progovorio nekoliko jezgrovitih reči i seo mirno u svoje sedište, kao da poruka 
nije bila od veće važnosti i plemstvo u publici bi umireno. 

Zabava se nastavila. O. Z. Garov skladni par imao je lep nastup, ali je opšte 
mišljenje bilo da je Lirin, mladi Fan koji je pripadao Izetu Floju Gazunetu, po prvi put na 
programu, izveo najprivlačnije Prikazivanje. 

Fani se pojaviše poslednji put, zajedno igrajući poluimprovizovani menuet. Onda su 
izveli završni polu-veseo, polu-tužan pozdrav, i napustili Rotundu. Gospoda i dame još 
su neko vreme ostali u svojim kabinama, pijuckajući komentarišući nastup, ugovarajući 
posete i poslove. Hagedorn je sedeo mršteći se, kršeći ruke. 

Iznenada je ustao. Rotunda najednom postade tiha. 

»Ne volim da neprijatnim vestima prekidam tako prijatan skup«, reče Hagedorn, 
»ali upravo sam dobio novosti, i trebalo bi da ih svi znamo. Zamak Džanil je napadnut. 
Tamo je velika sila Mekova, sa stotinama teretnih kola snage. Okružili su zamak 
nasipom koji sprečava svaku upotrebu Džanilovog energo-topa.« 

»Trenutno nema opasnosti za Džanil, i teško je shvatiti šta Mekovi žele da postignu. 
Zidovi Džanila su dve stotine stopa visoki.« 

»Vest je svakako neprijatna, i znači da bismo i mi morali da očekujemo sličan napad 
— iako je još teže zamisliti kako bi Mekovi mogli da nas ugroze. Vodu dobijamo iz 
bunara ukopanih duboko u zemlji. Imamo velike zalihe hrane. Energiju dobijamo od 
sunca. U slučaju nužde, možemo kondenzovati vodu i sintetisati hranu iz vazduha — 
bar me je tako uveravao naš poznati biohemijski teoretičar X.B. Lejdisnejm. Ipak — to 
su novosti. Činite s njima šta god hoćete. Sutra će zasedati Veće uglednika.« 

U redu«, reče Hagedorn Veću, »Hajde da bar jednom preskočimo formalnosti. O.Z. 
Gare, šta je sa našim topom ?« 

O.Z. Gar, noseći veličanstvenu sivu i zelenu uniformu Overvilskih Zmajeva, pažljivo 
je položio svoju kacigu na sto, tako da je perjanica stajala uspravno. »Od dvanaest 
topova, četiri rade dobro. Na četiri je učinjena sabotaža presecanjem uvodnika 
energije. Četiri su oštećena na neki način koji nisam uspeo da utvrdim. Komandovao 
sam šestorici Kmetova koji su pokazali malo tehničkih sposobnosti, i uputio ih u detalje. 
Trenutno su zauzeti spajanjem uvodnika. To su moja trenutna obaveštenja u vezi sa 
topom.« 

»Umereno dobre vesti«, reče Hagedorn. »Šta je sa predviđenim trupama 
naoružanih Kmetova?« 

»Radi se na tome. AF. Mil i L.A. Berzelius sada ispituju Kmetove za potrebe 
regrutacije i obuke. Ne mogu dati najpotpuniju procenu vojne efektive takvih trupa, čak 
i ako ih obučimo i vodimo A.F. Mil, I.A. Berzelius i ja. Kmetovi su blaga i bezopasna 
vrsta, sazdani prvenstveno za argatovanje oko žitarica, i bez kuražnosti potrebne za 
borbu.« 

Hagedorn je pogledao po veću. »Ima li drugih predloga?« 

Bedri je progovorio hrapavim, ljutitim glasom: »Da su nam samo ostavili teretna 
kola snage, mogli bismo postaviti energo-topove na njih. Kmetovi bar to mogu. Onda bi 
se mogli odvesti do Džanila i razbiti pse od pozadi.« 

»Ti Mekovi su pravi đavoli« reče Ori. »Šta u stvari oni imaju na umu? Zašto su, 
posle svih ovih vekova, morali odjednom poludeti?« 

»l sami se to pitamo«, reče Hagedorn. »Ksantene, vi ste se vratili sa izviđanja sa 
zarobljenikom. Da li ste pokušali da ga ispitate?« 

»Ne«, rekao je Ksanten. »Istinu govoreći, nisam pomislio na njega sve do sada.« 

»Zašto ne pokušati sa ispitivanjem? Možda nam može dati neki putokaz.« 

Ksanten je sa odobravanjem klimnuo glavom. »Mogao bih pokušati. Mada ne 
verujem da ću išta saznati.« 

»Klaghorne, vi ste ekspert za Mekove«, reče Bedri. »Da li biste pomislili da ta 
stvorenja, sa svojim sposobnostima, mogu skovati zaveru? Šta očekuju da dobiju? Naše 
zamkove?« 

»Oni su svakako sposobni za precizno i metodično planiranje«, reče Klaghorn. 
»Njihova surovost me iznenađuje, verovatno više nego što bi trebalo. Nisam znao da su 
ikada žudeli za našim materijalnim dobrima, i ne pokazuju tendenciju ka onome što 
smatramo sastavnim delovima civilizacije: finom razdvajanju opažaja i sličnom. Često 
sam spekulisao — neću toj čudnoj ideji dati status teorije — da je strukturalna logika 
mozga od mnogo veće važnosti nego što mi smatramo. Naši vlastiti mozgovi su poznati 
po potpunom nedostatku racionalne strukture. Posmatrajući nasumični način po kome 
se naše misli formiraju, registruju, obeležavaju i prizivaju, svaki racionalni akt postaje 
čudo. Možda smo mi nesposobni za racionalnost. Možda je svaka misao skup impulsa 
koje pravi jedna emocija, odražava druga, proverava treća. Nasuprot tome, mozak 
Mekova je čudo koje izgleda kao pažljiv inženjering. On je grubo kockast, i sastoji se od 
mikroskopskih ćelija, povezanih organskim vlaknima, končastim molekulima 
zanemarivog električnog otpora. Svaka ćelija ima omotač od silicijuma, i fluid 
promenljive provodljivosti i dielektričnih svojstava, produkt složene mešavine metalnih 
oksida. Takav mozak je sposoban da uskladišti ogromnu količinu informacija u pravilnim 

nizovima. Nijedan podatak se ne gubi, ukoliko nije namerno zaboravljen, to je 
sposobnost koju Mekovi imaju. Mozak takođe funkcioniše kao radio-primopredajnik, 
verovatno i kao radarski odašiljač i detektor, mada je ovo samo pretpostavka.« 

»Ono gde je Mekov mozak nepotpun jeste odsustvo emocija. Jedan Mek je 
potpuno nalik drugom, bez ikakve lične razlike pojmljive nama. Ovo je, jasno, posledica 
njihovog sistema komuniciranja. Bilo bi nezamislivo da se pojedinačna ličnost formira 
pod tim okolnostima. Služili su nam dobro i — kako smo mislili — odano, zato što ništa 
nisu osećali o svojim uslovima, ni ponos zbog uspeha, ni mržnju, ni stid. Apsolutno 
ništa. Niti su nas voleli, niti mrzeli. Nama je teško da pojmimo taj emocionalni vakuum, 
kad svako od nas oseća nešto o svačemu. Mi živimo u haosu emocija. Oni su sputani 
emocijama kao i kocka leda. Bili su hranjeni, smešteni pod krov, održavani na 
zadovoljavajući način. Zašto su se pobunili? Dugo sam razmišljao, i odgovor koji mogu 
dati izgleda tako groteskno i nerazumno da odbijam da ga uzmem za ozbiljno. A ako je 
to ipak tačno objašnjenje...« Njegov glas je otplovio. 

»Da?« zapovednički je upitao O.Z. Gar. »Šta onda?« 

»Onda — svejedno je. Oni hoće da unište ljudsku rasu. Moja razmišljanja ništa ne 
menjaju.« 

Hagedorn se okrenuo Ksantenu. »Sve vam ovo može pomoći pri ispitivanju.« 

»Baš sam hteo da predložim Klaghornu da mi pomaže, ukoliko želi«, reče Ksanten. 

»Kako hoćete«, reče Klaghorn, »iako su po mojoj proceni informacije, kakve god 
bile, nevažne. Trebalo bi da brinemo kako da ih odbijemo i spasemo svoje živote.« 

»I — osim sile pantera koju ste pomenuli na prethodnom zasedanju — ne možete 
smisliti nikakvo vispreno oružje?« zamišljeno je pitao Hagedorn. »Spravu koja im zbrka 
električne rezonance u mozgu, ili nešto slično ?« 

»Neizvodljivo«, reče Klaghorn. »Neki organi u mozgu stvorenja funkcionišu kao 
osigurači. Mada je tačno da za to vreme ne bi bili u stanju da komuniciraju.« Posle 
trenutka razmišljanja dodao je življe: »Ko zna? A.G. Bernal i Jugus su jaki teoretičari u 
toj oblasti. Možda bi oni mogli konstruisati jedan takav uređaj, ili čak nekoliko, ukoliko 
ih ustreba više.« 

Hagedorn je sumnjičavo klimnuo glavom, i pogledao ka Jugusu. »Da li je to 
moguće?« 

Jugus se namrštio. »Konstruisati? Mogu da napravim nacrt takvog uređaja. Ali 
delovi — gde ih naći?. Razbacani u onoj papazjaniji u skladištu, neki ispravni, drugi ne. 
Da bih tu nešto postigao, morao bih postati običan šegrt, Mek.« Razbesneo se, i glas 
mu je postao grublji. »Teško mi je da poverujem kako sam prisiljen da o ovome 
razgovaram. Znači vi i mene, i moje sposobnosti smatrate tako bezvrednim?« 

Hagedorn je požurio da ga razuveri. »Naravno ne! Ja prvi nikad ne bih pomislio da 
unizim vaše dostojanstvo.« 

»Nikad!« složio se Klaghorn. »Pa ipak, tokom ove pobune videćemo da nam 
događaji nužno nameću uvredljive zadatke, ukoliko ih mi sami sebi odmah ne 
nametnemo.« 

»Vrlo dobro«, rekao je Jugus, dok mu je veseli osmeh lebdeo na usnama. »Vi ćete 
poći sa mnom u skladište. Ja ću pokazati delove koje treba doneti gore i sklopiti, a vi 
ćete raditi. Šta kažete na to?« 

»Kažem da, vrlo rado, ukoliko će to biti od prave koristi. Ali, ja teško mogu uraditi 
posao za koji je potrebno tuce različitih teoretičara. Hoće li mi neko pomoći?« 

Niko nije odgovorio. Tišina je bila potpuna, kao da je svaki prisutni Gospodin 

zadržao dah. 

Hagedorn je počeo da govori, ali ga je Klaghorn prekinuo. »Izvinite, Hagedorne, ali 
evo nas konačno kod temeljnih principa, i to moramo sada raščistiti.« 

Hagedorn je očajnički gledao po veću. »Ima li neko primedbu vezanu za ovo?« 

»Klaghorn mora postupiti kako mu njegova priroda nalaže«, javio se O.Z Gar 
najmekšim glasom. »Ne mogu mu naređivati. Što se mene tiče, nikada neću moći da 
zaboravim svoj status gospodina od Hagedorna. Taj stav mi je prirodan koliko i disanje; 
ako bih pristao na kompromis postao bih karikatura gospodina, groteskna maska 
samoga sebe. Ovo je zamak Hagedorn, i mi predstavljamo kulminaciju ljudske 
civilizacije. Tu svaki kompromis postaje degradacija. Svako umanjenje naših standarda, 
makar i iz nužde, postaje nečasno. Čuo sam upotrebljenu reč 'nužda'. Označiti pacovsko 
kreštanje i škrgutanje zubima takvih kao što su Mekovi rečju 'nužda' po meni nije 
dostojno gospodina iz Hagedorna!« 

Žamor odobravanja začu se sa stola. 

Klaghorn se zavalio u svoje sedište, sa bradom na grudima, kao da se odmara. 
Njegove bistre plave oči prelazile su preko lica, potom se vratile na O.Z. Gara, 
posmatrajući ga mirno i zainteresovano. 

»Očito su te reči upućene meni«, rekao je, »Cenim njihovu zlobu. Ali to je sitnica.« 
Skrenuo je pogled sa O.Z. Gara i upiljio se u masivni luster od smaragda i dijamanata. 
»Važnije je to što, uprkos mojim najozbiljnijim uveravanjima, veće u celini odobrava 
Vašu tačku gledišta. Ja ne mogu više da podstičem, ubeđujem i nagovaram, i sada ću 
napustiti zamak Hagedorn. Ova me atmosfera guši. Želeo bih da preživite napad 
Mekova, mada sumnjam u to. Oni su pametna i snalažljiva vrsta, neopterećena 
sumnjama i predrasudama i dugo smo ih potcenjivali.« 

Klaghorn je ustao sa svog sedišta, ubacio tablicu od slonovače u futrolu. »Ostajte 
zbogom.« Hagedorn je skočio sa svoje stolice i molećivo ispružio ruke. »Ne idite u besu, 
Klaghorne! Razmislite! Treba nam vaša mudrost, vaša stručnost.« 

»Svakako da vam treba«, reče Klaghorn. »Ali je preče da poslušate savete koje sam 
vam dao. Do tada mi nemamo dodirnih tačaka, i svako dalje premišljanje je uzaludno i 
zamarajuće.« Posle kratkog opšteg pozdrava, napustio je salu. 

Hagedorn je lagano seo. Ostali su se nelagodno vrteli, nakašljavali se, buljili u 
luster, proučavali svoje pločice od slonovače. O.Z. Gar je mrmljao nešto B.F. Vajsu koji 
je sedeo do njega, a ovaj je dostojanstveno klimao glavom. Hagedorn je progovorio 
kontrolisanim glasom: »Nedostajaće nam Klaghornovo prisustvo, njegov britki i 
elastični um... Postigli smo malo toga. Jugeusu, verovatno ćete razmisliti o projektoru o 
kome smo pričali. Ksantene, vi ćete ispitati uhvaćenog Meka. O.Z. Gare, vi ćete se 
nesumnjivo postarati za opravku topova... Pored ovih sitnica, čini se da nismo utvrdili 
nikakav generalni plan akcije, da pomognemo i nama i Džanilu.« 

Marun je progovorio: »Šta je sa drugim zamkovima? Da li još postoje? Nemamo 
nikakvih novosti. Predlažem da pošaljemo Ptice u svaki zamak, da vide u kakvom su 
stanju«. 

Hagedorn je klimnuo glavom. »Da, to je mudar potez. Verovatno ćete se postarati 
za to, Morane?« 

»Učiniću tako.« 

»Dobro. Sada ćemo zaključiti sastanak.« 

Marun od Ora je poslao ptice, i one su se vraćale jedna po jedna. Njihovi izveštaji bili 
su slični: 

»Morsko Ostrvo je pusto. Mermerni stubovi su isprevrtani po plaži. Dom Bisera je 
uništen. Tela plutaju u vodenom vrtu.« 

»Maraval zaudara na smrt. Gospoda, Kmetovi, Fani — svi mrtvi. Čak su i Ptice 
otišle!« 

»Delora: ra, ra, ra, neprijatan prizor. Nema ni traga životu.« 

»Alum je pust. Velika drvena vrata su razbijena. Večni Zeleni Plamen je ugašen.« 

»Nema ničeg u Halikonu. Kmetovi su bačeni u jame.« 

»Tuang: tišina.« 

»Morninlajt: smrt.« 

Tri dana kasnije, Ksanten je upregao šest Ptica u stolicu za letenje. Naredio im je da 
prvo u širokom krugu oblete Zamak, a zatim krenu ka jugu, prema Udaljenoj dolini. 

Ptice su otpočele sa svojim uobičajenim primedbama, zatim su velikim nespretnim 
trzajevima drmusale sedište, što je pretilo da izbaci Ksantena na pločnik. Napokon se 
vinuše u vazduh, leteći u spirali. Zamak Hagedorn je postao zamršena minijatura daleko 
ispod, svaka kuća označena jedinstvenim grozdovima kula i tornjeva, svojim neobičnim 
linijama krovova, dugačkim lepršavim trouglastim zastavama. 

Ptice su obletele naređeni krug, očešale litice i borove Severnog grebena. Zatim, 
iskrivivši krila na uzlaznoj struji, otploviše prema Udaljenoj dolini. 

Preko prijatnih Hagedornovih poseda leteše Ptice i Ksanten: preko voćnjaka, polja, 
vinograda, kmetovskih sela. Preleteli su jezero Mos sa svojim paviljonima i dokovima, 
preleteli su preko livada na kojima je pasla hagedornska stoka, i uskoro stigoše do 
Udaljene doline, na samoj granici hagedornske zemlje. 

Ksanten je pokazao gde želi da sleti. Ptice, koje su želele sletište bliže selu odakle bi 
sve mogle posmatrati, mrmljale su, gnevno kreštale i spustile Ksantena tako grubo, da 
bi se on, nepripremljen, sigurno izvrnuo naglavačke. 

Ksanten se dočekao bez elegancije, ali ipak na noge. 

»Čekajte me ovde«, naredio je. »Ne lutajte; ne pokušavajte nikakve kitnjaste 
trikove sa kaiševima sedišta. Kad se vratim, hoću da vidim šest mirnih ptica u pravilnoj 
formaciji, kaiševe ispravljene i uredne. Bez svađanja, opominjem vas. Bez dreke, da ne 
brukate zamak. I neka sve bude kao što sam rekao.« 

Ptice se naduriše, zatoptaše nogama. Nakrivile su vratove i mrmljale uvrede, 
doduše nešto tiše no što bi ih Ksanten mogao čuti. Ksanten se okrenuo, još jednom ih 
prostrelio pogledom, i pošao stazom koja je vodila ka selu. 

Grozdovi zrelih kupina su se povijali, i nekoliko devojaka iz sela punilo je korpe. 
Među njima je bila i devojka koju je O. Z. Gar hteo da prisvoji za svoju ličnu upotrebu. 
Prolazeći, Ksanten je zastao i učtivo pozdravio. »Mi smo se već sreli, ako me pamćenje 
ne vara.« 

Devojka se nasmešila, polužalosno, polustidljivo. »Pamćenje vas dobro služi. Sreli 
smo se u Hagedornu, gde sam bila zatočena, i kasnije, kada ste me sproveli ovde, po 
mraku, iako nisam mogla videti vaše lice.« Pružila je svoju korpu. »Da li ste gladni? 
Želite li jesti?« 

Ksanten je uzeo nekoliko bobica. Tokom razgovora saznao je da se devojka zove 
Glis Medousvit, da nije znala ko su joj roditelji, ali su verovatno bili iz zamka Hagedorn, 
te su već ispunili svoju zakonsku kvotu dece. Ksanten ju je zagledao pažljivije nego 
ranije, ali nije nalazio sličnosti ni sa jednom porodicom Hagedorna. »Možda potičete iz 
zamka Delora. Ukoliko postoji neka porodična sličnost koju mogu otkriti, to je sa 
porodicom Konsanzas od Delore — porodicom poznatom po lepoti svojih dama.« 

»Vi niste u braku?« upitala je jednostavno. 

»Nisam«, kazao je Ksanten, i zaista je prethodnog dana prekinuo svoju vezu sa 
Aramintom. »A vi?« 

Odmahnula je glavom. »Ne bih skupljala kupine da jesam. Taj posao je rezervisan 
za devojke. Zašto ste došli u Udaljenu dolinu?« 

»Iz dva razloga. Prvo da vidim vas.« Ksanten je iznenađen čuo sebe kako ovo 
izgovara. Ali bilo je to istina, shvatio je sa drugim malim šokom iznenađenja. »Nikada 
nisam sa vama popričao, i uvek sam se pitao da li ste šarmantni i veseli, kao što ste 
lepi.« 

Devojka je slegnula ramenima i Ksanten nije bio siguran da li joj je drago ili ne, 
ponekad komplimenti Gospodina postavljaju tlo za žalosne posledice. »Dobro, nije 
važno. Takođe sam došao da pričam sa Klaghornom.« 

»On je tamo«, rekla je bezbojnim glasom, hladnim čak, i pokazala: »On živi u toj 
kolibi. Vratila se branju kupina. Ksanten se naklonio i produžio do kolibe koju je devojka 
pokazala. 


Klaghorn, u širokim čakširama od grubog sivog materijala, koje su mu dopirale do 
kolena, sekirom je cepkao drva za potpalu. Spazivši Ksantena, prekinuo je posao, 
naslonio se na sekiru, obrisao znoj sa lica. »O, Ksantene. Drago mi je da vas vidim. Kako 
je narod u zamku Hagedorn?« 

»Kao i ranije. Ima malo toga da se kaže, iako sam došao da bih vam ispričao 
novosti.« 

»Zaista, zaista?« Naslonjen na držalju sekire, Klaghorn je bistrim plavim očima 
premeravao Ksantena. 

»Na poslednjem sastanku«, počeo je Ksanten, »složio sam se da ispitam uhvaćenog 
Meka. Pošto sam to obavio, žao mi je što niste bili tu da mi pomognete, jer biste mogli 
uočiti izvesne nejasnoće u odgovorima.« 

»Pričajte«, rekao je Klaghorn. »Možda ću moći to sada da učinim.« 

»Odmah posle zasedanja veća spustio sam se do ostave gde je bio držan Mek. Nije 
imao hrane; dao sam mu sirup i vedro vode koju je štedljivo srkao, a zatim je zatražio 
seckane školjke. Pozvao sam kuhinjsku poslugu, poslao ih po traženo, i Mek je pojeo 
nekoliko pinta. Kao što sam rekao, bio je to neobičan Mek, stojeći visok kao ja, i bez 
kese za sirup. Sproveo sam ga u drugu prostoriju, skladište za smeđ plišani nameštaj, i 
naredio mu da sedne.« 

»Gledao sam u Meka i on je gledao u mene. Antene koje sam uklonio ponovo su 
izrasle; verovatno je napokon mogao da kontaktira s drugim Mekovima. Izgledao je kao 
moćna životinja, ne pokazujući ni pokornost ni poštovanje, i odgovarao je na moja 
pitanja bez oklevanja.« 

»Prvo sam izložio: 'Plemstvo zamkova je zapanjeno pobunom Mekova. Smatrali 
smo da je vaš život bio zadovoljavajući. Gde smo pogrešili?' 

'Evidentno'. Siguran sam da je to bila dojavljena reč, iako nikada nisam mislio da su 
Mekovi sposobni za visprenosti bilo koje vrste. 

'U redu', rekao sam. 'U čemu?' 

'Sigurno da je očito. Nismo više želeli da radimo po vašim naređenjima. Želeli smo 
da uredimo svoje živote po vlastitim tradicionalnim standardima.' 

»Odgovor me je iznenadio. Nisam bio svestan da Mekovi imaju ikakve standarde, a 
kamoli tradicionalne.« 

Klaghorn je klimnuo glavom. »l ja sam bio slično iznenađen širinom mekovskog 
mentaliteta.« 

»Upitao sam Meka: 'Zašto ubijate? Zašto uništavate naše živote da biste poboljšali 
vlastite?' Čim sam postavio pitanje, shvatio sam da je bilo nesrećno sročeno. Mek je, 
čini mi se, shvatio isto, ipak, u odgovoru je vrlo brzo rekao nešto kao: 'Znali smo da 
moramo odlučno postupiti. Vaši postupci su to učinili nužnim. Mogli smo se vratiti na 
Etamin Devet, ali nam se sviđa ovaj svet Zemlje, i učinićemo ga svojim, sa našim velikim 
klizalištima, bazenima i rampama za sunčanje.' 

To je izgledalo prilično jasno, ali sam osetio da postoji nešto skriveno. Rekao sam: 
'Shvatljivo. Ali zašto ubijati, zašto uništavati? Mogli ste otići u druge krajeve. Ne bismo 
vas mogli uznemiravati. 

'Nemoguće, po vašem razmišljanju. Svet je isuviše mali za dve vrste koje se 
nadmeću. Nameravali ste da nas vratite na Etamin Devet!" 

'Smešno!' rekao sam. 'Fantazija, apsurd. Smatraš li me budalom?" 

'Ne', kazao je stvor. 'Dva uglednika iz zamka Hagedorn htela su najviši položaj. 
Jedan nas je uveravao da će, ako bude izabran, to biti njegov životni cilj!' 

'Groteskni nesporazum', rekao sam mu. 'Jedan čovek, ludak, ne može govoriti u 
ime svih ljudi! 

»'Ne? Jedan Mek govori za sve Mekove. Mi mislimo jednim umom. Zar ljudi nisu 
takvi?" 

'Svako misli za sebe. Ludak koji vas je uverio u tu budalaštinu je zao čovek. Ali su 
konačno stvari jasne. Ne nameravamo da vas pošaljemo nazad na Etamin Devet. 
Hoćete li se povući iz Džanila, otići u udaljene krajeve i ostaviti nas na miru?" 

'Ne. Stvari su otišle predaleko. Sada ćemo uništiti sve ljude. Istina je jasna: jedan 
svet je mali za dve rase.' 

"Onda te, na tvoju nesreću, moram ubiti', rekoh mu. 'Tako nešto mi nije milo, ali bi 
ti, ako bi se ukazala prilika, ubio što više možeš ljudi.' Tada je stvorenje skočilo na mene 
i ubio sam ga, mirnije nego da sam to uradio dok je sedelo i buljilo u mene. 

Sada sve znate. Izgleda da ste ili vi ili O. Z. Gar izazvali kataklizmu. O. Z. Gar? Malo 
verovatno. Nemoguće. Onda vi Klaghorn, vi. Taj teret pada vama na dušu!« 

Klaghorn je namršteno gledao u sekiru. »Teret, da. Krivica, ne. Iskrenost, da; zloba, 
ne.« 

Ksanten se odmakao. »Klaghorne, vaša me mirnoća zapanjuje. Ranije, kada su vas 
O. Z. Garu slični zlobnici smatrali ludim...« 

»Polako, Ksantene!«, iznervirano povika Klaghorn. »Ovo preterano busanje u prsa 
postaje neumesno. Gde sam pogrešio? Moja krivica je u tome što sam hteo previše. 
Neuspeh je tragičan, ali je ono što nas u budućnosti čeka još gore. Da sam postao 
Hagedorn, poslao bih robove kući. Izgubio sam, robovi su se pobunili. Stoga nećemo 
više o tome. Mučna mi je tema. Ne možete zamisliti koliko me vaše izbuljene oči i 
povijena leđa pritiskaju.« 

»Mučno vam može biti«, povika Ksanten. »Vi nipodaštavate moje oči, moja leđa — 
ali šta sa hiljadama mrtvih?« 

»Koliko dugo bi živeli u svakom slučaju? Životi su jeftini kao ribe u moru. Predlažem 
da svoje prekore sačuvate za buduću upotrebu i posvetite toliku energiju svome 
spasenju. Da li svatate da postoji način? Buljite belo u mene. Uveravam vas da je tako, 
ali ga od mene nikada nećete saznati.« 

»Klaghorne«, reče Ksanten, »doleteo sam dovde nameravajući da oduvam tu 
arogantnu glavu sa vašeg tela...« Ali se Klaghorn, ne obazirući se više, vratio cepanju 
drva. 

»Klaghorne!« povika Ksanten. 

»Ksantene, budite tako ljubazni pa se derite na nekom drugom mestu. Protestujte 
svojim Pticama.« 

Ksanten se okrenuo na petama, odmarširao niz stazu. Devojke koje su brale kupine 
gledale su ga upitno i pomerile se u stranu. Ksanten se zaustavio, osvrnuo se po stazi. 
Nije mogao videti Glis Medousvit. Nastavio je još bešnji. Ubrzo se zaustavio. Na 
oborenom drvetu, stotinu stopa od Ptica, sedela je Glis Medousvit, proučavajući vlat 
trave kao da je to zapanjujuća rukotvorina iz davnina. Ptice su ga nekim čudom 
poslušale i čekale u savršenom redu. 

Ksanten je pogledao prema nebu, šutnuo jedan busen. Udahnuo je duboko i prišao 
Glis Medousvit. Primetio je da je zatakla cvet u svoju dugu, raspuštenu kosu. 

Posle sekunde-dve pogledala je naviše i ispitala njegovo lice. »Zašto si tako ljut?« 

Ksanten se pljesnuo po butini, seo pored nje. »Ljut? Ne. Izludeo sam od brige. 
Klaghorn je brbljiv kao kamen. Zna kako se zamak Hagedorn može spasiti, ali neće da 
otkrije tajnu.« 

Glis Medousvit se nasmejala — lagan, veseo zvuk, kakav Ksanten nikada nije čuo u 
zamku Hagedorn. »Tajna? Kad je čak i ja znam?« 

»Mora da je tajna«, rekao je Ksanten. »Neće da mi kaže.« 

»Slušaj. Ako se plašiš da će Ptice čuti, šaputaću.« Pogovorila je nekoliko reči u 
njegovo uvo. 

Možda je slatki dah omamio Ksantenov um. Ali se otvorena suština otkrića nije 
udomila u njegovoj svesti. Kiselo se nasmešio. »Tu nema tajni. Samo ono što su stari 
Skiti nazivali 'bathos'. Nečasno za Gospodina. Da li mi služimo Ptice vinom i 
raspravljamo sa njima o lepoti naših Fana?« 

»'Nečasno' znači?« Skočila je na noge. »Onda je takođe nečasno za tebe da pričaš 
sa mnom, da sediš ovde sa mnom, da daješ smešne predloge!« 

»Nisam davao nikakve predloge!«, protestovao je Ksanten. »Sedim ovde sasvim 
pristojno...« 

»Previše pristojnosti, previše časti!« Sa strašću koja je zapanjila Ksantena, Glis 
Medousvit je iščupala cvet iz kose, bacila ga na zemlju. »Evo. Zato!« 

»Ne«, reče Ksanten, iznenada skrušen. Sagao se, podigao cvet, poljubio ga, vratio 
njoj u kosu. »Nisam preponosan. Potrudiću se.« Stavio je svoje ruke na njena ramena, 
ali ih je ona sklonila. 

»Reci mi«, pitala je veoma zrelo i strogo, »imaš li neku od tih čudnih žena — 
insekata?« 

»Ja? Fane? Nemam Fane.« 

Tada se Glis Medousvit opustila i dozvolila Ksantenu da je zagrli, dok su Ptice 
kokodakale, grohotom se smejale i pravile vulgarne trljajuće zvuke svojim krilima. 

Leto je prolazilo. Tridesetog juna Džanil i Hagedorn proslaviše Praznik cveća iako se 
nasip dizao visoko oko Džanila. 

Ubrzo potom, Ksanten je sa šest odabranih Ptica po noći odleteo u zamak Džanil i 
predložio veću da se što je više moguće stanovništva evakuiše pomoću lanca Ptica — 
ukoliko žele da odu. Veće ga je saslušalo kamenih lica i bez komentara odbilo. 

Ksanten se vratio u Hagedorn. Postupajući krajnje obazrivo, ubeđujući samo 
proverene prijatelje, Ksanten je prikupio trideset ili četrdeset kadeta i gospode, mada 
neminovno nije mogao sačuvati kao tajnu osnovne teze svog programa. 

Prva reakcija tradicionalista bilo je ismevanje, zatim optužbe za kukavičluk. Na 
Ksantenovo insistiranje, izazovi nisu bili ni pružani ni prihvatani od strane njegovih 
uzavrelih saveznika. 

Uveče 9. septembra zamak Džanil je pao. Novosti su u zamak Hagedorn donele 
uzbuđene Ptice koje su sve histričnijim glasovima ponavljale strašnu priču. 


Hagedorn, sada ispijen i umoran, automatski je sazvao skup veća: izneo je mračne 
činjenice. »Znači, mi smo poslednji zamak! Mekovi nam ne mogu nauditi: mogu praviti 
nasipe oko našeg zamka dvadeset godina i samo pocrkati od napora. Mi smo na 
sigurnom, ali ipak je to čudna i strašna pomisao da ovde, u zamku Hagedorn, žive 
poslednji Gospodini naše vrste!« 

Ksanten je progovorio glasom punim ozbiljne osude: »Dvadeset godina — pedeset 
godina — šta je to za Mekove? Kad nas jednom opkole, kad se jednom rasporede oko 
nas, mi smo gotovi. Shvatate li da je sada jedina prilika da pobegnemo iz velikog kaveza 
koji će zamak Hagedorn postati?« 

»'Pobeći', Ksantene? Kakve li reči! Sramota!«, osuo je pogrdama O. Z. Gar. »Skupi 
svoju jadnu bandu i beži. U stepe ili močvare ili tundre. Idi kud hoćeš sa svojim 
poltronima, ali budi tako dobar pa prestani sa svojim stalnim uzbunama!« 

»Gare, pronašao sam uverenje od kako sam postao 'poltron'. Opstanak je dobar 
moral: to sam čuo iz usta jednog uglednika.« 

»Bah! Kao na primer?« 

»A. G. Filidora, kad već morate sve da znate.« 

O. Z. Gar se pljesnuo po butinama. »Mislite li na Filidora Pokajnika? Taj je stvarno 
čudna sorta, Pokajnik koji okajava sve ostale. Ksantene, molim vas budite razumni.« 

»Godine su pred nama svima«, reče Ksanten drvenim glasom, »ako se oslobodimo 
iz zamka.« 

»Ali zamak je naš život!« izjavio je Hagedorn. »U suštini, Ksantene, šta bismo bili 
bez zamka? Divlje životinje? Nomadi?« 

»Bili bismo živi«. 

O. Z. Gar je prezrivo frknuo i okrenuo se da posmatra slike na zidu. Hagedorn je 
sumnjičavo i zbunjeno vrteo glavom. Bedri je podigao ruke u vazduh. »Ksantene, vi nas 
sve rastrojite. Dođete ovde i unesete taj zastrašujući osećaj hitnosti, ali zašto? U zamku 
Hagedorn smo sigurni kao u majčinom naručju. Šta dobijamo odbacivši sve — čast, 
dostojanstvo, udobnost, civilizovane manire — samo zato da bismo se šunjali po 
divljini?« 

»Džanil je bio siguran«, rekao je Ksanten. »Šta je sada sa njim? Smrt, plesniva 
odeća, ukiseljeno vino. Ono što dobijamo 'šunjanjem' jeste sigurnost opstanka. A ja 

planiram mnogo više od 'šunjanja'.« 

»Postoje stotine situacija kada je smrt bolja od života!« odsečno je rekao Izet. 
»Moram li umreti u bedi i nemilosti? Zašto moje poslednje godine ne bi prošle 
dostojanstveno?« 

U sobu je ušao B.F. Robart. »Gospodo većnici, Mekovi se približavaju zamku 
Hagedorn.« 

Hagedorn je divlje pogledao po sali. »Postoji li saglasnost? Šta da činimo?« 

Ksanten je podigao ruke. »Svako mora da čini ono što smatra najboljim. Neću više 
diskutovati, završio sam. Hagedorne, hoćete li zaključiti sednicu, da se posvetimo 
svojim poslovima? Ja ću svome 'šunjanju'«. 

»Sednica je zaključena,« rekao je Hagedorn, i svi su pošli na bedeme. 

U zamak su kroz aveniju umarširali Kmetovi iz okolnih sela, sa zavežljajima preko 
ramena. Preko doline, na rubu Bartolomeove šume, videle su se tačkice teretnih kola 
snage i amorfna smeđe-zlatna masa: Mekovi. 

Ori je pokazao na zapad. »Gledajte — eno ih, dolaze preko Dugog polja. Okrenuo 
se, upiljio ka istoku. »A gledajte ka Bambridžu: Mekovi!« 

Svi se ćutke okrenuše da pogledaju i Severni greben. O.Z. Gar je pokazao na mirnu 
liniju smeđe-zlatnih oblika. »Tamo čekaju, gamad! Prikovali su nas unutra. Dobro, neka 
čekaju!« Okrenuo se, spustio se liftom na trg, ušao u Kuću Zumbelda, gde je ostatak 
popodneva proveo radeći sa svojom Glorijom, od koje je puno očekivao. 


Sledećeg dana, Mekovi su organizovali opsadu. U velikom krugu oko zamka Hagedorn 
videla se aktivnost Mekova: hangari, skladišta, barake. Unutar tog kruga, van dometa 
energo-topa, teretna kola snage su gurala hrpe zemlje. 

U toku noći te se hrpe pružiše ka zamku, takođe i sledeće noći. Na kraju je svrha tih 
humki postala jasna: bile su zaštitni pokrivač prolazima ili tunelima koji su vodili ka steni 
na kojoj je počivao zamak Hagedorn. 

Sledećeg dana nekoliko humki dospelo je do osnove litice. Iznenada sa udaljenih 
izlaza pokuljaše kolone teretnih kola snage natovarenih zemljom i kamenjem. Izručiše 
terete, i opet uđoše u tunele. 

Napravljeno je osam podzemnih tunela. Iz svakog su iznošene beskrajne količine 
zemlje i stenja, izrovane ispod litice na kojoj je bio zamak Hagedorn. Gospodi koja se 
tiskala na bedemu svrha tog posla napokon je postala jasna. 

»Nemaju nameru da nas zatrpaju«, rekao je Hagedorn. »Oni će jednostavno da 
potkopaju stenu pod nama!« 

Šestog dana opsade, veliki segment litice je zadrhtao, strovalio se, i vrh stene koja 
je dopirala gotovo do podnožja zidova je pao. 

»Ako se ovo nastavi«, mrmljao je Bedri, »potrajaćemo kraće od Džanila.« 

»Hajdemo onda«, pozvao je 0.7. Gar sa iznenadnom energijom. »Neka osete naše 
energo-topove. Raznećemo njihove bedne tunele, a šta će bagra onda?« Otišao je do 
najbližeg postolja, i povikao dole Kmetovima da skinu ciradu. 

Ksanten, koji se zadesio u blizini, reče: »Dozvoli mi da ti pomognem.« Svukao je 
ciradu. »Pucaj sada, ako želiš.« 

O.Z. Gar je buljio u njega sa nerazumevanjem, onda je skočio napred, okrenuo top, 
nanišanio u humku. Pritisnuo je prekidač; vazduh je zapucketao ispred prstenaste 
njuške, ustalasao se, zablistao purpurnim iskrama. Područje cilja je počelo isparavati, 

postalo crno, zatim tamnocrveno, a onda se izdubilo u zažaren krater. Ali je zemlja 
ispod, dvadeset stopa debela, pružala preveliku izolaciju; istopljena lokva se belo 
usijala, ali se nije širila ni produbljivala. Iznenada je u topu puklo kad je izbio kratak spoj 
kroz istrulelu izolaciju. Top je stao. 

O.Z. Gar je besno i razočarano pregledao mehanizam. Onda se, sa izrazom 
odvratnosti, okrenuo. Topovi su očito bili daleko ispod svoje pune moći. 

Dva časa kasnije, na istočnoj strani grebena, još jedan veliki komad litice je pao, a 
pred zalazak sunca slična masa se odvojila sa zapadne strane, gde se zid zamka uzdizao 
u gotovo pravoj liniji sa stenom ispod. 

U ponoć su Ksanten i njegovi istomišljenici, sa svojom decom i družbenicama, 
napustili zamak Hagedorn. Šest ekipa Ptica saobraćalo je između uzletno-sletne 
platforme zamka i livade blizu Udaljene doline, i pre zore su prenele celu grupu. 

Nije bilo nikoga da im kaže zbogom. 

Nedelju dana kasnije, otišao je još jedan deo istočnog grebena, odnoseći i deo 
potpornih stubova sa sobom. Na izlazima iz tunela, hrpe iskopanog šuta su postale 
alarmantno velike. 

Terasasta južna strana grebena bila je najmanje oštećena; katastrofalna oštećenja 
su bila na istočnoj i zapadnoj. Iznenada, mesec dana posle početka napada, ogroman 
deo terasastog zemljišta se urušio, ostavljajući nepravilnu urvinu koja je presekla put i 
progutala statue nekadašnjih uglednika koje su u razmacima bile postavljene na 
balustradi. 

Hagedorn je sazvao skup veća. »Okolnosti se«, rekao je neuspelo vedrim glasom, 
»nisu poboljšale. Naša najpesimističkija očekivanja su se ispunila. Tužna situacija. 
Priznajem da ne uživam u mogućnosti da poginem urušavajući se među svojim 
smrvljenim stvarima.« 

Ori je napravio očajnički izraz lica. »I mene progoni slična misao. Smrt — pa šta? Svi 
moramo umreti. Ali kad pomislim na svoje dragocene stvari, bude mi zlo. Moje knjige 
iscepane. Moje krhke vaze razbijene. Moje tunike pocepane. Moji ćilimi pokopani. Moji 
Fani zadavljeni. Moji nasleđeni lusteri razbacani. To su moji košmari.« 

»Vaše dragocenosti nisu vrednije od ma čijih drugih«, rekao je Bedri kratko. »Ipak, 
one nemaju vlastiti život; kad mi umremo, koga će biti briga šta se sa njima zbiva?« 

Marun se trgao. »Pre godinu dana sam odložio dvesta flaša vrhunskog pića, sto 
četrdeset boca Zelene Kiše, i po trideset Baltazara i Fejdora. Pomislite na to, ako želite 
da pojmite tragediju.« 

»Da smo samo znali« povikao je Ori. »Ja bih — ja bih...« glas mu je utihnuo. 

O. Z. Gar je nestrpljivo tapkao nogom. »Prestanimo sa jadikovkama. Imali smo 
šansu, sećate se? Ksanten nas je nagovarao da bežimo; sada se on i njemu slični šunjaju 
i pljačkaju na svom putu prema severnim planinama sa Pokajnicima. Izabrali smo da 
ostanemo, bilo dobro ili loše, i na nesreću dogodilo se loše. Moramo to primiti kao 
Gospoda.« 

Sa tim se vere melanholično složilo. Hagedorn je izneo bocu neprocenjivog 
Ramadanta, i nalivao sa rasipnošću koja bi ranije bila nezamisliva. »Pošto nemamo 
budućnost — nazdravimo našoj veličanstvenoj prošlosti!« 

Te noći su bili primećeni neredi tu i tamo po obruču Mekova: plamenovi na četiri 
različite tačke, udaljeni zvuci promukle vike. Sledećeg dana se činilo kao da je tempo 
aktivnosti malo opao. Ali tokom popodneva veliki segment istočne litice se odvalio. 
Trenutak kasnije, kao po veličanstvenoj promišljenosti, visoki istočni zid se raspolutio i 
pao, ostavljajući leđa šest velikih kuća izložena nebu. 

Čas posle sumraka grupa Ptica sletela je na platformu. Ksanten je skočio sa sedišta. 
Strčao je spiralnim stepenicama do bedema, došao do trga ispred Hagedornove palate. 

Hagedorn, kome je jedan rođak preneo Ksantenov poziv, prišao je i iznenađeno 
buljio u Ksantena. »Šta radite ovde? Očekivali smo da ste bezbedni na severu sa 
Pokajnicima!« 

»Pokajnici nisu na sigurnom severu«, rekao je Ksanten. »Pridružili su nam se. Mi se 
borimo.« 

Hagedornova vilica se opustila. »Borite? Gospoda se bore sa Mekovima?« 

»Što žešće možemo.« 

Hagedorn je u čudu odmahnuo glavom. »l Pokajnici? Razumeo sam da žele pobeći 
na sever.« 

»Neki su tako i uradili, uključujući A.G. Filidora. | među njima postoje frakcije, kao i 
među nama. Neki su uzeli svoja teretna kola snage i pobegli. Ostali fanatično ubijaju 
Mekove. Sinoć ste videli naš rad. Zapalili smo četiri magacina, uništili tankove za sirup, 
pobili više od sto Mekova, kao i desetak teretnih kola snage. Pretrpeli smo gubitke, što 
nas je pogodilo, jer nas ima malo a Mekova mnogo. Zato sam došao. Treba nam više 
ljudi. Dođite da se borite za nas!« 

Hagedorn se okrenuo, pošao ka velikom centralnom trgu. »Pozvaću ljude da izađu 
iz kuća. Obratite se svima.« 


Ptice su, gorko se žaleći na nemoguće uslove rada, transportovale gospodu koji su, 
otrežnjeni predstojećim uništenjem zamka, sada bili spremni da odbace sve skrupule i 
da se bore za svoje živote. Zadrti tradicionalisti su i dalje odbijali da prave kompromise 
sa svojom čašću, ali im je Ksanten dao vedro jemstvo: »Ostanite onda tu, njuškajući po 
zamku kao pacovi. Utešite se činjenicom da ste bezbedni; budućnost malo toga čuva za 
Vas.« 

I mnogi koji su ga čuli udaljiše se sa zgražavanjem. 

Ksanten se okrenuo ka Hagedornu. »Šta je sa vama? Dolazite li ili ostajete?« 

Hagedorn je duboko uzdahnuo, gotovo jauknuo. »Zamku Hagedornu se bliži kraj. 
Više ništa nije važno. Idem sa vama.« 

Situacija se iznenada promenila. Mekovi, organizovani u širokom krugu oko zamka 
Hagedorn, računali su na mali otpor iz zamka i nikakav iz pozadine. Izgradili su barake i 
skladišta ne razmišljajući o njihovoj odbrani; stoga su napadačke grupe mogle da priđu, 
učine štetu i povuku se pre no što pretrpe ozbiljnije gubitke. Mekovi stacionirani duž 
Severnog grebena bili su neprestano napadani,i konačno sterani dole uz velike gubitke. 
Obruč oko Hagedorna postao je polukrug; zatim, dva dana kasnije, posle uništenja još 
pet skladišta sirupa, Mekovi su odbačeni još dalje. Nabacujući zemlju ispred ulaza dva 
tunela, koji su vodili pod južnu stranu litice, uspostavili su kakvo-takvo uporište, ali su 
se, umesto da drže opsadu, sami pod njom našli. 

Unutar tog područja Mekovi su sabrali preostale količine sirupa, alata, oružja, 
municije. Područje van tunela bilo je osvetljeno po noći i čuvano od strane Mekova 

naoružanih izbacivačima kuglica, što je svaki frontalni napad činilo beskorisnim. 

Jedan dan su gonioci, zaklonjeni okolnim voćnjacima, razmatrali novu situaciju. 
Tada se pokušalo sa novom taktikom. Bilo je improvizovano šest laganih paketa i 
napunjeno mašinama punim lako zapaljivog ulja, sa pričvršćenim zapaljivim granatama. 
Za svaki od tih paketa bilo je vezano po deset Ptica, i u ponoć su poletele, noseći za 
svaki paket i po jednog čoveka. Klizeći visoko kroz tamu, Ptice nadleteše položaj 
Mekova, gde su zapaljive bombe bile bačene. 

Tlo je buknulo. Vatra je zahvatila skladište sirupa; teretna kola snage, probuđena 
plamenom, kretala su se panično napred-nazad, gazeći Mekove, lomeći barake, 
sudarajući se međusobno, povećavajući efekat vatrene stihije. Mekovi koji preživeše 
sakriše se u tunelima. Pogasiše se svetla na mekovskoj teritoriji i, koristeći se 
pometnjom, ljudi napadoše. 

U kratkoj i teškoj borbi ljudi pobiše sve stražare i zauzeše ulaze u tunele u kojima se 
sada krilo sve što je preostalo od makovske armije. Činilo se da je pobuna Mekova 
suzbijena. 

Plamenovi zamreše. Ljudski ratnici — tri stotine muškaraca iz zamka, dve stotine 
Pokajnika i oko tri stotine Nomada — prikupiše se oko ulaza u tunele, i ostatak noći 
razmatrahu šta da čine sa zatvorenim Mekovima. 

U zoru, muškarci iz zamka Hagedorn, čija su deca i družbenice još uvek bili u zamku, 
odoše da ih dovedu. Uz njih je, u povratku, došla i grupa gospode iz zamka: među 
ostalima i Bedri, O. Z. Gar, Izet i Ori. Pozdravili su svoje nekadašnje prijatelje kratko, 
uz,držano i hladno, što je značilo da su ratnici izgubili dostojanstvo boreći se sa 
Mekovima kao sa sebi ravnima. 

»Šta će se sada dogoditi?« Bedri je upitao Hagedorna. »Mekovi su u zamci ali ih ne 
možete isterati. Nije nemoguće da unutra imaju sirup za teretna kola. Lako bi mogli 
poživeti mesecima«. 

O. Z. Gar, razmatrajući situaciju kao vojni teoretičar, iznese plan akcije. »Snesite 
dole top — ili neka to učine vaši potčinjeni — i stavite ga na teretna kola snage. Kad se 
gamad iscrpe, dovezite unutra top i pobijte ih sve osim radne snage za Zamak. Ranije 
smo imali četiri stotine Mekova, i mislim da će to i sada biti dovoljno. 

»Ha!« povikao je Ksanten. »Veliko mi je zadovoljstvo da ti saopštim da toga neće 
biti. Ako neki Mekovi prežive, popraviće nam svemirske brodove, naučiti nas tehnici, i 
tada ćemo njih i Kmetove vratiti na njihove svetove.« 

»Kako onda očekuješ da održavamo svoje živote?« upitao je hladno Gar. 

»Imate generator sirupa. Opremite se kesama i pijte ga.« 

Gar je zabacio glavu i prezrivo se upiljio u Ksantena. »To je tvoj glas, samo tvoj, i 
tvoje uvredljivo mišljenje, treba čuti i ostale. Hagedorne, je li to i vaš stav, da civilizacija 
treba da odumre?« 

»Ne treba da odumre«, reče Hagedorn, »ukoliko svi — i vii mi — radimo za nju. Ne 
može više biti robova. Ubeđen sam u to.« 

O. Z. Gar se okrenuo na petama i pošao nazad putem u zamak, praćen 
najzagriženijim tradicionalistima iz svoje grupe. Nekoliko ostalih se odvojilo sa strane i 
tiho pričalo među sobom, povremeno mrko pogledajući Ksantena i Hagedorna. 

Iznenada se sa zidina zamka začuše krici: »Mekovi! Zauzimaju zamak. Puni su ih 

donji nivoi. Napadaju, pomozite nam.« 

Ljudi u dolini su zaprepašćeno gledali. Kapije zamka se zatvoriše. 

»Kako je moguće?« upitao je Hagedorn. »Zakleo bih se da su svi ušli u tunele.« 

»Savršeno je jasno«, gorko reče Ksanten. »Dok su bili zatvoreni, prokopali su tunele 
do donjih nivoa.« 

Hagedorn je krenuo napred kao da želi sam da napadne liticu, potom je stao. 
»Moramo ih isterati. Nezamislivo je da nam pljačkaju zamak.« 

»Na nesreću«, reče Klaghorn, »sada ih zidovi štite, kao nekad nas.« 

»Ptice mogu preneti vojsku. Kad se prikupimo, možemo ih istrebiti.« 

Klaghorn je odmahnuo glavom. »Oni mogu čekati na bedemima i sletnim 
platformama i pucati na Ptice dok prilaze. Čak i kad bismo utvrdili uporište na bedemu, 
bilo bi silnog krvoprolića — na svakog njihovog ubijenog ginuo bi po jedna naš. A ima ih 
tri-četiri puta više.« 

Hagedorn je zastenjao. »Smuči mi se kad pomislim da divljaju među mojim 
stvarima, šepure se u mojoj odeći, loču moja pića.« 

»Slušajte,« reče Klaghorn. Odozgo su se čuli promukli krici ljudi, pucketanje energo- 
topova. »Neki od njih se ipak drže na bedemima.« 

Ksanten je prišao obližnjoj grupi Ptica koje su, pometene događajima, utučeno 
posmatrale. »Podignite me iznad zamka, van dometa kuglica, ali tako da mogu da vidim 
šta Mekovi rade.« 

»Pazi se, pazi!« zakreštala je jedna Ptica. »Lude stvari se događaju u zamku.« 

»Nema veze. Ponesite me gore, iznad bedema.« 

Ptice ga poneše, u širokom luku obiđoše stenu i na bezbednoj visini preleteše 
zamak. 

Iza onih topova koji su još funkcionisali stajalo je tridesetak muškaraca i žena. 
Između velikih Kuća, Rotunde i palate, svuda gde topovi nisu mogli gađati, vrveli su 
Mekovi. Trg je bio prekriven leševima: gospode, dama, njihove dece — svih koji 
izabraše da ostanu u zamku Hagedorn. 

Za jednim topom stajao je O. Z. Gar. Urliknuo je spazivši Ksantena, okrenuo top, 
ispalio munju. Ptice su vrišteći pokušale da skrenu ali munja raznese dve. Ptice, nosiljka 
i Ksanten su padali u kovitlacu. Četiri preostale ptice su hvatale ravnotežu izbezumljeno 
stenjući od napora, nekim čudom su usporile pad, nesigurno lebdele, i tresnule o 
zemlju. 

Ksanten se iskobeljao iz sedišta. Ljudi su dotrčali. 

»Jesi li čitav?« upitao je Klaghorn. 

»Čitav, da. A tek uplašen!« Ksanten je duboko uzdahnuo, i seo na stenu koja je 
virila iz zemlje. 

»Šta se dešava tamo gore?« pitao je Klaghorn, 

»Nekoliko je živih«, reče Ksanten, »svi ostali mrtvi. Gar je poludeo. Pucao je na 
mene.« 

»Gledajte! Mekovi na bedemima.« uzviknu A. L. Morgan. 

»Tamo!« povika neko drugi. »Ljudi. Oni skaču... Ne, gurnuti su!« 

Neki su bili ljudi, neki Mekovi koje ljudi povukoše sa sobom; užasno sporo su se 
prevrtali ka svojoj smrti. Niko više nije pao. Zamak Hagedorn bio je u rukama Mekova. 

Ksanten je posmatrao složenu siluetu, najednom i poznatu i stranu. 

»Ne mogu se održati. Treba samo da uništimo solarne ćelije, i oni neće moći da 
sintetišu sirup.« 

»Uradimo to odmah«, reče Hagedorn, »pre nego što se oni toga dosete i ne 
poprave topove. Ptice!« 

Prišao je da im izda naređenja, i četrdeset Ptica, svaka u kandžama noseći kamen 
veličine čovečije glave, zalepršaše preleteše zamak i vratiše se da jave da su solarne 
ćelije uništene. 

Ksanten reče: »Sad nam ostaje da začepimo izlaze iz tunela kako bismo se 
obezbedili od iznenadnog juriša« i budemo strpljivi.« 

»Šta sa Kmetovima u stajama — i Fanima?« setno je upitao Hagedorn. 

Ksanten je lagano odmahnuo glavom. »Ko ne beše Pokajnik, mora to postati sada.« 

Klaghorn promrmlja: »Mogu poživeti najviše dva meseca — ne više.« 

Ali dva meseca prođoše, pa tri meseca, pa četiri meseca. Onda se jednog jutra 
velika kapija otvori, i istetura mršav i iscrpljen Mek. 

»Ljudi: mi umiremo od gladi. Čuvali smo vaše dragocenosti. Dajte nam živote ili 
ćemo uništiti sve pre nego što umremo.« 

Klaghorn je odgovorio: »Ovo su naši uslovi. Pustićemo vas da živite. Morate očistiti 
zamak, odneti i pokopati tela. Morate popraviti svemirske brodove i naučiti nas svemu 
što znate o njima. Tada ćemo vas transportovati na Etamin Devet.« 

»Prihvatamo vaše uslove.« 


Pet godina kasnije Ksanten i Glis Medousvit, sa svoje dvoje dece, krenuše iz svoje kuće 
blizu Peščane reke na putovanje prema severu. Bila je to prilika da posete zamak 
Hagedorn, u kome je sada živelo tridesetak ljudi, među njima i Hagedorn. 

Ostario je, činilo se Ksantenu. Kosa mu je posedela; njegovo lice, nekada krepko i 
srdačno, postalo je ispijeno, kao od voska. Ksanten nije mogao da odredi njegovo 
raspoloženje. 

Stajali su u senci oraha, dok se zamak na visokoj steni ocrtavao iza njih. »Ovo je 
sada veliki muzej«, rekao je Hagedorn. »Ja sam kustos, i to će biti funkcija svih 
Hagedorna posle mene, jer tu ima neprocenjivog blaga za čuvanje i održavanje. Osećaj 
drevnog se već uvukao u zamak. U Kućama žive duhovi. Često ih viđam, posebno u 
prazničnim noćima... E, Ksantene, to su bili dani, zar ne?« 

»Jesu, zaista,« reče Ksanten. Zagrlio je svoju decu. »lpak, ne želim da se u njih 
vratim. Sada smo ljudi, na našem svetu, kakvi nikada ranije nismo bili.« 

Hagedorn se s tugom složio. Pogledao je ogromno zdanje, kao da ga prvi put vidi. 
»Ljudi u budućnosti — šta li će oni misliti o zamku Hagedorn, njegovim 
dragocenostima, knjigama, tunikama?« 

»Dolaziće i diviće se«, reče Ksanten. »Kao i ja danas.« 

»Ima puno toga za divljenje. Hoće li ući, Ksantene? Ima još boca plemenitog pića.« 

»Hvala, ne«, reče Ksanten. »Previše toga budi stare uspomene. Poći ćemo, i to 
odmah.« 

Hagedorn je tužno klimnuo glavom. »Vrlo dobro razumem. Ja lično često sanjarim 
o tim danima. Pa dobro, zbogom, i lepo putujte.« 

»Hoćemo, Hagedorne. Hvala vam i zbogom«, reče Ksanten i okrenu se od zamka 
Hagedorn prema svetu ljudi. 

PORTRET 
SF PISCA 


DŽEK VANS 


Džek Vans je danas postariji gospodin 
ispred tekst-procesora: ugledni profesio- 
nalni pisac, pažljiv i smiren, koji godišnje 
izbacuje stotine hiljada reči i tako stvara 
svoje najnovije romane. Ali nije tako 
počeo; bio je, nekada davno, klinac koji je 
pročitao neke ruske bajke i odlučio da 
pokuša da napiše nešto slično; pa je bio 
srednjoškolac koji na času maternjeg je- 
zika, kad je trebalo nešto napisati, poku- 
šava sa naučnom fantastikom i prolazi sa- 
svim loše, jer ga svi samo kritikuju; onda 
je bio čovek koji objaljuje mnogo ali se 
tako malo pojavljuje u javnosti, i toliko 
vešto krije, da su mnogi sve do 1970. 
godine tvrdo verovali da je »Džek Vans« 
samo još jedan od brojnih pseudonima 
Henrija Katnera. 

Vans je rođen 1920. godine. Na Kalifor- 
nijskom univerzitetu studirao je prvo za 
rudarskog inženjera, pa za fizičara, pa 
onda za novinara. Za vreme drugog svet- 
skog rata služio je u trgovačkoj mornarici. 
Njegova prva objavljena priča, »Mislilac 
sveta« (»The World Thinker«) pojava se 
1945. godine, u časopisu Thrilling Won- 
der. Objavio E nekoliko serija romana; 
većini je zajedničko to što se dešavaju u 
vasioni daleke budućnosti, gde je nauka 
toliko odmakla da se po svojim efektima 
ponekad bliži čarobnjaštvu, i gde ljudi 
žive u neobičnim društvima; njegova inte- 
resovanja za sociologiju, lingvistiku, ko- 
munikaciju i temu besmrtnosti pojavljuju 
se na mnogo mesta. Verovatno najpoz- 
natiji mu je roman Jezici Paoa (1958), a uz 
Vavilon 17 Dilenija, 1984 Orvela i neke 
radove Ursule Legvin predstavlja vrhunski 
doprinos lingvističkoj naučnoj fantastici. 

Svoju prvu nagradu HUGO Vans je 
dobio za kratki roman Gospodari zmajeva 
(1963), a duplu krunu (HUGO i NEBULA) 
osvojio je 1967: godine upravo za novelu 
»Poslednji zamak« koju vam ovde 
predstavljamo. 

Vans je još uvek vrlo aktivan kao pisac, 
ali stiče se utisak da je svoja najznačajnija 
dela, po kojima ćemo ga pamtiti, već 
ostvario pre dvadeset i više godina. 


Dek Mekdevit * a 
HOLANĐANIN: 


Jack McDevitt: DUTCHMAN, 1987. 


Prevod s engleskog: Dr Milan Čuljak 


Dok je izranjao iz mraka, objekt nije bilo moguće razlikovati od blistavih zvezda. 

»Nema nikakve sumnje«, reče Karmodi. »U orbiti je.« 

»Hju«, Mekajres progovori ne podižući pogled sa svoga ekrana, »jeste li sigurni da 
nije mogao doći sa nekog nebeskog tela?« 

U to vreme ni svet ni njegovo sunce nisu još imali imena. Bili smo tada hiljadu 
svetlosnih godina iza Zastrte Ledi, dvanaest dana od najbliže isturene stanice. Bio je to 
redak dragulj, ta planeta, jedna od nekoliko koje smo otkrili, a čija su klima i geološki 
uslovi omogućavali neposredno ljudsko nastanjenje. Njen jedini kontinent opkoračio je 
severni polarni krug koji se rastočio ispod glečera na izmaku ledenog doba. Ali to je bio i 
svet niza ostrva i prozirnih okeana načičkanih visokim granitnim bregovima. Nigde nije 
bilo jedinstvene kopnene mase, sem one u arktičkom području, koja bi omogućavala 
značajniji razvoj zemaljskih životinjskih vrsta. »Ne«, rekao sam, »nema tu nikoga.« 

»Pojavljuju mi se pravilni otkucaji na detektoru«, reče Karmodi. 

Mekajres obuhvati šakom svoju bradicu i zagleda se u sliku na monitoru. 

»Opozovite ekipe«, naredi ona dežurnom oficiru, »i procenite koliko će potrajati 
njihovo prikupljanje«. 

Hteo sam da protestujem, ali se sve završilo na tome što sam ustao sa svoga 
sedišta. Njene vilice bile su stegnute; lice joj je bilo mirno, bez ikakvih promena. 

»Nemojte sada, Hju«, reče ona tiho. »Pravila su jasna i moraju se poštovati u 
ovakvim situacijama.« Ona pomaknu ručicu na svom naslonu za ruke. »Govori kapetan. 
Možda će doći do susreta. Tenandrom je od sada na režimu pripravnosti Dva. To za vas 
koji se nalazite u ekipi gospodina Skota«, na to pogleda prema meni, »znači da može 
doći do iznenadnog ubrzanja, bez upozorenja, ili sa kratkom najavom neposredno pred 
promenu brzine. Budite, prema tome, pripravni.« 

Karmodi je bio nagnut nad svojom konzolom, očiju razrogačenih od iznenađenja. 

»To nije prirodni objekt«, reče on, »u to sam siguran.« 

»Dimenzije?« zatraži Mekajres. 

»Približno sto dvadeset metara dugačak, možda nekih trideset pet u prečniku na 
svom najširem delu, koji je otprilike nešto ispred sredine. Mogućnost greške: četiri 
posto.« 

»Velik je otprilike kao teretnjak tipa Ordvej«, dodade dežurni oficir.« Jesmo li 
sigurni da se više ništa neće pojaviti?« »Ništa, kako nam se čini«, odgovori Mekajres 
usredotočujući svoju pažnju ponovo na komandni ekran. »Prebacite sliku i ton na 
pomoćne monitore«, naredi ona. Nisam bio siguran kome je izdala tu naredbu, ali bio 
sam joj zahvalan: moji ljudi barem neće morati da leže na svojim skučenim ležajima 
pitajući se šta se kog vraga tu dešava. 

Otišao sam do nje i stao tako da smo mogli razgovarati da nas drugi ne čuju. 

»Ovo će nam oduzeti mnogo vremena«, rekao sam. »A verovatno ćemo izgubiti i 
nešto od opreme. Zašto ne bismo stvar dobro ispitali pre opoziva sveg ljudstva?« 

Mekajres je bila jednostavna žena, sa jakim vilicama i blago prošaranom kožom 
kao posledicom duge borbe sa Travisonovom bolešću, koja je, u vreme kad ju je ona 
imala, bila obično smrtonosna. Po navici je žmirkala, a oči su joj bile mutne i beživotne, 
izuzev u onim retkim prilikama kada je bila prisiljena da iskaže svoje ne male 
sposobnosti. | tada, tek za trenutak, one bi bile u stanju da se zažare. »Ako bude 
iznenađenja«, reče ona, »nećemo se moći zadržati ovde dan-dva da biste prikupili svoje 
ljude.« 

»Počinjem nešto da razaznajem«, reče Karmodi. Isfiltrirao je većinu bleska, 
smanjio kontrast i eliminisao zvezdano polje. Ono što je ostalo bila je samo jedna tačka 
belog svetla. 

Posmatrali smo kako menja oblik: postepeno se širila u zdepasti teški valjak, debeo 
u sredini, zaobljen na jednom kraju, a proširen na drugom. »To je jedan od naših«, reče 
Mekajres, ne mogavši potpuno sakriti svoju iznenađenost. »Ali stari tip! Pogledajte 

samo konstrukciju.« Bio je malen i nezgrapan, neodređeno poznat, uspomena na 
prohujala vremena. Bio je to jedan od onih brodova koji su dosegli zvezde tokom ranih 
dana Armstrongove ekspedicije, onih koji su nosili Dezirea, Tanijama i Bajbl Bila u 
svetove koji će kasnije ući u Konfederaciju. Pripadao je onoj vrsti brodova koji su 
učestvovali u istrebljivačkim ratovima i koji su u onim trenucima odsudnim za 
čovečanstvo odbili Ašijurce. 

Neko vreme svi su ćutali. 

Brod se stalno povećavao. 

»Kapetane«, oglasi se dežurni oficir, »prihvatna služba procenjuje da će 
prikupljanje potrajati dvadeset osam sati.« 

»Imamo njegovu orbitu«, reče Karmodi sa očiglednim zadovoljstvom. »Najmanje 
rastojanje između nas i objekta, od oko dve hiljade i šesto kilometara, dostići ćemo za 
otprilike tri sata.« n 

Mekajres primi k znanju obaveštenje. »Pratite ga i dalje. Zelela bih znati ima li na 
njemu ikakvih znakova života.« 

Bio je to lep vasionski brod. Na jarkom suncu presijavao se srebrnom i plavom 
bojom. Linije su mu bile blago zaobljene: delovao je dekorativno, što nije slučaj sa 
hladno-sivim brodovima modernog doba. Parabolični pramac sa svojim stegom, 
levkaste raketne cevi, pokretni most, saonice za ateriranje — sve bi to imalo praktičnu 
svrhu u atmosferskoj navigaciji. Imao sam čudan osećaj kao da mi je taj brod odnekud 
poznat; podsećao me je na doba moje mladosti. 

»Sta je to na trupu?« upita neko preko interne veze. 

Karmodi je usmerio Tenandromove dubinske teleskope prema brodu, na skup 
slova ispod mosta, koja još nismo uspevali da razaznamo. Međutim, ispred njih je bio 
neki znak, bliže pramći, baš na srebrnastom metalu. On pokuša da ga uveća, ali se slika 
razli, tako da smo morali pričekati da se brodovi malo više približe. 

Prihvatna služba javlja da su dve istraživačke ekipe na putu prema brodu. Ostalo je 
još šest drugih, ali one će morati da pričekaju dok ne promenimo orbitu. Neke od njih 
su već bile na vezi i zahtevale da čuju šta se to dešava Holtmejer se razbesneo kad sam 
pokušao da mu objasnim situaciju. (A to je bilo manje-više tipično za Holtmejera, mada 
bi se, kao opravdanje, ovog puta moglo uzeti to što je upravo sedeo na jednom glečeru 
gde mu se činilo da je u ledu otkrio neke ogromne fosile.) 

Mekajres je nešto načula od našeg razgovora, a možda je čula i čitav razgovor, jer 
se na kraju umešala. »Hju«, reče ona preko veze koju drugi nisu mogli da čuju, »ako 
hoćete, možete mu reći da je to ratni brod.« Nešto mi je objašnjavala u vezi sa 
teleskopskim sankama za prizemljenje, ali sam ja odjednom prestao da slušam, jer se u 
tom trenutku oznaka blizu pramca ukaza sasvim jasno, što je izgleda još neko iza mene 
primetio, pošto mu se ote kratak, ne baš otmen izraz iznenađenja. 

Bio je to svima poznat simbol: crna veštica sa raširenim krilima preko dugačkog i 
uskog polumeseca. U trenutku kad ugledah njene oči i kandže shvatih zašto mi je brod 
izgledao poznat. 

»Nije moguće«, uzdahnuvši, izusti oficir osmatrač. 

Izgled broda sugerisao je jednostavnije doba, bolja vremena. Možda je sam brod 
bio takav, a možda je to bila posledica nekih asocijacija koje je izazivao. Video sam 
Markrosov veličanstveni prikaz broda više puta, u glavnom holu Narodnog doma na 
Rimveju, uokvireno portretima Kristofera i Tarijena Sima, herojske braće, koji su se 
gotovo sami suprotstavili Ašijuru. I svako dete u svim svetovima Konfederacije znalo je 
za jednostavni natpis urezan u mramoru u podnožju centralnog dela slike: NIKAD VISE. 

»Za ime božje«, uzviknu oficir osmatrač, glasom jedva nešto jačim od šapata: »Pa 
to je KORSARIJUS.« 

Posle izvesnog vremena, brod se počeo udaljavati od nas; detalji su postali mutniji, 
da bi uskoro zatim potpuno nestali. 

Tenandrom je bio u visokoj, geosinhronoj orbiti: na brod smo upravo primili svoju 

prvu ekipu kad je tajanstveni brod započeo svoje drugo spuštanje prema noćnoj strani. 
Karmodijevi teleskopi su ga još uvek držali u centru monitora i ja sam provodio vreme 
naizmenično ga posmatrajući i prebirajući podatke, koje smo imali u biblioteci, o 
njegovim podvizima. 

Sve vasionske letelice u delakondskoj eskadrili Kristofera Sima imale su simbol 
crne veštice, surove grabljivice koju su ljudi u tom planinskom svetu veoma poštovali; 
međutim, samo je komandant imao pravo na simbol sa polumesecom »da bi neprijatelj 
sigurnije naleteo na nju«. 

Posmatrali smo kako Korsarijus polako tone u nebo, u sumrak: nekada pojam moći 
i slave, a sada predmet legende i istorije. Naposletku, kad je već sve izgledalo izgubljeno 
i kad se samo nekoliko preostalih brodova delakondske eskadrile suprotstavilo 
svemoćnom osvajaču, njegova posada ga je napustila. Tada je Kristofer Sim sišao do 
barikada i skloništa izgubljenog Abonaja, gde je našao sedam bezimenih ljudi i žena koji 
su krenuli sa njima u onaj poslednji i veličanstveni napad na crne brodove Ašijura. 

Navigatorovi prsti igrali su po dirkama komandne table. Namrštio se i pogledao 
kapetana. Mekajres je gledala svoj vlastiti ekran i klimala glavom. 

»Sta je to?« upitao sam. 

»Aksijalni pomak je oko deset stepeni«, reče ona. »l obrće se. Rekla bih da se tu 
nalazi već duže vreme.« 

Slika je treptala na komandnom ekranu, naročito završni delovi, komunikacioni 
blokovi i linije sa naglašenim elementima. 

»Da li je to ono što izgleda da jeste?« upitao sam. 

Ona sleže ramenima, ali u tom pokretu bilo je i neke zebnje. »Sim i njegov brod 
stradali su kod Rigela pre dva veka.« 

Objekt se sada gubio brzo, propadajući kroz zatamnjenje na ekranu i klizeći prema 
terminatoru. Na sve tamnijoj pozadini ličio je na usijanu loptu. Posmatrao sam ga tih 
nekoliko poslednjih trenutaka pre no što se na njemu izgubio i poslednji Sunčev odsjaj, i 
čekao da vidim neće li možda nailazak jutra pokazati da je to bilo samo neko noćno 
priviđenje bez ikakvih tragova u stvarnosti. 

Predmet je odjednom nestao čim se spustio ispod planetarne senke. 

»Još uvek ga vidim«, oglasi se navigator, a oči mu se iznenada ispuniše strahom. 
Bio je zaista još vidljiv, kao bleda tajanstvena prikaza. Osećao sam kako me podilazi jeza 
pa sam se osvrnuo oko sebe da vidim da li čak i ovde, na komandnom mostu modernog 
vasionskog broda, članovi posade kao obična ljudska bića reaguju na nedokučive 
izazove natprirodnog. 

»Odakle, do đavola, dolazi taj odsjaj ?« upita Karmodi. »Meseci nisu na tom nebu.« 

»To su njegovi vlastiti farovi«, reče Mekajres. »Ima upaljene farove.« 

Mekajres je ostala na komandnom mostu i tokom vremena predviđenog za 
spavanje. Ne znam da li je mislila da bi nam se nešto moglo dogoditi; nešto prišunjati u 
mraku, ili je imala neke druge misli, ali činjenica je da su svi bili pomalo prenapregnuti. 
Iz uvidavnosti, dodelili su mi jedno od pilotskih sedišta, ali ja sam u njemu samo 
dremuckao. Probudivši se usred noći, osećao sam ukočenost i hladnoću po celom telu. 
Kapetan Mekajres mi je nasula kafu i zapitala kako se osećam. 

»U redu je«, odgovorio sam. »Kako napredujemo?« 

Rekla je da idemo dobro, da smo pokupili dve prve ekipe, da sada menjamo orbitu 
kako bismo došli u položaj za prikupljanje ekipa u severnoj tropskoj zoni i da će se 
osećati mnogo bolje kad svi budu ponovo na brodu. 

»Sta mislite o tome?« upitao sam. »O tome napolju.« 

Nije odmah odgovorila. Naš brod je plovio manje-više sa uključenim sistemom za 
automatsku navigaciju. Komandni most je bio u polumraku, a samo je oficir osmatrač 
morao biti budan. Nekolicina ostalih, koji su obično neophodni noću, spavali su u svojim 
odeljcima. Mada je bilo malo sumnje u to da je onaj brod samo napuštena lutajuća 
olupina, Mekajres nije htela da išta rizikuje. Nismo više bili na režimu Dva, ali napetost 

se još uvek osećala. Svetlost instrumenata odsijavala se u njenim očima i na njenoj 
tamnoj koži. Culo se kako diše. Njeno disanje kao da je bilo deo pulsa broda, koji se 
ispoljavao u naizmeničnim prekidima prigušenih i piskavih signala kompjutera, te 
povremenog škripanja metalnih pregrada i oplata broda što se bune protiv manjih 
promena brzine ili kursa, i hiljada drugih zvukova koji se čuju noću u zvezdanim 
prostorima. 

»Stalno razmišljam«, reče ona, »o predanju prema kom će se on vratiti u teškim 
časovima za Konfederaciju« 

Ona se malo spusti u stolici i primaknu šoljicu ustima. »Ova nije sa Rimveja«, reče 
ona, misleći na kafu. »Sigurna sam da ne biste mogli pogoditi. Logistika je malo 
pomešala stvari pa se moramo zadovoljiti sa onim što nam pošalju.« 

»Sadži«, upitao sam, »šta sada nameravate?« 

»Pogrešnu stvar«, odgovori ona. »Hju, ako biste mogli udesiti da svako zaboravi 
ono što je video, ja bih izbrisala zapis sa trake, otišla nekud drugde, i nikad se ne bih 
vratila. Ta stvar tamo vani, ne znam šta je zapravo, niti kako može biti to što izgleda da 
jeste, ali znam da ne pripada ovom nebu, a ni nekom drugom. Ne želim da išta učinim u 
vezi s tim.« 

»Ipak, ne da vam mira«, rekao sam. 

Pažljivo je posmatrala sliku ukletog broda koji je obišao planetu i sada nam se 
ponovo približavao. »Pročitala sam njegovu knjigu noćas.« 

»Simsovu?« upitao sam. Bila je to naravno knjiga »Čovek i Olimpijac«, njegova 
istorija antičke Grčke, u kojoj se obraduje period od persijskih ratova do smrti 
Aleksandrove. 

»Da«, odgovori ona. »Bila je to veoma složena ličnost. Ne bih mogla reći da se 
uvek i u svemu slažem s njim, ali me impresionira način na koji iznosi svoje stavove. O 
Sokratu ima sasvim drukčiji, kritički oštriji stav«. 

»O Sokratu?!« upitao sam, čudeći se. 

Njene usne se razvukoše u poluosmeh. »On misli da su sudac i porota bili u pravu: 
da je on, u stvari, podrivao atinsku državu sistemom doktrina koje su, mada same po 
sebi divne vrednote, ipak na koncu dovele do poremećaja u životu Atine.« 

»To je suluda ideja«, rekao sam. 

»Tako kažu i kritičari. Sim ih je kasnije zbrisao, u drugoj knjizi, koju istina, nije 
stigao da završi.« Ona se nasmeši. »Tarijen je negde rekao da nema ništa protiv kritike 
sve dok ima mogućnosti da njegova reč bude poslednja.« Ona se nasmeja. »Šteta što u 
školama nikad ne prikažu i ovu drugu njegovu stranu. Kristofer Sim, kakvog deca nauče 
da vide, ispada savršena, neustrašiva i rečita ličnost.« Njene se obrve nabraše: »Velela 
bih da znam šta bi on u ovakvoj situaciji učinio sa fantomskim brodom?« 

»On bi se ukrcao na njega. Ili, ako se ne bi mogao ukrcati, on bi čekao da dobije 
više informacija«, rekao sam, »a u međuvremenu našao bi nešto drugo o čemu bi se 
moglo razmišljati.« 

Ona ustade i udalji se, a ja zatražih da mi bibilioteka da »Čoveka i Olimpijca«. Bila 
je to standardna klasika koju više niko nije čitao, izuzev studenata na prvim godinama 
studija, kao neku vrstu opšteg pregleda. Moj utisak o toj knjizi, koji sam verovatno 
stekao površnim čitanjem pre tridesetak godina, bio je da se njegov ugled zasniva 
prvenstveno na činjenici da je ono delo jedne čuvene ličnosti. Stoga sam se sada zavalio 
u jastuke, privukao bliže ekran i pripremio za spavanje, jer sam verovao da će me 
ponovo uljuljkati u san. 

Ali Simova Helada bila je i suviše životna da bi dozvolila tako nešto: njene početne 
stranice bile su pune Kserksesovog besa (»O gospodaru, seti se Atinjana«), 
Temistoklovog državništva) i hrabrosti ratnika koji su se borili u Termopilima. Bio sam 
iznenađen, ne samo jasnoćom i čvrstinom stavova u knjizi nego i saosećajnošću koje je 
provejavala. Nije to bilo ono što bi čitalac normalno očekivao od jednog ratnog 
komandanta. No, istina je da Sim nije započeo svoju karijeru kao vojnik: kad su nastala 

teška vremena, bio je učitelj. | onda, ima tu neke ironije, dok je on stekao veliki ugled 
kao taktičar vasionskog ratovanja, njegov brat Tarijen, koji je započeo kao oficir, postao 
je veliki državnik tog doba. Njegovi pogledi bili su u suštini olimpijski: čitalac odmah 
oseti da Kristofer Sim piše za istoriju, i ako njegova perspektiva nije uvek istovetna sa 
uglom posmatranja njegovih prethodnika, ipak nema neizvesnosti u pogledu krivog 
sagledavanja činjenica. Njegova reč je uvek poslednja. 

Simovo štivo ima kvalitet koji čitaoca tera na razmišljanje o razaranju Atine i 
nepotrebnim ljudskim žrtvama za vreme pogrešnog pokušaja da se brani Partenon. Ako 
sam uopšte i bio spreman za spavanje, svojim raspravljanjem i razlozima za 
angažovanje Spartanaca u Termopilima on me je potpuno razbudio. 

Heleni su već godinama pre toga znali da Perzijanci dolaze i, u svakom slučaju, 
imali su blagovremena obaveštenja o prikupljanju invazionih snaga; a ipak nisu ništa 
učinili da sklope savez radi zajedničke odbrane, sve dok se poplava već nije sručila na 
njih. | onda su poslali Leonidu sa njegovim ljudima, i šačicom njihovih saveznika da 
svojim životima iskupe nebrigu i glupost političara. 

Bila je to čudna koincidencija: te reči su napisane pre nego što su Ašijurci započeli 
svoj napad i, u širem smislu, Simu je zapala dužnost da odigra ulogu Leonide. 

On je vodio zaprečne bitke na granicama svetova, dok je Tarijen dizao narod na 
otpor i započinjao veliki posao na stvaranju saveza koji će biti u stanju da se uhvati 
ukoštac sa Ašijurcima. 

Ne znam da li sam tada uopšte uspeo da malo odspavam. Sve mi se pomešalo, 
Perzijanci i ostali, tak odjednom sam pred sobom ugledao lice Mekajresino sa čudnim 
sjajem u očima. Rukom je dotakla moje rame. »Hju«, rekla je, »danas ću uputiti tamo 
jednu izviđačku ekipu.« 

»Okej«, odgovorio sam. »Imam nekoliko ljudi koji će poći«. 

»Ne, Hju. Ja želim da grupa bude mala: samo vi i ja«. 

Posmatrao sam je, pitajući se da li ona to govori ozbiljno. Kapetani brodova ne 
vode ekipe za posedanje drugih letelica. 

»Zašto?« upitao sam. 

Njeno lice ličilo je na masku, ali odsjaji koji su igrali po njemu davali su mu 
promišljen izraz. 

»Ne znam, zaista«, rekla je. »Možda se plašim onoga što bismo tamo mogli naći.« 
Usta joj se malo otvoriše otkrivajući red oštrih belih zuba«. 

Trup broda je bio opaljen, pun izbočina i ulubljen. Na njemu su se videli tragovi 
krpljenja, jer su se neke pločice razlikovale od drugih. Kupole za navigaciju i 
komunikaciju bile su izgrebane, a štitnici na zadnjem delu broda iskrivljeni, dok je 
pogonsko kućište nedostajalo, tako da se videla Armstrongova jedinica. 

»Ali ipak«, odgovori Mekajres na moje primedbe o stanju broda, »nigde ne vidim 
neko veće oštećenje. Mada, jedna stvar izgleda dosta čudna.« Bili smo u jednom 
modulu i prilazili smo brodu odozgo i otpozadi. »Pogonsko kućište je demontirano; nije 
odvaljeno«. 

»Nedovršena opravka«, rekao sam. 

»Da. Ili opravka izvršena u žurbi; ni u kom slučaju onako kako bih ja pripremila 
brod za borbeno dejstvo. Međutim, izgleda dosta upotrebljiv.« Ispupčeni farovi kroz 
koje je Korsarijus isijavao svetlo isticali su se nekako hladno i kruto u čitavom nizu 
raznih otvora. »Da, takvi su«, dodade ona. 

Ali studen prošlosti osećala se posvuda. 

Mekajres je sedela u pilotskom sedištu, a lice joj poprimi zamišljen izgled, rekao 
bih, čak pronicljiv. Višekanalni prijemnik je radio hvatajući frekvencije koje su nekad 
bile dodeljene Korsarijusu, ali je iz njega dolazio samo čist žamor zvezda. »lIstorije ne 
moraju uvek biti istinite«, rekao sam. »Očigledno je da nije bio uništen kod Rigela.« 

Podesila je kontrast na monitorima. Jedan od kompjutera na Tenandromu je 
analizirao karakteristike i funkcije broda na bazi starih Korsarijusovih podataka, 

razlažući ih neprestano iznova do najsitnijih detalja. »Volela bih da znam gde li su samo 
pogrešili«, reče ona. 

»Pretpostavimo da je Sim preživeo Rigel«, rekao sam. »Zašto bi onda hteo da 
nestane bez traga? U svakom slučaju, zašto bi se našao ovde? I kažite, kapetane, da li bi 
Korsarijus bio u stanju da izvade takav let? 

»O, da; kako da ne«, odgovori ona. Radijus svakog od ovih brodova ograničen je 
samo količinom provijanta koji se u njega može ukrcati. Da, da, takav let su svakako 
mogli izvesti; pitanje je samo zašto bi hteli da ga izvedu.« Odmerila je pogledom hrbat 
borda. Ja sam uvek mislio o Korsarijusu kao o velikom brodu, i kasnije sam čuo da je to i 
bio u ono vreme: fregata (što je bila i njegova zvanićna kategorija). Ali u poredenju sa 
četvrtastim džinom kakav je bio Tenandrom, on je bio igračka. »Pitam se, nisu li možda 
nekako Sim i njegov brod dopali šaka Ašijurcima?« 

Prošli smo iznad pramca, ispred besnih očiju i kljuna veštice, a zatim pored 
načičkanih skupova različitih oruđa smeštenih u prednjem delu broda. Mekajres je 
izvela jednu usku petlju, tako da se trup načas izgubio, a na našem vidiku se ukaza 
plavetnilo suncem oblivenog planetarnog prostora. A onda i to nestade u beskraju 
zvezdama posutog crnog neba. 

Mekajres je govorila Tenandromu ravnim i bezosećajnim glasom, opisujući svoje 
utiske. I dok je govorila, Korsarijusov pramac se ponovo pojavi na našim ekranima. »U 
slučaju da imate nekih sumnji«, rekla je, govoreći i dalje preko zajedničke interfonske 
veze, ali sad podigavši malo glas da pobudi moju pažnju, »brod je slep i mrtav. Njegovi 
senzori nisu ni pokušali da nas otkriju i da nas prate.« 

Neka čudna cerulijska slova, ispisana na trupu, promakoše pored nas, sasvim blizu: 
oznake broda. »Slaže se«, začu se Karmodijev glas, »To je Korsarijus.« 

Zasun se okrenuo u položaj 'otvoreno' kad ga je Mekajres dodirnula, našto se 
ukazalo žuto svetlo oko njegovih rubova. Ušli smo lebdeći u vazdušnu zaprečnu 
komoru. Crvene sijalice su svetlele na bogato ispunjenoj komandnoj tabli, smeštenoj u 
pregradnom zidu. »Izgleda da sve funkcioniše«, rekao sam. 

»Brod radi sa minimumom snage«, odgovori ona. »Nema gravitacije. Izgleda da 
rade samo sistemi za održavanje!« Uključila je svoje nožne magnete, pa sam i ja to 
učinio. Kad smo ušli u prvi odeljak, zasun se za nama zatvori a sijalice promeniše boju u 
narandžastu i vazduh poče glasno šišteći da ulazi u kabinu. Karmodi nas je pitao da li ga 
čujemo i poželeo nam sve najbolje. Zapornjaci na unutrašnjem zasunu iskliznuše iz 
svojih ležišta, alarmno svetlo postade belo, a vrata se nečujno otvoriše na podmazanim 
šarkama. 

Zavirili smo u polumračnu prostoriju. Zidovi su bili obloženi plakarima i vasionskim 
odelima. Dve radioničke klupe i jedna inženjerska polica bile su pričvršćene za krov. 
Mekajres pogleda na merni instrument na svojoj ruci. »Kiseonika ima dovoljno u 
vazduhu«, rekla je, »malo je razređen, ali se može disati. Temperatura je nešto ispod tri 
stupnja. Malo je prohladno.« Oslobodila je kopče na svom skafandru, podigla kacigu i 
obazrivo udahnula. 

»Iskopčali su grejanje«, rekao sam, skidajući svoju kacigu. 

»Da«, saglasi se ona. »U tome je možda i deo objašnjenja zagonetke. Oni su, po 
svoj prilici, napustili brod s namerom da se vrate. | očigledno je da se nisu vatili.« 
Hodala je nespretno po kabini, a zatim zastala da namesti čizme. Potom  izbroja 
vasionska odela. Bilo ih je osam. 

»Sva su tu«, reče ona. 

Rekao sam da bi se odgovor, ako ga uopšte ima, mogao možda naći na 
komandnom mostu. 

»Odmah ćemo, Hju«. Rekavši to, ona se uputi duž hodnika. Stajao sam nekoliko 
trenutaka razmišljajući o tim zatamnjenim prolazima i težini dugih godina. Ormarići su 

bili natrpani raznim oscilatorima, mernim instrumentima, kablovima, generatorima. U 
jednom od njih našao sam knjigu pesama pisanu na cerulijskom. U drugom holografiju 
neke mlade žene sa detetom. 

Sve je bilo sređeno, u zavežljajima, fasciklama ili složeno u pretincima. Oprema je 
bila čista i izglačana, kao da je odložena dan ranije. 

Upravo sam posmatrao holografiju kad se ona vratila, »pa«, rekla je, »jedna 
pretpostavka otpada«. 

»Koja?« 

»Mislila sam da su se spustili na tlo planete i da je tamo došlo do nekog nesrećnog 
slučaja, ili da im se modul pokvario, pa da nisu mogli nazad«. 

»K vragu, Sejdži«, rekao sam odbacujući tu pretpostavku. »Ne bi valjda svi 
napustili brod.« 

»Ne bi. Ali ako ih je većina otišla, ostali su mogli ostati zatočeni ovde. No, sad je 
sve to u svakom slučaju nevažno: modul je na svom mestu.« 

»To znači da je u čitavu stvar umešan neki nepoznati brod koji ih je nekuda 
odveo.« 

»lli«, dodade ona, »da su još uvek ovde negde.« 

Neka svetla nisu funkcionisala. Nijedan lift nije radio, a u vazduhu se osećao ozon, 
kao da je neki od kompresora bio pregrejan. Jedan odeljak je dopola bio ispunjen 
razlivenom vodom; drugi je bio opaljen zbog požara na električnoj instalaciji. Odnekud 
iz dubine broda čuli su se slabi, nerazgovetni otkucaji, koji su se postepeno pojačavali 
kako smo dublje prodirali u unutrašnjost. 

»To se sklopka uključuje i isključuje«, objasni ona. »Jedan od mrežnih sistema ne 
radi kako treba.« 

Napredovali smo sporo. Kretati se po nultoj gravitaciji je veoma nezgodno, a sva 
klizna vrata bila su zatvorena. Većina ih se otvarala kad bismo pritisnuli dugme, ali smo 
neka morali otvarati na silu. Mekajres je bezuspešno pokušala da uspostavi normalno 
napajanje strujom iz jednog pomoćnog agregata. Zelena svetla su se upalila, što je bio 
znak da su komande primljene, ali ništa se dalje nije dešavalo. Tako smi i dalje buljili 
kroz odeljke mučeći se povremeno sa ponekim vratima. Jedna brava se tvrdoglavo 
opirala našim nastojanjima da je otvorimo tako da smo pomislili da iza nje mora biti 
vakuum, mada su instrumenti pokazivali da je sve normalno. Na kraju smo se spustili za 
jedan nivo i tako je zaobišli. 

Nismo mnogo govorili za vreme istraživanja Korsarijusa. Nije imalo ni šta da se 
kaže, čini mi se. Ali kad smo nešto rekli, činili smo to uvek šapatom, kao da je tamo bio 
još neko ko bi nas mogao čuti. Karmodi na Tenandromu je to verovatno osećao, jer kad 
bismo povremeno začuli njegov glas i on je bio tih i prigušen. 

Prošlo je već mnogo godina od te Mekajresine i moje šetnje po Korsarijusu. Zebnju 
koja nas je tada obuzimala osećam i danas u svojim besanim noćima. Nikad nisam gubio 
živce i, u stvari, često sam se hvalio kako sam bio hladnokrvan u svim situacijama u 
kojima bih se našao obavljajući svoje dužnosti na Surveju. Ali takve stvari se nikad nisu 
dogodile ni ranije ni kasnije. Približavali smo se mostu i zbog onog što se tada desilo 
morao sam čitavog svog života docnije da budem obazriv čovek. 

Navikao sam se bio na svakojake komande i instrumente na brodovima klase 
Survej, tako da isprva nisam shvatio prirodu i funkciju komandnog mosta na brodu 
Kristofera Sima. Tu su bile samo tri jedinice, a veći deo preostalog prostora bio je 
ispunjen kompjuterima. »Zastarela oprema«, rekla je Mekajres. Pogledala je za 
trenutak komandnu stolicu, mesto sa kog je Sim upravljao operacijama koje će postati 
predmet legende. Oči joj zasvetleše. A onda se zamišljeno uputi među konzole i 
ugledavši ono što je tražila, dodirnu dugme na ploči svojim dugim kažiprstom: »Jedan 
agregat izgleda radi, Hju«, rekla je pritiskajući dugmad jedno za drugim, da bi se zatim 
namrštila kad se ništa nije dogodilo. Pokušala je ponovo: ovog puta nešto je u zidovima 
zaškripalo, zapucketalo i zastrujalo. Osetio sam kako mi se krv, unutrašnji organi i kosa 

dižu prema tavanici. »Uključila sam sada i grejanje«, objavi ona. 

»Kapetane«, rekao sam, »mislim da je vreme da čujemo šta kapetan Sim ima da 
kaže o sebi.« 

Ona klimnu glavom i prekinu vezu sa Tenandromom. »Ne znam šta ćemo čuti«, 
rekla je nadnoseći se nad komandnom konzolom. »Mislim da bismo mogli otpočeti sa 
poslednjim celovitim zapisom u brodskom dnevniku.« 

Morala je malo da manipuliše uređajima dok nije našla ono što je tražila. Dok je to 
radila, zabavljao sam se razgledanjem jednog komandnog centra kog su projektovali 
ljudi sa nesumnjivo dubokom i trajnom naklonošću prema luku, krivulji i paraboli. Bila je 
to ista ona geometrija koja je krasila unutrašnjost broda: bilo je gotovo nemoguće naći 
negde pravu liniju. 

»Okej, Hju, uspela sam«. Ona se uspravi, upirući samouvereno prstima o tastere. 
»Sledeći glas koji slušate...« 

»...Nije zacelo bio glas Kristofefa Sima. Nula-šest četrnaest-dvadeset dva, govorio 
je glas, Abonaj četiri. Opravke kategorije jedan i dva završene danas. Opravke 
kategorije tri specificirane su programom. Sistem naoružanja potpuno pretresen. 
Korsarijus spreman za dejstvo. Bio je to očigledno tonski zapis načinjen dok je brod još 
bio u pristaništu, verovatno od strane kontrole servisa. Pogledao sam Mekajres. 

»To je i sada uobičajena praksa«, rekla je. »Pristanište uvek sačini zapisnik prilikom 
primopredaje broda kapetanu. Trebalo bi još nešto da bude.« 

I bilo je: Kristofer Sim nije nikada držao govore, nije govorio u parlamentu i nije 
živeo toliko da bi imao priliku za oproštajni govor. Za razliku od Tarijenovog, njegov glas 
nije nikad postao poznat školskoj deci u Konfederaciji. No i pored toga ja sam ga odmah 
prepoznao. Nula-šest-četrnaest-trideset sedam, govorio je dubokim baritonom. 
Korsarijus je primio po radnom nalogu dva-dva-tri kapa. Neka se vodi računa o tome da 
prednji transformatori povuku na devet-šest-zarez-tri-sedam, što nije prihvatljiv nivo za 
borbeno dejstvo. Komanda shvata da su pristanišne mogućnosti u ovom trenutku 
ograničene. Ipak, ako služba održavanja nije u stanju da završi opravke kako treba, ona 
treba barem da je svesna tog nedostatka. Korsarijus se ovim vraća pristaništu. 
Komandujući Kristofer Sim. 

Sledeći niz podataka govorio je o uspostavljanju snage transformatora, što je 
Simov odlučan glas prihvatio bez primedbe. Ali čak i pored toga što su od tada 
prohujala dva veka, u njegovom glasu se moglo osetiti zadovoljstvo. Poslednja reč opet, 
pomislio sam, bila je šaljiva. 

»To bi bio završetak popravki u Abonaju«, rekao sam, »neposredno pre pobune 
posade.« 

»Da, datumi se slažu.« 

»Zaboga«, rekoh, »Pobuna, sedmorica, pa sad imamo sve. Dajte ostatak 
dnevnika!« 

Ona se okrenu polako prema meni, a na usnama joj je titrao uplašen osmeh. »To 
je poslednji zapis«, rekla je. »Nema ništa posle njega«. Glas joj je bio bezbojan, a iznad 
gornje usne pojaviše joj se graške znoja, iako je vazduh još uvek bio hladan. 

»Neko mora da je izbrisao ostatak!« rekao sam malo preglasno. 

»Ovo je brodski dnevnik, Hju. On se ne može izbrisati, ne može se doterivati, ne 
može se ni na koji način izmeniti, a da ne ostane trag o tome. Proverićemo to u arhivu, 
ali sumnjam da je bilo nekog prepravljanja. To ne bi imalo nikakve svrhe.« 

»Ali Korsarijus je ušao u borbu uskoro posle toga! Moralo bi o tome biti nekog 
zapisa u brodskom dnevniku!« 

»Da rekla je.« Po zakonu bi tako trebalo da bude; sada, a i onda je tako bilo. Iz 
nekog razloga, Sim je za posadu regrutovao dobrovoljce za najveću bitku svog života, a 
o tome nije ostavio ni reč u svome dnevniku.« 

»Možda ga je nešto u tome sprečilo«, dobacio sam. 

»Hju«, ona odvrati, »to se nije moglo dogoditi.« 


51 


Otkako smo došli, ona se sada prvi put spusti u kapetansku stolicu i otipka nova 
uputstva kompjuteru. »Da vidimo šta ćemo dobiti ako odemo malo unazad.« 

Glas Kristofera Sima se ponovo začuo. Sim nije posedovao oratorske sposobnosti 
svoga brata. Ali imao je dobar glas, obdaren izvesnom životnošću, zbog čega je bilo 
teško poverovati da je njegov vlasnik već odavno mrtav. 

...Nema nikakve sumnje u to da će uništenje dveju borbenih krstarica svratiti 
neprijateljsku pažnju na malu vasionsku bazu u Dimonidesu Il i bazu u Čipevi. Drukčije 
ne može biti. Te položaje će otkriti neprijatelj kao kost u svom grlu i napasti čim mu 
pode za rukom da prikupi dovoljne snage. Ašijurci će za tu svrhu izdvojiti svoju glavnu 
borbenu grupu... 

»Mislim da je to zapis sa početka rata«, rekao sam. 

»Da, dobro je što bar znamo da je vodio dnevnik.« 

Slušali smo kako Sim procenjuje snagu i sastav neprijateljskih formacija koje je 
očekivao, upuštajući se u detaljan opis psihologije neprijatelja i njegove moguće 
napadačke strategije. Mekajres je sa divljenjem prokomentarisala činjenicu da su 
njegove procene bile, uglavnom, tačne. Potom je ustala i krenula prema vratima. »Ima 
još stvari koje moram pogledati, Hju. Hoćete li da pođete sa mnom?« 

»Ostaću ovde«, rekao sam. »Voleo bih da čujem još nešto od ovoga.« 

A možda je trebalo da pođem. 

Kad je otišla, sedeo sam u polumraku slušajući analizu energetskih potreba, i 
komentar o neprijateljskoj tehnologiji i povremene kraće izveštaje o ratnim 
operacijama Simovih borbenih grupa prilikom napada na neprijateljske komunikacije. 
Postepeno sam ulazio u svu tu dramatiku davnašnjih bitaka i video te đavolske ašijurske 
formacije očima komandanta koji je stalno uspevao da ih rasturi, ili bar odbije sa svega 
desetak lakih fregata. Počeo sam da shvatam da je Simovo glavno oružje bila njegova 
sposobnost da prikuplja informacije koje su emitovale neprijateljske stanice i da 
izbegava neprijateljske uređaje za otkrivanje letelica. Ašijurski komandanti, kako se 
ispostavilo, nisu bili u stanju da se brane od Simovog intelekta. 

Pojedini izveštaji su se ponavljali. Kod Sanusara Delakendijci su, uz pomoć nekoliko 
savezničkih brodova, dočekali u zasedi i uništili dva teška razarača, izgubivši pri tom 
samo jednu fregatu. Blizu Spinerza, u središtu ašijurskih linija snabdevanja, Sim je 
opustošio i razorio jednu neprijateljsku bazu, pošto je prethodno namamio njene 
branioce u sumanutu i bezuspešnu potragu. Ali ljudska bića se nisu mogla neprestano 
boriti: iz bitke u bitku. Sim je bio prinuđen da se povuče, jer su mu nedostajale jače 
snage kojima bi mogao dotući neprijatelja. 

Tako sam postepeno počeo da uviđam, prvo iz tona njegovog glasa, a potom iz 
njegovih komentara, kako je očaj rastao sa svakom od njegovih pobeda i svakim 
povlačenjem koje bi zatim usledilo. Delakonda je uskoro bila izgubljena, i kad je čuo tu 
vest Sim je samo uzdahnuo, pomenuvši ime svoje supruge. 


Jedan za drugim pali su spoljni svetovi, a on se morao ograditi od kratkovidosti 
Rimveja, Toksikona i Zemlje koji su smatrali da su bezbedni jer je neprijatelj daleko i da 
ih on neće dirati ako ga ne budu izazivali. Sem toga, iscrpljivali su svoje snage duboko 
usađenom ljubomorom i međusobnim sumnjičenjima, umesto da su zajednički pružili 
otpor osvajačkim hordama. | kad ga je sreća napustila kod Grand Salinasa, gde je 
izgubio veći deo svoje eskadrile i jedan razarač sa dobrovoljcima iz Toksikona, on je 
samo mogao da konstatuje: izgubili smo naše najbolje i najhrabrije. A zbog čega? Iza 
toga sledila je duga pauza, zatim je rekao nešto što se nije moglo zamisliti: Ako oni ne 
dođu, onda je vreme da se sami izmirimo! 

Njegovo raspoloženje postajalo je sve mračnije sa nastavkom povlačenja. I kad je 
izgubio još dva broda iz svoje već okrnjene eskadrile kod Komo Desa, bes, koji je on do 
tada potiskivao, postao je očigledan, naročito zbog gubitka ljudstva. Biće Konfederacije i 
u budućnosti, Tarijene, doviknuo je svome bratu, ali je ne treba izgrađivati na telima 

mojih ljudi! 
Bio je to isti onaj glas koji je optuživao Spartance. 
* 


Na Tenandromu je bilo različitih nagađanja: jedni su bili mišljenja da su Sima i 
njegovu posadu odveli Ašijurci, a Korsarijus ostavili da kruži, što bi trebalo da bude neka 
vrsta njihove šale. Drugi su se opet pitali da se možda brod nije sastojao od dva dela, 
što bi bila lukava igra da se zavara neprijatelj i stvori predstava o natprirodnom 
protivniku. 

Ako je Mekajres imala mišljenje o svemu tome, ona ga je čuvala za sebe. 

Što se mene tiče, ja nisam mogao istisnuti iz misli sliku Kristofera Sima kako 
očajava. Nikad mi ni na pamet nije palo da je on pre svih drugih mogao posumnjati u 
konačni ishod. Bila bi to luda pomisao, a ipak, po svemu sudeći, bilo je tako. Sim je, 
kako se sada činilo, bio kao i ostali ljudi. | u svom očajanju, u brizi za sudbinu svojih 
drugova i naroda koji je pokušavao da zaštiti, ja sam naslutio odgovor na zagonetku 
napuštenog broda. Ali to je bio odgovor koji ni sam nisam želeo sasvim da prihvatim. 

Počeo sam da čitam o Ašijurcima sve do čega sam mogao doći: o ratu, o 
Korsarijusu i naročito o rigelskoj akciji. U toj poslednjoj bici, Sim je usko saradivao sa 
Kudasaijem, jednom bojnom krstaricom na kojoj je bio i njegov brat. Korsarijus je ušao 
u bitku da dotuče jedan nosač, prišao mu suviše blizu i bio zahvaćen eksplozijom. Ali 
ovog puta, u tom poslednjem okršaju, Simova strategija se čudno razlikovala: do tada 
on je uvek predvodio Delakondijce lično. Kod Rigela, međutim, on je pratio Kusadia za 
vreme glavnog napada dok su njegove fregate zabijale nož u bok neprijateljske flote. 

Ima neke ironije u tome da je taj isti Kusadai odneo njegovog brata u smrt samo 
nekolko nedelja kasnije, kod Nimroda. Ali Tarijen je živeo još toliko da sazna da su 
njegovi diplomatski napori urodili plodom. Zemlja i Rimvej su se udružili, obavezali se 
na međusobnu pomoć, a Toksikon je trebalo svakog časa da objavi da će podržati svoje 
stare neprijatelje. 

Voleo bih da su mi bile dostupne navigacione beleške kako bih došao do zaključka 
o konačnoj sudbini sedam članova posade koji su napustili Korsarijus uoči bitke kod 
Rigela. Ali, sem navigatora Ludona Talinosa, niko se nije ponovo pojavio u istorijama 
toga doba. Pitao sam se nisu li oni možda bili kažnjeni, a činilo mi se i čudnim da to niko 
nikada nije pomenuo. Prvi formalni napadi na njih pojavili su se tek trideset godina 
kasnije. Od tada, naravno, oni su popularna meta optuživanja. Talinos, navigator, obreo 
se za kratko na Rimveju, gotovo pola veka posle rata, tek toliko da tamo umre i zasluži 
pomen u dnevnim vestima. Zanimljiva je njegova tvrdnja da je učestvovao u bici kod 
Rigela, istina ne na Korserijusu, nego na krstarici. Nije bilo nikakvih pojedinosti o tome, 
a ta izjava se pripisivala borbi koju je vodio sa svojom savešću čitavog života. 

Bio sam posebno zainteresovan za sudbinu sedmorice bezimenih heroja regru- 
tovanih u srcu Abonaja te kobne noći uoči ašijurskog napada. Kako se moglo desiti da 
niko ništa ne zna o njima? Dali je to bila puka slučajnost da jedini i najbolji mogući izvor 
podataka, dnevnik Korsarijusa, ne govori ništa o njima i, konačno, ni o samoj bici? Nije 
mi iz glave izlazila primedba Sejdži Mekajres: To se nije moglo dogoditi! 

I nije, zaista. 

Ujutro sam pitao Mekajres šta namerava. 

»Već sam napravila izveštaj. Ostavićemo Korsarijus tu gde jeste, i ako više vlasti 
žele da dođu i pogledaju ga, neka to učine.« 

»Tako, znači! Zašto?« 

»Eto, tako. Ne verujem da vam mogu dati odgovor koji će vas zadovoljiti, Hju, sem 
da je to otkriće koje nikoga neće učiniti srećnim. Kristofer Sim, bez obzira kako je 
poginuo, predstavlja jedan od stubova Konfederacije. Ovo mesto ovde, ovaj svet, u 
izvesnom smislu je groblje: groblje sa nekom grešnom tajnom, u koju ja ne želim da 
zalazim dublje.« Oči joj se malo smanjiše. »Želela bih da odem odavde, što pre.« 

»Da«, rekao sam, »u pravu ste. Ali groblje, čega?« 
* 


Prikupili smo naše ekipe i uprkos Mekajresinoj neodlučnosti ponovo ih poslali na 
tlo planete. Posmatrao sam sve to bez naročitog zanimanja, a sve to vreme senka onog 
drugog broda i dalje je lebdela nad nama. Tokom dana koj su sledili, razgovor sa 
Mekajres mi se stalno vrteo po glavi. Do vraga i groblje: kakvo groblje, kad tu nema 
nikakvih tela? Nema tela, nema imena, nema ni brodskog dnevnika. A Korsarijus, kog bi 
trebalo da nema, i dalje kruži oko ovog sveta kao kazaljka na časovniku, praveći krug 
svakih šest sati i jedanaest minuta. 

»Oni su nameravali da se vrate«, rekao sam Mekajresi. 

»Ali se nisu vratili«, odgovori ona. »Zašto?« 

Tokom čitavog perioda helenske civilizacije, nije se desio, koliko znam, nijedan 
crnji ni svirepiji zločin nego što je bilo nepotrebno žrtvovanje Leonide i njegove 
herojske družine kod Termopila. Bolje bi bilo da je Sparta propala nego što su takvi ljudi 
izginuli. »Da«, rekao sam, »ali gde su tela?« 

Duboko dole na površini planete, kroz pukotine u oblacima, videlo se svetlucavo 
more. 

* 


Otišao sam dole sa Holtmejerovom grupom u nameri da pomognem u razjaš- 
njavanju nekih pitanja u vezi sa njegovim fosilima. Ali, umesto toga, provodio sam 
vreme upravljajući letelicom, koju sam snabdeo hranom i vodom, ne poslušavši 
Mekajresin savet da nema nikakve svrhe dalje istraživati, jer su oni već odavno mrtvi. 
Ipak, mislio sam, istina mora da ima neku vrednost nezavisno od toga. 

A tu je bio i Talinos, čuveni navigator, čije je ime sada bilo sinonim za strah, koji je 
verno služio svom kapetanu i svome svetu, a onda, na kraju, umro ojađen i pun gorčine 
na Rimveju, Izvesno je da njemu, a i drugima, nešto dugujem. 

Holtmejerovi ljudi su još uvek pravih skloništa kada sam se polako uzdigao iznad 
drveća i poleteo prema zapadu u suncem isprano nebo. Na hiljade ostrvaca bilo je 
bukvalno rasuto po planetarnom okeanu. Sva se, dabome, nisu mogla pretražiti; ali 
jasno je bilo da je posada napustila Korsarijus. Da li su hteli da ga muče prisustvom 
broda, ili su brod ostavili kao potvrdu namere da se vrate po njega, činjenica je da su ga 
napustili i ja sam se samo pitao da ga, možda, nisu ostavili negde duž putanje broda, 
odmah ispod njegove orbite. 

Uneo sam podatke o kursu u memoriju letačkog kompjutera, podesio brzinu tek 
nešto ispod brzine zvuka i spustio se na tri hiljade metara. Onda sam obavestio 
Tenandrom o svojoj poziciji i prepustio se razmišljanju. Ispod mene, more je bilo glatko 
i prozirno i veoma plavo. Takav bi po svemu mogao biti i okean na Rimveju, Zemlji ili 
Fišbolu. Jedna grupa nekih velikih stvorenja crnih tela igrala se odmah ispod površine. 
Nebom, duž zapadnog horizonta, plovile su ogromne kule sivih kumulusa. Bio je to, sve 
u svemu, divan svet. 

Prošao sam iznad grupe peskovitih nepošumljenih ostrva površno ih osmotrivši. 
Kao i sve obale na ovoj planeti i ove su bile bez galebova, koji su inače obavezni 
stanovnici obale poznatih okeana. (Ptice se ovde kao vrsta nisu razvile, a prema 
Jespersenovom mišljenju, nikada i neće.) 

Kružio sam iznad jednog pošumljenog arhipelaga u severnoj umerenoj zoni. 
Stenoviti kraci šuma, koji su zadirali u kristalnu površinu mora, prelazili su postepeno u 
sve sitnije rtove prema severo-zapadu. Ali ničega sem granita i drveća tu nije bilo pa 
sam, posle kraćeg zadržavanja, odleteo dalje. Kasno po podne prešao sam u južnu 
hemisferu i približio se jednom vulkanskom ostrvu u obliku slova »Y«; neposredno pred 
zalazak sunca. Bilo je to raskošno tropsko mestance prepuno purpurno-zelenih paprati i 
ogromnih belih rascvetanih biljaka. U glatkim jezercima odslikavalo se nebo, a potočići 

su krivudali i kotrljali se niz usamljenu planinu. 

Bilo bi to, pomislio sam, idealno mesto. 

Spustio sam se na obalu, izašao i priredio večeru, a zatim posmatrao Korsarijus 
kako prolazi iznad mene kao mutno bela zvezda na smračenom nebu. 

Tenandrom me je obavestio da Mekajres želi hitno da govori sa mnom, što je 
značilo da je zbog nečega ljuta. Rekli su mi, takođe, da je Jespersen došao do 
uzbudljivog otkrića. U pitanju je bila neka vrsta slična vodozemcima, ali niko nije imao 
pojma šta bi to moglo da bude. Zamolio sam ih da mu isporuče moje čestitke, a potom 
se pripremio za spavanje. Vazduh je bio čist i prohladan, a šum vode više nego 
uspavljujući. Zaspao sam sa otvorenom haubom, suprotno propisima o bezbednosti, 
što bi sigurno razjarilo kapetana. 

Ujutro sam letelicom satima istraživao ostrvo uzduž i popreko, ali ništa posebno 
nisam video, pa sam se ponovo otisnuo u beskrajne prostore nepreglednog okeana. 
Nežna kišica rominjala je po njegovoj površini, a malo kasnije, kad sam zašao dublje u 
južna mora, jaka oluja me je prisilila da uzmem veću visinu. Moji instrumenti su 
pokazivali da je ispod mene samo voda, pa sam slobodno leteo iznad nje. Tamno nebo 
se počelo razvedravati i ja odlučih da se spustim kroz kišnu zavesu punu, najčudnijih na 
svetu, loptastih cvetova, do iznenađujuće tihog okeana. Ručao sam na jednom 
dugačkom i uskom vlažnom sprudu, koji je, verovatno, za vreme plime bivao sav u vodi. 
(Dva povelika meseca, u združenoj fazi, vukući u istom pravcu, bila su u stanju da 
izazovu plimu.) 

Bio sam sav ukočen od dugog sedenja u letelici, pa sam odlučio da malo prošetam 
obalom uživajući u moru i samoći. Neka sićušna stvorenja sa mekom ispresecanom 
ljušturom pojavljivala su se na obali sa svakim talasom; većina ih se ukopavala u pesak, 
dok su neka hitala preko spruda i ponovo se bacala u okean na drugoj strani. Posmatrao 
sam ih očaran, primećujući da su svi njihovi pokreti usmereni u jednom pravcu. To mi 
se učinilo veoma čudnim. A takođe, kad sam malo usporio hod, u nameri da bolje 
osmotrim, imao sam utisak da se njihovi pokreti ubrzavaju. Druga neka vrsta, štulastih 
nogu, nalik na rakove, stvorenja koja nije lako opisati, izvirala je batrgajući se iz talasa u 
sve većem broju i kretala se preko uskog spruda da bi ponovo nestala u valovima. 

Sve mi je to bilo zagonetno dok nisam primetio neku smeđu biljnu mrlju u vodi, 
koja je plutala prema meni. Upravo se bila našla iza povlačećeg talasa kad sam je prvi 
put ugledao, dok se kretala prema talasu, kada je pena izgubila svoju snežnu belinu, a 
valovi poprimili gusti maslinasti izgled. 

Dve blistave crne gromade se dokotrljaše na obalu. Jedna zastade kao da je 
iznenada postala svesna moga prisustva: odjednom se rasvori i masa živih tamnih 
paprati se polako (i rekao bih, ljutito) rasprostre između mene i letelice. Na svoj 
iznenadni užas shvatih da neću biti u stanju da je se bezbedno dočepam. 

I tada, brzim, gotovo gracioznim pokretom, paprat se ponovo povuče u svoj oklop i 
oba stvorenja nastaviše preko žala prema okeanu. 

Trgnuh se tada iz svoje obamrlosti i počeh sve jasnije da shvatam da se nešto 
događa. Krenuo sam brzim, nervoznim koracima prema letelici, ali me jedan iznenadan 
oštar pisak ukopa u mestu. Neko stvorenje, nalik na kornjaču, udari u obalu upravo 
ispred mene. Široki talas se potom lagano dokotrlja obuhvativši ga kipeći sa svih strana, 
kao da hoće da ga povuče na otvoreno more. Stvorenje me pogleda svojim velikim 
pametnim očima i ja ponovo začuh onaj pisak i ugledah strah u njima. Potrča zatim 
prema pesku, kao da želi da se otrgne iz zagrljaja okeana. Ali ovog puta ga začas 
zaustavi neka nevidljiva sila. | sve na kraju preli jedan dugački i teški blatnjavi talas. 

Naše oči se sretoše u obostranom užasu. Debela i rastegljiva vodena masa se 
zakotrlja preko njegovih leđa i ono nestade. Potom se obalom razli duboka smeđa 
plima. Stajao sam paralizovan onim što sam video i tražio pogledom neki trag tog 
delfinskog stvorenja. Postepeno sam postajao svestan dveju činjenica: reke morskih 
životinja na peščanom sprudu je nestalo. Nekoliko ih se još batrgalo u mutnoj vodi, ali 

druga više nisu izlazila na obalu. Druga stvar koju sam zapazio bila je da se obala opasno 
smanjila. 

Ponovo sam se uputio prema letelici, ali ovog puta paničnim trkom. Pretrčao sam 
tek nekoliko koraka kad mi ostatak jednog talasa u povlačenju zapljusnu čizme nekim, 
rekao bih, bestidnim sisavim zvukom. 

Ustuknuo sam ali me je dohvatio po nogama i oborio. Odmah se ubitačna plima 
ustremi prema meni. Na sreću, brzo sam se iskobeljao, skočio i pobegao. 

Do letelice je bilo još nekih stotinak metara, a preko središnjeg dela spruda već su 
se probijali potočići. Ona stvar u vodi, šta bila da bila, nastojala je da pređe preko obale. 

Letelica je bila parkirana na najširem delu spruda, ali pored nje su se već stvarala 
jezerca, u koje je plima nasipala vodu i stalno ih širila. 

Trčao sam koliko su me noge nosile. Letelica je izgledala beznadežno daleko, a 
pesak je sve više otežavao moje napredovanje. Nisam mogao doći do daha. Pao sam po 
drugi put. Voda me je malo dohvatila po levoj ruci: osetih bolan ubod koji mi izazva 
suze u očima. Protrljao sam odmah ruku o neku stenu, ali tako snažno da mi se koža 
ogulila i prokrvarila. Na to se dadoh ponovo u trk. 

Ispred mene su se stvarali kovitlaci, a voda je već zahvatila stajni trap i lestve. Sad 
sam šljapkao po vodi, krećući se još sporije, jer sam s naporom izvlačio čizme iz 
muljevitog tla pri svakom novom koraku. Strahovao sam da se ta neman ne popne uz 
lestve. Probijao sam se očajnički tih nekoliko poslednjin metara. Voda je stalno rasla i 
već je dodirivala donje delove uniforme. Skinuo sam košulju i zamahnuo snažno njome 
ne bih li se dočepao lestvi. Težina tela me je nabacila na njih i ja stegnuti grčevito šaku 
oko prečke, ali ostadoh tako viseći u neizvesnosti šta će biti sa mnom ako se ponovo 
nađem dole. Na kraju sam ostao bez obe svoje čizme. 

I zadrhtah pri pomisli na Kristofera Sima i njegove ljude. 

Posle dva sata, dok sam obazrivo krstario sivim, natmurenim nebom, na 
monitorima se pojavi izreckana linija preko duge krivulje horizonta. Opet je počela kiša, 
ali ovog puta bez vetra. Okean je postajao sve bučniji, a iz magle sa moje desne strane 
pojavi se granitni vrhunac, oštar kao igla, ispran vetrom i kišom, na kom nije bilo mesta 
gde bi se čovek mogao bar ponadati da stane. 

Nastavio sam let. 

Bilo je i drugih; jedan lanac vrhova koji su izbijali iz okeana gotovo uporedo sa 
putanjom Korsarijusa. Svi su bili konični, mada su se neki polomili i stropoštali u okean, 
kao presečeni nekim unutrašnjim razdiranjem. Oblici su bili toliko geometrijski pravilni 
da se nisam mogao oteti utisku da posmatram neko umetničko delo. Znao sam, takođe, 
da su ljudi koji su pošli sa Simom morali izabrati ovo mesto za utočište, ako su spoznali 
opasnosti koje su ih vrebale iz mora. 

Zavukao sam se među vrhunce, idući za strujom i prateći ritam stena i talasa što su 
o njih udarali. Bilo je to prostrano područje. Ni po čemu se jedna oblast nije razlikovala 
od druge, pa sam teško mogao zaključiti da li sam u nekoj od njih već bio. Vremenom se 
smračilo, a ja sam bio umoran. Zato sam se spustio na jedan skresani vrhunac; ali 
razumećete me kad kažem da još dugo nisam mogao zaspati. Ta stvar u moru mi nije 
izlazila iz glave, pa sam dugo ležao gledajući u nebo, sve do kasno iza ponoći. Vetar je 
rasterao maglu, a zvezde su izronile sijajući se kao brilijanti na granitnim kulama i u 
ogledalu mora. Ovog puta sam zatvorio haubu na letelici. 

Crvenkasto sunce već je uveliko bilo odskočilo na nebu kada sam se probudio. 
Vazduh je bio čist i hladan. Javio sam se Tenandromu. Rekli su mi da im je potrebna 
moja letelica na Holtmejerovoj lokaciji i da će mi kapetan biti zahvalan ako je vratim. 

Sada je ovaj stenama načičkani pejzaž izgledao nestvarniji nego noću. Stoga sam se 
na tlu osećao neprijatno, i bilo mi je drago što sam opet u visinama. Ali, dok sam plovio 
iznad tih glatkih sivih formacija, neopozivo sam shvatio da sam u vezi sa Simom bio u 
pravu. I da su dokazi ovde. Tu negde. 

I zamalo da prođem pored njih. Mislio sam da su morali izabrati jedan od vrhova 

čiji su šiljci odrubljeni. Ali dokaze sam našao na jednoj relativno uskoj zaravni, negde 
otprilike na polovini između vrha i mora. Bilo je to jedno zasvodenje zemljane boje, 
potresno po svome kućevnom izgledu sred sve te divljine. Ali bilo je, u stvari, jezivo 
malo i hladno i, dok sam prilazio, shvatih da sam strašno pogrešio; odjednom, u trenu 
mi je postalo jasno zašto sedmorica nisu imali imena. 

Blagi bože pa oni su ga ostavili ovde samog. 

Kružio sam još pola sata baveći se koječim, pregledajući svoje sledovanje, 
razmišljajući da li da pozovem Mekajres i usput navodeći sebi razloge da bi možda 
najbolje bilo da se sve ostavi legendi kakva jeste. Ali već sam bio otišao predaleko. 

Sa dva veka zakašnjenja spustio sam se kroz slani vazduh do tog mesta. 

Vetar je duvao niz strminu; tlo pod nogama bila je čvrsta stena. Nikakvog rastinja 
naokolo i nikakvo stvorenje tu ne bi sebi podizalo dom, na toj oštroj litici. Nekoliko 
većih oblutaka našlo se odnekuda tu, a bilo je i nešto rasturenih otpadaka. Gotovo na 
samoj ivici rta nekoliko kamenih ploča stajalo je kao polomljeni zubi. Zaravnjeni vrh se 
nadvio odozgo sa stranama gotovo okomitim. Dole je bio okean, nekih šezdeset 
metara, hladan. 

Stajao sam ispred tog kubeta, u čarapama, nesiguran, procenjujući praktičnost 
njegovih linija, improvizovanu antenu pričvršćenu za krov, prazne prozore sa spuštenim 
zavesama. More je neprestano udaralo o podnožje stene, tako snažno da sam i na toj 
visini osećao čestice raspršene vode. 

Nisam imao utisak da je tu neko skoro boravio, kao što je izgledalo na Korsarijusu. 
Ta oronula školjka čami na svom uskom sedalu već čitavu večnost. Vreme je odavno 
izbrisalo njenu pravu boju, a bila je i malo naherena, verovartno zbog toga što se stena 
ispod nje malo pomerila. 

Grobnica Kristofera Sima. Nije to baš bio elegantan završetak, na toj granitnoj litici, 
pod belom zvezdom broda koji ga je nekada pouzdano nosio kroz mnoge poduhvate. 
Mislim da su imali nameru da dođu po njega kad se rat okonča, ali to posle nije više 
imalo neke svrhe. | možda su ostavili Korsarijus kao potvrdu svog obećanja da će se 
vratiti. Ali stvari su krenule naopako. 

Vrata su bila tako konstruisana da se u slučaju potrebe zatvaraju automatski. Bila 
su zatvorena, ali ne i zabravljena, pa sam ih, pritisnuvši kvaku, otvorio. Svetlost u 
unutrašnjosti bila je mutna; zastao sam čekajući da se malo provetri. 

Ugledao sam stolicu, u stvari, dve stolice, sto, nekoliko povezanih knjiga, pisaći sto 
i dve lampe. Pitao sam se da li je na to dugo putovanje pošao iz Abonaja, da li je do 
poslednje očajničke borbe došlo tamo između dva brata ili možda u ovoj sobi. Da li ga je 
Tarijen preklinjao da nastavi borbu? Verovatno je to bila strašna dilema: ljudi su imali 

premalo vere, a trenutak je zahtevao da se sve stavi na kocku. Nisu mu mogli dozvoliti 
da presedi bitku (kao što je učinio Ahil). Na kraju je Tarijen morao uvideti da nema 
izbora nego da uzapti brata i rasturi njegovu posadu nekom izmišljenom pričom. (Ili je 
možda razljućeni Kristofer Sim učinio to sam, pre nego što se sastao sa Tarijenom.) | 
onda su izmislili priču o sedmorici, isplanirali uništenje Korsarijusa, i, kad su 
neprijateljstva prošla, doneli njega i njegov brod ovamo. 

Tarijen se sigurno nameravao vratiti ovamo. Ali je poginuo nekoliko nedelja posle 
tih događaja, a možda i svi ostali koji su bili posvećeni u tu tajnu. Ili su se možda plašili, 
u pobedi, gneva svoje žrtve. Stajao sam na vratima i pitao se koliko li je godina ova 
skučena sobica bila njegov dom. 

On bi shvatio, pomislio sam, i kad bi mogao saznati da nije bio u pravu, da je 
Rimvej došao, i Toksikon, pa čak i Zemlja, bio bi smiren. Na kompjuteru nije bilo ničega. 
To mi je izgledalo čudno; očekivao bih da vidim poslednju poruku, možda ženi na 
dalekoj Delakondi, možda narodu za koji se borio. Ali nikakvog glasa iz njega. Posle 
izvesnog vremena, shvatio sam da tu nema više šta da se traži, te sam otišao na galeriju 
koja je predstavljala granicu njegovog postojanja. 

U tužnom i mračnom raspoloženju napravio sam jedan krug, idući ivicom litice do 
severnog kraja, senkom koju je pravila stena, a vratio se rubom ponora. Pokušao sam 
da zamislim sebe ostavljenog za kaznu na ovom mestu, potpuno samog u ovom svetu, 
hiljadu svetlosnih godina daleko od ikoga sa kim bih mogao razgovarati. Okean mora da 
je izgledao veoma privlačno. 

Gore iznad mene kružio je Korsarijus. | on ga je tako morao gledati svake večeri 
kad je nebo bilo bistro. 

A onda sam ugledao slova, urezana u steni upravo iznad moje glave. Bila su 
duboko usečena u granit, sa oštrim ivicama koje su jasno odražavale bes, ali jezik na 
kom su ispisana nisam razumeo. 


w nonoi! w AnuoBe€vuc! 


Kasnije sam protumačio: bio je to paroksizam bola i tuge. Poslednja reč prizivala je 
Demostena, velikog atinskog govornika, čiji je britki jezik krotio Egejce. Sim je ostao 
klasik do poslednjeg časa. 

Kompjuter nije bio pogodan da primi poslednji vapaj Kristofera Sima. Bio je 
upućen, bez sumnje, njegovom zlatoustom bratu. Ali mene je pogodio zato što to nije 
bio uzvik besa, nego bola. Kasnije su se s time složili i naučnici. Na kraju krajeva, rekli 
su, nijedan čovek u takvoj situaciji ne bi ostao na običnom podsmehu. Prizivanje 
atinskog državnika predstavljalo je spoznaju (verovatno posle dugog razmišljanja u 
njegovom žalosnom položaju) da je Tarijen izabrao pravi put. Stoga je poruka na steni 
mogla da ima samo značenje praštanja, koje je iz svoje konačne bezizlaznosti upućivao 
jedan odani i privrženi brat. 

Ugled braće nije nikad bio ozbiljnije doveden u pitanje i, u stvari, u jednom 
prosvećenom društvu razumljivo je što su Kristofer i Tarijen uzdignuti na pijedestal 
tragičnih heroja. Dramski pisci i romansieri obrađivali su s vremena na vreme sukob 
između njih dvojice, a scene njihovog zagrljaja i rastanka sa suzama postale su deo 
folklornog blaga. 

Ali, razmišljajući o svemu tome, ja sam došao do zaključka da te reči imaju drugo 
značenje. Čitao sam dosta o Demostenu, posle tog dana, kad sam stajao ispred te 
poruke isklesane u steni: taj prepredeni lisac upotrebio je sve svoje govorničke 
sposobnosti da ubedi svoju nesrećnu zemlju da zarati sa Aleksandrom Velikim. Zato 
mislim da je poslednja reč bila reč Kristofera Sima. 

Napravio je još jedan krug oko planete da bi otklonio svaku sumnju. To je bila 
uobičajena tehnika svemirskog izviđača; pogledaš jednom tokom približavanja, 
pogledaš Još jednom svuda unaokolo. Često se dešavalo da drugi, bliži utisci, budu 
suprotni prvim, daljim utiscima. Zbog nekog nastranog faktora u redosledu 
verovatnoće, često se tek na drugoj strani planetarnog lica javljao pakosni osmeh. 

Samo, ne ovoga puta. Ono što je zapazio približavajući se video je i kružeći oko 
planete. Ovaj svet je bio nastanjen životom visokog stepena inteligencije. Svuda je bilo 
nepogrešivih znakova u obliku brodogradilišta, električnih vodova za železnicu, 
centrala, svemirskih luka, kamenoloma, fabrika, rudnika, stambenih naselja, mostova, 
kanala i stotina drugih znakova života koji buja brzo i moćno. 

Posebno su važne bile svemirske luke. Izbrojao ih je tri. U trenutku kad je preletao 
visoko iznad njih, ni u jednoj nije bilo broda spremnog za poletanje, ali se u jednoj od 
njih nalazio brod na popravci: dugačka, crna, nosata stvar koja je po veličini i obliku 
ličila na teretni brod sa linije Zemlja — Mars. Sigurno ne tako velika ni trkački 
nastrojena kao putnički brod sa linije Sol — Sirijus. 

Dok je posmatrao kroz neprobojni prozorčić kontrolne kabine, znao je da će ovo 
biti veoma značajan susret. Tokom dugih, dugih vekova širenja ljudske vrste, više od 
sedam stotina naseljivih svetova je otkriveno, ucrtano u mape, ispitano i u nekim 
slučajevima eksploatisano. Na svim tim svetovima bilo je života. Na malom broju njih 
bilo je inteligentnih bića. Ali do tog trenutka još niko nije otkrio drugi oblik života 
dovoljno razvijen da se šeta među zvezdama. X 

Naravno, teorijski je razmatrana mogućnost takvog otkrića. Covekov avanturistički 
duh stvorio je istraživačku sferu koja se širila u kosmosu. Pre ili kasnije, pretpostavljali 
su, ta sfera mora jednom da dodirne drugu sferu u nekoj tački među zvezdama. Svi su 
nagađali šta će se tada dogoditi. Možda će se spojiti, čineći veći, sjajniji, dvostruki 
mehur. Ili će možda oba mehura da se rasprsnu. U svakom slučaju, izgleda da je došao 
čas dodira. 

Da je bio u opsegu hvatanja pogranične prislušne stanice, poslao bi im sigAal sa 
detaljnim opisom svog otkrića. Cak ni sad nije bilo suviše kasno da putuje nazad 
sedamnaest nedelja da bi dospeo u opseg prijema. Ali to bi značilo traganje za stanicom 
sa gorivom u toku puta. U brodu ga, jednostavno, nije bilo dovoljno za dvostruki put i 
povratak kući. Tamo dole su imali goriva. Možda bi mu dali malo i možda bi gorivo 
odgovaralo mašinama. Ali bilo je isto tako verovatno da bi se pokazalo beskorisnim. 

Za sada je imao dovoljne rezerve energije za spuštanje i za eventualni povratak u 
bazu. Bolje vrabac u ruci nego golub na grani. Zato je nagnuo brod i uleteo u nepoznatu 
atmosferu upućujući se ka najvećoj od tri svemirske luke. 

Nije se nimalo brinuo zbog onoga što ga je možda čekalo na tlu planete. Današnji 
Zemljani nisu oni nervozni i bojažljivi Zemljani iz sumorne prošlosti kad su bili vezani za 
Zemlju. Zbližili su se sa svemirom. Naučili su da tumaraju naokolo sa bezbrižnim 
osmehom i da puste ostale životne oblike da brinu. Time su odavali utisak autoriteta, 
što je uvek palilo. Ništa ne zastrašuje više od idiotskog osmeha na licu nekoga za koga 
je dokazano da nije idiot. 

Veoma korisno oružje iz dijabologičkog arsenala bio je sveznajući osmeh. 

Njegovo spuštanje izazvalo je zadovoljavajući utisak. Planetina masa od devet 
desetina Zemljine mase omogućavala mu je da pokaže malo više veštine u upravljanju 
brodom. Ustremio se naniže, skrenuo naviše, spustio se unazad, stajao na raširenim 
vrhovima repa, smanjio kočioni udar i prizemljio se tako da ne bi promašio raširenu 
maramicu za više od deset inča. 

Izgledalo je da izviru iz zemlje kao što ljudi to čine kad se automobili sudare na 
napuštenom putu. Desetine njih, stotine. Bili su nižeg rasta, najviši nije premašivao pet 
stopa. Osim toga, nisu se razlikovali od njegove vrste ružičastog lica i plavih očiju više 

nego što bi se razlikovali Kinezi prekriveni finim sivim krznom. 

Napravivši krug van domašaja njegovih mlaznica, oni su buljili u brod, pričali, 
gestikulirali, gurkali se laktovima, prepirali se, slegali ramenima, i, uopšte, ponašali se 
poput radoznale gomile koja je pronašla duboku, tamnu jamu iz koje izviru čudni zvuči. 
Iz njihovog ponašanja bilo je uočljivo da se ne boje, niko nije pokušao da se udalji, bilo 
otvoreno, bilo potajno. Jedino zbog čega su bili oprezni bila je mogućnost iznenadnog 
udara iz ugašenih mlaznica. 

Nije se odmah pojavio. To bi bila greška — a šeprtlje ne biraju za pilote izviđačkih 
brodova. Pravilo broj jedan pri izlasku je da vazduh mora da se ispita. Ono što je 
odgovaralo gomili napolju možda njemu ne bi prijalo. U svakom slučaju, ispitao bi 
vazduh čak i da je njegova rođena majka pušila cigaru u prvom redu među 
posmatračima. 

Šrajberovom analizatoru je trebalo četiri minuta da usisa uzorak kroz cev, da ga 
razloži, ispita deliće, izbroji bakterije i kaže da li je taj vazduh dostojan da ga njegov 
gospodar udahne. 

Dok je analizator odlučivao, on je strpljivo sedeo. Na kraju je igla na njegovom pola 
crvenom, pola belom brojčaniku oklevajući domilela do sredine belog. Brzo pomeranje 
igle bi značilo da je atmosfera društveno prihvatljiva. Sporost je bila Srajberov način da 
saopšti da će mu se pluća sirotinjski provesti. Analizator je oduvek bio robot-snob koji 
je atmosfere rangirao po kastinskom sistemu. Najbolji i najčistiji vazduh bio je Bramin, 
čisti Bramin. Najgori je bio nedodirljiv. 

Isključivši ga, otvorio je unutrašnja i spoljašnja hermetički zatvorena vrata i seo u 
njihov otvor klateći nogama osamdeset jardi iznad tla. Iz svog povoljnijeg položaja 
mirno je posmatrao gomilu, sa izrazom nekoga ko može da pljune, ali koga drugi ne 
mogu da pijunu. Šesti dijabologički zakon tvrdio je: što više, to ređe. Dokaz: galebovo 
taktičko preimućstvo nad čovekom. 

S obzirom da su bili inteligentni, oni koje su nesrećne okolnosti postavile 
osamdeset jardi dublje u gravitacionom polju, ubrzo su procenili vertikalnu 
nepovoljnost svog položaja. Budući da nisu mogli da prevrnu brod, ni da se popnu uz 
njegovu uglačanu površinu, pilot im je bio van domašaja. Oni nisu ni želeli da ga 
dohvate iz neprijateljskih razloga. Ali želje postaju tim snažnije čim je manje verovatno 
da će biti zadovoljene. I tako su oni želeli da on siđe, da se suoči sa njima, samo zato što 
im je bio van domašaja. 

Da bi stvar bila još gora, on se okrenuo na bok i sad je ležao u okviru, sa jednom 
nogom savijenom i rukama obavijenim oko kolena, a zatim je nastavio da ih posmatra 
sa očiglednim zadovoljstvom. Oni su morali da stoje. | morali su da gledaju nagore po 
cenu kočenja vrata. Druga mogućnost bila je da podese glavu i oči na visinu bezopasnu 
za vrat i da trpe da ih gleda neko koga oni ne mogu da gledaju. Sve u svemu, đavolski 
neprijatna situacija. 

Što je duže trajalo postajalo je sve neprijatnije. Neki su vikali na njega piskutavim 
glasovima. Njima je uputio dobroćudni osmeh. Drugi su gestikulirali. Uzvratio im je na 
isti način i najbistriji među njima nisu baš bili srećni zbog toga. Ko zna iz kojih razloga se 
nijedan naučnik još nije potrudio da ispita zbog čega izvesni pokreti prstiju stimulišu 
posebne žlezde u bilo kom delu kosmosa. Osnovna dijabologicka obuka uključivala je i 
kurs takozvanog skretanja signala pomoću kog se jednim pokretom ruke moglo ukloniti 
jezgro stranog ega. 

Gomila se izvesno vreme nemirno komešala grickajući sivo krzno na svojim prstima, 
mrmljajući i povremeno mrzovoljno gledajući nagore. Još uvek su se držali podalje od 
opasne zone, očigledno pretpostavljajući da primerak naslonjen na okvir možda ima 
saputnika za komandama. A zatim su postali potišteni, zadovoljavajući se da besciljno i 
smrknuto gledaju u vrhove repova. 

Ovo stanje stvari potrajalo je sve dok nije stigao konvoj teških vozila iz kojih su se 

iskrcale trupe. Pridošlice su nosile pendreke, pištolje i uniforme boje blata u kom se 
valjaju svinje. Formiravši tri reda, okrenuli su se nadesno i, po komandi, krenuli napred. 
Gomila se razdvojila da im napravi prolaz. 

Naoružani vojnici su stručno formirali krug, odvojivši brod od horde posmatrača. 
Trojica oficira su paradirali naokolo ispitujući vrhove repa i ne prilazeći više nego što je 
bilo neophodno. Zatim su se povukli unazad i zagledali u okvir hermetičkih vrata. 
Predmet njihove pažnje posmatrao ih je sa akademskim zanimanjem. 

Najviši oficir potapšao se po grudima u blizini srca, zatim se sagnuo i potapšao 
zemlju dajući svom licu nevini izraz dok je ponovo gledao u pridošlicu gore visoko. Šešir 
mu je pao zbog trzaja glavom i on ga je zgazio okrećući se da ga dohvati. 

Ovaj sitni incident je izgleda zadovoljio onog na visini od osamdeset jardi, jer se 
nasmejao, pustio nogu koju je držao i nagnuo se da bolje osmotri žrtvu. Pocrvenevši 
ispod krzna, oficir je još jednom izveo masažu stomaka i zemlje. Onaj drugi je ovoga 
puta razumeo. Klimnuo je glavom graciozno i odobravajući i nestao u komori. Nekoliko 
sekundi kasnije najlonske lestvice su se izvile niz stranu broda i osvajač je sišao spretno 
poput majmuna. 

Tri stvari su pogodile i trupe i gledaoce čim je stao ispred njih i to: njegovo golo lice 
i ruke, njegova velika visina i težina i činjenica da nije nosio nikakvo vidljivo oružje. 
Čudan oblik i izgled su mogli i da očekuju. Na kraju krajeva, i oni sami su pomalo lutali 
svemirom i znali su i neobičnije forme života. Ali kakvo bi stvorenje moglo da ima 
mozga da sagradi brod, a da bude tako nerazumno da ne nosi oružje? 

Oni su u suštini bili logični ljudi. 

Jadničci. 

Oficiri nisu ni pokušali da razgovaraju sa ovim primerkom iz velikog nepoznatog 
sveta. Nisu bili telepate i svemirsko iskustvo ih je naučilo da su sami zvuci iz usta 
beskorisni sve dok jedna ili druga strana ne nauči njihovo značenje. Zato su mu znacima 
pokazali da žele da ga odvedu u grad, gde će sresti ostale predstavnike njihove vrste 
sposobnije da uspostave kontakt. Bili su dosta vešti u objašnjavanju rukama, što je i 
prirodno za jedini drugi oblik života koji je otkrio nove svetove. 

Složio se s tim u istom maniru plemića koji opšti sa nižima od sebe, što je bilo 
uočljivo od samog početka. Možda je Srajber isuviše uticao na njega. Još jednom je 
gomila napravila prolaz dok ga je stražar sprovodio do kamiona. Prošao je pored hiljada 
očiju udostojivši ih omalovažavajućeg pokreta broj sedamnaest, klimanja glavom kojim 
je priznavao njihovo postojanje i tolerisao njihovu vulgarnu zainteresovanost za njega. 

Kamioni su se otkotrljali, ostavljajući brod sa otvorenim kapkom, lestvicama koje su 
se klatile i preostalim trupama koje su i dalje stajale oko repa. Svi su zapazili taj detalj. 
Nije se potrudio da onemogući pristup brodu. Ništa nije moglo da spreči stručnjake da 
ga razgledaju i da ukradu ideje od druge rase iz svemira. 

Nijedna osoba takvih sposobnosti ne bi mogla da bude tako kriminalno 
nesmotrena. Znači, to nije mogla da bude nesmotrenost. Cista logika je ukazivala na to 
da po strančevom mišljenju nije bilo vredno ispitati konstrukciju broda, jer je bila 
odavno zastarela. Ili je nju možda bilo nemoguće ukrasti, jer je bila nerazumljiva za niža 
bića? Sta do đavola on misli, ko su oni? Tako im Crnog Kasovog Sveta, pokazaće mu! 

Mlađi oficir se popeo uz lestve, ispitao unutrašnjost broda, sišao dole i izjavio da 
unutra nema više stranaca, čak ni domaćih životinja, ničeg. Stranac je stigao sam. Ova 
informacija je kružila kroz gomilu. Nije ih baš previše zanimalo. Mogli bi da shvate 
posetu flote ratnih brodova sa deset hiljada ljudi. To bi bila demonstracija snage 
dostojna njihove veličine. Ali ležeran dolazak jednog jedinog posetioca podsećao je na 
upadanje misionara među neznabošce u spojenim svetovima Morantije. 

U međuvremenu su kamioni napustili svemirsku luku, provezli se dvadeset milja 
dugim putem kroz prirodu i ušli u grad. Tu se čelno vozilo odvojilo od ostalih, uputilo se 
ka zapadnim predgrađima i stiglo do tvrđave okružene ogromnim zidovima. Stranac je 

sišao i smesta je ubačen u tamnicu. 

Rezultat ove akcije je takođe bio čudan. Trebalo je da pruži otpor zatvaranju, čiji cilj 
mu niko još nije objasnio. Ali, nije. Tretirajući lepo presvučen krevet u svojoj ćeliji kao 
luksuz kojim su mu priznata prava, ispružio se koliko je dug sa sve čizmama, duboko 
uzdahnuo i zaspao. Sat je držao blizu uha, da bi nadoknadio neprekidno kucanje 
automatskog pilota, bez koga spavanje u svemiru nikad nije bilo kompletno. 

U toku sledećih nekoliko sati stražari su često dolazili da ga pogledaju i da provere 
da ne rastura brave ili dezintegriše rešetke uz pomoć neke nepoznate tehnike. Nisu ga 
pretresli, pa su zato bili oprezni. Ali on je spavao kao zaklan i hrkao, ravnodušan prema 
uzbunjujućem žamoru koji se širio svemirskim carstvom. 

Još uvek je spavao kad je stigao Parmit sa tovarom slikovnica. Parmit, star i 
kratkovid, sedeo je pored kreveta i čekao dok i njegovi kapci nisu postali teški tako da je 
počeo da proučava udobnost tepiha. Tada je odlučio da mora ili da počne da radi ili da 
legne. Probudio je onog drugog drmusanjem. 

Počeli su sa knjigama. Ah kao ahmud koji se igra u travi. Aj kao ajsid koji se drži pod 
čašom. Um kao um-tuk koje se nalazi na mesecu. Uhm, kao uhmlak, klovn ili veseljak. | 
tako dalje. 

Ceo dan su proveli u tome prekidajući samo da bi jeli, i napredak je bio brz. Parmit 
je bio prvoklasan učitelj, onaj drugi odličan đak sposoban da shvati zapanjujuće brzo i 
da ništa ne zaboravi. Na kraju prve duge seanse bili su u stanju da se upuste u kratak i 
jednostavan razgovor. 

»Ja se zovem Parmit. Kako se ti zoveš?« 

»Vejn Hilder.« 

»Dva imena?« 

»Da.« 

»Kako se zove tvoje mnoštvo?« 

»Zemljani.« 

»Mi se zovemo Vardi.« 

Razgovor je prestao usled nedostatka reči i Parmit je otišao. Posle devet sati vratio 
se u društvu Gerke, mlađeg primerka koji je specijalizovao recitovanje reči i izraza, i to 
ponovo i ponovo sve dok slušalac nije bio u stanju da ih savršeno ponovi. Nastavili su sa 
poslom još četiri dana, radeći do kasnih večernjih sati. 

»Ti nisi zatvorenik.« 

»Znam«, reče Vejn Hilder, učtivo samouveren. 

Parmit je izgledao nesigurno. »Otkud znaš?« 

»Ne biste se usudili da me zatvorite.« 

»Zašto ne?« 

»Ne znate dovoljno. Zbog toga tražite zajednički jezik. Morate da učite od mene — i 
to brzo.« 

Ovo je bilo suviše očigledno i Parmit nije ni pokušao da protivureči, nego je rekao: 
»Procenio sam da će ti biti potrebno oko devedeset dana da tečno progovoriš. Izgleda 
da će ti dvadeset biti dovoljno.« 

»Ne bih bio ovde da moja vrsta nije veoma pametna«, istakao je Hilder. 

Gerka je ispoljio nemir, Parmit je bio zbunjen. 

»Mi ne podučavamo nijednog Varda«, dodao je nadmeno. »Još niste stigli do nas.« 

Parmit reče užurbano: »Moramo da nastavimo izvršenje svog zadatka. Važna 
komisija čeka da te sasluša čim budeš mogao lako i jasno da razgovaraš. Ponovo ćemo 
pokušati prefiks ft koji nisi baš savladao. Evo jedne teške vežbe. Slušaj Gerku.« 

»Fton deas ftleman ftangaft,« deklamovao je Gerka, mučeći svoju donju usnu. 

»Futong deas...« 

»Fton«, ispravi ga Gerka. »Fton deas ftleman ftangaft.« 

»Bolje zvuči na civilizovanom jeziku. Vlažne večeri su bez buba. Futong...« 

»Fton!« insistirao je Gerka, praveći katapult od svojih usta. 

Komisija je sedela u ukrašenoj dvorani sa deset polukružnih stepenastih redova 
sedišta. Bilo je četiri stotine prisutnih. Način na koji su im se čuvari i niži oficiri 
dodvoravali ukazivao je na veliku važnost ovog skupa. 

I bio je važan. Ove četiri stotine predstavljale su političku i vojnu silu koja je stvorila 
carstvo prošireno na niz solarnih sistema i koja je kontrolisala dvostruko više planeta. 
Sve doskora bili su uvereni da su gospodari stvaranja. Sad su se javile neke sumnje. 
Morali su da reše ozbiljan problem. Kasnije će neki istoričar sa Zemlje taj problem bez 
imalo poštovanja nazvati »spornom tačkom«. 

Prestali su da razgovaraju između sebe kad su stražari uveli Hildera i doveli ga do 
stolice okrenute prema redovima sedišta. Četiri stotine pari očiju ispitivalo je stranca, 
neke radoznalo, neke izazivački, mnoge sa neskrivenim neprijateljstvom. 
zoološkom vrtu, sa lakim gađenjem. Nežno je kažiprstom protrljao nos i šmrknuo. 
Omalovažavajući pokret broj dvadeset dva, pogodan za upotrebu u prisustvu većeg 
broja predstavnika vlasti. Postigao je svoj brižljivo proračunati cilj. Sestorica 
najratobornijih su ga streljali očima. 

Starac dlakavog lica ustade mršteći se i obrati se Hilderu kao da recituje dobro 
uvežban govor. »Niko osim bića visoke inteligencije i savršene logike ne može da osvoji 
vasionu. S obzirom da ste vi, očigledno, predstavnik takve vrste, cenićete naš položaj. 
Samo vaše prisustvo nas primorava da razmotrimo krajnje alternative saradnje ili 
suparništva, mira ili rata.« 

»Nikad ne postoje samo dve mogućnosti«, izjavi Hilder. »Postoje belo i crno i 
hiljade međunijansi. Postoje da i ne i hiljade ako, ali i možda. Na primer: mogli biste da 
se odselite dalje, izvan domašaja.« 

Navikli na sređen tok misli, nisu baš uživali posmatrajući kako neko mrsi nit njihove 
logike. Niti im se dopao rezultujući čvor u vidu krajnjeg predloga. Starac se još više 
namrštio, a glas mu je postao oštriji. 

»Takođe, treba da ocenite i sopstveni položaj. Vi ste jedan među bezbrojnim 
milionima. Nezavisno od toga kolika je snaga vaše vrste, vi, lično bespomoćni ste. Zato 
smo mi ovde da pitamo, a vi da odgovarate. Da je naš položaj obrnut, tada bi istina bila 
suprotna. To je logično. Da li ste spremni da odgovarate na naša pitanja?« 

»Spreman sam.« 

Neki su bili iznenađeni ovim. Drugi su bili pomireni sa sudbinom, prihvatajući 
zdravo za gotovo da će on pružiti informacije po sopstvenom nahođenju i zadržati 
ostale za sebe. 

Zauzevši ponovo svoje mesto, starac dade znak Vardu svoje leve strane i ovaj 
ustade i reče: »Gde je vaš glavni svet?« 

»Trenutno ne znam.« 

»Ne znate?« Njegov izraz je pokazivao da je očekivao neprijatnosti od samog 
početka. »Kako možete da se vratite ako ne znate kuda?« 

»Kad uđem u njegov radio-opseg, pratim signal radio-fara.« 

»Zar vam vaše svemirske mape ne omogućavaju da ga nađete?« 

»Ne.« 

»Zašto ne?« 

»Zato«, reče Hilder, »zato što nije vezan za svoju primarnu planetu. On luta 
naokolo.« 

Izražavajući nevericu, ovaj drugi reče: »Hoćete da kažete da je to planeta odvojena 
od Sunčevog sistema?« 

»Nikako. To je izviđačka baza. Sigurno znate šta je to.« 

»Ne znam«, odseče ispitivač. »Sta je to?« 

»Sićušni, kompaktni svet opremljen svim neophodnim skalamerijama. Veštačka 

sfera koja služi kao pogranična stražarska stanica.« 

Krijući svoje misli, ispitivač je nastavio, »vi to definišete kao pograničnu stražarsku 
stanicu. To nam ne kazuje gde se nalazi vaš rođeni svet.« E 

»Niste me pitali o mom rođenom svetu. Pitali ste me o mom glavnom svetu. Cuo 
sam sopstvenim ušima.« 

»Onda gde vam je rođeni svet?« 

»Ne mogu da vam pokažem bez mape. Da li imate mape nepoznatih oblasti?« 

»Da«, ovaj drugi se nasmejao poput zadovoljne mačke. Izneo ih je i razvio 
dramatičnim pokretima. »Našli smo ih na vašem brodu.« 

»Veoma ljubazno od vas«, reče Hilder, razočaravajuće zadovoljan. Napuštajući 
svoje mesto, stavio je prst na kartu na vrhu i rekao: »Ovde! Stara dobra Zemlja!« Zatim 
se vratio nazad i seo. 

Vard je buljio u pokazanu tačku, zatim je pogledao svoje sunarodnike kao da hoće 
nešto da primeti, ali se predomislio i ništa nije rekao. Izvadio je pero, obeležio kartu i 
savio je u trubu sa ostalim kartama. 

»Ovaj svet koji nazivate Zemljom je početak i centar vašeg carstva?« 

»Da.« 

»Planeta-majka vaše vrste?« 

»Da.« 

»Dobro«, nastavio je odlučno, »koliko ima pripadnika vaše vrste?« 

»To niko ne zna.« 

»Zar ne kontrolišete sopstvenu brojnost?« 

»Jesmo, nekada davno. Ali sada smo suviše raštrkani naokolo.« Hilder je malo 
razmislio i dodao: »Mogu da vam kažem da nas ima četiri milijarde na tri planete u 
našem Sunčevom sistemu. Broj onih koji su izvan tih planeta može samo da se nagađa. 
Delimo se na one sa korenom i one bez korena, a ovi drugi se ne mogu izbrojati. Ne 
dozvoljavaju da budu prebrojani, jer bi neko mogao da ih oporezuje. Uzmite da je 
ukupni zbir veći od milijarde. « 

»To nam ništa ne govori«, protestovao je ovaj drugi. »Ne znamo koliko veći. « 

»Ni mi«, reče Hilder, vidljivo zastrašen tom mišlju. »Nekad nas to plaši.« Obuhvatio 
je pogledom publiku. »Ako se niko do sada nije uplašio od tog viška, sad je vreme.« 

Mrko gledajući, ispitivač je pokušao drugačije da sagleda stvar. »Kažete da ste 
raštrkani. Na koliko svetova?« 

»Sedamstočetrnaest, prema poslednjem izveštaju. To je već zastarelo. Svaki 
izveštaj zaostaje za osam do deset planeta.« 

»I gospodarite tim ogromnim brojem?« 

»Ko je ikad gospodario planetom? Pa mi još nismo doprli do srca sopstvene planete 
i sumnjam da ćemo ikad dopreti. «Slegnuo je ramenima i završio: »Ne, mi se samo 
muvamo naokolo i gnjavimo ih pomalo. Isto kao i vi.« 

»Hoćete da kažete da ih vi eksploatišete?« 

»Kako god vam se sviđa.« 

»Zar nikad niste naišli na protivljenje?« 

»Slabo, prijatelju, slabo«, reče Hilder. 

»Sta ste tada radili?« 

»To zavisi od okolnosti. Neke smo ignorisali, neke smo izlupali, a neke smo poveli 
ka svetlu.« 

»Kakvom svetlu?« upita onaj drugi zbunjeno. 

»Takvom da vide stvari na naš način.« 

To je bilo suviše za debeljuškasti primerak u trećem redu. Dižući se na noge, on 
progovori kiselim tonom. »Da li i od nas očekujete da vidimo stvari na vaš način?« 

»Ne odmah«, reče Hilder. 

»Možda nas smatrate nesposobnim da...« 

Starac koji je prvi govorio ustade i umeša se: »Ovo ispitivanje moramo da 
nastavimo logično ili nikako. To znači: jedan po jedan pravac ispitivanja i jedan po jedan 
ispitivač.« Autoritativno je dao znak Vardu sa kartama. »Nastavi, Tormine.« 

Tormin je nastavio još puna dva sata. Očito, bio je stručnjak za astronomiju, jer su 
se gotovo sva njegova pitanja odnosila na to. Tražio je detalje o razdaljinama, brzinama, 
solarnim klasifikacijama, uslovima na planetarna i o nizu sličnih stvari. Hilder je 
revnosno odgovarao sve što je mogao, i tvrdio je da ostalo ne zna. 

Napokon je Tormin seo i koncentrisao se na svoje beleške kao neko ko je 
zaokupljen osnovnom istinom. Nasledila ga je osoba strogog pogleda po imenu Grasud, 
koja se nestrpljivo vrpoljila tokom poslednjih pola sata. 

»Da li je vaša letelica najnoviji tip?« 

»Ne.« 

»Ima i boljih modela?« 

»Da«, složi se Hilder. 

»Mnogo boljih ?« 

»Ne bih znao, s obzirom da mi još nije dodeljen neki.« 

»Čudno, zar ne«, reče Grasud važno, »da nas stariji model broda otkrije, a da 
savršenijim tipovima to nije uspelo?« 

»Nikako. To je bila čista sreća. Slučajno sam krenuo ovamo. Drugi izviđači, u starim 
ili novim brodovima, krenuli su drugim putevima. Koliko ima pravaca duboko u 
svemiru? Koliko poluprečnika ima sfera?« 

»S obzirom da nisam matematičar, ja...« 

»Da ste matematiča«, upade Hilder, »znali biste da je taj broj oblika 2".« Pogledao 
je publiku i dodao kao da ih podučava. »Faktor dva se određuje iz dokazane činjenice 
da je poluprečnik polovina prečnika, a 2" se definiše kao najmanji broj koga se čovek 
grozi.« 

Grasud se zgrozio pokušavajući da shvati, a zatim je odustao i rekao: »Znači ukupan 
broj vaših istraživačkih letilica je istog reda veličine ?« 

»Ne. Ne moramo da ispitamo svaki pravac. Neophodno je krenuti samo ka vidljivim 
zvezdama.« 

»Ali zar nema zvezda u svakom pravcu?« 

»Ako se zanemari razdaljina, da. Ali razdaljina nije za zanemarivanje. Treba krenuti 
ka najbližem još neistraženom solarnom sistemu jer se tako broj uzastopnih putovanja 
razumno smanjuje.« 

»Izbegavate suštinu«, reče Grasud. »Koliko brodova vašeg tipa je zaista aktivno ?« 

»Dvadeset.« 

»Dvadeset?« zvučalo je kao razočaranje. »l to je sve?« 

»Dovoljno, zar ne? Koliko dugo očekujete da zadržimo u službi antikne modele?« 

»Ne pitam za zastarele brodove. Koliko izviđačkih brodova svih tipova 
funkcioniše?« 

»Stvarno ne znam. Sumnjam da iko to zna. Kao dodatak flotama sa Zemlje, neke od 
najnaprednijih kolonija imaju sopstvene ekspedicije. Sem toga, neki srodni životni oblici 
naučili su ponešto od nas, zarazili se i krenuli da njuškaju naokolo. Ne možemo više da 
vodimo evidenciju ni o brodovima ni o ljudima.« 

Prihvatajući ovo bez protivljenja, Grasud nastavi; »Vaš brod nije veliki prema našim 
standardima. Nesumnjivo imate i većih.« Nagnuo se napred, fiksirajući. »Koliko puta je 
veći vaš najveći brod?« 

»Najveći koji sam video bio je ratni brod »Koplje«, četrdeset puta veće mase od 
mog broda.« 

»Koliko ljudi nosi?« 

»Ima posadu od šest stotina ljudi, ali u nevolji može da preveze tri puta toliko.« 


»Znači, znate za bar jedan brod čiji je kapacitet u slučaju potrebe oko dve hiljade?« 

»Da.« 

U publici je opet bilo komešanja i mrmljanja. Ne obraćajući pažnju na njih, Grasud 
je nastavio, kao da je odlučio da sazna najgore. 

»Imate li još tako velikih ratnih brodova?« 

»Da.« 

»Koliko?« A 

»Ne znam. Rekao bih vam da znam. Zao mi je.« 

»Možda imate i većih?« 

»Sasvim moguće«, priznade Hilder. »Ako ih i ima, ja nisam video nijedan. Ali to 
ništa ne znači. Covek proživi ceo život i ne vidi sve. Ako proračunate broj postojećih 
vidljivih stvari i oduzmete broj već viđenih, ostatak predstavlja broj onih koje još treba 
videti. | ako ih proučavate brzinom od jedne stvari u sekundi, biće vam potrebno...« 

»Ne zanima me«, odseče Grasud, odbijajući da bude uvučen u čudnu raspravu. 

.  »Trebalo bi«, reče Hilder. »Jer beskonačno minus bilo koji broj daje beskonačno. 
Što znači da možete da uzmete deo celog, a da celo ostane netaknuto. Možete da 
pojedete kolač i da ga imate. Zar ne?« 

Grasud se skljokao na svoje mesto i smrknuto se obratio starcu. »Tražim 
informacije, a ne razmetljivo negiranje logike. Njegov govor me zbunjuje. Neka ga 
preuzme Sahding.« | 

Oprezno prišavši, Sahding je načeo temu oružja, njihovu konstrukciju, način rada, 
domet i efikasnost. Odlučno se držao ovog toka ispitivanja i izbegavao je sva iskušenja 
da skrene. Pitanja su mu bila lukava i pronicljiva; Hilder je odgovarao sve što je znao, 
slobodno, bez oklevanja. 5 

»Znači«, na kraju je prokomentarisao Sahding, »izgleda da vi polažete nade u polja 
sila, naročito zrake za paralisanje nervnog sistema, u bakteriološke metode, 
pokazivanje brojnosti i snage, kao i u veliku moć ubedivanja. Vaša balistika ne može da 
bude mnogo napredna posle tolikog zanemarivanja.« 

»Ona ne može nikako da napreduje«, reče Hilder. »Zato smo je i napustili. Iz istih 
razloga smo prestali da se bakćemo lukovima i strelama. Nikakav početni udar ne može 
da nadmaši kontinualni, produženi pritisak. Samo dovde ćeš stići, dalje ne.« A zatim je 
dodao, kao da je još malo razmislio: »U svakom slučaju, moguće je dokazati da nijedan 
metak ne može da stigne čoveka.« 

»Glupost!« uzviknu Sahding, koji je i sam jednom izbegao koji metak. 

»Dok metak stigne do mesta sa kog je čovek krenuo, čovek se već povukao sa 
njega«, reče Hilder. »Metak sad mora da prede i tu razdaljinu, ali otkriva da se čovek 
dalje povukao. On i to prelazi, ali samo da bi opet otkrio da čovek nije tu. I tako dalje i 
tako dalje.« 

.  »Prednost se svaki put smanjuje, sve dok ne prestane da postoji«, ismeja ga 
Šahding. 

»Svako uzastopno napredovanje traje konačan vremenski interval, bez obzira 
koliko mali«, naglasi Hilder. »Koliko god puta da deliš razlomak, ne možeš da dobiješ 
nulu kao rezultat. Red je beskonačan. Beskonačan red konačnih vremenskih perioda 
daje beskonačno vreme. Izračunajte sami. Metak ne pogađa čoveka jer ne može da 
stigne do njega.« 

Reakcija je pokazala da publika do tada nije naišla na ovaj dokaz, niti je sama 
smislila išta slično. Niko nije bio toliko glup da to prihvati kao ozbiljnu potvrdu 
činjeničnog stanja. Svi su bili dovoljno inteligentni da prepoznaju logičku ili pseudo- 
logičku negaciju nečega što je bilo očigledna i dokazana istina. 

Smesta su počeli da love grešku u ovom čudnom rezonovanju diskutujući tako 
bučno, da je Sahding bio prisiljen da stojeći u tišini sačeka da prekinu. Stajao je deset 
minuta kao kip dok je graja dostizala vrhunac. Grupa iz prvog reda je napustila svoja 
mesta, kleknula i počela da crta dijagrame po patosu, još uvek se bučno i žestoko 

svađajući. Izgledalo je da će se nekoliko Vardova u zadnjem redu potući. 

Najzad su starac, Sahding i još dvojica istovremeno dreknuli: »Tišina!« 

Istražna komisija se oklevajući vratila na mesto, još uvek mrmljajući, gestikulirajući i 
pokazujući crteže na komadima papira. Sahding je ljutito skrenuo pažnju na Hildera, i 
zaustio da zaključi. 

Pretekavši ga, Hilder nemarno reče: »Zvuči glupo, zar ne? Ali, sve je moguće, 
apsolutno sve. Čovek može da se oženi sestrom svoje udovice.« 

»Nemoguće«, izjavi Sahding, spreman da to reši bez komplikovanog računanja. 
»Mora da bude mrtav da bi ona bila udovica.« 

»Covek se oženi ženom koja zatim umre. Zatim se oženi njenom sestrom. On umre. 
Zar nije njegova žena bila sestra njegove udovice?« 

Sahding povika: »Nisam ja ovde da bi me obmanjivao i kinjio uvrnuti strani um.« 
Naglo je seo i gnevno rekao svom susedu: »Dobro, Kadina, možeš da ga preuzmeš i 
nazdravlje.« 

Siguran i samouveren, Kadina je ustao i autoritativno pogledao unaokolo. Bio je 
visok za Varda i nosio je dobro skrojenu uniformu sa tamnocrvenim epoletama i 
obrubima rukava. Bilo je tiho, po prvi put posle izvesnog vremena. Zadovoljan efektom 
koji je izazvao, okrenuo se ka Hilderu i progovorio glasom dubljim i manje piskavim od 
ijednog koji se do tada čuo. 

»Nezavisno od sitnih problema kojima ste zbunili moje sunarodnike da biste se 
zabavili«, poče on u laskavom maniru, »bez oklevanja ste davali iskrene odgovore na 
naša pitanja. Pružili ste dosta informacija korisnih sa vojnog aspekta.« 

»Drago mi je što vi to cenite«, reče Hilder. 

»Cenimo. Veoma«, Kadina mu pokloni surov osmeh u kome je bilo nečeg 
zlokobnog. »Međutim, jedna stvar zahteva da bude razjašnjena.« 

»A šta to?« 

»Da je sadašnja situacija obrnuta, da je usamljeni Vard izviđač podvrgnut 
intenzivnom unakrsnom ispitivanju pred skupom vaše vrste, i da kao vi spremno pruži 
informacije...« Utišao se dok mu je pogled postajao stroži, a zatim zaurlao. »Smatrali 
bismo ga izdajnikom svoje vrste. Kazna bi bila smrt.« 

»Kako sam srećan što nisam Vard«, reče Hilder. 

»Nemojte prerano da čestitate sebi«, uzvrati Kadina. »Smrtna presuda ne znači 
ništa samo onima koji su već osuđeni na smrt.« 

»Na šta ciljate?« 

»Pitam se da niste težak kriminalac koji traži utočište kod nas. Možda postoji i neki 
drugi razlog. Sta god da je, ne oklevate sa izdajom sopstvene vrste.« Ponovo mu je na 
licu bio isti osmeh. »Bilo bi lepo da saznamo zašto ste bili tako spremni da sarađujete.« 

»To je lako«, reče Hilder, smešeći se na način koji se Kadini nije dopao. »Ja sam 
notorni lažov.« 

Izrekavši to, on napusti svoje mesto i hrabro odšeta do izlaza. Stražari ga odvedoše 
do njegove ćelije. 

Tamo je proveo tri dana, jedući redovne obroke i uživajući u njima sa razdražujućim 
apetitom, zabavljajući se crtanjem figura u mali notes, srećan kao legendarni svemirski 
izviđač po imenu Lari. Kad su prošla ta tri dana, jedan zamišljeni Vard mu je došao u 
posetu. 

»Ja sam Bulak. Možda me se sećate. Sedeo sam na kraju drugog reda za vreme 
vašeg saslušanja.« 

»Bilo vas je četiri stotine«, podseti ga Hilder. »Ne mogu svih da se setim. Samo onih 
koji su stradali.« Gurnuo je stolicu napred. »Ali nema veze. Sedite i dignite stopala, 
ukoliko imate stopala u tim smešnim čizmama. Sta mogu da učinim za vas?« 

»Ne znam.« 

»Sigurno ste došli zbog nečega.« 

Bulak je ojađeno izgledao. »Ja sam izbeglica iz magle.« 

»Kakve magle?« 

»One koju ste vi svuda raširili.« Protrljao je dlakavo uvo, proučio svoje prste i 
zagledao se u zid. »Glavni cilj komisije bio je da odredi relativne standarde inteligencije 
i da reši primarno pitanje da li je pamet vaše vrste veća, manja ili jednaka našoj. Od 
toga, i samo od toga zavisi naša reakcija na susret sa drugim osvajačima svemira.« 

»Sve sam učinio da pomognem, zar ne?« 

»Da pomognete?« ponovi Bulak kao da je to nova, nepoznata reč. »Pomoć? Vi to 
tako zovete? Pravi test bi pokazao da li je vaša logika stigla dalje od naše, da li su se 
vaše premise razvile do naprednijih zaključaka.« 

»Pa?« 

»Vi ste na kraju sasvim pogazili logičke zakone. Metak ne može nikog da ubije. 
Posle tri dana njih pedeset još uvek raspravljaju o tome, a jutros je jedan od njih 
dokazao da je nemoguće popeti se uz merdevine. Prijatelji su se otuđili, rođaci ne mogu 
da vide jedan drugog. Preostalih trista pedeset su u malo boljem stanju.« 

»Sta ih muči?« upita Hilder zainteresovano. 

»Diskutuju o istini sa svakim osim sa zidovima«, obavestio ga je Bulak, i to kao da je 
prisiljen da izgovori prostu reč. »Vi ste notorni lažov. To znači da je sama ta tvrdnja laž. 
Znači, vi niste notorni lažov. Zaključak je da možete da budete notorni lažov samo 
ukoliko niste notorni lažov. Samo, ne možete da budete notorni lažov ako niste 
dosledni.« 

»To je loše«, saučestvovao je Hilder. 

»Još je gore«, uzvrati Bulak. »Jer, ako ste stvarno notorni lažov — što je logički 
kontradiktorno samo sebi — nijedna od vaših izjava nije vredna vreće trulih semenki 
mune. Ako ste govorili istinu sve do kraja, onda je i poslednja tvrdnja da ste lažov 
takođe tačna. Ali, ako ste notorni lažov, ništa od toga nije tačno.« 

»Udahnite duboko«, posavetova ga Hilder. 

»Ali«, nastavi Bulak, duboko uzdahnuvši, »s obzirom da ta poslednja tvrdnja mora 
da bude netačna, sve ostalo bi moglo da bude tačno.« U očima mu se pojavilo nešto 
divlje i počeo je da mlatara rukama. »Ali zahtev za doslednošću čini nemogućim da se 
ijednom iskazu priđe kao tačnom ili netačnom, jer se pri analizi nailazi na nerešivu 
kontradikciju da...« 

»Hajde, hajde«, reče Hilder tapšući ga po ramenu. »Prirodno je da oni koji su viši 
zbunjuju one koji su niži. Problem je u tome što vi još niste dovoljno uznapredovali. 
Način razmišljanja vam je ostao malo primitivan.« Oklevao je i dodao kao da hrabro 
nagađa; »U stvari, ne bi me začudilo da vi još uvek logično razmišljate.« 

»U ime Velikog Sunca«, uzviknu Bulak, »kako drugačije možemo da razmišljamo?« 

»Kao mi«, reče Hilder. »Kad budete mentalno razvijeni.« Dvaput se prošetao po 
ćeliji i dodao posle sanjalačkog razmišljanja. »Vi sad ne biste mogli da iziđete na kraj sa 
problemom: zašto miš kad se vrti.« 

»Zašto miš kad se vrti?« papagajski ponovi Bulak obesivši vilicu. 

»Ili da probamo nešto lakše, problem koji bi rešilo svako dete na Zemlji.« 

»Koji?« 

»Po definiciji, ostrvo je komad zemlje potpuno okružen vodom?« 

»Da, to je tačno.« 

»Onda pretpostavimo da je cela severna hemisfera ove planete kopno, a da je cela 
južna hemisfera voda. Da li je severna polovina ostrvo? Ili je južna polovina jezero?« 

Bulak je razmišljao pet minuta. Zatim je nacrtao krug na listu hartije, podelio ga, 
zasenčio gornju polovinu i proučavao rezultat. Na kraju je stavio papir u džep i ustao. 

»Neki od njih bi vam rado prerezali vrat da ne postoji mogućnost da vaša lukava 
vrsta zna gde ste i da hoće da vas osveti. Drugi bi vas uz počasti poslali kući, ali neće da 
se izlažu riziku da se klanjaju nižem od sebe.« 

»Jednog dana će morati da odluče«, prokomentarisa Hilder, odbijajući da pokaže 
zabrinutost zbog mogućeg ishoda. 

»U međuvremenu«, nastavi Bulak morbidno, »morali smo da pregledamo vaš brod 
koji može da bude nov ili stari, u zavisnosti od toga da li ste lagali ili ne. Videli smo sve 
osim motora i daljinskih upravljača, sve osim važnih stvari. Da bismo utvrdili da li su vaši 
brodovi bolji od naših, morali bismo da rastavimo vaš brod, da ga uništimo i učinimo 
vas zarobljenikom.« 

»Pa, šta vas sprečava?« 

»Činjenica da ste vi možda mamac. Ako je vaša vrsta veoma moćna i traži kavgu, 
potreban joj je samo povod. Ako bismo vas zarobili, dali bismo joj povod. Varnicu koja 
potpaljuje bure baruta.« On napravi beznadežan pokret. »Sta može da se postigne kad 
se radi u potpunom mraku?« 

»Može da se pokuša rešavanje pitanja da li zeleni list ostaje zeleni list u potpunom 
odsustvu svetlosti.« 

»Dosta mi je«, izjavi Bulak, krećući prema vratima. »Više nego dosta. Ostrvo ili 
jezero? Idem da posetim Mordafu.« 

Rekavši ovo on ode, kršeći prste dok mu je krzno na licu podrhtavalo. Nekoliko 
stražara je uznemireno virilo kroz rešetke, kao neko ko je određen da pazi na opasnog 
manijaka. 

Mordafa se pojavio sledećeg popodneva. Bio je mršav, stariji i nešto mudriji 
primerak sa neodgovarajuće mladalačkim očima. Prihvatajući stolicu, proučavao je 
Hildera i progovorio sa blagom promišljenošću. 

»Iz onoga što sam čuo, iz svega što su mi ispričali, ja izvodim osnovno pravilo koje 
se odnosi na životne forme koje se smatraju inteligentnim.« 

»Vi ga izvodite?« 

»Moram. Nema izbora u vezi te stvari. Svi životni oblici koje smo do sada otkrili nisu 
bili istinski inteligentni. Neki su to bili samo prividno, ali ne stvarno. Očigledno je da ste 
vi imali iskustava koja će pre ili kasnije stići i do nas, ali još nisu. Što se toga tiče, možda 
smo imali i sreće, jer vidimo da su rezultati takvog susreta veoma spekulativni. Nema 
načina da se to utvrdi.« 

»A kakvo je to pravilo?« 

»Da će upravno telo bilo koje forme života slične našoj biti sastavljeno od ljubitelja 
vlasti pre nego od stručnjaka.« 

»Pa zar nije?« 

»Na žalost, jeste. Upravljanje pada u šake onih koji žele autoritet i izbegava one sa 
drugim interesima.« Zastao je, pa nastavio. »Što ne znači da su oni koji upravljaju nama 
glupi. Oni su veoma bistri u sopstvenom domenu masovne organizacije. Ali, na isti 
način, toliko nemaju pojma o drugim oblastima da je to prosto dirljivo. Znajući to, vaša 
taktika je da iskoristite njihovo neznanje. Nedostatak autoriteta je takav da ne može da 
bude umanjen, a da zadrži svoju snagu. Igrati na kartu neznanja znači oslabiti glas koji 
naređuje.« 

»Hm!« Hilder ga je posmatrao sa sve većim poštovanjem. »Vi ste prvi od svih koje 
sam upoznao koji vidi dalje od svog nosa.« 

»Hvala,« reče Mordafa. »Sama činjenica da ste reskirali da se spustite sami i da ste 
zatim zbunili naše vode, dokazuje da je vaša vrsta razvila tehniku za prilagođavanje 
datom skupu uslova i, verovatno, čitavu seriju tehnika za različite uslove.« 

»Nastavite«, podsticao ga je Hilder. 

»Takve tehnike moraju da se stvaraju empirijski, pre nego teorijski«, nastavi 
Mordafa. »Drugim rečima, one su rezultat mnogih iskustava, ispravljanja mnogih 
grešaka, traganja za izvodljivim rešenjima, napora da se minimalnim ulaganjima dobiju 
maksimalni rezultati.« Pogledao je svog sagovornika. »Da li sam za sada u pravu?« 

»Sasvim.« 

»Do sada smo uspostavili uporišta na četrdeset dve planete, a nismo morali da 
savladamo nikog osim primitivnih oblika života. Možda ćemo naći neprijatelje dostojne 
naše snage na četrdeset trećem svetu, kadgod da ga otkrijemo. Ko zna? Hajde da, 
diskusije radi, pretpostavimo da inteligentna bića postoje na svakoj četrdeset trećoj 
nastanjivoj planeti.« 

»Kuda nas to vodi?« upade Hilder. 

»Pretpostavljam«, reče Mordafa zamišljeno, »da je potrebno iskustvo kontakta sa 
najmanje šest inteligentnih životnih oblika da bi se razvile tehnike ophođenja prema 
drugim sličnim oblicima. Znači, vaša vrsta je morala da otkrije i ispita više od dvesta 
pedeset svetova. To je minimalna procena. Tačan broj bi mogao da bude onaj koji ste vi 
naveli.« 

»I nisam notorni lažov?« upita Hilder, smešeći se. 

»To nije bitno ukoliko naše vode zadrže prisustvo duha dovoljno dugo da to shvate. 
Možda ste i izvrtali činjenice i preterivali zbog nekih svojih ciljeva. Ako je tako, mi tu 
ništa ne možemo da uradimo. Osnovna činjenica da su vaši svemirski poduhvati bili 
mnogo opsežniji od naših je nepobitna. Znači, vi ste stariji, napredniji i brojno 
nadmoćniji.« 

»To je sasvim logično«, složi se Hilder šireći svoj osmeh. 

»Ne počinjite sa mnom«, zamoli ga Mordafa. »Ako me nasamarite nekom logičkom 
zabludom neću se smiriti dok je ne ispravim. Od toga nijednom od nas neće biti dobro.« 

»Ah, znači vaša namera je da meni bude dobro?« 

»Neko mora da odluči, s obzirom da vrhovne vode to više nisu u stanju. Predložiću 
im da vas puste uz najbolje želje i potvrde prijateljstva.« 

»Mislite da će se obazirati na to?« 

»Dobro znate da hoće. Na to sve vreme računate.« Mordafa ga je lukavo gledao. 
»Zgrabiće savet da bi povratili samopoštovanje. Ako uspe, oni će biti zaslužni. Ako ne 
uspe, okriviće mene.« Razmišljao je nekoliko sekundi i upitao sa neskrivenom 
radoznalošću, »Da li nailazite na isto i na drugim mestima, među drugim narodima?« 

»Potpuno isto«, potvrdi Hilder. »I uvek je tu Mordafa da sredi stvari na isti način. 
Moć i žrtvena jagnjad idu zajedno kao muž i žena.« 

»Voleo bih da jednog dana upoznam svoje nepoznate dvojnike.« Ustajući, on krenu 
prema vratima. »Da nisam naišao, koliko dugo biste čekali da se smrzne vaša psihološka 
mešavina?« 

»Sve dok neko sličan vama ne upadne unutra. Ako ne dođe po sopstvenoj želji, 
vlastodršci izgube strpljenje i dovuku ga. Katalizator izvučen iz sopstvene vrste. 
Autoritet živi jedući svoje organe.« 

»To je paradoksalno izloženo«, primeti Mordafa, tako da je zvučalo kao blagi 
prekor. Zatim je otišao. 

Hilder je stajao iza vrata i gledao kroz gornju polovinu rešetaka. Dva stražara 
naslonjena na suprotni zid uzvraćali su mu pogled. 

On im se obrati sa prijateljskom umilnošću: »Mačka koja ima osam repova je 
nepostojeća. Svaka mačka ima jedan rep više od nepostojeće. Znači, svaka mačka ima 
devet repova.« 

Prevrnuli su očima i namrštili se. 

Impresivna delegacija ga je odvela nazad do broda. Svih četiri stotine bili su tu, oko 
četvrtina njih u blistavim uniformama, ostali u najboljim nedeljnim odelima. Naoružani 
stražari su po komandi žonglirali puškama. Kadina je održao sladunjav govor pun 
bratske ljubavi i uzvišenih stvari koje će tek doći. Neko je Hilderu poklonio buket 
smrdljivog bilja i on zapazi razliku u čulu mirisa. 

Penjući se osamdeset jardi do vrata, Hilder pogleda dole. Kadina mu uputi zvaničan 
pozdrav. Gomila je uzvikivala »Ural« u komandovanom ritmu. On dunu nos u 
maramicu; bio je to omalovažavajući pokret broj devet, zatvori vrata i sede za 

kontrolnu tablu. 

Iz cevi se čula potmula grmljavina. Digao se oblak pare i raspršio prašinu po gomili. 
Ovo je bilo slučajno i nije bilo zabeleženo u knjizi. Šteta, pomisli on. Sve treba da bude 
po spisku. Sa ovakvim stvarima treba da budemo sistematični. Prskanje prašinom treba 
da bude dostojno zabeleženo pod naslovom »Oproštaj svemirskog putnika.« 

Brod zagrme ka nebu, ostavljajući svet Varda daleko iza sebe. On ostade za 
upravljačem sve dok se nije oslobodio gravitacionog polja celog sistema. Tad se uputi 
ka području radio-farova i priključi automatskog pilota da drži taj kurs. 

Izvesno vreme je sedeo zamišljeno gledajući u tamu osutu zvezdama. Onda 
uzdahnu i zabeleži u svom dnevniku: 

»Kocka K49. Sektor 10, solarni stepen D7, treća planeta. Ime: Vard. Oblik života po 
imenu Vardi, stepen kosmičke inteligencije BB, putuju po svemiru, četrdeset dve 
kolonije. Napomena: razmekšani.« 

Pogleda na svoju sićušnu biblioteku pričvršćenu za čeličnu pregradu. Nedostajala su 
dva toma. Zdipili su ona dva puna dijagrama i ilustracija. Ostale su ostavili, jer nisu imali 
Kamen iz Rozete za dešifrovanje štampanih znakova. Nisu ni dotakli najbliže izdanje pod 
naslovom: »Dijabologika, nauka izluđivanja ljudi.« 

Ponovo uzdahnuvši, on uze papir iz fioke i započe svoj stoti, dvestoti, ili možda 
tristoti pokušaj da smisli Alef broj veći od A, ali manji od C. Uvrtao je kosu dok nije 
štrčala na sve strane poput šiljaka i, mada on to nije znao, nije izgledao sasvim 
uravnoteženo. 


Branko Gradišnik 


KAZNA 


Prevod sa slovenačkog: Milorad Predojević 


U ordinaciji su sedeli pacijent i lekar. Na zidovima su visili portreti koje su naslikali 
bolesni umetnici. Vazduh je lagano njihao zavesu ispred prozora. Već je palo veče; sve 
je izgledalo kao pod vodom, jer se zgušnjavala napetost u tom čistom i mračnom 
prostoru, gde se nisi imao čega prihvatiti a morao si da govoriš, da se naprežeš, gledaš 
u oči. Pacijentove riđe vlasi mutno su svetlucale; lekareve zenice prekrivao je tanak film 
mraka i očni kapci su mu nervozno podrhtavali. 

»Sećate li se šta se dešavalo s vama?« pitao je lekar. »Bolje da vam pročitam...« 
Pokretom koji je napola nudio a napola pozivao, podigao je zdravstveni karton. 

Pacijent se zagledao negde u svoje papuče. »Pročitajte«, gotovo gunđajući reče 
posle kraće pauze. 

Ko zna zašto, lekar nije upalio svetio. Nadneo se nad zelenkastim kartonom, koji je 
vremenom već izgubio boju, i s naporom razaznavao reči. Uostalom, moguće je i da je 
sve već znao napamet... 

»Doveli smo vas ovde pre tri dana jer ste hteli da se bacite kroz prozor. U rap-tusu 
ste ispoljavali motorični nemir, katatoničnu smušenost, umrtvljenost duševnih funkcija. 
U početnoj fazi lečenja neurolepticima, malko ste se umirili. Obuzela vas je melanholija. 
Kod prvog razgovora ste ćutali, kad već ionako sve znamo'. U drugom razgovoru priznali 
ste da ste, na onom svetu ubili ženu', što već nismo mogli doznati. Još uvek vas je 
mučila melanholija, s napadima kajanja i samooptuživanjem. Ženu niste hteli da 
primite, tvrdeći da biste joj učinili nešto neprijatno i, da je već mrtva'. Posle dodatnog 
lečenja acetilholinom, simptomi su se povukli. Ovo je naš treći razgovor.« Lekar je 
podigao lice iznad kartona i pogledao ravno u pacijenta. »Ako vam je, dakle, dobro«, 
rekao je i odložio karton, »ništa neću skrivati pred vama. Reći ću vam istinu. Vi mi, pak, 
kažite svoju.« 

Prošlo je nekoliko trenutaka kao da je sav svet na njih zaboravio; iza zavese dopirali 
su uzvici bolesnika koji su trčali za loptom; boja na portretu iza lekarevih leda najednom 
se narandžasto zažarila; u sobu je prodro snop svetlosti. Pacijent se sagnuo napred, a 
ipak nije progovorio. 

»Pogledajte«, rekao je lekar, »ne znam zašto bi čovek ćutao. Pa, na kraju krajeva, 
sve je tako jednostavno. Hteli ste kroz prozor jer se osećate krivim za ženinu smrt. To je 
razumljivo. Ali ne razumem zašto ne pomislite kako njoj mora biti kad svaki dan uzalud 
dolazi i čeka da je pustite kod sebe. Kad iziđem napolje, vidim je kako sedi medu 
golubovima u parku, onako tiho i plašljivo biće, potpuno mirna i puna nade. Zbilja, ta 
riđokosa je vaša žena, zar ne? 

U mraku zidovi su se približili pacijentu. Osetio je kako ga pritiska prostor, kako ga 
nagoni da progovori. 

»Pa, oboje ste riđokosi?« 

Pacijent je klimnuo glavom. 

»Zašto onda ne želite da je vidite? Kad već sedi tamo, u parku? Zašto nećete da je 
vidite. Pa, vi nju volite? Da, drugačije se ne biste kajali? Zašto? 

Pacijent je odmahnuo rukom. »Ako je još nisam ubio, onda hoću«, rekao je kao da 
se u njemu nešto kidalo. 

»l zato ste se bacili kroz prozor? Da se to ne dogodi?« 

»Čekajte«, rekao je pacijent i bezvoljno se pomerio, »sve to skupa su gluposti. 
Postoje dva sveta, da? Tako, na onom sam je ubio, a na ovom nisam. To je sve.« 

Lekar je izvukao tabakeru i ponudio ga, doduše onim neodređenim pokretom, koji 
je ovoga puta otišao nekud uprazno, kao da mu je svejedno... Pacijent je uzeo cigaretu; 
pripalili su. »Eto, vidite«, rekao je lekar i ugasio plamenčić; od njega je u prvom 
trenutku ostao samo glas i tek kasnije su se izdvojili obrisi belog mantila. »Vidite, uzeli 
ste cigaretu, pušite, razgovarate. Znate, dakle, o čemu se radi... Kažite mi sve... Kakav je 
taj drugi svet? Šta se tamo događa? Kako ulazite u njega?« 

»To je svet riđokosih«, s otporom je rekao pacijent. »Onaj drugi svet je svet 
riđokosih. A ipak se događa uvek isto. Dogodilo se toliko puta da bih vam mogao 
ispričati svaku sitnicu, od trenutka kad se tamo nađem, pa sve dok je... dok je ne 
bacim...«Kod tih reći je prebledeo, zinuo i nekako se nespretno pridigao sa stolice, kao 
da mu je telo najednom otežalo. 

Lekar se nije pomakao. »To su snovi?« upitao je. 

»Snovi... ?« 

»Zato što se ponavljaju, zato što se događa uvek iste?« 

Pacijent je slegnuo ramenima. »U početku sam i sam govorio da su snovi, ali sam 
potom uvideo da to uopšte nije važno. Ja sam ipak neprestano ovde, u ovoj koži, ovo 
sam ja...« Otvorenim dlanovima dotakao je grudi i čelo. »Ovo sam ja, ovde unutra, i u 
snovima takođe.« Još više se sagnuo, kao da želi da nekako drukčije oseti svoje telo 
ispod pidžame. »Pa nisam valjda budala. | sam sam sebi govorio da to nije istina. Zatim 
me je to prestalo uznemiravati. Ne radi se o onom svetu, pa makar bio toliko istinit. Sto 
se mene tiče, može postojati i hiljadu svetova. Muči me jedino ženina smrt, to me muči; 
kažite mi, zašto je ubijem, zašto je mrzim, kad je toliko volim ?« 

»Nemojte tako«, rekao je lekar. »Naravno da vam je draga. Doduše, plašite se da je 
u stvarnosti, u onoj drugoj stvarnosti koja vam se otkriva u snovima, ne omrznete, da se 
tamo obelodanjuje vaš prav\ međusobni odnos. Nego, zar se ne sećate? Bilo je to na 
železničkoj stanici, nema tome ni nedelju dana, kako ste reskirali svoj život da biste je 
spasli ispred voza? Samo čudom ostali ste živi... Ona nam je sve ispričala...« 

»Moguće je da sam tada pokušao da se ubijem«, iznenada se sasvim razgovetno 
nasmejao pacijent. »Ne, o tim stvarima znam više nego što biste vi ikad mogli saznati.« 

»Ako mi dozvolite da uopšte išta saznam, morate mi reći šta se sve događa na 
onom svetu. Obrazovan ste čovek, umetnik, s vama se može otvoreno razgovarati... 
Čitavog života nastojite da pronađete odgovor, i baš zato ne smete popustiti. | da nema 
ničega drugog, moralo bi vas interesovati kakva je zvanična istina, kakvo je naučno 
objašnjenje vaših snova...« 

Pacijent se ponovo zasmejao i odmah se opet uozbiljio. »Ne znam«, rekao je »na 
kakvo priznanje biste želeli da me pripremite. Da mi se onaj svet, dok samu njemu, čini 
realnijim od ovoga ovde, to za snove nije ništa neobično. Ali radi se o mojoj ženi...« 

»Razume se, svakako«, klimnuo je lekar. »Ali, otkud da su tamo sve sami riđokosi?« 

»Zašto samo riđokosi? Ako baš hoćete... kako bih rekao... To je drugi svet, drukčiji 
svet, uopšte nije sličan našem... Ja to znam samo kad se probudim, kad sam ovde; kad 
sam tamo, izgleda mi da je sve na svom mestu. To je svet riđokosih, i ja sam takođe 
riđokos, tako... Takav je to svet... | sve mi izgleda normalno.« 

»Pa kakav je onda taj svet?« opet je pitao lekar. 

»Zar vam nisam rekao, drukčiji. Od našega se razlikuje brojnim pojedinostima, pa 

čak i po osnovnim karakteristikama. Nešto više ne mogu vam reći, jer poređenje uopšte 
nije moguće... Potpuno različite stvari nije moguće uporedivati... Bilo bi još najbolje kad 
bih rekao da su zajedničko za ova dva sveta jedino — ljudi, samo što su tamo svi 
riđokosi...« 

»Pričajte mi. Pričajte...« 

»No, dobro. Nebo je zeleno. Pločnici su prostrti kao da su ćilimi. Vozila idu na 
magnetni pogon. Saobraćaj regulišu ptice. Svi smo goli. Sunce je kao pomorandža.« 
Pacijent je najednom zastao i namrštio se. »Eh, sve su to gluposti, šta će vam one«, 
rekao je i osvrnuo se u mraku. Lekareva cigareta plesala je kao nemiran pogled. Soba je 
postala tešnja. Mirisalo je na boju. 

»I kako odlazite tamo?« 

»Uh, što ste dosadni... Tamo ne dolazim... Tamo jesam... Ne jednom, zatekao sam 
sebe kako idem... ulicom... Vraćam se kući... Uđem u valjak, koji me ostavi tačno ispred 
stana... Reci nisu prave... Sa ženom stojim nalakćen na prozoru... Razumete li, izrazi 
nisu baš pravi, ali ne znam kako bih vam to drukčije ispričao. Zapravo, to jeste prozor, 
da prozor, samo se kad sam ovde, odande čini kao da je to nešto sasvim drugo...« 

»Stojite naslonjeni na prozoru...« 

»Da, nalakćeni... Znam, ubiću je. | zatim je, evo ovako, obuhvatim oko struka, i 
zatim se sagnem da bih je dohvatio za gležanj i naglo je gurnuo napolje... osećajući pri 
tom beskonačnu mržnju... i, ne jednom, dogodi se kao da sam raspolućen, kao da nas 
ima dvojica, sve se razdvaja na snove i za zbilju, i strah me je, i kajem se. Nemoćan, 
upinjem se, gledam i pokušavam da se zaustavim, ali, istovremeno, podižem i nju i 
izbacujem je izvan okvira — a ne mogu verovati da je sve to istina; to su zapravo snovi, 
to su snovi!« 

»A onda?« 

»Probudim se. Noć je. Zajedno smo. Ona je živa... Ali zašto vam sve to pričam, zašto 
od svih ljudi baš vama...« Nestrpljivo se pomerio, kao da namerava da ustane i da ode, 
a tek zatim se setio gde je i ponovo je seo. 

»Ne razumem«, rekao je lekar. »Zašto vam se to čini toliko važnim? Zapravo 
činjenica da je ubijate na onom svetu morala bi za vas da bude utešna. Na ovom, našem 
svetu, sve je ipak u redu...« 

»Ipak, ja se kajem! Zao mi je, kajem se, i pošto ne mogu da nadglasam svoju savest 
— to ipak nisu bili snovi, ipak sam je ubio, i to je istina, kriv sam i gotovo, gotovo!« 
Pacijent je skočio na noge. »Ali sad mi je svejedno!« povikao je. »Sad mi je svejedno! 
Ako je nisam umorio ovde, jesam tamo. A svetovi su međusobno povezani, ovde su 
unutra«, pljesnuo se po čelu, »ovde su, a ja sam i ovde i tamo, i ona je i ovde i tamo... 
Bolje, pomozite... 

Nisu primetili kad se sasvim smračilo. Pacijent je ustao, a da ni sam nije znao zbog 
čega, još uvek okrenut lekaru. »Do onoga dana«, rekao je, »na železničkoj stanici, kad 
sam je spasao smrti, uvek bih se probudio pre nego što bih je... | nikad ne bi počela da 
pada... Ali one noći sve sam video i sve sam čuo... Sam bih došao do vas da mi se nije 
učinilo da tako bežim od kazne... da ne izneveravam uspomenu na nju...« 

»l bacili ste se, da ne biste bacili nju?« 

»Bacio sam se zato što sam nju bacio. I to je sve. Sad mi je zaista svejedno...« 

Lekar je ćutao. Culo se tiktakanje sata, kapanje vode, šapat trave, neko se okrenuo 
u postelji, neko je zakašljao. Trebalo bi upaliti svetio. Ako je lekar uopšte još u sobi? Da 
li tama uopšte pomaže? Već je vreme. Još bi sve moglo i da se uradi? 

»Istina nije od tolike važnosti«, neočekivano je izgovorio lekar s one strane mraka. 
»Istinu svako može da kaže, ali ona nije toliko važna. Kad bi bila važna, već odavno bih 
odustao. Moral je ono što istini određuje važnost. Moral mi omogućava da vas lečim... | 
vama je takođe preostao moral... Bolest ne štiti od odgovornosti. Bolesnik ne srne biti 
ubica. Ali, ako se neko kaje, još ima šansi.« 

»Dakle... ja sam lud?« 

»Da li biste hteli da čujete šta o tome kaže nauka? Kakav bi bio njen odgovor? 

Pacijent nije ni potvrdio ni odbio. 

»Bolesni ste. Vaša izrazita introvertiranost, bekstvo od spoljašnjeg sveta koje već 
dugo ispoljavate svojim postupcima; istovremeni život u više svetova, u svetu jave i u 
svetu sna; preplitanje života i nestvarnih ličnosti; depersonalizacija koja uz to ide; vaša 
narcisoidnost koja je uzrok da na ovom svetu žive samo riđokosi, zbog koje ste i za ženu 
uzeli riđokosu, koja je, na kraju krajeva i uzrok svemu što činite; naginjanje 
"filozofiranju'; sklonost ka samokažnjavanju, da biste 'za iskupljenje' čak i život sebi 
oduzeli; katatonična zbunjenost, motorićni nemir — faza za koju je karakteristično da je 
izazivaju nemirni, zbrkani snovi; zamišljeni samoubilački pokušaj do koga u tim 
okolnostima često može i da dođe; neokrnjenost pretežnog dela mišljenja i htenja; 
nepokolebljivost s kojom se tvrdoglavo brani svoja zabluda; do u detalje racionalizovan 
sistem zabluda... sve su to simptomi koji ukazuju na shizofreniju s karakteristikama 
paranoje.« 

»Upalite svetio«, rekao je pacijent. 

Proteklo je nekoliko zaista čudnih trenutaka u kojima se ništa nije događalo, a onda 
se čulo neko pomeranje u mraku. Na plafonu se, trepćući, upalila plavičasta neonska 
cev. Pacijent i lekar pogledali su se kao zaslepljeni. Pacijent je stao ispred stola, 
stiskajući svoje dlanove na grudima. Polako, nemir u njegovom pogledu je utrnuo. 

»Naravno«, rekao je, »naravno da ste to vi. Sta sam ono hteo da kažem? Ma šta da 
kažem, moje reci došle bi vam upravo kao... Sve se može... Ali ipak ću vam sve 
ispričati...« Seo je veoma polako. 

»Sta biste hteli da mi ispričate?« upitao je lekar. 

Pacijent je takode odgovorio pitanjem. »Zašto ste mi rekli da sam lud? Ako sam 
zaista tako prokleto bolestan, vama će u analizi tolika odgovornost biti samo od štete.« 

»Najpre«, rekao je lekar, »obećao sam da ću biti otvoren. A drugo, psihoterapija 
kod shizofrenije nikad ne uspeva. Osnovna teškoća, kako prići bolesniku koji je 
nenormalno zatvoren u svoj iracionalni svet, na izgled je nepremostiva. Od bolesnika 
treba odstraniti strah, a to nije moguće zaobilaznim putem, već moramo požuriti jer se 
bolest sve vreme razvija. Inače, izgubili bismo dragoceno vreme za uspešnije oblike 
lečenja. Otvoren sam, dakle, samo zato što vam moram reći šta vas čeka.« 

»Elektrošok?« 

Lekar je klimnuo glavom. »Verovatno vam se to čini neprijatnim, ali moraćete da se 
savladate. Elektrošok važi za nehuman vid lečenja samo zbog pratećeg amnestičkog 
sindroma. Gubitak pamćenja koji povremeno prati terapiju zaista je neprijatan, iako je u 
isto vreme i lekovit, budući da je namena elektrošoka upravo psihički raskid s 
bolesnikovom prošlošću, da bi se iz stresa probudio oslobođen pređašnjih smutnji, tako 
reći kao 'drugi' čovek. A što se tiče bola — na njega se odmah zaboravi.« 

»Opet su zaćutali. Lekar je mesnatom rukom ravnomerno gladio svoj mantil, kao da 
je nešto tražio. Pacijent je opet ispod tanke tkanine osetio svoje omršavelo telo. 

»A ako vam ne dam pristanak? Ako vam ne dozvolim?« upitao je naposletku. 
»Zašto bih vam dozvolio? Zar ne vidite da mi uopšte nije do toga? Svejedno mi je šta se 
zbiva? Stalo mi je jedino do žene? Zar ne shvatate, ja sam grešnik a ne luđak?« Ustao je 
i počeo da kruži po sobi. Lekar je oklevao a zatim je i on ustao, jer je pacijent i dalje 
kružio. »Sta me briga! Sta me briga za sve to zajedno. Fućkam je na onaj svet. Radi se o 
ljubavi, o smrti, razumete li?« Odjednom se zaustavio i pogledao lekara s nekakvim 
čuđenjem kao da ga prvi put vidi. »Pa kome to ja uopšte i govorim? Dajte, dajte... idite 
već... Nestanite mi ispred očiju... Gadite mi se...« | učinilo se kao da raste, da se 
povećava i širi. Negde je zazvonilo. Između njih je bio sto. Lekar je rekao: »Pristanak mi 
je dala vaša žena.« Išlo je sve brže. »Moja žena? Moja žena? Kakva je sad to osveta?« 
Sada su obojica trčali oko stola na kome je nepomično ležao zeleni karton. Predmeti su 

padali kao sneg. Pacijent je pojurio prema vratima, koja su se kao u snu otvorila i prema 
njemu su pošli čuvari bolnice. Luđačka košulja? Tamo je bio prozor... Pa još jedan... 
Nosili su ga između ljudi, noge su mu se vukle po podu, kao da su polomljene. 
Letimično je pogledao na lekarev mantil. Zar je baš moralo tako silom? 

Prošlo je nekoliko trenutaka ispunjenih smušenošću i odsečnim, gotovo vojničkim 
naređenjima. Pacijent je, međutim, uzalud pokušavao da se oslobodi. Tu je bila 
postelja. Nekakve spodobe stale su oko njega, nekakvi uređaji svetlucali su u uglu sobe. 
U ustima guma, da ne bi vikao. Ko su oni? Žice. Ko je vikao? Ko je vikao da ga 
obduciraju? Pokvasili su mu kosu. Video je lekarov ludački pogled... Lekar je ludak... 
Sada mu je primicao nekakvu žicu... Da bi ga prodrmao? Kakva je ovo kazna? 

Ovo nije moguće, ovo je san. Nije bilo ni skoka? Gde se to nalazi? 

I kad mu se telo zateglo u strahovitom grču koji mu je protresao sve mišiće, kad je 
bio kao biljka, kad je video svoje izvijanje ispod plafona, kad je lebdeo iznad sobe i 
grizao gumu, kad je sve mirisalo na metal i tela i bolest, i kad je oslepeo od svetlosti, 
pokušao je da se probudi. Oko njega bili su sve sami ludaci... Pekli su ga i dalje... Treba 
se probuditi... Otvoriti oči! 

Probudio se. 

Otvorio je oči. 

Napolju je bio svetao dan. Okolo su stajali riđokosi, goli, i u prvom trenutku pogled 
na njih izazivao je samo smeh. Jedan od njih oprezno mu je i spretno skinuo nekakav 
šlem s glave. Zvonilo je podne. Bio je na onom svetu. 

Zatvorio je oči i ponovo ih otvorio. Sve je prožimala zelena svetlost, kao da je 
dolazila od predmeta i ljudi. Na stolu se pomerila nekakva buba slična osi. Pored 
prozora je prominuo brz oblak. Lekar, koji je, kad su čuvari izišli iz sobe, dovukao svoju 
stolicu do njega, imao je očinske crte i zlatne pege u očima. Bio je već u poštovanja 
dostojnim godinama, kosa na slepoočnicama bila mu je nešto bleđa, nalik zlatnim 
nitima. 

»Opet ste kod kuće«, rekao je i osmehnuo se. »Kladio bih se da se osećate kao 
drugi čovek.« 

Pacijent je sedeo potpuno mirno. lako je sve izgledalo jednostavno, nije se 
usuđivao da se osmehne. Postao je svestan svoje golotinje i pokrio se rukama. 

»Ničega se ne sećate?« upitao je lekar i u isti mah mu je uperio zrak svetlosti u oči. 

Pacijent je odmahnuo. 

»Ničega? Zar vam ništa nije poznato? Nego, kod povratka biva tako, ali često dolazi 
i do amnestičnoga sindroma, a uzrok je kulturni šok, previše novoga i drukčijega... Kod 
vas je, naravno, neki drugi razlog — pa uopšte niste želeli da se vratite... Na kraju 
krajeva, u svetu uobrazilje proživeli ste lep komad života — iako je ovde proteklo jedva 
nekoliko sati...« 

Pacijent je ćutao. 

»Vidim da se još ne snalazite«, nastavio je lekar. »Zato ću vam ispričati u čemu je 
zapravo stvar. 

Vi ste nesrećnik koji je prošlog petka bacio kroz prozor svoju ženu, misleći da će taj 
pad moći da prikaže kao nesreću. A onda su vam brzo ušli u trag. Istraga je utvrdila 
zaostalost vašeg 'ja', pomanjkanje moralne svesti sa socijalnim kočnicama. Bili ste, 
jednom rečju, psihopatski prestupnik, vaš 'čin kratkog spoja' bio je posledica izliva 
primitivnog straha. Kod psihopata, oprostite mi što govorim tako otvoreno — nastupa 
osećanje krivice još pre učinjenog dela, a u njihovom ponašanju kao da se skriva 
podsvesna želja da budu kažnjeni. Tako objašnjavamo zašto psihopatskog zločinca 
kazna ne samo! da ne popravlja nego mu prosto godi. 

To je takode razlog što vas sud, iako je krivica bila nedvosmisleno dokazana, nije 
osudio na zatvor, nego na lečenje. Jednom rečju — prepustio vas je nama, s nalogom 
da se pobrinemo za rast i razvoj vašega ,ja'. 

Bilo je potrebno da vam se omogući moralni i duševni razvoj. Uobičajen metod — 
upotrebili smo ga takode i u vašem slučaju — jeste da programiramo ,svet' u kojem 
nezrela osoba odrasta bez potresa, a to je imaginarni život, koji je našem veoma malo 
sličan, da se ova i ona ,java' ne bi ukrštale. U ovom svetu ostavili smo vas na samom 
početku za koji ste bili moralno sposobni — u detinjstvu. Međutim, dok ste sedeli s 
modulatorom na glavi, u imaginarnom svetu proticale su godine detinjstva, sazrevanja, 
odrastanja. 

U lečenju te vrste spada i vaspitni moment, nekakvo obredno čišćenje čovekovog 
'ja'. Pošto ste ubili ženu, na onom ipak tako različitom svetu, ostavili smo vam njenu 
repliku, pa ste tako dobili šansu da se preobratite. I to se upravo i dogodilo. 

Kad smo odlučili da vas vratimo u život, sud je uzeo u obzir dve stvari: prvo, da ste 
se na veštački izazvano podsećanje kako izbacujete ženu kroz prozor odazivali 
kajanjem, i drugo, da ste bili spremni da za nju i život žrtvujete. Tako su bili ispunjeni 
postavljeni uslovi za vašu resocijalizaciju. A kad smo vas počeli buditi, dogodilo se nešto 
neprijatno. Niste želeli da se vratite. Uzrok je jasan: hteli ste da ostanete, jer je žena — 
odnosno njena slika — bila još živa. Da biste opravdali svoje ponašanje, uobrazili ste čak 
shizofreniju, bolest koja u stvari uopšte ne postoji. Zaista, pričinili ste nam dosta nevolja 
pre nego što smo prodrli kroz vaš sistem zabluda. Tek kad smo iskoristili vaš strah od 
elektrošoka, bili ste spremni da se probudite. Ali, nemojte se uznemiravati...« 

Pacijentu su niz lice tekle suze i nesvesno ih je brisao podlakticom. »Ne, ne 
plačem«, rekao je, »ne plačem, svejedno mi je... Ali da je zaista više nema...« i zagnjurio 
je lice medu dlanove. 

»Plačite, ali nemojte preterivati«, rekao je lekar i sklopio ruke. »Oplakujete 
predašnji život, suze su čvrst temelj čovečnosti...« 

»Ali meni je svejedno... Ja bih njoj... nju volim... voleo bih njoj...« Pacijent je s 
nadom pogledao u lekara. »Pustite me nazad.« 

Lekar se zbunjeno pridigao. »Mrtva je«, rekao je. »To se ne može promeniti.« 

»Ne, nije mrtva. Tamo je, na onom svetu, na Zemlji, čeka me ispred ludnice, sedi na 
klupi i čeka me.« 

»Dajte, saberite se, ovde ste, ipak, odrasli. Ona žena bila je samo snimak. Pa ni toga 
više nema, vaš smo program izbrisali... Sada već drugi čovek sanja drugi svet...« 

Pacijent ništa nije shvatao. »Išao bih nazad, njoj«, rekao je. 

»No«, rekao je lekar, »najpre se smirite.« 

Pacijent se trgao. »Sta to znači?« ne jednom se upitao. »Da nje više nema? Da 
nema više ničega? Nema zvezda, nema Zemlje, nema Sunca? Da nema više ljudi i 
njihove istorije? Nema vere i nade? Mrak je i nema ničega, ničega? Je li sve uništeno?« 

»Ništa nije uništeno«, opet je strpljivo rekao lekar, »jer ovde ničeg nije ni bilo. Nije 
bilo ničega, to su bili samo vaši snovi, scenario odigran u vašu korist... Pričekaj te malo. 
Ne budite nestrpljivi. Pričekajte da vam se povrati sećanje. Pogledajte svet oko sebe. 
Čujete li poj ptica? I krila insekata, koja dodiruju jedno drugo? I vidite li kakvo je zelenilo 
neba? 

Pacijenta je namah obuzela nova misao. »Kažete da sam izmislio shizofreniju? Da 
sam se ovde probudio? A šta ako je moja bolest izmislila vas? Ako je sve to samo zbrka 
u mome mozgu, ako mi se konačno sve izmešalo pa sam jednom zasvagda pobrkao 
realnost? | pričate mi sve te besmislice samo zato što se bojite za sebe i za svoj lažni 
svet? 

Kažete da je u međuvremenu, dok sam živeo bogat i potpun — i srećan, da srećan 
— život na Zemlji, u realnosti proteklo jedva nekoliko sati, koje sam preležao pod 
šlemom? A možda su me uistinu zahvatili prvi električni udari i otada je, dok ovde s 
vama gubim vreme u ispraznim razgovorima, protekla tek prva sekunda prvog 
elektrošoka? Ne mislite valjda da mi tako lako možete uzeti ono zbog čega ste me 
poslali na Zemlju — ljubav. Zašto bih vam poverovao?« 

»Ah, ne«, nekako bezbrižno rekao je lekar, »što bismo se igrali slepih miševa... Tu 
ste, preda mnom. Pokušajte onda da se vratite tamo... Inače, amneziju je moguće 
otkloniti jednostavnim zahvatom...« 

Ućutali su. Napolju su zvonile hiljade zvona. Pacijent je zakoračio do prozora i 
pogledao teren koji se širio ispod njega. Zvonici su se redali unedogled i gubili se u 
letnjem sutonu. Dole, desno blestalo je nešto sivkasto, na onoj strani mogla se videli 
skerletno zlatna šuma... 

»Zašto su svi riđokosi?« upitao je. 

»Kako zašto? Zato... Svet je, ipak, takav«. 

»Nije«, rekao je pacijent i počeo da šeta po sobi. »Ne, to je bezumlje, tako bismo 
mogli beskonačno... Ipak...« I odmah je zastao, kao da se dosetio nečeg opasnog. 

»Sta onda?« zainteresovao se lekar. 

»Ništa, ništa.« 

»Zašto me tako gledate?« prvo nemarno a odmah zatim i zainteresovano upitao je 
lekar. I zatim: »Nešto vam je palo na pamet...« 

»Istina je«, rekao je pacijent istovremeno sa olakšanjem i sa naporom. »Nečega 
sam se setio. Rekli ste mi da bar pokušam da još jednom predem na onaj svet... To bi, 
svakako, bilo moguće... Da, moguće... O tome sam hteo... U snovima, kad sam bio na 
granici užasa, kada sam je gurnuo... Bio je potreban smrtni strah pa da se probudim... | 
za ovo što su me ovamo dozvali bio je potreban strah... Strah pred elektrikom, pred 
bolom, pred izopačenjem... Ako bi me opet zahvatio taj životinjski strah... moglo bi se... 
Samo kako, gde...« I zbunjeno se osvrnuo oko sebe, dok se nije setio bakarnih zvonika 
ispred prozora. 

Pre nego što je lekar, zaobilazeći sto, mogao stići do njega, pacijent je već proturio 
obe noge u prazninu. Previo se i obuhvatajući prozorski okvir dlanom desne ruke i levim 
pazuhom spustio se izvan njega. »Ne približavajte mi se!« povikao je, kad je lekar pošao 
korak-dva napred. »Sad je sve u redu. Bar se po treći put neću probuditi? Samo me 
strah može nagnati da se probudim! Pa makar toga i ne bilo. Makar ga i ne bilo. Sta god 
se desilo, šta god, u stvari, bilo biću sa ženom. Ako sam je poslao u smrt, onda ću joj se 
u smrti i pridružiti. A ako sam lud, ona me čeka i čekaće me i dalje.« Sada je lakat levice 
privukao sebi i spustio se malko niže, ali tako da je još uvek mogao videti šta se u sobi 
dešava. 

Lekar je stajao metar-dva od prozora i ozbiljno ga, pažljivo, posmatrao. »Ništa ne 
kažete«, rekao je pacijent, koji je neočekivano poželeo da sve objasni, da govori, da sve 
obrazloži... »Sta mislite, nisam shvatio da je ozdravljenje takode kazna? Napravili ste od 
mene čoveka, da bih sam izmerio svoj pad? Sada je jasno da istina nije važna. Važne su 
samo suze i kajanje. Jadna moja žena...« Osetio je da će početi da jeca od žalosti, i, da bi 
preduhitrio tu sramotu, spustio se još više, viseći samo na prstima desne ruke. U prvom 
trenutku učinilo mu se da je lagan kao perce i da uopšte neće moći da padne, a onda 
mu se telo ispunilo težinom, kao da se ispunilo vodom. Još jedanput se bolno osvrnuo 
iznad sebe i pogledao u lekarov strogi, očinski lik. Potom se, videvši pokret koji je 
izražavao nameru da ga zadrži, iako je bio sličniji blagoslovu, pustio i bez ikakve 
začuđenosti shvatio je da ga strah više ne može biti. Učinilo mu se da će spokoj trajati 
duže od sećanja. 

ROMAN KOJI DOLAZI 


Orson Skot Kard 
ENDEROVA IGRA 


Delo koje je u poslednjoj godini dobilo 
najznačajnije nagrade koje se dodeljuju u 
svetu SF-literature (Nebula, Hugo) doista 
pripada novom smeru poetike SF žanra. 
Sva zbivanja koja možemo paralelno da 
pratimo (na tri nivoa: u svesti glavnog ju- 
naka, objektivnog »trećeg lica« i onih koji 
odlučuju o sudbini glavnog junaka) tako 
plene pažnju da je čitanje teško prekinuti 
— još je teže biti svestan činjenice da 
prisustvujemo »izmišljenoj« radnji, fikciji. 
To svedoči o velikom literarnom iskustvu 
autora, kao i talentu za uverljivu naraciju 
unutar priče koja je van domašaja naših 
realnih znanja i pretpostavki iz sveta 
daleke budućnosti i probijenih granica. 

Tuđinska rasa (insekata) pokušava da 
uvuče čovečanstvo u ogromni rat Saveza. 
Radnja je smeštena u vreme kada su se 
granice individualnih sposobnosti pome- 
rile, na doba od svega nekoliko godina 
detinjstva, kada se rađaju kontrolisani 
geniji u jednom strogo kontrolisanom i 
koncipiranom društvu (pokorne države, 
programiran natalitet, programiranje de- 
teta kroz direktnu vezu sa kompjuterom 
itd). Ender Vigin je dete koje Međuna- 
rodna flota izabira da spreči istrebljenje 
sopstvene rase. Fantastično dete u svojoj 
šestoj godini napušta porodicu na Zemlji i 
odlazi u Borbenu školu gde se podvrgava 
strogom režimu školovanja, obuke s 
misaonim igrama, kompjuterskim ratnim 
igrama i pravim taktičko-strategijskim 
vežbama pri nultoj gravitaciji. 

Ender poseduje visoki talenat za kom- 
pjutersko programiranje ali i instinkt ubi- 
ce, što ga čini jedinstvenim; gurnut je na 
granicu ljudske izdržljivosti da bi se, kao 
zapovednik flote, suprotstavio invaziji. 

Milijarde i milijarde insekata su poraže- 
ne i njihovi svetovi ostaju prazni. Rat je 
doneo pobedu i trijumf Zemlji kojom up- 
ravlja Piter Vigin, Enderov stariji brat. 
Njegova voljena sestra Valentina, pisac 
političke i ratne filozofije, nagovara ga da 
sa njom i prvom grupom kolonista pođe 


na svet insekata i započne novi život. 
Ender to i čini. Otkriva specijalnu poruku 
od nestalog, poraženog sveta, kao i nje- 
govu kraljicu u stadijumu larve, kao 
mogućnost da se svet i Ender lično oduže 
za bespoštedno istrebljenje kraljevstva 
insekata. 

Ovaj uzbudljivi roman čita se veoma la- 
ko iako, zapravo, predstavlja višeslojnu 
dramu ljudskog morala, surovosti i 
trijumfa humanosti, građenu na perspek- 
tivi rata svetova ali i plemenitoj ideji 
konačne pobede »više kosmičke pravde« 
koja je u rukama pobednika, »govornika 
za mrtve«. 

Vojislav Despotov 


(odlomak iz knjige ENDEROVA IGRA 
Orsona Skota Karda) 


U borbenu sobu ušli su nespretno, kao 
kad deca po prvi put ulaze u bazen za 
plivanje, držeći se za rukohvate sa strane. 
Nulta gravitacija ih je plašila, dezorijen- 
tisala, uskoro su ustanovili da je mnogo 
bolje ako se nogama uopšte i ne koriste. 
Nije dobro, odeća ih je sputavala. Bilo je 
teško praviti precizne pokrete, pošto su 
odela usporavala, pružajući otpor više 
nego ijedna odeća koju su ranije nosili. 

Ender je zgrabio rukohvat i savio kole- 
na. Zapazio je da odeća, pored tromosti, 
stvara i efekat pojačanog pokreta. Bilo je 
teško pokrenuti se ali su se nogavice ode- 
će kretale, vrlo snažno, čak i nakon zasto- 
ja mišića tela. Povuci ovako snažno pa će 
odelo povući dvostrukom jačinom. Neko 
vreme ću biti nespretan. Bolje da odmah 
započnem s vežbama. 

Još uvek se držeći za rukohvat, Ender se 
snažno odgurnu. 

Obrnuo se istog časa; noge su mu 
poletele iznad glave dok se površina poda 
našla iza njegovih leđa, kao zid. Činilo se 
da je odskok bio prejak; ruke su ispustile 
rukohvat. Poleteo je kroz borbenu sobu, 
sve više se obrćući. 

Za trenutak je pokušao da zadrži svoju 
staru orijentaciju gore-dole, telo je 
pokušavalo da se usmeri samo, tražeći 
gravitaciju koje nije bilo. 

Potom se prisilio da promeni ugao gle- 
danja. Kovitlao se prema zidu. To je dole. 
I, najednom je uspostavio kontrolu. Nije 
leteo; padao je. To je gnjuranje. Mogao je 
da bira kako će da udari o površinu. 

Idem prebrzo da bih se zaustavio ali 
mogu da ublažim udar, mogu da naletim 


u oštrom luku ukoliko se prilikom udara & 


okrenem i upotrebim noge... 

Nije ispalo onako kako je planirao. Išao 
je pod oštrim uglom ali to nije bilo jedino 
što je predvideo, niti mu je dalo vremena 
da razmisli. Udario je o drugi zid, prebrzo 
da bi na taj udar bio spreman. Sasvim slu- 
čajno, otkrio je kako da se koristi nogama 
da kontroliše ugao odskoka. Sada je po- 
novo jedrio kroz sobu, prema ostalim 
dečacima koji su se prilepili uza zid. Ovog 
puta je dovoljno dobro usporio te je bio u 
stanju da blagovremeno dohvati pregaču. 

Nalazio se u ludačkom oštrom uglu u 
odnosu na ostale dečake ali se njegova 
orijentacija još jednom izmenila — sada 
su ležali na podu, nisu bili naslonjeni na 


zid, a on više nije bio obrnuto u odnosu 
na njih. 

»Sta ti to hoćeš da uradiš, da se 
ubiješ?«, upitao je Sen. 

»Pokušaj i sam«, reče Ender. »Odelo te 
štiti od povreda a možeš da se kontrolišeš 
odbacujući se nogama, ovako.« Improvi- 
zovao je malopređašnji pokret. 

Šen je sumnjičavo zavrteo glavom — 
nije hteo da se upušta u budalasti podvig. 
Međutim, jedan dečak se ipak otisnuo, ne 
toliko brzo kao Ender, s obzirom da nije 
startovao sa obrtanjem, ali, ipak, dovolj- 
no brzo. Ender čak nije ni morao da mu 
vidi lice. Znao je da je to Bernard. A 
odmah za njim krenuo je i Alaj, njegov 
najbolji prijatelj. 

Gledao ih je koke lete ogromnom pros- 
torijom. Bernard se borio za orijentaciju u 
pravcu za koji je držao da je pod, Alaj se 

redao pokretu odbacivanja od zida. Nije 
ćudo što je Bernard slomio ruku u šatlu, 
pomislio je Ender. Grči se dok leti. Panici. 
Uskladištio je ovu informaciju za neki 
budući izveštaj. 

I još jedna informacija: Alaj se nije otis- 
nuo u Bernardovom pravcu. Ciljao je u 
ugao sobe. Putevi su im se sve više i više 
razdvajalij dok je Bernard nespretno 
doskočio na zid, Alaj je izveo sjajan 
trostruki odboj od tri površine koje su 
činile ugao sobe — što mu je ostavilo do- 
voljno brzine i omogućilo mu da se pri- 
zemlji u iznenađujuće oštrom luku. Alaj je 
huknuo i pobedonosno viknuo; isto su 
učinili i momci koji su ga posmatrali. Neki 
od njih zaboravili su da nemaju težinu pa 
su se otpustili od zida da bi zapljeskali 
rukama — to ih je koštalo laganog plu- 
tanja u raznim pravcima; mlatarali su 
rukama, kao da pokušavaju da plivaju. 


Znači, to je problem, mislio je Ender. 
Ako počneš da plutaš, nemaš načina da 
se odbaciš. 

Došao je u iskušenje da se i sam pre- 
pusti struji i pokuša da iznađe najbolje re- 
šenje. Ali, video je njih, te beskorisne na- 
pore za uspostavljanje kontrole, i nije 
mogao da smisli šta bi on novo pronašao 
a da oni to već nisu isprobali. 

Odjednom mu je palo na pamet da pod 
miškom ima pištolj. Izvukao ga je iz ležišta 
u odelu i ispitao stvarčicu. Pritiskao je svu 
dugmad još u zpovlonie ali pištolj nije 
reagovao. Možda će reagovati ovde, u 
borbenoj sobi? Uputstva nije bilo. Oroz je 
bio uočljiv — kao i sva deca, igrao se piš- 
toljima još od najranijeg detinjstva, od 
dana rođenja tako reći. Najbliža palcu bila 
su dva dugmeta, dok su se ostala nalazila 
na dnu drške i bez pomoći druge ruke 
nisu se mogla pritisnuti. Očigledno je da 
su dva dugmeta nadohvat palca bila 
namenjena trenutnoj upotrebi. 

Upravio je pištolj ka podu i povukao 
oroz. Osetio je kako se pištolj istog tre- 
nutka zagrejao; kada je pustio oroz, piš- 
tolj se trenutno ohladio. Na mestu u koje 
je ciljao pojavio se mali svetlosni krug. 

Pritisnuo je crveno dugme na vrhu 
pištolja i ponovo povukao oroz. Isto. 

Onda je pritisnuo belo dugme. Kratki 
blesak osvetlio je široko područje na 
podu ali manje intenzivno nego ranije. 
Kada je ovo dugme bilo pritisnuto, pištolj 
je ostajao hladan. 

»Crveno dugme se ponaša kao laser — 
ali, nije laser«, rekao je Dep, »dok se belo 
dugme ponaša kao svetiljka. Prilikom ma- 
nevrisanja, od toga baš i nema neke 
velike vajde.« 

Sve, dakle, zavisi od toga kako se odgur- 
neš, od početnog pravca; to znači da će- 
mo morati strašno da pazimo na otis- 
kivanja i skokove, u protivnom ćemo svi 
završiti kao plutajući plovci usred 
ništavila. 

Ender osmotri prostoriju. Nekoliko mo- 
maka plutalo je sad blizu zidova, mašući 
rukama nadohvat prečaga. Većinom su 
naletali jedni na druge i smejali se; neki 
su raširili ruke i leteli u krugovima. Manji 
broj je stajao kraj zidova i posmatrao 
prizor. Jedan od tih, dobro je video, beše i 
Alaj. Skrasio se na drugom zidu, nedaleko 
od Endera. Ender se impulsivno odgurnu i 
usmeri ka njemu. U vazduhu se zapita šta 
da mu kaže. Alaj je bio najbolji Bernardov 
prijatelj. Sta da mu kaže, zaista? 

Još nije menjao kurs. Gledao je pravo a 
rukom i nogom kontrolisao pokrete za 
pronalaženje pravog puta. Prekasno, 
shvatio je da cilja suviše dobro. Neće se 
prizemljiti blizu Alaja — udariće u njega. 

»Uhvati me za ruku!«, doviknu Alaj. 

Ender ispruži ruku; Alaj primi udar i 
pomože mu da se elegantno spusti na tle. 

»Ovo je dobro«, reče Ender. »Trebalo bi 
da praktikujemo poteze ovakve vrste.« 

»To sam i ja mislio« reče Alaj. »Ali smrs- 
kali bismo se kao jaje. »No, šta bi se 
dogodilo ako bismo krenuli zajedno? Da 
se držimo jedan drugog okrenuti u 
suprotnim pravcima, a?« 

»Može.« 

»U redu?« 

Bila je to saglasnost koja je mogla 
svašta da znači. Da li je u redu da nas 
dvojica nešto pokušamo zajedno? Ender 
je uhvatio Alaja za šaku i pripremio se da 
se odgurne. 

»Spreman?«, upita Alaj. »Kreći!« 

Pošto su se odeur različitom jači- 
nom, počeli su jedan drugog da obrću; 
Ender je načinio mali pokret rukom a on- 
da savio nogu — usporili su. Učinio je to 
ponovo. Orbitiranje je prestalo. Sada su 
plutali sporo. 

»Bistra si ti glava, Endere«, reče Alaj. 
Beše to visoko priznanje. »Odgurnimo se 
pre nego što uletimo u rulju.« 

»Sretnemo se u uglu«, dodade Ender, 
ne želeći da padne pravo u neprijateljski 
logor. 

»Tamo još sisaju na cuclu«, dobaci Alaj. 

Manevrisali su lagano i spretno, sve dok 
se nisu spojili šakama i kolenima. 

»Da se sada samo povijemo unazad, 
a?«, upita Alaj. 

»Ni ja to nisam radio ranije«, odgovori 
Ender. 

Odgurnuli su se; to im je dalo veće ubr- 
zanje nego što su očekivali. Ender je ule- 
teo među nekoliko dečaka i završio na 
neplaniranom zidu. Potrajalo je trenutak 
dok se nije ponovo orijentisao i našao 
ugao sobe gde će se sresti sa Alajem. Alaj 
je već hitao u naznačenom pravcu. Ender 
je zaključio da su mu potrebna dva 
odskoka da bi izbegao najveću skupinu 
dece. 

Kada je stigao u ugao, Alaj je već držao 
ruke proturene kroz držače, pretvarajući 
se da drema. 

»Pobedio si.« 

»Zelim da razgledam tvoju kolekciju 
cucli«, reče Alaj. 


»Smestio sam je u tvoj ormarić. Zar nisi 
primetio?« 

»Mislio sam da su mi to čarapice.« 

»Mi više ne nosimo čarapice« 

»Ah, da.« 

Obojica se podsetiše da su daleko od 
kuće. 

Ender je izvadio svoj pištolj i demon- 
strirao ono što je malopre naučio o 
upotrebi dva dugmeta kraj palca. 

»A šta se događa kad cev upraviš na 
čoveka?«, upita Alaj. 

»Ne znam.« 

»Zašto to ne bismo utvrdili?« 

Ender zavrte glavom. »Mogli bismo 
nekoga da povredimo.« 

»Mislio sam da pucamo jedan drugom u 
nogu ili slično. Nisam ja Bernard, znaš, 
nikada nisam mučio mačke iz zabave.« 

»Oh.« 

»To ine može biti suviše opasno. Inače 
takve pištolje ne bi dali deci.« 

»Mi smo sad vojnici.« 

»Gađaj me u nogu.« 

»Ne, ti gađaj mene.« 

»Gađajmo onda jedan drugog.« 

Učiniše tako i istog časa Ender oseti 
kako mu se nogavica odela koči, posebno 
u kolenu i gležnju. 

»Sleden?« 

»Ukočen kao daska.« 

»Hajde da zamrznemo koji komad«, re- 
če Alaj. »Da započnemo prvi rat. Mi 
protiv njih.« 

Rukovaše se. Ender reče: 

»Bolje pozovi Bernarda.« 

Alaj podiže obrve. »Opa!« 

»l Šena.« 

»Onog malog što vrcka zadnjicom ?« 

Ender zaključi da se Alaj šali. »Pa da, ne 
možemo svi biti crnci.« 

»Moj pradeda bi te ubio zbog toga«, 
odgovori Alaj. 

»Moj pra-pradeda bi 
prodao.« f 

»Uzmimo Bernarda i Sena i zamrznimo 
te ljubitelje insekata.« 

Za dvadesetak minuta, u sobi behu za- 
mrznuti svi, izuzev Bernarda, Šena, Ende- 
ra i Alaja. Njih četvorica su sedela, vris- 
kala i smejala se sve dok nije došao Dep. 

»Vidim da ste naučili da se koristite tim 
uređajem«, reče Dep. Potom pritisnu ne- 
ke kontrole na uređaju u ruci. Svi otplu- 
taše prema zidu. Dep je išao između za- 
mrznutih dečaka, dodirivao ih i otkrav- 
ljivao. 


ga pre toga 

Gregori Benford 


TVRDA NAUČNA 
FANTASTIKA U SVETU 


STVARNOSTI 


DA LI POSTOJI TEHNOLOŠKI FIKS ZA ČOVEKOVU 


SUDBINU? 


UVOD 


Ovaj ogled sam napisao za knjigu pod 
naslovom Tvrda naučna fantastika, zbor- 
nik radova e Itonske konferencije odr- 
žane na Kalifornijskom univerzitetu u Ri- 
versajdu. Ona će biti objavljena u oanu 
izdavačke kuće univerziteta u Južnom lli- 
noisu 1985. godine. Napisao sam ovaj 
tekst za intelektualce na univerzitetu koji 
su slabo upoznati sa tvrdom naučnom 
fantastikom tako da se neke od stvari 
koje imam da kažem mogu činiti suviše 
očiglednim. Sem toga, ovo nije tekst napi- 
san popularnim stilom, što može delovati 
odbojno za još veći broj čitalaca. Ali 
smatrao sam da bi mogao biti zanimljiv 
kao jedan, da tako kažem, prevodilački 
ogled, pokušaj da premostim jaz između 
Nas i Njih. Naravno, protiv-argumenti se 
primaju sa zahvalnošću. 

Ljudi ne čitaju naučnu fantastiku da bi 
se upoznali sa naukom, kao što drugi ne 
čitaju istorijske romane da bi proučavali 
erari: Za to postoje lakši načini. 

Ipak, najčistija vrsta naučne fantastike, 
one koja se zasniva na fizičkim naukama, 
nekako predstavlja centralno područje na 
ovom polju. Osim tvrde, SF književnosti 
stvaraju onaj deo naučne fantastike koji 
spada među bestselere, u ukupnoj knji- 
ževnoj produkciji. Konkretni detalji i zah- 
vati tvrde SF vrste predstavljaju duboku 
podlogu mnogim naučno-fantastičnim fil- 
movima. Mnogima dela ove SF vrste iz- 

ledaju istinitija, manje izmišljena i, uop- 
šte, solidnija nego dela koja se prven- 
stveno zasnivaju na društvenim naukama. 
U svakom slučaju, ona izgledaju vero- 
vatnija mnogim čitaocima nego dela one 
široke SF oblasti koja kopira žargon ili 


ambleme iz nauka a da ih pri tome 
uopšte ne razume. 

Zašto E to tako? Zbog čega se tvrda 
naučna fantastika nalazi u središtu žanra? 
Odgovor na ovo pitanje izlazi iz granica 
književne kritike i zalazi u područja soci- 
ologije, proučavanje »cajtgajsta« (duha 
VTEmEnaVi političke teorije. Pokušaću da 
pomalo dotaknem sve ove oblasti, u nas- 
tojanju da stvorim geografsku kartu tvrde 
SF, izlažući detaljno ono što mislim da 
ona stvara, njene osnovne modalitete, 
neke glasove kojima prirodno govori i 
ličnosti koje takvu naučnu fantastiku čita- 
ju ili pišu. Moj pristup je onaj koji je 
svojstven naučnicima i zato ću najpre 
klasifikovati pojave, a zatim pokušati da 
na osnovu prikazanog dam teorijska 
uopštavanja. Najpre dolazi botanika, a 
tek kasnije genetika. Izložiću vam kako 
ova izvanredno zanimljiva oblast naučne 
fantastike meni izgleda, kao čoveku koji 
je na njoj radio i širio njen uticaj više 
decenija. Moja minimalna definicija tvrde 
SF književnosti zahteva da se u njoj mora 
visoko kotirati vrednost fizičkih činjenica 
kosmosa, a da se pri tom konstruiše nova 
objektivna »stvarnost« unutar jedne ro- 
maneskne matrice. Nije dovoljno da se 
ovde čvrsto koristi naukom kao integral: 
nim delom pripovesti; zbog toga isklju- 
čujem odavde dela C. P. Snoua roman 
Erousmit (Arrowsmith) Sinklera Luisa (Le- 
wis), itd. Naučna fantastika se mora slu- 
žiti naukom na jedan spekulativni način. 
Fizičke nauke su u najvećoj meri sposob- 
ne da daju detaljna predviđanja (i otud da 
pobijaju pojedine teorije putem eksperi- 
menara zato ih u delima naučne 
fantastike možemo smatrati pouzdanijim 
indikatorima mogućnosti za budućnost, ili 

pak stabilnom osnovom za tematsko 
spekulativno mišljenje. 


NAUKA I NJENE ULOGE 


Korišćenjem nauke u umetničkoj prozi 
uvode se instrumenti koji ne stoje na 
raspolaganju književnoj prozi. Najznačaj- 
niji takav instrument ili postupak je ogra- 
ničenje — definisanje mogućeg ili vero- 
vatnog. Herbert Džordž Vels nas je 
upozoravao da treba poći od jedne 
pretpostavke i ispitivati je; svet besko- 
načnih mogućnosti je nezanimljiv jer ne 
može biti nikakvih neizvesnosti u njemu. 
Na isti način, gvozdena pravila sonetne 
forme mogu doprineti stvaranju izvanred- 
ne lepote unutar jednog vrlo uskog 
okvira; isto tako, obraćanje pažnje na 
naučnu preciznost može u delu umet- 
ničke proze da doprinese njegovoj jasnoći 
i čvrstini. 

Ovakva strogost stvara jednu osnovnu 
konfliktnu situaciju između zahteva dra- 
matičnosti s jedne i zahteva tačnosti i 
poštenja s druge strane. Upravo u tome i 
jeste izvor zadovoljstva koje mnogi čitaoci 
traže i nalaze u tvrdoj naučnoj fantastici. 
Takvo zadovoljstvo se postiže čak i onda 
kada autori koji naginju tvrdoj naučnoj 
fantastici pišu ono što bi, po strogoj 
definiciji, spadalo u fantaziju. Uzmimo, na 
primer Nivenove priče o onom dobu 

ada magija (mana) još nije korišćena na 
Zemlji (»kada je magija nestala«, itd.). U 
ovim pričama magija se posmatra kao 
neka vrsta tehnologije koju smo izgubili, a 
fabula se pridržava logičkih formula, 
strogih kao u partiji šaha. Hajnlajn (Hein- 
lein) je napisao svoje rane priče (Magija, 
INC — Magic, e gde u njima to isto 
čulo, osvajajući tako na racionalan način 
teritoriju, za koju se ranije smatralo da je 
sa one strane metoda tvrde fantastike. 

Zahvaljujući svojoj vernosti spoljnim 
merilima istine, tvrda SF podseća na rea- 
lističku prozu, utoliko što ona postaje 
pluralizam mogućnosti, koji se rukovodi 
našim aktuelnim naučnim pogledom na 
svet. Varijacije su dozvoljene, jer iste 
činjenice se mogu objašnjavati pomoću 
novih teorija. Na primer, putovanje kroz 
vreme i putovanje brzinama većim od 
brzine svetlosti mogu se nekako provući, 
iako su verovatno nemoguća, ali je to vrlo 
teško dokazati. Štaviše, različite pred- 
stave o obema vrstama putovanja potiču 
iz spekulativnog područja fizike — to su 
Vilerove (Wheeler) »rupe od glista« koje 
omogućuju kretanje kroz prostorno — 


vremenski kontinuum kao kroz tunel, ili 
uzbudljivi rezultati istraživanja dinamike 
crnih rupa, na osnovu kojih proizilazi da 
je moguće brzo putovanje napred u vre- 
menu, putanjama po tangenti po jako 
zakrivljenom kontinuumu prostora i 
vremena. 

Strogost, naravno, ima i svoje nedo- 
statke. Priče se ponekad vrte oko neke 
tako trivijalne poente, kao što je pitanje 
da li će šibica ostati upaljena pri nultoj 
gravitaciji. U tome leži opasnost pre- 
terivanja sa imperativom ograničenja dok 
se istovremeno zanemaruju zahtevi dra- 
matičnosti u narativnoj prozi koja je, ipak, 
odlučujuća kategorija. U rukama pisca 
koji ima sluha za tenziju između drama- 
tičnosti i vernosti, epska dela kao što je 
Herbertova Peščana planeta (Dune) mo- 
gu da uzbude čitaoca, a da pri tom zadrže 
unutrašnju koheziju obezbeđenu time što 
je pisac korektno gradio čitavu plane- 
tarnu ekologiju. Pisi tvrde SF nazivaju ovu 
vernost »igranje igre« — naravno u skla- 
du sa pravilima. Odstupanjem od naučnih 
činjenica, pisac se izlaže velikoj opasnosti 
da izgubi svoju publiku. Kao što je ame- 
rički pesnik Robert Frost jednom rekao o 
slobodnom stihu, tako i dobar deo objav- 
ljene naučne fantastike liči na igranje te- 
nisa bez mreže. U početku, igra bez mre- 
že ima jednu uzbudljivu slobodu, neku 
živost i brzinu, ali uskoro ćete uvideti da 
niko ne želi da vas gleda kako igrate. 

Jedan razuman kriterijum, koji pisci 
naučne fantastike većinom prihvataju, 
jeste taj da pisac ne sme da pravi greške 

oje su lako uočljive i za čitaoca laika — 
imajući pri tom na umu da je čitalac tvrde 
naučne fantastike po pravilu jako načitan 
i ne da se lako nasamariti, (pisci skloni 
tvrdoj SF obožavaju da jedan drugoga 
ulove u kakvom previdu; Hajnlajn me je 
jednom ulovio u grešci po pitanju tačke 
mržnjenja metana na niskim pritiscima i 
ja sam bio jako postiđen.) Međutim, još 
je važnije od činjeničkog okvira razume- 
vanje nauke, njenih metoda i njenog pog- 
leda na svet. Tipovi koji obožavaju tvrdu 
SF podsmevaće se svakom delu u kome je 
pogrešno prikazan način na koji naučnici 
misle o stvarima. S druge strane, roman 
kao što je Crni oblak (The Black Cloud) 
Freda Hojla (Hoyle), u kome su realistički 
prikazani naučnici koji se hvataju ukoštac 
sa problemima, otkrivajući pri tom svoj 
stil ponašanja i svoje nastranosti, prim- 
ljen je P panak ono i čitaoci mu opraš- 
taju ponekad krute likove i nespretno 
stilizovanu prozu. 

Ovaj zahtev za maštovitim realizmom, 
koji nalaže naučno ograničenje, predstav- 
lja osnovu druge glavne uloge nauke u 
naučnoj fantastici, a to je verodostojnost. 
Naučna fantastika mora prožeti fantas- 
tične događaje ubedljivim realizmom uz 
pomoć čitaočevog dragovoljnog odlaga- 
nja neverice. Dragoceno sredstvo pred- 
stavlja gomilanje dobro razrađenih deta- 
lja preuzetih iz solidnih naučnih saznanja. 
Pisac može da praktikuje »realizam 
prikazivanja« po C. S. Luisu (Lewis) na taj 
način što će razraditi imena, geografiju, 
geografske karte, plemićke titule ili 
nazive vladajuće strukture itd. kao u 
romanu Sa tihe planete (Out of the Silent 
Planet). Ovo je poznata tehnika kako u 
fantastičnoj prozi, tako i u naučnoj 
fantastici, a njome su se koristili vrlo 
različiti pisci, od Tolkina (Tolkien) i C. J. 
Ceri (Cherryh). 

Jedan od metoda kal je čvrsto povezan 
sa tvrdom naučnom fantastikom, a nje- 
gov pionir je bio Hajnlajn, jeste koncen- 
trisanje pažnje na nekoliko iznenađujućih 
ali logičkih posledica koje proističu iz 
strukture jedne društvene zajednice ili 
nno ose. Što su neočekivanije posle- 
dice to bolje po delo. Iznenađenje zbog 
neočekivanog detalja u svetu budućnosti, 
koje je sadržano u autorovim premisama, 
izaziva čuđenje i ubeđuje čitaoca da je 
zamišljeni svet u delu »istinit«. Cesto 
KSO rezultati dolaze od zapažanja 
kako sve ljudska bića mogu da na prijatan 
način iskoriste zakone fizike. Kolonisti 
Meseca u Hajnlajnovom delu Opasnost sa 
Zemlje (The Menace from Earth) zapazili 
su da mala gravitacija ne znači samo da 
čovek može da nosi veći teret na leđima 
— on čak može da leti. U svom romanu 
Rolingstounsi (The Rollingstones) osnov- 
na činjenica da je Mars peskovita planeta 
i da ima malu gravitaciju iskorišćena je 
tako da Stounsi zgrću ogroman profit, jer 
su shvatili da su bicikli ovde logično, 
jeftino, ali zanemareno prevozno sred- 
stvo. Oni odlučuju da uvezu bicikle, a 
nina domišljatost predstavlja ponovnu 
afirmaciju samostalnosti i samodovolj- 
nosti velikog broja 
fantastike. 

Time što se koristi naukom u njenoj tre- 
ćoj ulozi, kao simbolom, naučna fantas- 
tika se razlikuje najjasnije od dela koja 
spadaju u tzv. fantazije. Otprilike u XIX 
veku, nauka je široko prihvaćena kao bolji 
način razumevanja sveta u kome živimo 
nego što ga pružaju religija ili mitovi, dva 
elementa koji, ako se uzimaju zdravo za 


heroja naučne 


gotovo u fantastičnoj literaturi, tipično 
daju kao proizvod delo tipa fantazije. U 
naučnoj fantastici, naprotiv, nauka se 
pojavljuje kao nešto bezlično, a ne kao 
nešto što proizilazi iz čoveka. Delo Toma 
Godvina (Godwin) Hladne jednačine (The 
Cold Equations) i pored svoje raspriča- 
nosti i melodramatičnosti, ipak je 
efektno, jer vrlo jasno izlaže ovu situaciju. 
Nauka je u naučnoj fantastici predstav- 
ljena kao stvarnost dublja od intere- 
sovanja i potreba ljudskog roda, kao 
neumoljivo deterministička sila, koja ni- 
malo ne vodi brigu o našim ličnim preo- 
kupacijama, a ipak je u stanju da nam 
otkrije neverovatne perspektive. Ona 
može ili da nas zarobi u ravnodušnosti 
svemira, ili da nas oslobodi. 

Ove dve reakcije na spoljnu stvarnost 
obrađene su u romanu Poula Andersona 
(Poul Anderson) Tau 0 (Tau 0). Jedan 
kosmički brod sa beguncima nije u stanju 
da ukoči i nema izbora — mora da leti 
dalje, napuštajući našu galaksiju. Pribli- 
žavajući se sve više brzini svetlosti, na 
brodu počinju da deluju relativistički 
efekti zbog kojih se vreme usporava. Brod 
postaje svedok sveukupnog širenja našeg 
svemira za vreme kojeg se vrste živih bića 
pojavljuju i nestaju. Ovde kosmološka 
nauka slika članovima posade viziju 
onoga što se dešava izvan broda, a tu 
spada tipično propadanje materije u sa- 
mu sebe i ponovo rađanje svemira u 
sledećem širenju. Direktno suprotno ovo- 
me, na samom brodu posada doživljava 
slom pod pritiskom izolovanosti od 
ikakvog trajnijeg ljudskog konteksta. 
Clanovi posade povlače se u beskrajne 
epizode seksualnih promašenih avantura 
i samosažaljenja. Ovde je nauka besko- 
načna, a čovek slomljen njenom moći. 
Ipak, neki članovi su uporni u svojim 
nastojanjima da zadrže postojeću skalu 
vrednosti i da izdrže putovanje sve do 
trenutka kada mogu početi novu egzis- 
tenciju na novoj planeti u novoj fazi kos- 
mičke evolucije. Tvrda naučna fantastika 
je naročito uspešna kada otkriva surovi 
ontrast između ova dva stava; ne mogu 
da se setim nijednog dela, koje nije iz 
oblasti naučne fantastike, u kome je ovaj 
kontrast tako jasno dramatizovan. 

Zanimljivo je napomenuti da je 
Anderson uspeo da stvori ovu simboličku 
viziju tako što je prekršio organičenje 
kojim se zahteva vernost zakonima fizike. 
Njemu je bilo potrebno da njegov kos- 
mički brod proputuje preostalih trideset 
biliona godina, koliko traje širenje prema 

spoljnjem prostoru, da bi održao aristo- 
telovsko dramsko jedinstvo — da održi 
plane likove u životu. Zbog toga su mu 
ila potrebna ogromna ubrzanja, daleko 
veća od onih koja bi ijedan kosmički brod 
mogao postići Kupanje međuzvez- 
danog vodonika i spaljivanjem tog vodo- 
nika u ugrađenim fuzionim reaktorima. 
Bio je prinuđen da zaroni svoj brod 
direktno u zvezde i da kroz njih proleti, da 
bi postigao veću reakcionu masu. Ali od 
toga bi brod morao biti razoren! Kako se 
izvukao iz ove teškoće? Jednom finesom 
on je zaobišao problem, iskoristivši 
argument iz teorije relativnosti za koji je 
znao da je netačan ali se nadao da će 
većini čitalaca izgledati dovoljno ubedljiv. 
Mislim da je u tome uspeo. Retko koji 
čitalac je mogao da primeti kako je on 
spretno uspeo da se izvuče iz tog škripca. 
Ovo je jasan primer protivrečnosti izme- 
đu ograničenja koja nameće tvrda naučna 
fantastika i drugačijih, književnih ciljeva 
pisca. Takvi problemi se povremeno 
pojavljuju u svakoj vrsti realističke proze, 
ali u naučnoj fantastici susrećemo ih na 
svakom koraku; oni neminovno snažno 
utiču na strukturu i tok pripovedanja. 


GLASOVI ODOZGO 


Ima više vrsta narativnog tona kojim se 
često služe pisci naučne fantastike, 
pomoću kojeg delimično postižu onaj 
tvrdi efekat. Ovi tipovi narativnog tona 
doprinose u »protokola čitanja«, 
o kome govori Dilejni (Delany), pomoću 
čega se čitaocu daju neposredni nago- 
Vo mogućih stavova prema mate- 
rijalu. 

1. Hladni analitički ton: ovim tonom se 
najšešče služe Klark, Bliš, Klement, Niven i 
drugi, (kod Klarka, narator je često isto- 
ričar — hroničar, namerno udaljen u vre- 
menu od same akcije). Ovaj ton odražava 
naučnu literaturu u kojoj su najvažniji 
jasnost i preciznost. Istinski jezik 
najtvrđih nauka je matematika; neke 

riče i romani nastoje da odraze ovako 
čisto nepristrasno izlaganje činjenica i 
odnosa, bez nametanja ikakve otvorene 
ljudske pristrasnosti. 

(1) Odavde vode poreklo i uvodni citati 
iz istorijskih studija napisanih o dalekoj 
budućnosti, Britanika galaktika itd. 
Džejms Gan (Gunn) upotrebio je ovakav 
»glas« na potpuno nov način u svom naj- 
naučnije tvrdom romanu Slušaoci (The 
Listeners) tako što je umetao poduže 
citate iz naučne literature u kojima su 


radio-astronomi vodili debatu o filozofiji 
prisluškivanja vanzemaljske inteligencije. 
Naravno, nauka ima i svoj estetski sadržaj 
koji se takode prenosi ovim tonom. I sam 
se koristim ovakvim efektima u jednom 
poglavju Vremena bega (Timescape) u 
ome jedan fizičar uporno radi na 
maremattko] strukturi jedne teorije, 
opčinjen intelektualnom lepotom postup- 
ka, ne primećujući pri tom da će se avion 
kojim leti uskoro srušiti. 

(2) Kosmička mistika (primeri: opet 
Klark u Kraju detinjstva (Childhood's end) 
i u romanima iz dve hiljade i prve godine; 
Blišova serija Gradovi u bekstvu (Cities in 
E Makro-život (Macrolife) Zebrov- 
skog (Zebrowski); Andersen u delu Tau O i 
drugde; Stejpldon (Stapledon) naročito u 
romanu Zvezdotvorac (Starmaker), gde 
bestelesna tačka gledišta istražuje i 
iscrpljuje bezbroj sub — kosmosa.) Ovaj 
ton predstavlja uvećani »hladni« glas i 
nepristrasni pregled koji nam omogućuje 
nauka. Ovde je objektivnost tačka gle- 
dišta nekog (obično neimenovanog) višeg 
bića, često nalik na božanstvo. Razvitak i 
delovanje zakona fizike, često u kosmo- 
loškim razmerama, prikazuje se kao 
uzorni primer jedne više logike i višeg 
poretka, na koji bi ljudska bića trebalo da 
reaguju sa mešavinom naučnog intere- 
sovanja i mističnog obožavanja. Emocio- 
nalno dejstvo ovde nastaje kao rezultat 
traganja za redom i poretkom (i možda za 
značenjem) u kosmosu, a to traganje 
ujedno predstavlja afirmaciju uloge razu- 
ma. Pretpostavljam da ovakve grandi- 
ozne perspektive predstavljaju sredstvo 
borbe protiv osećanja bespomoćnosti na 
taj način što se čitalac poistovećuje sa 
univerzalnim poretkom stvari. Opisati 
ovaj glas kao prikladan za problemsku 
priču u kojoj »problem« koji čitalac treba 
da reši jeste pitanje: u čemu je skriveni 
smisao prividne ravnodušnosti svemira? 
Da li inteligencija, upornost i radoznalost 
imaju neku svrhu? 

(3) Mudrijaš iz najužeg kruga: ovakav 
ton se najčešće nalazi kod Hajnlajna, Pola 
(Pohl) (Kapija — Gateway, Milioniti dan 
Day Million), Haldemana (Večiti rat — 
The Forever War i dosta »hladnije« u 
drugim delima), Varlija (Varley) i Purnela 
(Pournelle). Ovakav ton pruža upućenima 
mogućnost da se međusobno prepoz- 
naju; to je neki ton vojničkog logora 
prikladan za obuku svežih regruta. Ovde 
se o krupnim stvarima govori upadljivo 
ležerno — to su aforizmi prošireni u 
sociološku mudrost, štosovi kojima se 

čitave političke doktrine bacaju u koš, 
zrnca istine naduvana i rascvetana kao 
neka vrsta intelektnih kokica. Verujem da 
ovakav ton privlači naročito adolescentne 
čitaoce, kojima je potrebno da pojačaju 
svoje osećanje lične moći — često ste- 
čeno putem poznavanje nauke i tehno- 
logije — širenja domena te moći i to onih 
domena u kojima se verovatno osećaju 
manje sigurnim. Ovaj ton često stvara 
atmosferu novopridošlih učesnika, a na- 
ročito ga vole oni čitaoci koji su počeli da 
uranjaju u svet naučne fantastike kroz 
Plajnlšlnave »juvenilce« (varijante ovak- 
vog pisanja kasnije su dali Aleksej Panšin, 
Džo Haldeman, Džon Varli i pisac ovih 
redova). 


GLAVNA LINIJA NAUČNO - 
FANTASTIČNOG FIKSA 


Martin Bridžstok (Bridgestock) primenio 
je postojeću analizu psihologa Lijama 
Hadsona (Hudson) (3) na shvatanja 
Brajana Stejblforda (Brian Stableford) (4) i 
drugih autora prema kojima umetnička 
proza, uključujući i naučnu fantastiku, 
ima za svoje čitaoce funkciju održavanja, 
ne da bi ih nečemu pouei nego da bi 
pojačala njihove postojeće postavke i 
ideje. Ljudi koji postanu zavisni od ovog ili 
onog žanra ili podžanra čitaju, dakle, da 
bi se tako »fiksali«. 

Bridžstok razlikuje dve osnovne katego- 
rije čitalaca: 

Konvergentna ličnost zalaže se za red i 
racionalnost u nastojanju da razume svet 
i da njime zavlada. Osobe ovog tipa, ipak, 
moraju da se suočavaju sa racionalnošću i 
haosom kako spolja (drugi ljudi) tako i 
iznutra, u sopstvenom podsvesnom biću. 
Moglo bi se reći, u kontekstu ovog eseja, 
da takvi ljudi traže racionalni ili 
»tehnološki« fiks za ljudsku sudbinu. 

Divergentna ličnost prema Bridžstoku: 
»...naročito je zainteresovana za umet- 
nost i humanističke discipline, veoma 
tečno se izražava, postiže dobre rezultate 
u testovima »kreativnosti« i oseća se 
potpuno prilagođena u svetu — i u 
sopstvenoj ličnosti — koji nisu u potpu- 
nosti racionalni i ne podležu potpunoj 
kontroli«. Hadson (3) smatra da diver- 
gentne ličnosti »tuđinca ne izbegavaju 
niti ga ubijaju na graničnom zidu, nego on 
biva asimiliran i — manje ili više efikasno 
— postaje bezopasan.« 

Ovo odmah navodi na sumnju da bismo 
mogli uspešno povezati čitaoca tvrde 
naučne fantastike sa pojmom konver- 


gentne ličnosti. To bi značilo da je 
osnovni pečat tvrde SF jedan stav. Možda 
je to i tačno; pretpostavljam da su 
Godvinove Hladne jednačine postale tako 
popularno delo upravo zato što su izrazile 
jedan stav koji su mnogi osećali ali nisu 

ili u stanju da ga iskažu tako jasno. Ja 
lično se opirem tome da se oslanjam na 
tako pojednostavljenu klasifikaciju, mada 
je ona delimično tačna, zvuči istinito. Pa 
ipak, tvrda naučna fantastika ne zauzima 
uvek tako uprošćene stavove u odnosu 
na tuđince ili vanzemaljce, na primer — i 
kao što ću kasnije pokušati da prikažem, 
vanzemaljac je možda ključni problem 
tvrde naučne fantastike. Ja sam ranije već 
izrazio mišljenje (4) da mešanje sa 
vanzemaljcima predstavlja literarnu mo- 
gućnost, a mene, ipak, očigledno smat- 
raju izrazitim piscem tvrde naučne 
fantastike. 

Moramo voditi računa o tome da 
»konvergentan« ne znači prosto auto- 
ritarni, a »divergentan« ne mora da znači 
u većoj men »kreativan« nego konver- 

entni tip. Ove uprošćene definicije, 
Kakve vole diplomirani filozofi, ne uzima- 
ju u obzir činjenicu da naučna kreativnost 
pripada drugačijoj vrsti nego što je 
umetnička kreativnost, ali da zbog toga 
nije ništa manje teška, niti manje ori- 
ginalna. U književnosti XIX veka bilo je 
uobičajeno romantičarsko izjednačavanje 
umetnosti i nauke, a u nekim vidovima 
naučne fantastike, ova čudna šema je i 
danas zadržana. 

Takve navike su, verovatno, zasnovane 
kako na nesvesnoj motivaciji tako i na 
neznanju. Naučnici su postali saradnici, 
čak timski radnici u ovom veku. Na kraju 
krajeva, piscima je teško da se bave 
ličnostima koje nisu dominantne i u 
prvom planu, kao što bi to bio usamljeni 
istraživač, a da ne skliznu automatski u 
drugu krajnost — klišetiranog naučnika 
koji je uskih pogleda, specijalizovan, 
otuđen, točkić u mašineriji (omiljena 
fraza »novog talasa«). U književnosti ima 
malo opisa koji ne upadaju u neku od 
ovih ritualnih uloga. Autori, koji možda 
imaju izvesne rezerve, ali u osnovi 
podržavaju nauku, obično nesvesno bira- 
lu onu prvu pozu, prikazujući naučnika 

ao plemenitog pseudoumetnika. 

Ovakva romantična loe alizaciji tipično 
je okrenuta onim malobrojnim ličnostima 
naučnika koje izlaze iz gore navedene 
šeme — najomiljeniji primer je Ajnštajn 
— i pokazuju varijacije na temu ovog lika 
isto onako kao što su to činili pisci obične 

proze. U osnovi, ovo je neuspeh moći 
zamišljanja ili čak običnog posmatranja: 
malo je naučnika koji rade na takav način. 
Stavovi, zanat, intuicija, sociološki aspekt 
— po tome, a i po nizu drugih elemenata 
umetnost se duboko razlikuje od nauke. 
Umetnička proza nije imala do sada bog 
zna šta da kaže na ovu temu. Dalje, 
izjednačavanjem moralnih problema na- 
uke sa odgovarajućim problemima umet- 
nosti gubimo iz vida naročitu, i to moćnu 
ulogu koju nauka igra u društvu. Tako u 
romanu Covek praznih šaka (The Dispo- 
ssessed) Ursule Legvin, čovek uopšte nije 
morao da bude naučnik, štaviše ceo ro- 
man je samo marginalno naučna fin- 
tastika. 

Postoje izvesna omiljena olaka uopšta- 
vanju odnosa između tvrde naučne fan- 
tastike i divergentne ličnosti — da čitaoci 
vole da bude što manje karakterizacije ili 
smisla za stil — koje imaju očigledne 
izuzetke. lako je briljantni esej Toma Diša 
(Dish) u knjizi Naučna fantastika puštena 
sa lanca (Sciencefiction at Large) nago- 
vestio dobar deo Bridžstokovih argume- 
nata, mislim da Diš previše uopštava 
svojom ocenom da tvrda naučna fantas- 
tika odbacuje »...ironiju, estetske novine, 
svaku pretpostavku da čitalac ima udela u 
civilizaciji čiji je učesnik, ili da bar ima o 
njoj određena znanja, pa čak i ton koji 
nagoveštava zrelu misaonost«. (6) Očigle- 
dan primer suprotne vrste je Klark koji je 
često izrazito misaon pisac. Zatim, tu je i 
Lem, koji obično ne piše pravu naučnu 
fantastiku ali nešto veoma srodno tome 
— pripovesti o strukturi nauke i njenim 
granicama kao delatnosti koja proističe Iz 
čovekovog delovanja — što odražava 
poznatu, tako reći ritualnu evropsku 
skepsu koja više duguje Hjumu, kako se 
meni čini, nego Godelu. Tipično je to što 
pisci koji su se mnogo služili ironijom ili 
estetskim novinama predstavljaju zapra- 
vo povremene pisce naučne fantastike; tu 
spadaju Pol (Pohl), Gan (Gunn), Džejms 
Tiptri Junior (James Tiptree, Jr.), Greg 
Bear (Greg Bear), Aldžis Bardžis ili Brajan 
Oldis  (Aldiss) u trilogiji Helikonija 
(Helliconia). Čudnu varijantu ove pojave 

redstavlja roman Barija  Malcberga 

Barry Malzberg) Galaksije (Galaxies), koji 
je komentar o Kembelu (Campbell) i 
tvrdoj naučnoj fantastici. Naučni element 
u tom delu je skroz pogrešan, ali njegove 
jake ironične poente su zanimljive. 

Pogledajmo sada drugu stranu ovog 
argumenta. Da li se pisci naučne fantas- 
tike koji se bave »mekim« naukama, 


mikro-kosmosom, stilističkim eksperi- 
mentima, ili pak pišu čiste fantazije, svi 
uklapaju u jedinstvenu kateporiju diver- 
gentne ličnosti? Ovde se pokazuje da je 
olarizovanost argumentacije edno 
rajnje uprošćena. Nastojeći da zadržim u 
celini osnovni argument, predlažem da 
podelimo divergentne ličnosti u dve pod- 
grupe: Prvu, umerenu sredinu spektra, 
čiji predstavnici nemaju osećaj da ih 
racionalnost ugrožava, mada možda ne 
gaje veliko poštovanje prema nauci 
smatrajući da ona ima mnogo nepred- 
viđenih i nepredvidljivih propratnih poja- 
va, da naučni “Klop uma vodi dogmatizmu 
u rešavanju problema stvarnog posto- 
jećeg sveta, itd. Drugu grupu, ekstremno 
rijo — sačinjavali bi ljudi koji imaju 
iskren strah od nauke i tehnologije, koji 
nisu u stanju da izađu nakraj sa društvom 
koje zahteva viši epen racionalnosti i 
stručnosti. Ovakve ličnosti sklone su 
bekstvu u šumu fantazije gde ljudska 
volja može da pozove i stavi pod svoju 
vlast razne sile, da kosmos potčini našoj 
volji. Emocionalno utočište koje traže 
takvi čitaoci vuče na neka ranija vremena 
kada je opažajni svet bio manji i ugodniji. 
(Mali broj dela tipa fantazije bavi se 
događajima izvan planete Zemlje, na 
primer, iako je postojanje drugih planeta 
ilo poznato tokom čitavog modernog 
perioda.) 


FIKSANJE CELE GRUPE: TVRDA NAUČNA 


FANTASTIKA KAO IZRAZ KLASNIH 
ODNOSA 
U jednom kratkom izvodu iz svog 


opšteg pregleda naučne fantastike, viđe- 
ne iz ugla jednog francuskog marksiste, 
Zerar Klajn (Klein) je izjavio: »Glavna od- 
lika najnovijih dela naučne fantastike je 
nepoverenje u nauku i tehnologiju, kao i 
u naučnike, naročito u egzaktnim ili 
tvrdim naukama kao što su fizika, hemija, 
biologija i genetika«. (9) Ovaj autor tvrdi 
da naučna fantastika odražava klasne 
odnose koji postoje od 1960-tih godina 
naovamo, čime se potvrđuju kao istiniti 
pesimistički pogledi pisaca 1950-tih 
odina (Vonegat u Mehaničkom klaviru 
(Player Piano). Vulf (Wolfe) u Limbu (Lim- 
bo). Prema njihovom viđenju »...fenomen 
imperijalizma više nije bio tako blago- 
tvoran. U naučnoj fantastici usledio je 
period skepse, koji ilustruje pojava novog 
tipa časopisa kao što su F i SF i Galaksija 
(Galaxy)...« 

Da je Klajn u pravu, očekivali bismo da 

se u tvrdoj naučnoj fantastici u sve većoj 
meri ispoljava pesimizam. U celini mislim 
da do toga nije došlo. Tvrda naučna 
fantastika je prepuna slika novih teritorija 
ili novih mogućnosti, nesreća koje su 
otklonjene pomoću znanja i napornog 
rada. Kao pojedinci, prema mome 
saznanju pisci naučne fantastike tvrdog 
tipa nisu ništa više pesimistični u pogledu 
na budućnost nego što su ostali, za koje 
bi se moglo reći da predstavljaju normu. 
Baš naprotiv, kao što to pokazuje njihova 
snažna podrška društvu L-5 i naučnom 
istraživanju uopšte. Štaviše i ako se uzmu 
u obzir tako nesagledivi problemi, kao što 
je pro padanie američkih gradova, Niven i 
Purnel ponudili su fiks koji se sastoji od 
visoke tehnologije koja se zasniva na 
autentičnoj, ozbiljnoj misli u romanu 
Zakletva vernosti (Oath of Fealthy) (10). 
Čak i dela koja lan Votson (lan Watson) 
povremeno piše u duhu tvrde naučne 
fantastike, pora savlađivanje jezičkih 
barijera i tehnička sredstva komuniciranja 
sa vanzemaljcima pri čemu se prevazilaze 
naše pristrasnosti na bazi naše kulture i 
ljudske vrste. 

Klajn smatra da »...književna dela pred- 
stavljaju pokušaje da se razreši, kroz 
upotrebu mašte i u estetskom modali- 
tetu, problem koji u stvarnosti ne može 
da se reši. Ovde je problem u tome da 
nam treba odgovor na pitanje ko izražava 
pogled na svet naučno-tehnoloških 
zaljubljenika. Sve više i više, van područja 
naučne fantastike, privid humanistički 
obrazovanih pisaca i svršenih studenata 
filozofskih i filoloških fakulteta, pisaca koji 
su prošli kroz škole za pisce tipa Klarion 
(Clarion) dovodi do bitnih promena u 
tonu naučne fantastike. Bojim se da su 
mnogi od njih antina učno nastrojeni iz 
čistog neznanja (iako moram da priznam 
da je najistaknutiji svršeni student škole 
»Klarion«, Ed Brajant (Bryant) napisao 
izvanrednu priču tvrde naučne fantastike 
pod nazivom Teorija čestice. 

Postoji i jedno osnovno pravilo u nauč- 
noj fantastici: uvek je lakše uočiti prob- 
leme nego predložiti rešenja. Odavde 
proizilazi činjenica da je najlakše pisati SF 
priče tipa »nepredviđenog nepoželjnog 
efekta«, dok je pisanje priča sa rešava- 
njem složenog problema mnogo teže. 
Trebalo bi da očekujemo sve veći broj 
priča onog prvog tipa u srazmeri sa sve 
većim brojem svršenih studenata huma- 
nističkih grupa kao pisaca, naročito ako 
ostavimo po strani časopis ANALOG, tu 
tvrđavu tvrde naučne fantastike. 


Centralni tip dela tvrda naučne fan- 
tastike je problemska priča. Ovakve priče 
privlačne su za čitaoce sa konvergentnim 
tipom ličnosti, a to je ona prava klasa koja 
odgovara Klajnovom opisu. Njegova 
greška je u tome što polazi od pret- 
postavke da su svi čitaoci naučne fan- 
tastike pripadnici ove novougnjetavane 
naučno-tehnološke klase. Kao primere 
pisaca koji su »uočili pojavu tiranije 
zasnovane na monopolima« on navodi 
Zelaznija (Zelazny) — OSTRVO MRTVIH 
(The Isle of the Dead) i Spinrada — LJUDI 
IZ DŽUNGLE (The Men in the Jungle), 
DŽEK BARON ZVANI »BUBA« (Bug Jack 
Baron). Međutim, to nisu pisci tvrde SF, 
(mada je Spinradov atipični roman 
JAHANJE BAKLJE (Riding the Torch) 
veoma rečito delo tvrde naučne fan- 
tastike). Štaviše, sklon sam da verujem da 
je otuđenje koje pritiska neke oblasti 
naučne fantastike nastalo iz uobičajenih 
izvora — da nije u pitanju izvikani krivac 
— kapitalizam, nego iste snage koje 
deluju u svim slučajevima tehnološkog 
društva: masovna pojava brzih komuni- 
Kadia, hijerarhijske ekonomije, demo- 
grafska pomeranja i, kao rezultat, multi- 
nacionalna homogenizacija. 


POLITIKA U DVE DIMENZIJE 


Mnogi pisci tvrde naučne fantastike eti- 
ketirani su kao politički konzervativni — 
što J površno Bero iznenađujuća 
klasifikacija za ljude koji pišu »literaturu 
budućnosti«. Da bi se ovo dublje pro- 
učilo, predlažem drukčiji način šematskog 
prikazivanja političkog spektra. Postavi- 
ćemo levicu i desnicu na horizontalnu 
skalu (iako smatram da su to praktično 
neupotrebljivi termini), možda zato da 
bismo pojmom desnice označili zadrža- 
vanje tradicionalnih vrednosti ili vraćanje 
tim vrednostima, dok bi levica bila ona 
strana koja želi da uvede nove vrednosti 
(na primer, čoveka socijalističkog tipa). 
Upravno na ovu liniju dovešćemo skalu sa 
»državnjacima« na vrhu (zalaganje za 
koncetraciju moći u rukama države), 
nasuprot — antidržavnjacima. 

Meni se više dopada ovakva dvodimen- 
zionalna šema nego uobičajeni jednodi- 
menzionalni pogled, jer ova šema raz- 
dvaja ličnosti i pokrete koji se obično 
trpaju u jedan koš. Tako fašisti spadaju u 
desničarske državnjake, dok je Staljin bio 
levičarski državnjak. Upadljiva sličnost iz- 
među sovjetske i nacističke arhitekture, 
na primer, ovako prestaje da nas izne- 

nađuje. Levičarski  anti-državnjaci su 
anarhisti, dok su njihova desničarska 
braća — liberali. Našao sam mesto i za 
Mao Cedunga, Hjuberta Hamrfrija (HH), 
Ronalda Regana (RR) i Miterana — stavio 
sam ih gde mislim da im je mesto. 
Uključio sam i sebe GB, u duhu potpunog 
razotkrivanja. Naravno, ovakav izbor 
osovina možda nije najbolji i najjasniji; 
pošto sam nacrtao ovakav dijagram, Geri 
Purnel mi je pokazao dvodimenzionalnu 
šemu koju je on sastavio, gde je opozicija 
levica — desnica zamenjena »stavom 
rema planiranom društvenom napret- 

u« (11). Moguća su i drugačija rešenja. 

Ipak, moja skica, osim moguće upotreb- 
ljivosti u političkoj teoriji, ipak ističe i 
jednu zanimljivu činjenicu, koju pokazuje 

rug u desničarskom antidržavnjačkom 
kvadrantu. 

U ovom krugu, tvrdim, nalazi se ogrom- 
na većina pisaca tvrde naučne fantastike. 
Uveren sam da ovamo spadaju Purnel, 
Hajnlajn, Anderson, Niven, Klement, Hari 
Stajn (Stine), Džejms Hogan, Spajder 
Robinson (Spider Robinson), Carls Sefild 
(Charles Sheffield), Din Indž (Dean Ing) i 
niz drugih. Nameće se pitanje: zašto tako 
veliki broj pisaca tvrde naučne fantastike 
nalazi mesto blizu desničarskih liberala? 

Na ovo nemam jasan odgovor. Pisci su 
usamljene ličnosti, individualisti po 
prirodi; već i sama ta činjenica može biti 
razlog što oni teže antidržavnjačkom 
kraju skale. Ali zašto onda gravitiraju 
pr ma desnici? Ursula Legvin (Leguin), 

oja nije tvrdi SF, zauzima položaj za koji 
bih rekao da je levičarski antidržavnjak. 
lan Votson — većinom pisac meke na- 
učne fantastike, prema sopstvenoj izjavi 
koju je meni dao, sebe smatra trockis- 
tom. Klark ne pokazuje neku jasniju 
političku orijentaciju, sem želju za sarad- 
njom; on gleda na politiku kao prelazni 
fenomen koji nije suštinska odlika ljudske 
vrste. Ljubitelji tvrde naučne fantastike 
možda održavaju urođeni konzervati- 
vizam same nauke, jer se baziraju na 
čitavoj strukturi prikupljenih činjenica i 
privremeno prihvaćenih teorija koje te 
činjenice objašnjavaju. Naučnički sklop 
uma — krajnje savesna PS nepre- 
stano proveravanje, brižljivo kretanje 
korak ia korak napred, lazeći od onog što 
je dokazano kao istinito, individualna 
verifikacija nasuprot autoritetu, nepove- 
renje prema neosnovanim spekulacijama 
možda se aktivno suprotstavljaju »skoko- 
vima koji se oslanjaju na veru« koji su 
često potrebni za revolucionarne doktri- 


ne društveno preobražaja. Ali ovo su 
samo nagađanja. Moram da priznam da 
je, u duhu bavljenja botanikom, ovo vrlo 
čudno grupisanje koje bi tek jedna 
sociološko-literarna teorija tvrde naučne 
fantastike mogla da objasni. 

Vredi spomenuti da, ukoliko uključimo 
Stejpldona (Stapledon) u romanu ZVEZ- 
DOTVORAC (Star Maker) kao pisca tvrde 
SF onda, koliko ja znam, on i lan Votson 
predstavljaju jedine levičarske državnjake 
na mom dijagramu. ZVEZDOTVORAC je 
delo koje se ističe time što je u njemu dat 
pokušaj da se obuhvate i fizičke i 
društvene nauke. Pisac je tu stvorio viziju 
jedne marksističke dijalektičke evolucije, 
čak i u svetovima nastanjenim insektima i 
morskim životinjama, prikazujući kako 
različita stvorenja podležu šematskoj 
evoluciji, razvitkom i napredovanjem pro- 
letarijata sve do konačnog trijumfa 
komunizma. | pored ogromnih promena u 
kosmologiji i kosmogoniji od onog vreme- 
na naovamo, ova crta mi danas izgleda 
kao najzastarelija i najnaivnija odlika 
ZVEZDOTVORCA. Nagon da se bude tvrd i 
mehanički naučen može dovesti samo do 
toga da čovek ispadne naivan. 


TVRDI NAUČNICI 


»Velika jednostavnost nauke postaće 
jasna tek onda kada shvatimo njenu 


neobičnost«. 
Džon Viler (Wheeler) 


lako se lik naučnika pojavljuje u delima 
tvrde naučne fantastike od početka, on je 
do sada tretiran dosta nepravedno kao, 
dvodimenzionalna figura. Ako ne računa- 
mo stari kliše Judog naučnika, koji je 
uvela još Meri Seli, imamo pred Sabo 
naučnike u belim mantilima u laboratoriji, 
krute figure kao da su od kartona, od 
kojih su vrvele SF poe i filmovi od 
30-tih do 50-tih godina ovog veka. 
Međutim, mnogi pisci, tvrde naučne 
fantastike imali su izvesno naučno 
obrazovanje: Asimov, Klark, Ralf Ričard- 
son, Purnel, Hojl, (Houle), Anderson, 
Hogan, Brin, Sefild, Forvard (Forvard), 
Stenli Smit, Vernon Vindž (Vinge), Rudi 
Raker (Rudu Rucker), Dž. Hari Stajn, 
Klement i ja. Oni poseduju neposredno 
iskustvo, a ipak nam retko daju 
produbljene portrete naučnika. Većinom 
su se bavili više problemima nego stilom i 
likovima, i otud su birali kao zgodne 
postapa e likove kapetana svemirskog 
roda ili sveznajućeg šefa naučne 

laboratorije kao prirodne oslonce za svoje 
priče i romane. Prihvatili su konvencio- 
nalnu mudrost prema kojoj su u tvrdoj 
naučnoj fantastici stvari važnije nego 
ljudi, intelekt je iznad srca, a ideje, a ne 
iskustvo, treba da igraju vodeću ulogu u 
postavljanju ambijenta, likova i fabule (1). 
Ovo gledište je još uvek dosta 
rasprostranjeno, ali ipak gubi teren, 
pošto sve više školovanih i kompetentnih 
pisaca počinje da se bavi pisanjem dela 
tvrde naučne fantastike. 

Naučnici koji se upravo bave naučnim 
istraživanjima veoma su dosadni, sem 
ako pripovedač ume da se uvuče duboko 
u suštinu njihove ličnosti. U konven- 
cionalnoj književnosti, ovakvi likovi se 
veoma retko opisuju (12). Samo će 
najzagriženiji zaljubljenici, kao što su 
čitaoci ANALOGA sedeti kao prikovani i 
promi dugačke stručne diskusije između 
ikova koji više liče na komade ukrašenog 
kartona nego na ljudska bića. Ima nekih 
primera solidne SF karakterizacije 
naučnika — Ričardsonove priče, neka 
dela Pula Andersona, roman RAZBIJENE 
SIMETRIJE (Broken Summetries) od Pola 
Prusa (Preuss) i neka druga — ali njihov 
broj nije veliki. Ozbiljnu prepreku pri 
PUSU likova naučnika predstavlja 
nedostatak naučnog obrazovanja u na- 
šem društvu uopšte. Smatram da prika- 
zivanjem naučnika koji obraduju neki novi 
problem — a ne samo prikazivanjm 
istorijski opravdanog naučnog istraživanja 
koje je u toku, kao na primer u romanu 
NAUČNICI (The Scientists) od Elizara 
Lipskija (Eleazar Lipsku) — možemo da ih 
sagledamo u istinski realističkom svetu. 
Kada čitalac sam može da pronikne u 
problem, on se više identifikuje sa likom. 
Štaviše, u književnom delu čitalac može 
da zna i više nego naučnici, pomoću 
narativnih zahvata kao što su dve tačke 
gledišta u dva različita vremenska 
razdoblja, što sam ja upotrebio u romanu 
vremenski pejzaž (Timescape). 

Instinktivno osećam da problemi sa 
kojima se sve više suočava tvrda naučna 
fantastika širenjem kruga njene čitalačke 
publike, nisu samo vezani za bolju ka- 
rakterizaciju likova ili bolji prozni stil, 
nego su u tome da je potrebna integracija 
svih elemenata narativnog dela. Ogra- 
ničenje koje nameće naučna istina mora 
se dopunjavati primenom estetskih impe- 
rativa. Naučni pored na svet, njegovi 
metodi i obelodanjivanje otkrića dovode 
u pitanje mnoge postavke konvencional- 
ne proze. E.L. Doktorov (Doctorow) 


primetio je da je za njega »veliko i 
suštinsko otkriće narativne književnosti u 
tome da »svaki život ima svoju temu, a i 
postoji ljudska sloboda da se nađe ta 
tema, da se ona stvori, da se ona dovede 
do pobede«. On se pita da li je »sama 
osnovna postavka koja omogućuje pisa- 
nje umetničke proze, naime, moralna 
veličina pojedinačne duše, izložena pod- 
smešljivim pitanjima zbog postojanja 
atomske bombe«. Ako u ovom iskazu 
zamenimo pojam atomske bombe širim 
područjem nauke, možemo istovremeno 
time formulisati i čitav problem naučne 
fantastike. lako je nauka ljudska tvore- 
vina, ona baca sumnju na primat ljudskog 
roda u širim perspektivama vremena i 
prostora. Neminovno, dakle, ponekad 
dolazi u sukob sa tradicionalnim metoda- 
ma i ciljevima. Ne možemo očekivati da 
će se neko od glavnih dela tvrde naučne 
fantastike čitati manje-više kao konven- 
cionalni roman, ali sa komadima nauke 
gurnutim unutra u cilju poboljšanja 
ambijenta, fabule ili atmosfere. To bi bilo 
subverzivno delovanje u odnosu na po- 
tencijal ove oblasti književnog stvara- 
laštva. Naučna fantastika, time što u 
literaturu unosi elemente nauke, nemi- 
novno stvara nove tenzije između sad- 
ržine i forme, likova i njihove životne 
sredine. Razrešenje ovih tenzija mora se 
ocenjivati kritičkim kriterijumima koji još 
uopšte ne postoje zato što su problemi 
još novi. 

Ponekad čujemo zahteve za višim nivo- 
om pisanja naučne fantastike koji poel: 
daju unazad na buržoaski roman karak- 
tera (Legvin, u knjizi Naučna fantastika 
puštena s lanca, referenca 6). Ovo 
ei uprošćavanje postojećih teš- 
oća, zato što je jedan od prvenstvenih 
zadataka naučne fantastike da prikaže 
ono što je čudno i neobično. Portretisanje 
ljudi koji žive u jednoj drugačijoj 
budućnosti teže je nego, recimo, da se 

ronikne u mentalitet jednog gradona- 
čelnika Kasterbridža iz XIX veka. SF nam 
prikazuje stvari koje predstavljaju pravi 
izazov. Da li čitalac treba da saoseća 
uopšte sa likovima iz dela SF? Da li 
stvaranje »realnih« likova potkopava u 
očima čitalaca upravo onu neobičnost 
koju SF pokušava da dočara? U kojoj meri 
ono što »znamo« o likovima, u stvari, 
predstavlja konvencionalnu mudrost jed- 
nog vremena, kada je, zapravo, potrebno 
da se razori ovaj splet unapred 
oformljenih predstava pre nego što 
krenemo dalje? 

Nesumljivo možemo s pravom reći da 
prikazivanje vanzemaljaca koji žive u 
ekstremno drugačijim životnim sredina- 
ma, ali govore kao Amerikanci XX veka iz 
srednjeg staleža, pokopava elemente 
neobičnosti u Klementovom romanu 
Misija gravitacije (Mission of Gravity) i 
Forvardovom romanu Zmajevo jaje (Dra- 
gon's Egg). Nasuprot tome, kratka priča 
Terija Kara (Terry Carr) pod naslovom 
Ples menjača i trojice varljivo je jedno- 
stavna: ona postiže pomalo jeziv osećaj 
za vanzemaljske likove a da pri tome ne 
žrtvuje ništa do svog smisla za jednu 
izmenjenu perspektivu. Među delima 
koja ne spadaju SF, romani Vilijama 
Goldinga Naslednici (The Inheritors) i 
Ričarda Adamsa Psi kuge Km Plague 
Dogs) teže da postižu svoje efekte na ovaj 
način. Postoji čitav niz mogućih strategija 
da se to postigne; lično sam se koristio 
nekim tehničkim elementima moderniz- 
ma da bih dočarao ekstremno drugačije 
perspektive, a najbolju ilustraciju možda 
predstavljaju pojedini delovi romana U 
okeanu noći (The Ocean of Night) i u 
jednoj noveli nazvanoj Rojilac zvezda 
(Starswarmer). lako, naravno, znamo da 
ne možemo u potpunosti da se odvojimo 
od ljudskih kategorija — to je Lem isticao 
više puta, često sa grotesknim humorom 
— slikanje ljudi ili vanzemaljaca van naše 
kulture predstavlja estetski izazov koji 
zauzima centralno mesto u tvrdoj 
marno fantastici: Na žalost, to je izazov 
koji retko koji pisac prihvata. lako nauka 
može da nam otvori neobične vidike, 
samo nabrajanje tih mogućnosti nije 
dovoljno; »hladni analitički ton« u tom 
smislu je, ipak, ograničen metod. Dru- 
gačije, možda, potpuno nove književne 
tehnike, moraju se razvijati da bi se ovo 
postiglo. 

Postoje tenzije između poznatog i ne- 

oznatog, kao što je istakao Gari Volf 

Gary Wolfe), koje predstavljaju proble- 
me karakterizacije svojstvene jedino 
naučnoj fantastici. Moramo se suočiti sa 
činjenicom da su i same naše predstave o 
karakteru i likovima u književnom delu 
etnocentrične, štaviše, takva je i sama 
postavka da je karakter nešto centralno. 
Perspektive nauke, koje nam se otvaraju, 
neće uvek polaziti od pretpostavke da su 
ljudske vrednosti ili uzajamno među- 
ljudsko reagovanje ono što uvek dominira 
bez pogovora. Karakter će se uobličavati 
kroz delovanje kosmičkih sila na takve 
načine da tu neće biti čak ni formalno 
zastupljene »humanističke vrednosti« — 


koje su često prosto predrasude zapadnih 
Evropljana — nasleđe nekoliko prošlih 
vekova — a nekad su to samo predrasude 
ljudi zaposlenih na katedrama za engleski 
jezik i književnosti. Tvrda naučna fan- 
tastika pokušava da se pošteno suoči sa 
ovom činjenicom, mada ne uvek i 
spretno, niti čak svesno. 

Prikazivanje tehnički složenih, a estetski 
nepoznatih pojava, deluje, naravno, kao 
ograničavajući faktor na čitalačku publiku 
tvrde naučne fantastike. Mogli bismo se 
zapitati: Kakvu funkciju održavanja pruža 
»glavni tok« literature svojim čitaocima? 
Mislim da to postiže jednim delom tako 
što potkrepljuje percipiranje humanis- 
tičkih vrednosti kod čitalaca. Doktorov je 
pretpostavio da »beskraj pojedinačne 
duše« pruža lično ohrabrenje, i da je njen 
ugodni antropo-centrični svet mnogo 
manje zastrašujući. 

S druge strane, naučna fantastika ne 
može da obezbedi podršku ovim vred- 
nostima. Ona ne može da se ograniči na 
topli mali krug humanizma. Otuda su 
njene poruke nerado prihvaćene u nekim 
krugovima čitalaca. (Često ljudi koji ne 
mogu da podnesu naučnofantastična dela 
rado čitaju knjige ili gledaju predstave 
tipa Vodič za autostopere kroz galaksiju 
(The Hitchhiker's Guide to the Galaxy), 
gde se zbijaju šale na račun klišea SF i 
time se potkopava neugodna neobičnost 
čitave te materije. Drugu i veoma us- 
pešnu strategiju nalazimo u vidu koriš- 
ćenja kulisa SF da bi se prepričavala neka 
sentimentalna antropocentrična priča, 
ala Ratovi zvezda (Star Wars). To su sve 
načini da se ibepe centralno područje 
ove oblasti. (S obzirom na svoju tesnu 
povezanost sa naukama koje otvaraju 
najšire perspektive u prostoru i vremenu, 
tvrda naučna fantastika će uvek ostati 
suštinski teška — zapravo gotovo nejasna 
— za mnoge čitaoce. 

A to je šteta. Jer ja se slažem sa 
Zerarom Klajnom da naučna fantastika u 


najmanju ruku predstavlja »ander- 
graund« književnost jednog obično tihog 
sloja ljudi — nisu to prosto tehnološki 


fanatici, nego su to muškarci ili žene koji 
su stekli uvid u istinski neobično područje 
koje se nalazi izvan granica glazirane 
površine popularne nauke. To je jedan 
Poni izdanak našeg nemilosrdno 
ompleksnog doba, često skopčan sa 
futurističkom tehnologijom, a njegova 
pokretačka snaga je u tome što nam 
otkriva neslućene perspektive. 

Ti ljudi nisu samo površni tehnofili, kao 

što neki kritičari uo su sami, nesum- 
njivo, divergentne ličnosti) zamišljaju. 
Pretpostavljam da kod njih vlada izvesna 
zatvorenost u sopstveni mali krug, i da u 
tom svom malom vrtu tvrde naučne 
fantastike oni ponekad uobražavaju da je 
neka tikva zapravo ruža. 

Moguće je edan manji deo njih 
predle AR »fiksanje« da bi se 
zabašurile neke, nezaobilazne životne 
činjenice — možemo, na primer, istaći 
često izbegavanje smrti u Hajnlajnovim 
delima, i česti tretman ili održavanje 
života putem krionike kod niza pisaca 
tvrde naučne fantastike (tu spadam i ja). 
Ali u celini uzev, ovi pisci i njihovi prirodni 
čitaoci, sami naučnici, znaju vrlo dobro da 
nauka nije samo gomila činjenica koje 
treba zapamtiti, niti autoritarna stru 
tura, niti oblast u kojoj vladaju fanatici 
tipa 'doktora Strejndžlava. 

Naučnici visokog ranga su veoma raz- 
novrsne ličnosti, sa širokim obrazo- 
vanjem, i ni u kom slučaju nisu uskogrude 
žrtve polarizovanih dveju kultura po C.P. 
Snouu (C.P. Snow). Oni su, po pravilu, 
čitali dela naučne fantastike; ponekad ih 
uprkos preopterećenosti poslom i dalje 

čitaju. Naučna fantastika je jedinstvena 
po tome što prikazuje tenziju između 
realizma i imaginacije koristeći se pri tom 
novim materijalima. A oni znaju da tvrda 
naučna fantastika igra tenis sa dobro 
zategnutom mrežom. Štaviše, ovo stvara- 
lačko ograničenje je toliko očigledno u 
tvrdoj naučnoj fatnastici, tako da ona kao 
i sonetna forma može otvoriti nove 
uglove viđenja i stvarati iznenađenja, 
otkrivajući uzbudljive nove načine 
gledanja na naš konsenzus o stvarnosti. 

Mislim da je u tome ono osnovno 
zadovoljstvo koje sami naučnici osećaju 
čitajući tvrdu naučnu fantastiku. Oni u 
njoj ne vide literaturu zagriženih tehnofila 
i adolescenata — mada ima i takvih — 
nego izraz gorko-slatkih istina koje smo 
spoznali u ovom našem veku, odjek 
čovekovog sve većeg udaljavanja iz 
jednog bogom danog središta stvorenog 
sveta, tako da je perspektiva čovečanstva 
od sada pa zauvek, kao i nauka, postala 
privremena, dvosmislena — i stalno se 
menja. 

(A Nod to the Apocalypse: An Interview 
William Gibson, by Colin Greenland, in: 
Foundation 36, Summer 1986) Prevod: A. 
B. Nedeljković. 


Kolin Grinlend: Kako vam se dopada 
London? 

Vilijem Gibson: Izgleda kao samo jedan, 
ogroman, organski artefakt, a američki 
gradovi nikad tako ne izgledaju. Američki 
gradovi su izgrađeni tokom relativno krat- 
kog vremenskog perioda, što doprinositi 
da životna sredina bude unekoliko funkci- 
onalnija, ali im to oduzima dubinu. U Lon- 
donu istinski doživljavam grad kao 
lavirint. 

KG: Da li se izgubite? 

VG: Izgubim se, ali metro mi je oduvek 
bio veoma jasan. On je nervni sistem tog 
organizma. Izgubim se, ali se obično izgu- 
bim sa zadovoljstvom. Njujork je malena, 
majušna stvar na jednom ostrvu, ali 
natrpana veoma visoko. Covek bi mogao 
peške obići ceo krug oko Njujorka za 
jedan dan, zapravo mogao bi kad bi sva 
predgrađa bila jednako bezbedna. Ovde 
je na svakom koraku ispisano neverovat- 
no bogatstvo ljudske simbolike: stvari 

imaju tako mnogo detalja, izgrađivane su 
tokom tolikih generacija. Koje god par- 
čence da pogledate, čini se da ono sadrži 
više informacija nego što bi sadržala cela 
jedna struktura u SAD. Uvek sam se pitao 
da li se Evropljanima čini da Amerika ima 
dovoljno podataka. Mogu da zamislim da 
im izgleda prazna. 

KG: Koliko nam ostaje do epohe Neuro- 
mansera ? 

VH: E, to ni meni nikad nije bilo mnogo 
jasno. Namerno sam izbegao datiranje 
Neuromansera, ali mislim da se na 
osnovu nekih elemenata naznačenih u 
romanu može pretpostaviti da se roman 
odigrava negde između srednjeg i poznog 
XXI veka: godine dve hiljade sedamdeset i 
neke. Uvek se trgnem kad ljudi u naučnoj 
fantastici daju konkretne datume. Postoji 
izvesna vrsta bukvalnosti koja uvek uma- 
nji moje zadovoljstvo pri čitanju naučne 
fantastike. Znam da je kod mnogih čita- 
laca SF upravo suprotno: oni baš to vole. 

Na Meksi-konu sam razgovarao sa jednim 
čovekom koji je kritikovao Neuromansera 
zato što se ne uklapa u pravu istoriju. U 
Neuromanseru se zna da je bio neki rat; 
nikad se nisam maltretirao pitanjem kad 
je bio, ili ko se tačno borio. Zeleo sam 
samo da malo, kao, klimnem glavom u 
pravcu apokalipse, i da pokažem te ljude 
kako, uz sleganje ramenima, otpisuju 
nekoliko uništenih gradova. Stvar su 
sasvim apsorbovali. 

KG: Evropa koju vidimo u Grofu Zirou je 
Evropa umetničkih galerija, restorana i 
parkova. Čini se da je doba Evrope prošlo: 
ona je isključena, tamo je sad tišina. A u 
sredini je velika rupa. Da li tako 
sagledavate Evropu danas? 

VG: Nisam razmišljao o tome, ali vero- 
vatno je tako. Vrlo je prijatno u Evropi 
Grofa Ziroa, u onim delovima, malim, ko- 
je vidite. U nekim evropskim zemljama 
još ima nešto industrije, ali to ne vidite, 
jer interesovanja glavnog lika nisu na tu 
stranu usmerena. To je verovatno jedno 
veoma američko sagledavanje Evrope, 
turistička Evropa. Nikad nisam imao strp- 
ljenja niti želje da razumem ko kome šta 
radi u ovom svetu. Za mene svet zaista ne 
postoji na tom nivou. Uopšte, ja ne 
ekstrapoliram onako kako su me učili da 
SF pisac treba da čini. Samo reagujem na 
svoje utiske o svetu i malo ih, kao, 
pojačavam, malo ih _ iskrivljujem radi 
efekta. 

KG: Mene to delo veoma privlači, iz- 
među ostalog i zato što njegova složenost 
ide dalje od mape. Ne saznajem šta je 
onostrana ivica, nije sve ucrtano. Imam 
osećanje da se to uklapa u moje 


sagledavanje stvarnog sveta: mogu da ga 
sagledam samo donekle. 


VG: To je nešto što pokušavam da ob- 
radim u knjizi koju sad pišem. Tu je jedan 
moj lik suočen sa invazijom vanzemaljaca 
koji osvajaju Sunčev sistem, prethodno 
već zaposednut od strane ljudi. Ali, on je 
samo normalna individua, nije u onoj 
poziciji, koju protagnosti SF romana često 
imaju, naime, u poziciji da može da 
sagleda celokupno događanje. On nije 
baš onde gde se stvari odigravaju, i 
prilično mu je nejasno šta se dešava. U 
ljudskoj istoriji ima puno nejasnoća. 

KG: Vaše knjige prikazuju veoma bogat 
rečnik budućnosti, onaj ulični, tehnički i 
profesionalni žargon koji je nastao kao 
plod ove kulture. Odakle vam to? 

VG: Moja je navika da pazim i osluš- 
kujem popularne reči koje u engleski jezik 
ulaze iz raznih kultura i subkultura. 
Obično se radi o stvarima koje nisu ušle u 
opštu upotrebu, ali zvuče istinito. Ima u 
Neuromanseru jedan lik zvan Diksi 
Fletlajn, koji se vratio iz mrtvih, i to ne 
jednom. E, »fletlajn« (flatline, ravna linija, 
prim, prev.) je sleng američkih vozača 
ambulantnih kola za »smrt mozga«. 
Takvu liniju vidite na EEG. To uopšte nije 
opšteprihvaćen izraz, jer sam to čuo 
samo jednom, kad su dvojica bolničara 
ušla u jedan bar. Ne bih rekao da sam 
mnogo reči izmislio, međutim neke od 
njih nemaju u stvarnosti baš ono znače- 
nje koje sam im ja dao. Nešto slično sam 
uradio sa kompjuterskom tehnologijom, 
o kojoj blagog pojma nemam. Iz reči koje 
se tamo često čuju izbacio ono inže- 
njersko, jer to su reči koje sadrže i neki 
nivo poetičnosti. Pitao sam se: kakve aso- 
cijacije ovo pobuđuje? I odatle sam radio. 
Onda sam, na kraju, sve proverio kod 
nekog tipa koji piše reklame za jednu 
softversku kompaniju, i on mi je rekao da 
je sve dobro. Kasnije sam naučio ponešto 
o kompjuterima i sad vidim da su 
promakle mnoge stvari koje nisu osobito 
pametne. 

KG: Baš kao što niste dali pun pregled 
istraživačkog rada, niti hronologiju na 
kraju knjige, niste dali ni rečnik. Pustili ste 
na nas poplavu tih slabo poznatih reči već 
na prvoj stranici, a ipak uspevate, nekako, 
da nam prenesete tačno ono što ste hteli 
da kažete. 

VG: Ima tu jedan trik. Ja internu struk- 
turu dijaloga tako razradim, da se kon- 
tekstualne informacije saopštavaju prog- 
resivno. Kad po prvi put naletite na neku 

nepoznatu reč, to vam je nepoznata reč: 
ali već sledeći put kad se s njom sretnete, 
a to, nadam se, nije suviše mnogo stra- 
nica kasnije, već postoji delić konteksta. 
Dobro sam pazio da svim tim rečima dam 
kontekste koji će omogućiti da reč, 
čitaocu, »škljocne« i postane jasna posle 
samo nekoliko ponavljanja. To pomalo liči 
na ono što doživljavate kad otputujete u 
stranu zemlju. Tekst vam puno pomaže, 
ali ja se trudim da ta pomoć ne bude 
uopšte blizu vas. Svesno sam nastojao da 
izbegnem stvari koje su umanjile moje 
zadovoljstvo u onim knjigama koje su mi 
se, inače, dopale — deliće gde neko stane 
pa kaže: »Pa, znate, mi u našem društvu 
radimo ovako«. 

KG: Pa se fasada raspadne na komade. 
Znači, vi ste o pravim kompjuterima 
počeli da učite tek nedavno. 

VG: Prvi put u životu sam dodirnuo 
pravi kompjuter pre oko mesec dana. 

KG: Da li ste imali neki razlog da se 
namerno držite daleko od prave stvari, 
dok pišete o imaginarnoj budućnosti te 
stvari? 

VG: Malčice su me plašili pravi 
kompjuteri. Mislim da sada, kad imam i 
nekakvo iskustvo sa njima, ne bih mogao 
da napišem knjigu u kojoj oni ispadaju 
toliko seksi. Ja sam zamišljao da će pogon 
diskova biti savršeno nečujan, i brz kao 
munja. Mislim da sam očekivao nekakav 
kiber-prostorni dek. 

KG. A ipak Greg Benford i Džeri Purnel 
su saglasni da je dobro. Prevarili ste 
bukvaliste, naučnike. 

VG: Neke od njih jesam. To me stvarno 
iznenađuje. Ima jedna scena u Neuro- 
manseru gde Kejs pita: »Melkam, imaš li 
modem na ovom brodu?« Kad sam to 
pisao, stvarno nisam znao šta je to 
modem. Znao sam da ima neke veze sa 
telekomunikacijama. A sad izgleda 
prilično glupo da ti momci imaju nešto 
što će tada, pretpostavljam, biti veoma 
primitivna sprava; nešto što će dotad biti 
samo jedan od delića u svakom komadu 
hardvera na svetu. Ali niko nije ukazao na 
to. Verovatno bi trebalo da napišem dug 
kritički napad na Neuromansera pre nego 
što iko drugi odluči da ga napiše. 

KG: U Neuromanseru Vintermjut, veš- 
tačka inteligencija, kaže Kejsu: »Uvek vi 
gradite modele. Kamene krugove. Kate- 
drale. Orgulje. Mašine za sabiranje. 
Uopšte ne znam zašto sam sada ovde, da 


li ti je to poznato?« 

VG: Moguće je sagledati kompjuter kao 
nešto što nije iznenadni skok, nego stvar 
koju odavno stvaramo, još od Stoun- 
hendža i katedralskih prozora, i sličnog: 
to su replikacije informacija, to su oruđa 
za pamćenje. U mojim knjigama kompju- 
teri su prosto jedna metafora za ljudsku 
memoriju. U Neuromanseru, kompju- 
terska memorija liči na ljudsku daleko 
više nego što je verovatno da će u 
stvarnosti ikada ličiti. Neuromanser kaže 
Kejsu: »Memorija je holografska, za vas... 
ja sam drukčiji... Radi se prosto o tome 
što je holografska paradigma najprib- 
ližnije predstavljanje ljudske memorije 
koje ste vi bili u stanju da načinite. Ali 
nikad ništa niste preduzeli po tom 
pitanju... Da jeste, možda se ovo ne bi 
sad dešavalo.« 

KG: Znači kiberprostor nije samo 
zgodan način da se dramatizuju procesi 
koji su sada spori i prilično dosadni. 

VG: Ne, ja mislim da se već dešava 
nešto slično kiberprostoru. Kad pogledate 
onaj fizički intenzitet u držanju klinaca 
koji igraju video-igre, postoji povratna 
sprega u kretanju čestica: fotoni izlaze iz 
ekrana i idu tom tipu u oči, a neuroni se 
kreću kroz njegovo telo, pa se elektroni 
kreću kroz kompjuter. Na nivou čestica, 
postoji taj zatvoreni sistem. Sem toga, 
naslutio sam, razgovarajući sa ljudima o 
kompjuterima, da svako kao da oseća na 
nekom nivou, iako nikad ne kaže baš tim 
rečima, da postoji neki prostor iza 
ekrana. E to sam ja zgrabio i jednostavno 
odjurio s tim najdalje što sam mogao. 

KG: U Grofu Zirou ste tom prostoru dali 
neočekivani panteon. 

VG: Zabrinjava me to malčice, sada. 
Mislio sam da sam sakrio, celim tokom 
romana, dovoljno ključeva da pažljiv 
čitalac može da shvati, sa iznenađenjem, 
šta te stvari zaista jesu. Ali kritički prikazi 
koje sam dosad dobio u SAD kažu: on nije 
stvarno objasnio. Neki ljudi će pretpo- 
staviti da je u tome bio dobitak. Zato bih 
želeo da stvar učinim malo otvorenijom. 
Ono što me najviše interesuje jeste priča 
Tri-Džejn, jer ona je  pramajka 
Boksmejkera (3Jane, Boxmaker). Kad 
Marli čuje glasove Boksmejkera, glasovi 
objašnjavaju šta zaista jesu ti prividni 
haićanski vudu-bogovi koji jurcaju kroz 
matricu. To su svesni, fragmentovani 
elementi nečega što je tokom jednog 

kratkog, = jejtsovskog momenta bilo 
Neuromanser. Tada se, iz ko-zna-kog 
razloga, centar nije održao... Podozrevam 
da to ima neke veze sa veoma olako 
nabačenom  primedbom na kraju 
Neuromansera da on još jedino može da 
razgovara sa jednom veštačkom 
inteligencijom tuđinskog porekla. Zbog 
toga bi se moglo desiti da jednog dana 
budem prisiljen da pišem treću knjigu, 
iako postoje tolike predrasude protiv 
svega što bi se moglo nazvati trilogijom. 

KG: Ali ovde imate jedan kompletan 
fikcioni svet, u koji biste mogli smestiti 
knjiga koliko god hoćete. To me podseća 
na osećanje kod Filipa K. Dika: kad 
uzmete neku njegovu knjigu, vi ponovo 
posećujete taj dikovski svet. Ne radi se tu 
o ispredanju samo jedne niti. On je 
prosto izmislio svoj kosmos i dopuštao 
nam da taj kosmos s vremena na vreme 
pogledamo. Očekujem da ćete i vi tako. 

VG: Ne znam. Ono što pokušavam da 
učinim u ovom trenutku — a radi se o 
stvarima koje su daleko više intuitivne 
nego što bih voleo da priznam nekom, na 
primer, direktoru banke — jeste da 
napišem knjigu koja nikad ni slučajno ne 
bi mogla biti povezana ni s čim drugim, 
knjigu koja se odigrava u drugačijoj 
budućnosti. A ipak, već sam prepun želje 
da se vratim i vidim šta mogu napraviti sa 
materijalom koji mi je već na raspo- 
laganju. Bojim se da ću se klišetirati ako 
pri tom materijalu ostanem. Plašim se 
sopstvene veštine sa tom vrstom 
glavnotokovske trilerske strukture, mada 
ne verujem da bih ikada više mogao 
uraditi išta što bi imalo onoliko očajanja 
kao Neuromanser. Morao bih se naći u 
priličnim nevoljama, pa da opet tako 
nešto uradim! Neuromanseru kao gorivo 
služi ogroman strah da ću izgubiti 
čitaočevu pažnju. Čista histerija. Na 
svakoj stranici postoji po jedna kuka. 
Mislim da u Grofu Zirou ne dobijate takvu 
tobogansku vožnju. Namerno sam stao, i 
Grofa Ziroa malo usporio, jer sam želeo 
da naučim kako se postiže karakterizacija 
likova. Ima mnogo stvari, najrazličitijih, 
koje još uvek ne umem da izvedem. Ovo 
mi je tek drugi roman. 

KG: Sam Grof je i te kakav lik. Da li je 
ovo priča o njegovom sazrevanju, u 
skladu sa američkom SF tradicijom? 

VG: Pretpostavljam da jeste, ali to nije 
bilo svesno učinjeno. Sve dobre stvari 


rade se nesvesno. Ja sam prvobitno imao 
nameru da Tarneru učinim nešto daleko 
drastičnije — njemu, koji je dat, daleko 
više nego Kejs, u »mačo« ulozi, u fazonu 
kao što je Klint Istvud, veliki, jak i 
potpuno funkcionalan. Mislio sam da 
Tarnera_raskomadam. Ali nije mnogo 
prošlo, a meni je to postalo nezanimljivo, 
pa sam tad uveo druge linije zapleta. 
Najuvrnutija stvar je ta što sam mu na 
kraju dao i brata, i majku, i sve to... Dok 
sam pisao onaj deo gde on sa devojkom 
beži mlaznim avionom, nisam znao gde 
će se oni spustiti, i odjednom eto ti njih 
na mestu koje je bilo, po nekim elemen- 
tima, moje detinjstvo, u prirodnom pejza- 
žu — mislim da nisam napisao čak ni u 
kojoj državi, ali, nešto nalik na Tenesi ili 
Virdžiniju. Vratili su se u neku vrstu 
pastoralnog sveta: postoji vodeni tok; ne 
možeš videti gradove. To me je totalno 
iznenadilo. Neuromansera sam pisao pod 
veoma jakim uticajem jednog američkog 
romanopisca koji se zove Robert Stoun: i 
te kako ozbiljan romanopisac, i majstor 
jedne vrste paranoične, film noir (crno- 
filmske) literature. Kad sam stigao do 
polovine pisanja Grofa Ziroa, jedan moj 
prijatelj mi je rekao: »Ništa čovek ne 
može da učini sa tim robertstounovskim 
likovima, sem da ih ubije. I zato, da bih to 
reverzirao, na kraju dadoh Tarneru i ženu 
i dete«. 

KG: Humanizovan je. 

VG: Impulsivno je to bilo. Pa tu je 
maltene hepiend! Malo me je brinulo to 
što oni odlaze i od tada zauvek žive 
srećno. Možda žive. Ne znam šta će se 
sledeće dogoditi. Počinje da me hvata 
neki entuzijazam po tom pitanju. Vero- 
vatno mi je to mehanizam izbegavanja da 
ne bih morao da radim na sledećoj knjizi. 

KG: Ne vidim zašto je ikome teško da 
shvati šta su ti kiberprostorni entiteti, ali, 
recite mi, zašto vudu? Je 1' to zato što je 
vudu živopisan kontrast visokoj 
tehnologiji, zato što je sav »fanki«, 
narodnjački, improvizovan? 

VG: Ovako namah, ne mogu se setiti 
odakle mi je to došlo. O vuduu sam znao 
bar nešto, koliko-toliko, a nisam imao 
mnogo istraživačkog materijala pri ruci. 
Ova dva romana su stvarno skrpljena 
estetikom kolaža. Pojavi se neka slika, i 
meni samo »škljocne«. Pretpostavio sam 
da crnci u arkologijama sa niskom kirijom 
i ovako obavljaju vudu, a da su neki od 

njih takođe i kompjuterski kauboji. Onda 
ih AI (artificijelna, veštačka, inteligencija) 
čita i zaključuje da je vudu ono što oni 
žele. Kiber-prostorni stvorovi su inficirani 
ljudskim reakcijama. 

KG: Je li to u nekoj vezi sa vuduom u 
priči Zelene oči Lucijusa Separda? Da li je 
on vaš prijatelj? 

VG: Sreo sam ga jednom... Ne, ne veru- 
jem da je ta knjiga imala ikakav uticaj. 
Oduvek sam neodređeno zainteresovan 
za vudu. Imam veliku kartonsku kutiju sa 
stvarima isečenim iz raznih časopisa, pa 
kad se prilikom smišljanja radnje romana 
zabijem u neki gadan ugao, ja izvrnem tu 
kutiju i počnem da raspoređujem ono u 
njoj nanovo. 

KG: Na vašoj književnosti se ne 
primećuje toliko šavova koliko bi se u 
kolažima moglo očekivati. Nije to kao kad 
čitamo Balarda ili Barousa, brza, 
dugotrajna paljba nepovezanih slika. Sve 
vaše slike su veoma povezane. 

VG: Da, svuda je zaguran git. Dužnik 
sam Balardov i Berousov za sav rad koji 
su oni u tom pogledu obavili, ali razlika je 
u tome što ja prilepim delove a onda 
predem vazdušnom četkicom (airbrush). 
Ja zaista koristim taj metod nasumičnosti, 
i to uglavnom kad se zaglavim. Ispunilo 
me je velikim ponosom to što je u 
francuskom izdanju pisalo nešto u smislu 
»Ovo je istinski nadrealistički roman«. 
Razmišljao sam: čak i u Francuskoj, gde su 
toliko probirljivi! 

KG: Da li je Dik uticao na vas? 

VG: Ne, nisam čitao baš toliko Dika pre 
početka pisanja. Mislim da sam dobijao 
sve što čovek od Dika dobija, pa možda i 
malo više, od Pinčona. Uvek sam 
zamišljao taj alternativni svet u kome je 
Pinčon svoje rane kratke priče prodao 
časopisu F and SF i postao figura dikovske 
vrste... 

KG: | onda umro, i onda u njegovoj kutiji 
od cipela nađu jedan ogroman, 
veličanstven, nedovršen roman... 

VG: E to je to. Znam da Pinčon čita SF. 
Imao je članak u Njujork Tajmsovoj reviji 
knjiga pre koju godinu, pod naslovom 
»Luditi«, gde je pomenuo koliko duguje- 
mo SF piscima, odao im je veliko priz- 
nanje. 


KG: Još jedan kolažist. Iznenađujući 


odlomci i komadići, ali svi uklopljeni u 
jednu površinu. 

VG: Tapiserija. Izgleda da su neke od 
njegovih ranih kratkih priča i njegov prvi 
roman potekli iz jedne putopisne knjige, 
stare, iz 1890-tih, koju je našao u 
antikvarnici. Odneo ju je kući i izatkao taj 
roman, o Kairu u 1890-tim godinama, sa 
svim nazivima ulica i hotela. To je upravo 
moj fazon. Teško je samo početi, naći 
parče za koje želiš da bude prvo. Na 
početku Grofa Ziroa je jedno mesto koje 
stvarno postoji, u Meksiku: onaj srušeni 
hotel koji opisujem; to je najfantastičnija, 
konačna balardovska struktura. Jednog 
Božića sam otputovao tamo, sa 
porodicom. Zabeležio sam opis tog hotela 
i mnogo fotografisao. Popločani podovi 
koji vise nad vodom, u najvećoj zabiti. 
Razrađivao sam to dugo i dugo, najzad 
sam dobio uvodni odlomak i onda sam 
mogao jednostavno pisati dalje. 

Kod nekih Dikovih dela iz njegovog 
srednjeg perioda, i to kod nekih najboljih, 
možete da osetite da improvizuje. Priča 
kojekako vrluda, stvari se tek tako 
pojavljuju u njoj, ali, u tome i jeste 
zadovoljstvo. 

KG: Na jednoj strani kritičari, koji se 
naprežu da koherentno objasne sve 
nedoslednosti u Ubiku, a na drugoj strani 
Dik, koji munjevito kuca na svojoj pisaćoj 
mašini i za to vreme se tiho smeje. |, na 
čemu to sad radite? 

VG: Stvar ima naslov Zabeleške 
Mustang Seli (The Log of Mustang Sally). 
Nadao sam se da ću se nekako otresti tog 
naslova, ali on je postao toliko poznat kao 
nedovršena knjiga, da sad ne mogu 
pobeći od njega. Smatraću ga nekakvim 
izazovom. Bio sam srećan sa naslovom 
Grof Ziro jer sam mogao svakome da 
kažem »Grof Ziro« i da ne ispadnem 
smešan. Još uvek se osećam pomalo 
budalasto kad izgovorim Neuromanser«, 
jer ljudi na to kažu: »ŠSta?« Mislim da ću 
se osećati stvarno smešnim dok budem 
govorio da pišem knjigu sa naslovom 
Zabeleške Mustang Seli. A nameravao 
sam da joj dam naslov Daljine (The 
Distances), ali me je Malkolm Edvards 
ubedio da od toga odustanem. Rekao je 
da zvuči suviše dugačko i suvo! 

»OPASNE VIZIJE« 
HARLANA ELISONA 


Predgovor Harlana Elisona za antolo- 
giju »Opasne vizije« počinje rečenicom: 
»Ovo što držite u rukama je više od 
knjige Ako budemo imali sreće, ovo je re- 
volucija.« 

I bila je revolucija. 

Da se razume kakva je to revolucija 
bila, treba sagledati situaciju u SF-u sredi- 
nom šezdesetih. Moglo bi se to nazvati 
kreativnom krizom. Previše pisaca je pra- 
vilo beskrajne (a često i bespredmetne) 
varijacije na tradicionalne SF teme. Izda- 
vači nisu imali ništa protiv SF-a, tržište je 
postojalo, ali... Napolju, u životu, deša- 
vale su se nove stvari: društveni pokreti, 
bujanje kontrakultura, buđenje svesti... A 
SF je ostajao nepomičan, pravi literarni 
geto. Pisci kao što su Elison i Robert Sil- 
verberg su već bili umorni od ograničenja. 
Novi pisci, kao Rodžer Zelazni ili Tomas 
Diš su konvencije SF-a podnosili kao lu- 
dačku košulju. Tradicionalno inovativni 
žanr gušila je tradicija. 

U takvoj atmosferi, Harlan Elison je u 
jednom razgovoru sa Normanom Spinra- 
dom došao na ideju da skupi ORIGI- 
NALNU antologiju (dotad su antologije 
preštampavale priče već objavljivane po 
magazinima) priča koje su suviše kontro- 
verzne da bi bile objavljene drugde. 

Telefonski razgovor sa Larijem Ašme- 
dom iz izdavačke kuće Doubledy tu ideju 
je pretvorio u snežnu grudvu koja je po- 
čela da se kotrlja niz padinu, postajući sve 
veća i veća. Elison se raspravljao sa Ašme- 
dom oko novih avansa autorima, ulagao 
sopstveni novac (i pozajmljivao od Larija 
Nivena, između ostalih) i hranio grudvu 
dve godine dok nije postala lavina. 

»Opasne vizije« su izašle 1967. i SF 
više nije bio isti. 

Bila je to ona revolucija kojoj se Elison 
nadao. NIKA se prodavala, kako on sam 
kaže, »kao kocke leda u Riju«. Izazvala je 
oduševljene kritike i žučne napade. Omo- 
pida je pojavu »novog vala«; da nje nije 

ilo, možda ne bi bilo novih serija origi- 
nalnih antologija kao što su Damon Naj- 
tov »Orbit«, »Quark« Semjuela Dilejnija i 
»Nove dimenzije« Silverberga, koje su, uz 
britanski časopis »Novi svetovi« pod 

uredništvom Majkla Murkoka, bile glavni 
eksponenti novog u SF-u. 

Antologija je bila i glavni uzrok osni- 
vanja »Druge zadužbine«, grupe osnova- 
ne sa ciljem da se bori protiv »novog va- 
la«, za tradicionalne vrednosti u SF-u i 
stare dobre pisce (kao što su Asimov, 
Frederik Pol, Pol Anderson i Fric Lajber — 
koji su učestvovali u  »Opasnim 
vizijama«!). 

Da bi se shvatilo čemu ta gužva, do- 
voljno je pogledati samu knjigu. Nakon 
predgovora Isaka Asimova (koji je odbio 
poziv da napiše priču, pravdajući se svo- 
jom tradicionalnošću, i umesto toga 
napisao dva predgovora — jedan o SF-u a 
drugi o Elisonu) i samog Elisona, slede 
trideset tri priče pisaca kao što su: Lester 
Del Rej, Robert Silverberg, Frederik Pol, 
Filip Hose Farmer, Robert Bloh, Harlan 
Elison, Brajan Oldis, Filip Dik, Lari Niven, 
Fric Lajber, Pol Anderson, Damon Najt, 
Teodor Stardžen, Džon Balard, Džon 
Bruner, Norman Spinrad, Rodžer Zelazni, 
Semjuel Dilejni... 

Priče su pisane specijalno za »Opasne 
vizije« i prvi put objavljene u njima. Na- 
ravno, ima dobrih i manje dobrih. Neke 
su čisti, »tvrdi« SF a neke se mogu samo 
krajnjim naporom smestiti u okvire žanra. 
Elison je insistirao i na mnoštvu novih, 
mladih pisaca kojima je pojavljivanje uz 
velikane trebalo da pomogne u afirmaciji. 
Bilo je tu i pisaca čiji su izleti u SF retki 
(kao što je poznati TV pisac Henri Slezar 
— sećate li se »Neočekivanih priča« iz 
Programa Plus?). 

Nije samo kvalitet i inovativnost priča 
ono što ovu antologiju čini izuzetnom. 
Pre svake priče nalazi se Elisonov pred- 
govor (sem ispred Elisonove, za koju je 
predgovor pisao Bloh, na čiju se priču 
Elisonova nastavlja) u kojem su osnovni 
biografski podaci o piscima začinjeni 
mnoštvom neobičnih činjenica i anegdo- 
tama u koje ponekad nije lako pove- 
rovati. Sudeći po tome, ti pisci su mnogo 
luđi nego što se misli. 

Na kraju svake priče nalazi se i pogo- 
Vor, koji je nešto nezapamćeno u književ- 
nosti uopšte — u njemu svaki pisac ob- 

jašnjava ono čuveno STA JE PISAC HTEO 
DA KAZE. Ovde to tako funkcioniše da bi 
se moglo reći da je to integralni deo 
priče, bez koga se dosta gubi od ukupnog 
utiska. 

Sama knjiga je donela Flisonu plaketu 
za »najznačajniju SF ren objavljenu 
1967.« na konvenciji u Ouklendu, na kojoj 
su Huga dobili — za priče iz »Opasnih 
vizija« — Filip Hose Farmer (»Jahači ru- 
mene nadnice«) i Fric Lajber (»Kotrljajmo 
kockice«). Lajber je dobio i Nebulu, kao i 
Dilejni (Da, i Gomora). 

Kako već biva sa svim velikim uspe- 
sima, nastavak je morao uslediti. Posle 
mnogih nagovaranja od strane Larija 
Ašmeda, Elison je popustio i ponovo se 
dao na skupljanje priča. 

»Opasne vizije, ponovo«, izašla je 
1972. Naravno, nije se opet moglo ra- 
čunati na onoliki uspeh. Kontroverzne 
teme su se već odmaćile u SF-u; 
besmisleno je praviti novog »ovna« da bi 
se razbila već otvorena kapija. Ipak, 
knjiga nije razočarala. Pravljena po pot- 
puno istom sistemu kao i prva, mogla se 
pohvaliti takvim piscima kao što su: 
Ursula Legvin (Hugo za »Svet se kaže 
šuma«), Džin Vulf, Rej Bredberi (sa 
poemom!) Kurt E Gregori Ben- 
ford, Džoana Ras (Nebula za »Kada se 
promenilo«), Kejt Vilhelm, Piers Antoni, 
Ben Bova, Gahan Vilson (poznati karika- 
turista), Džejms Bliš, Tomas Diš, Teri Kar, 
Džejms Tiptri jr... 


Sama knjiga bila je veća od prve, ali je 
mogla biti i još obimnija. Ne želeći da 
napravi knjigu — mastodonta, Elison je 
jedan deo materijala ostavio za »Posled- 
nje opasne dc koje, na žalost, nikad 
nisu izašle. Kolika je to šteta, govore neka 
od imena pisaca: Kliford Simak, En Mek- 
Kafri, Džems Gan, Frenk Herbert, Robert 
Šekli, Vonda Mekintajer, Oktavija Batler, 
Džon Kristofer, Mak Rejnolds... 

Sve što je rečeno za prvu antologiju 
važi i za drugu. | ovde su priče propra- 
ćene predgovorima i pogovorima, a mora 
se priznati da većina priča uspeva da 
bude kontroverzna i opasna kao i one iz 
prvih »Opasnih vizija«. 

Što se objavljivanja na srpskohrvat- 
skom tiče, priće iz »opasnih vizija« su se 
pojavljivale na raznim mestima, od »Siri- 
usa« i »Monolita« nadalje. Priče iz obe 
knjige čine veći deo Kentaurove anto- 
logije »Najbolje SF priče 1986«. Posebno 
treba pomenuti objavljivanje Dilejnijeve 
»Da, i Gomora« (prevedene kao »Space- 
ri«) u »Siriusu« 121/122 kao jedini slučaj 
da je sa pričom objavljen i pogovor. Na 
žalost, u prevođenju se desio jedan mali 
propust. Rečenica kojom se priča, pogo- 
vor i čitave »Opasne vizije« završavaju, 
pravi tour de force, treba da glasi: »... jer 
oni ništa ne mogu raditi, SEM ICI GORE | 
DOLE.« Ako ste pročitali prieu znate 
koliko je jeziva ta rečenica. Ako niste, tre- 


ba nekako da se dočepate »Opasnih vizi- 
ja«. Bez te knjige, SF 


i bio mnogo praz- 

KNJIGE 


DOMAĆI PRVENCI 


Radmilo Anđelković Zemlja za dobre 
ljude, Slobodan Čurčić, Vrisak zvezda, 
Zoroaster, Beograd, 1987. 


Objavljivanje dela dva autora u jednoj 
knjizi presedan je u domaćoj izdavačkoj 
praksi, tim pre što se radi o autorima koji 
u stilskom pogledu nemaju ništa zajed- 
ničko. Romani Zemlja za dobre ljude Rad- 
mila Andelkovića i Vrisak zvezda Slobo- 
dana Curčića se, osim po stilu, potpuno 
razlikuju po tematici pa i po kvalitetu. Do 
objavljivanja u istoj knjizi došlo je, oči- 
gledno, isključivo iz ekonomskih razloga. 
Ovakva koncepcija knjige omogućila je 
nedopustivu grešku, da naslovi knjiga i 
autora na koricama budu permutovani i 
da se Anđelkovićevo ime nađe kraj naslo- 
va Vrisak zvezda a Čurčićevo pored Zem- 
lje za dobre ljude! Ova greška, koja nije i 
jedina u knjizi, ide na dušu izdavaču, no, i 
pored toga ova je knjiga značajna jer je u 
pitanju prvo objavljivanje jugoslovenskih 
autora u jednoj domaćoj privatnoj bibli- 
oteci. 


ZEMLJA ZA DOBRE LJUDE 


Tri stotine godina nakon atomske kata- 
strofe površinu Zemlje naseljavaju mu- 
tanti, genetskim promenama unakažena 
ljudska bića degradirana na nivo plemen- 
ske zajednice. Duboko ispod Zemljine po- 
vršine, u nastambama izgrađenim u cilju 
zaštite od zračenja, razvija se uporedo 
jedna druga zajednica, zajednica ljudi koji 
su zaštićeni preživeli rat, odnosno njiho- 
vih potomaka. Nemogućnost ostvarivanja 
kontakta i mirnog koegzistiranja ove dve 
zajednice — usled različitosti koje su u 
suštini spoljašnje prirode — jeste osnov- 
na konstanta na kojoj autor gradi misao- 
nu strukturu svog dela. Ovu situaciju od- 
lično ilustruje rečenica koju autor citira: 
»Pakao su drugi, a đavolu je anđeo— 

đavo«. 

Prvo što pada u oči jeste Anđelkovićev 
značajan napor u obradi karaktera glav- 
nih likova. Događaje u romanu čitalac ug- 
lavnom prati kroz lik dečaka Terija, cen- 
tralne ličnosti dela, odnosno kroz njego- 
vo poimanje stvari. Ovaj ugao posmatra- 
nja, uz podatak da dečak ima samo 
dvanaest godina, stavio je autora pred 
delikatan izbor forme kazivanja u čemu 
se on ne snalazi uvek dobro. 

Celokupnu radnju romana Anđeiković 
dalje prelama kroz psihu glavnih likova, 
odnosno događaji u romanu su u poza- 
dini ne samo spoljašnjih već i unutašnjih 
sukoba likova u njihovom traganju za 
sopstvenim identitetom i mestom bitisa- 
nja. Navodno drastične razlike između 
glavnih likova ovog dela zapravo su sim- 
bolične. lako toliko različiti, oni su u suš- 
tini isti jer tragaju za istim ciljem. Tragaju 
za svojim sopstvenim Ja. Eventualna ne- 
moć da se prevaziđu spoljne razlike samo 
govori o nemogućnosti razrešavanja unu- 
trašnjih konflikata koji se neminovno ra- 
đaju usled nesavršenosti. A ta nesavr- 
šenost je neka vrsta prokletstva koja je u 
osnovi svih ljudskih sukoba. Ljudi su uvek 
isti, samo se okolnosti menjaju. 

| pored određenih, vrlo značajnih, 
opšteljudskih pitanja koja autor pokreće 
u romanu, primetni su veliki problemi ko- 
je Anđeiković ima u dosezanju romanesk- 
ne literarne forme, što je velika mana 
ovog dela. Neravnoteža između tretiranja 
unutrašnje psihologije likova i tretiranja 
same radnje, isprekidan kontinuitet kazi- 
vanja i nejasno povezivanje događaja bit- 
no oslabljuju koherentnost strukture 
dela. Jednom rečju — neuverljivo. Steta, 
jer roman ima dosta dobrih ideja. 


VRISAK ZVEZDA 


Ako bismo pokušali da odredimo kojem 
podžanru naučne fantastike pripada ovaj 
kratki roman Slobodana Ćurčića, našli 


102 


bismo se u blagoj nedoumici. | pored ele- 
menata spejs-opere, ne bi se moglo 
tvrditi da je ovaj roman spejs-opera, bar 
ne u potpunosti. Po konstrukciji priče i 
likova, ovo delo neodoljivo podseća na 
špageti—vesterne, npr. Serđa Leonea. 
Zaplet je jednostavan, u prvom planu je 
neprekidna akcija, objašnjava se samo 
onoliko koliko je neophodno da bi akcija 
bila razumljiva, itd. Naravno, roman se 
ne može smestiti u ekvivalentni podžanr 
špageti—naučne fantastike pošto takav 
podžanr ne postoji, ali ovo poređenje 
donosi bitne odrednice romana. 

Psihologija likova svedena je na najma- 
nju moguću meru. Curčić čak ide korak 
dalje u tome i likovima uglavnom daje, 
odnosno dozvoljava, samo primarne ljud- 
ske emocije — strah, mržnju, osvetu... U 
tom smislu, u romanu je prisutna jaka 
težnja ka mitologizaciji likova i stvaranju 
super—heroja (po ugledu na Marvela). U 
svetu CČurčićevih likova, dominantni su 
oružje i sirova ljudska snaga. Svaki od 
glavnih likova ima neku izuzetnu osobinu 
cenjenu na tržištu snage. Ehergan — 
goruća ruka, čovek koji umesto jedne ša- 
ke ima šipke Fazena koje mogu da pro- 
gore sve. Drag, Eherganov sluga, mental- 
no zaostali kolos od dva i po metra, 
oličenje sirove ljudske snage, Ludi Karl, 
izuzetan po svojoj želji za ubijanjem, 
Efor—telepata, i najzad, Bogomoljka, že- 
na—kiborg, savršena mašina za ubijanje. 
Ovakav specifičan profil likova zahteva i 
građenje posebne vrste odnosa među 
njima u čemu je Curčić dosledan. Dijalozi 
su britki, koncizni, svedeni na najmanju 
moguću meru, pojednostavljeni gotovo 
do banalnosti, ali baš zato vrlo efektni. U 
njihovom svetu mnogo toga se podrazu- 
meva i čitalac to jasno vidi. Zaplet je jed- 
nostavan ali postavljen na čvrstim 
osnovama. 

Sve u svemu, jasno je da su u ovom 
romanu prisutni jaki elementi kiča, mito- 
logizacija likova, stvaranje super—heroja, 
pojednostavljena radnja u službi nepre- 
kidne akcije itd... No, takođe je jasno da 
je Curčić pisac koji je vrlo dobro savladao 
zanat pisanja i koji je sa sobom raščistio 


šta piše. Bez velikih pretenzija, svaku 
postavljenu situaciju vrlo logično dovodi 
do kraja u skladu sa osnovnim odred- 
nicama. Dakle, on se kičom svesno koristi 
i ne izlazi izvan njegovih okvira. To ro- 
manu daje kompaktnost i ono što se 
naziva »čvrstom rukom pisca«. 


OGLASI 


Prodajem ili menjam za VHS video- 
trake (TDK, BASF), »Sirius« od 1 do 100 i 
»YU Sirius«. 


Ladislav Adam 
Rumenački put 21 
21000 Novi Sad 
Tel. (021) 319-521 


Za dobro očuvane »Andromede« |, 2 i 3 
dajem »Sljunak na nebu« (Asimov), »Svet 
se kaže šuma«, »Leva ruka tame« 
(Legvin),  »Dnevnik o  Minotauru« 
(Orlović), YU Sirius i »Siriuse« 1 i 10. 


Darko Ožetski 
41310 Ivanić-Grad 
Benkova 14 

Tel. (045) 80-975 


Kupujem »Kosmoplove« 1—24, po 
mogućnosti u kompletu, a takođe i starija 
SF izdanja »Epohe« i »Zore«. 


Branko Novaković 
Ive Lole Ribara 5 
72000 Zenica 

Tel. (072) 21-465 


Kupujem sledeće SF knjige: »Lik stvari 
koje dolaze« (H. G. Wels), »Starci u ZOO 
vrtu« (Angus Wilson), »Poslednji dani 
Amerike« i »Slom 79« (Paul Erdman), 
»Od Lukijana do Lunjika« (D. Suvin), 
»Gospodin čovjek« (Mato Hanžeković) i 
sve SF sveske edicije »Planeta« (BORBA). 

Krešimir Ljubić 

Šišićeva 13 

41000 Zagreb 

Tel. (041) 686-640« 

VESTI 


NAGRADE ZA FANTAZIJU 
1987 


Saopštena, su imena dobitnika Svet- 
ske nagrade za fantaziju, za 1987. 
godinu (za dela objavljena u 1986. go- 
dini). To su: Patrik Saskind za roman 
Partem (Patrick Suskind, Perfume); 
Orson Skot Kard za novelu »Reka 
Hetrek« (O. S. Card, »Hatrack River«); 
Dejvid Sou za kratku priču »Crveno 
svetio« (David J. Schow, »Red Light); 
Alisa Seldon (Džejms Tiptri junior za 
antologiju Priče o zalivu Kintana (Ta- 
les of the Quintana Roo); Robert Go- 
uld za najboljeg slikara; Džejn Jolejn 
(Jane Yolen) za najboljeg profesional- 
ca; Džef Koner i V.P. Genli (Conner, 
Ganley) za najbolje neprofesionalce; 
Džek Fini (Finey) za životno delo, i, 
Andre Norton, specijalnu nagradu. In- 
teresantno, je da su Kard i Tiptri 
objavljivali te priče u magazinu Asi- 
movs, što dokazuje koliko je taj maga- 


zin zagazio u vode fantazije, za razliku 
od naučne fantastike, kojom se pre- 
vashodno bavio do pre nekoliko 


SILVERBERG NASLEĐUJE KARA 


Seriju antologija Univerzum, koju je 
vodio Teri Kar, nastaviće (pošto je Kar 
nedavno preminuo) Robert Silverberg 
i njegova supruga Karen Haber. Anto- 
logija će biti obimnija ali neće izlaziti 
svake nego svake druge godine. Novi 
urednici poručuju: »Zelimo pismene, 
zabavne, izazovne SF priče — ne čistu 
fantaziju niti horor. Pulp avanture ni- 
su naša stvar, a ni ekstremi avangar- 
dizma. Više neće važiti raniji tabui 
Univerzuma protiv nepristojnih reči i 
detaljno opisanog seksa, ali ovo ne 
znači da hoćemo gomilu porno- 
grafije.« 


SAMO JEDAN ISPRED BOBA 


Na upravo završenom konkursu Strip 
arta i Politikinog zabavnika naš glavni 
likovni saradnik Bob Živković osvojio 
je svojim stripom »Snežni car« treću 
nagradu, 50000 po tabli. Žiri u sas- 
tavu: Herman, Martin Lodewijk, Geor- 
ges Pernin, Zefirino Grasi i Ervin Rus- 
temagić odlučio je da nijednom od 
518 prispelih radova ne dodeli prvu 
nagradu. Druga nagrada i 70000 dina- 
ra po tabli pripala je Đorđu Miloviću iz 
Beočina za strip »Mačka«. Ovo su 
jedina dva nagrađena stripa na ovom 
konkursu. Žiri je smatrao da su vredna 
pomena još dva rada: »Utah 83« 
scenariste Darka Macana i crtača 
Edvina Biukovića iz Zagreba i »Tajan- 
stveni otrov« scenariste Aleksandera 
Jankoviča iz Ljubljane i crtaća Dušana 
Kastelina iz Trbovlja. 


KAKO POTROŠITI 
90000 DOLARA 


Organizatori Svetske konvencije 
1986. godine ostvarili su čisti profit od 
oko 90.000 dolara. Oni to, međutim, 
ne mogu podeliti između sebe, zbog 
poreskih vlasti, jer su svoj poduhvat 
bili reglstrovali kao besprofitni poduh- 
vat: plaćeni su, ali ne mogu da dele 
ništa osim toga, jer bi onda za celu 
konvenciju morali da plate porez. Sad 
su na muci — kako potrošiti devede- 
set hiljada dolara u skladu sa kultur- 
nom misijom Worldcon-a. Dosetili su 
se: nagradiće pojedince i organizacije 
koji dokažu da spremaju nešto vred- 
no. Kandidati treba da dostave de- 
taljno objašnjenje o projektu, rokovi- 
ma, svim troškovima bez ikakvih ne- 
jasnoća, o koristi od projekta itd. Na 
primer: štampaćemo takvu-i-takvu fa- 
novsku publikaciju kojom će se una- 
prediti poznavanje naučne fantastike 
u tom delu sveta... organizovaćemo 
takav-i-takav servis za slepe ljubitelje 
SF... i tako dalje. Zainteresovani ste? 
Evo adrese: 

Worldcon Atlanta Inc., Attn: Jim 
Gilpatrick, Suite 1986, 3277 Roswell 
Road, Atlanta GEORGIA 30305, U.S.A. 

Sve što prilažete mora biti u pet 
primeraka, a sem toga priložite i 
kovertu sa svojom adresom. Pa, 
izvolite. 


SFERAKON '88 


Ovogodišnji „SFerakon” održava se 
u prostorijama društva „SFera” 
nonstop od petka popodne do 
nedelje ujutro (26 — 28. ll). 
Obuhvataće predavanja, okrugle 
stolove, izložbe, video projekcije, 
kazališne i koncertne predstave, 
prodaju novih i starih knjiga, slika i 
ostalih medijskih prezentacija 
znanstvene fantastike. 


X GoH ) 
ZIVKO PRODANOVIĆ 


art GoH ; 
BOB ZIVKOVIC 


fan GoH 
IAN TOMAS 
(Škotska) 


Važna napomena: „SFera” plaća 
kotizaciju za „SFerakon” '88. 
Nevenu Antičeviću. 


Svi zainteresovani mogu se obratiti 
direktno „SFeri”, 41000 Zagreb, 
Ivanić-gradska 41a. 


ANKETA 


Da bismo dobili što jasniji i neposredniji uvid u vaša interesovanja i ukus, 
odlučili smo da svake godine, u januarskom broju raspisujemo anketu koja bi se 
odnosila na brojeve Alefa iz prethodne godine. 1987. Alef se pojavio samo pet puta, 
ali svaki od tih brojeva je bitno različit od drugih, sa vrlo raznovrsnim pričama i 
smatramo da je to dovoljno da da nekekav objektivan početni utisak. 

Za ovaj prvi put odredili smo pet kategorija: 

1. NASLOVNA NOVELA — Ima ih pet i uvek su prve u svakom broju (osim u 
Alefu 1). U predviđenom prostoru upišite naslov jedne koja vam se najviše dopala 

2. STRANA PRIČA — U ovoj kategoriji potrebno je navesti naslove tri priče koje 
su po vašem mišljenju najbolje. Redosled nije bitan, jedino nemojte uzimati u obzir 
naslovne novele i domaće priče — one imaju posebne kategorije. 

3. DOMAĆA PRIČA — Ima ih samo tri i verovatno nedovoljno za nekakav 
objektivniji utisak, ali pošto je ovo početak jedne tradicije, uvrstili smo i ovu 
kategoriju. Treba 'da navedete naslov jedne koja vam se čini najbolja ili nijedne 
ukolko su vam sve loše. 

4. NASLOVNA ILUSTRACIJA — Zaokružite broj Alefa koji ima, po vašem 
mišljenju, najkvalitetniju naslovnu stranu. Ukoliko smatrate da nijedna nije 
dovoljno dobra, precrtajte sve brojeve. 

5. SF PISCI — Navedite imena pet SF autora čije biste priče najradije čitali u 
Alefu, bez obzira na to da li smo ih mi već objavljivali ili ne. 


1. Naslovna novela 
2. Strana priča 


3. Domaća priča 
4. Naslovna ilustracija (zaokružiti) 12345 
5. SF pisci 


Podaci o čitaocu: 
(ime i prezime) 


(adresa) 


Redakcija Alefa vas poziva da se što masovnije odazovete na ovu anketu, jer će 
nam njeni rezultati ukazati na vaša interesovanja i pravce razvoja časopisa koje 
treba da pratimo. Među prispelim anketnim listićima izvućićemo pet i nagraditi ih 
godišnjom pretplatom na neko od naših izdanja. 

Ukolko ne želite isecanjem da oštetite svoj primerak Alefa prepišite sve 
podatke na poseban papir i pošaljite nam — sve će biti ravnopravno uzeto u 
razmatranje. 

Radove poslati najkasnije do 15. marta 1988. godine. Rezultati će biti 
objavljeni u Alefu broj 10. 

MONOLIT 2 


Najobimnija i najkvalitetnija SF antologija 
ikad objavljenih u Jugoslaviji. Sadrži ro- 
man GOSPODAR SVETLOSTI Rodžera Ze- 
laznija i još 17 novela i priča najpoznatijih 
svetskih SF autora, koje su odnele 
ukupno 16 nagrada HUGO i Nebula u 
svojim kategorijama... 

Knjiga bez koje se ne može. 

17000 dinara 


CHRISTOPHER PRIEST 
INVERTIRANI SVET 


Najnegostoljubiviji od svih svetova u 
kojima su ljudi pokušali da opstanu, svet 
koji se ni na koji način ne može nadjačati, 
nadvladati i pokoriti, svet koji egzistira na 
samoj granici pojmljivosti, hiperbolični 
svet, Pristove svet, inveritani svet... 

4000 dinara 


Dva romana u jednoj knjizi, najznačajnije 
domaće SF izdanje u 1987. godini. 
4000 dinara 


(NEBULA 1976) Više nego čovek? Bliska 
budućnost bez iluzija, spajanje čoveka sa 
mašinom zbog viših interesa... Jedan 
sasvim neobični pokušaj osvajanja Marsa. 
Pohl na vrhuncu svoje stvaralačke snage. 
4000 dinara 


VODIČ KROZ 
GALAKSIJU 

ZA AUTOSTOPERE 
(— 1) 


Tri romana u jednoj knjizu. Urnebesna 
pustolovina kroz galaksiju. Hit 1987. u 


Jugoslaviji - preko 7000 prodatih 
primeraka. Pridružite se... 
7000 dinara 


NARUDŽBENICA 


Ovim se pretplaćujem na sledeće knjige 
(zaokružiti): 


1.MONOLIT 2 

2.Priest: INVERTIRANI SVET 
3.Curčić Anđelković: Dva romana 
4.Pohl: ČOVJEK PLUS 

5.Adams: VODIČ KROZ GALAKSIJU 


po ukupnoj ceni ................ dinara koje ću 
platiti poštaru prilikom prijema pošiljke. 


(ime i prezime) 
(poštanski broj i mesto) 


(ulica i broj) 


Narudžbenicu popuniti čitko štampanim 
slovima i poslati na adresu: 

Boban Knežević 

11070 Novi Beograd 

Poštanski fah 19. 

Filip Bow ae 
IDITE SVOJIM 
RASUTIM TELIMA II 


Philip José Farmer: TO YOUR SCATTERED 
BODIES GO, 1971. 


Prevod sa engleskog: Mirjana Bulatović 

Probudio se obasjan sivom svetlošću 
lažnog svanuća, koje Arapi zovu vučji rep. 
Monat, Kaz i devojčica još su s aval 
Cešao je neko vreme svrbljive ogrebotine 
od oštre trave, a onda se izmigoljio iz 
ležaja. Vatra beše ugašena; kapi vode 
caklile su se na lišću i vrhovima travki. 
Drhtao je od hladnoće. Ali nije osećao 
umor ni slabost, kao očekivane posledice 
dejstva droge. Pronađe svežanj suvog 
bambusa u travi pored jednog drveta. 
Iskoristi ga da zapali vatru i ubrzo beše 
ugodno. Potom spazi kontejnere od 
bambusa sa vodom i otpi iz jednog. Alisa 
je sedela uspravljena na gomili trave i 
zlovoljno ga posmatrala. Koža joj beše 
naježena. 

»Dođi, zagrej se!« reče on. 

Ona se izmigolji iz trave, ustade, ode ka 
bambusovom vedru, naže se, zagrabi vo- 
de rukama i poprska lice. Zatim čučnu uz 
vatru, grejući ruke na jednom plamičku. 
Kad su svi nagi, kako brzo i najumereniji 
gube svoju umerenost, pomisli on. 

Nešto kasnije Barton začu šuštanje tra- 
ve sa istočne strane. Pojavi se ćelava gla- 
va Pitera Frigita. Krupnim korakom iziđe 
iz trave, sa gologlavom ženom za sobom. 
Iskrsnuvši otud, ona otkri mokro, ali lepo 
telo. Oči joj behu krupne i tamnozelene, a 
usne malo predebele da bi bile lepe. Ali 
ostale crte njenog lica bile su izvrsne. 

Frigit se široko osmehivaše. Rukom je 
okrenu i pogura ka vatri. 

»lzgledaš kao mačka koją je pojela 
kanarinca«, reče Barton. »Sta ti je s 
rukom?« 

Piter Frigit pogleda zglobove svoje 
desne šake. Bili su otečeni, a bilo je i 
ogrebotina s unutrašnje strane. 

»Tukao sam se«, reče. Pokaza prstom 
na ženu koja je čučala uz Alisu i preal se. 
»Sinoć je bila luda kuća dole kraj reke. 
Mora da ta guma sadrži neku vrstu droge. 
Ne bi verovao šta su ljudi radili. Ili bi? 
Konačno, ti si Ričard Frensis Barton. No, 
nema veze, sve žene, uključujući i ružne, 
behu, kako-tako, zauzete. Uplašilo me je 
sve što se događalo i onda sam pobes- 
neo. Pogodio sam dvojicu ljudi zdelom, 
onesvestio ih. Bili su napali jednu 
desetogodišnju devojčicu. Mogao sam ih 
ubiti; nadam se da jesam. Hteo sam da 
devojčica pođe sa mnom, ali je ona 
otrčala u noć.« 

»Rešio sam da se vratim ovamo. Bio 
sam počeo da se osećam loše zbog onog 
što sam učinio toj dvojici, iako su zaslužili. 


Droga je kriva; mora da je ona oslobodila 
jarost i frustraciju. Tako sam krenuo 
ovamo, i onda sam naišao na još dva 
čoveka, ali oni su spopadali ženu, ovu 
ženu. Mislim da se ona nije toliko opirala 
odnosu, koliko tome što su želeli da je 
istovremeno napadnu, ako znaš šta hoću 
da kažem. Svejedno, ona je vrištala, ili 
pokušavala da vrišti, i opirala se, a oni su 
upravo krenuli da je biju. Tu sam ih ja 
udario pesnicom, pa ih šutnuo, i potom 
tresnuo zdelom.« 

»Zatim sam pokupio ženu, uzgred, ime 
joj je Lođi (Loghy), i to je sve što znam o 
njoj, pošto nisam razumeo ni reč njenog 
jezika, i ona je pošla sa mnom.« 

Opet se nasmeši. »Ali mi uopšte nismo 
stigli tamo.« 

Prestao je da se smeši i naježio se. 

»Potom smo hodali praćeni kišom, mu- 
njom i gromom, koji su dolazili kao božji 
gnev. Mislio sam da je to, možda, ne smej 
se, strašni sud, da nam je Bog popustio 
uzdu za jedan dan, kako bi nam priuštio 
da sami sebe osudimo. A potom ćemo 
biti bačeni u rupu«. 

Nasmejao se ukočeno i rekao, »Bio sam 
agnostik od svoje četrnaeste godine, i 
umro sam sam u devedesetoj, iako sam 
mislio da pozovem sveštenika. Ali malo 
dete što se bilo uplašlilo starog Boga Oca, 
i Paklenog ognja, i Prokletstva, još je 
pogođeno, čak i u starom čoveku. Ili u 
mladiću koji je ustao iz mrtvih.« 

»Sta se desilo?« upita Barton. »Je li se 
svet okončao udarom groma i bleskom 
munje? Koliko vidim, još postojiš, i nisi se 
odrekao uživanja u grešnosti ove žene.« 

»Otkrili smo jednu kamenu zdelu u 
blizini planina, oko milju zapadno odavde. 
Izgubili smo se, lutali promrzli i mokri, 
poskakujući kad god bi u blizini sevnula 
munja. Potom smo našli zdelu....Bila_je 
opsednuta ljudima, ali izuzetno druže- 
ljubivim, i tu, u mnoštvu tela bilo je vrlo 
toplo, iako je kiša rominjala po travi. 
Najzad, odosmo na spavanje dugo pošto 
je kiša stala. Kad sam se probudio, 
pretraživao sam travu dok nisam pro- 
našao Lođi. Nekako se beše izgubila 
tokom noći. Činila se zadovoljnom što me 
vidi, između ostalog, i dopada mi se. Reč 
je o uzajamnoj privlačnosti. Zašto, možda 
ću otkriti kad bude učila engleski. Poku- 
šao sam tako i francuskim, i nemačkim, i 
citatima ruskog, i litvanskim, i galskim, 
svim skandinavskim jezicima, uključujući 
finski, klasični nadati arapski, hebrejski, 
irokeški onondaga, italijanski, španski, 

latinski, moderni i homerski grčki, i 
desetine drugih. Rezultat: belo gledanje.« 

»Ti si sigurno lingvist«, reče Barton. 

»Ne vladam nijednim od tih jezika, 
odgovori Frigit. »Mogu mnoge od njih da 
čitam, ali znam da izgovaram svega 
nekoliko svakodnevnih fraza. Za razliku 
od tebe, ja nisam znalac trideset devet 
jezika... uključujući pornografiju«. 

Izgleda da čovek zna mnogo o meni, 
mislio je Barton. Koliko, otkriće kasnije. 

»Biću iskren s tobom, Piter«, reče 
Barton. »Tvoj izveštaj o sopstvenoj 
agresivnosti me zadivio. Nisam mislio da 
si kadar da napadneš i izbiješ onoliko 
ljudi. Tvoja osetljivost...« 

»To je bila guma, naravno. Ona je 
otvorila vrata kaveza.« 

Frigit čučnu uz Lođi i očeša svoje rame o 
njeno. Ona ga pogleda očima koje su bile 
malo iskošene. Biće to lepa žena kad joj 
poraste kosa. 

»Tako sam uplašen i uznemiren«, 
nastavi Frigit, »jer me je strah gneva, 
želje za nasiljem koja ne leži preduboko u 
meni. Bojim se nasilja zato što sam 
nasilan. Bojim se šta će se dogoditi ako se 
ne bojim. Pakao, znao sam to četrdeset 
godina. Mnogo dobrog mi je znanje 
donelo!« 

On pogleda Alisu i reče: »Dobro jutro!«. 

Alisa odgovori dovoljno vedro i čak se 
nasmeši Lođi, kada je bila predstavljena. 
Ona bi pogledala Bartona i odgovorila mu 
na direktna pitanja. Ali nije ćeretala s 
mim niti mu priuštila išta izuzev strogog 
ica. 

Monat, Kaz i devojčica priđoše vatri 
zevajući. Barton se prosunja oko logora i 
otkri da su Tršćani otišli. Neki behu 
ostavili zdele. Psovao ih je zbog 
nemarnosti i kanio da ostavi zdele u travi 
i da im lekciju. Ali, najzad, stavi cilindre u 
kamena udubljenja. 

Ako se njihovi vlasnici ne vrate, 
izgladneće ukoliko neko ne podeli s njima 
svoju porciju, U međuvremenu, hrana u 
njihovim zdelama morala bi ostati 
netaknuta. On ih ne bi mogao otvoriti. 
Juče su otkrili da samo vlasnik zdele može 
da je otvori. Eksperiment za dugačkim 
štapom pokazao je takođe da vlasnik 
mora da dotakne zdelu prstima ili drugim 
delom tela da bi se poklopac otvorio. 
Frigitova teorija bila je da je mehanizam u 
zdeli udešen prema jedinstvenoj voltaži 
kože vlasnika. Ili, možda, zdela sadrži vrlo 
osetljiv detektor moždanih talasa 
pojedinca. 


Nebo je dotad postalo svetlije. Sunce je 
još bilo s druge strane dvadeset hiljada 
stopa visoke istočne planine. Otprilike 
pola sata kasnije, kontejner stena izbaci 
plavi plamen uz valjanje grmljavine. 
Grmljavina se, od kamenja duž reke, odbi 
ka planini. 

Zdele su im dale slaninu i jaja, šunku, 
tost, maslac, džem, mleko, četvrt dinje, 
cigarete i punu šolju tamnosmeđih 
kristala, za koje Frigit reče da su instant- 
kafa. On ispi mleko, opra šolju u vodi u 
bambusovom Kontejneru i stavi je na 
vatru. Kad je voda proključala, usu u nju 
punu kafenu kašičicu kristala i promeša. 
Kafa je bila izvrsna, a kristala beše 
dovoljno za šest šolja. Onda Alisa stavi 
kristale u nezagrejanu vodu i otkri da nije 
neophodno upotrebiti vatru. Voda je 
proključala tri sekunda pošto su kristali u 
nju stavljeni. 

Nakon obeda, ispraše zdele i vratiše ih u 
kontejnere. Barton svoju zdelu priveza 
kaišem oko ručnog zgloba. Hteo je da 
istražuje i nije, naravno, nameravao da 
ostavi zdelu na kamenu. lako je jedino 
njemu mogla koristiti, pakosni ljudi mogli 
su je uzeti iz pukog zadovoljstva da ga 
vide umorenog glađu. 

Barton je počeo da daje časove jezika 
devojčici i Kazu, a Frigit je doveo i Lođi da 
sluša. Frigitov predlog je bio da bi trebalo 
usvojiti jedan univerzalni jezik, s obzirom 
na mnogo, mnogo jezika i dijalekata, 
možda pedeset do šezdeset hiljada, kojim 
LE rod koristio u nekoliko miliona 
godina svog postojanja, i kojima se koristi 
sada duž reke. Koristi, ako je celo 
čovečanstvo uskrslo. Uostalom, imao je 
predstavu o svega nekoliko kvadratnih 
milja uokolo, koje je video. No, ne bi to 
bila loša ideja za propagiranje esperanta, 
sintetičkog jezika što ga je izumeo poljski 
okulista, doktor Zamenhof, 1887. 
Gramatika mu je bila vrlo uprošćena i 
sasvim pravilna, a zvukovne some oj, 
premda ne tako jednostavne da ih svako 
tačno izgovori, relativno lake. A osnove 
rečnika bile su iz latinskog, sa mnogo reči 
iz engleskog, nemačkog, i drugih 
zapadnoevropskih jezika. 

»Čuo sam o tome pre smrti«, reče 
Barton. »Ali nikada nisam video nikakav 
uzorak. Možda može postati koristan. No, 
u međuvremenu, učiću ovo dvoje 
engleskom.« 

»Ali većina ljudi ovde govore italijanski 
ili slovenački!« 

»Može biti, premda dosad nemamo 

nikakav pregled. 
nameravam da ostanem ovde, 
siguran.« 

»Mogao sam to da  predvidim«, 
promrmlja Frigit. »Uvek si bio nemiran; 
morao si da ideš dalje.« 

Barton ga prodorno pogleda i otpoče sa 
lekcijama. Za oko petnaest minuta, 
uvežbao ih je da prepoznaju i izgovore 
devetnaest imenica, zamenica i nekoliko 
glagola: vatra, bambus, zdela, muškarac, 
žena, devojčica, ruka, stopalo, oko, zub, 
jesti, šetati, trčati, govoriti, opasnost, ja, 
ti, oni, nas. Nameravao je da i sam nauči 
od njih koliko oni od njega. Jednom će 
mon da govori njihovim jezicima, koji god 

a su. 

Sunce je obasjalo vrh istočnog venca. 
Vazduh je postao topliji, pa su zapustili 
vatru. Osećali su se dobro drugog dana 
uskrsnuća. A gotovo ništa nisu znali o 
ovom svetu, ili kakva njihova konačna 
sudbina treba da bude, ili ko određuje 
njihovu subinu. 

Lev Ruač promoli svoje nosato lice kroz 
travu i upita; »Smem li da vam se 
pridružim?« 

Barton klimnu glavom, a Frigit reče; 
»Naravno, što da ne?« 

Ruač iziđe iz trave. Niska žena bele puti, 
krupnih smeđih očiju i krasnih, nežnih 
crta lica, išla je za njim. Ruač ju je 
predstavio kao Tanju (Kovićj. Sreo ju je 
prethodne večeri i ostali su zajedno čim 
su otkrili da imaju nešto zajedničko. Bila 
je [HEKO jevrejikna porekla, rođena 1958. 
u Bronksu, Njujork Siti. Postala je 
nastavnica engleskog, udala se za 
biznismena koji je zgrnuo milion dolara i 
pao mrtav kad je njoj bilo četrdeset pet, 
ostavivši je slobodnu da se uda za divnog 
čoveka sa kojim se volela petnaest 
godina. Sest meseci kasnije, umrla je od 
raka. Tanja, ne Lev, dala je ove činjenice, i 
to u jednoj rečenici. 

»Sinoć je bio pakao dole na 
poljanama«, reče Lev. »Tanja i ja smo, za 
spas života, morali da otrčimo u šumu. 
Tako sam odlučio da vas nađem i 
zamolim da ostanemo ovde. Izvinjavam 
se zbog svojih prenagljenih primedbi od 
juče, gospodine Barton. Mislim da su 
moja zapažanja bila razložna, ali stavovi 
koje sam izneo treba da se razmotre u 
kontekstu vaših stavova.« 

»Drugi put ćemo o tome«, reče Barton. 
»U vreme kad sam pisao tu knjigu, trpeo 
sam zbog podlih i zlonamernih laži 
zelenaša iz Damaska, i oni... 


Međutim, ja ne 
budi 


»Naravno, gospodine Barton«, reče 
Ruač. »Kako rekoste, kasnije. Samo sam 
hteo da istaknem da vas smatram vrlo 
sposobnom i jakom ličnošću, i da bih 
voleo da se pridružim vašoj grupi. Mi smo 
u stanju anarhije, ako anarhiju možete 
nazvati stanjem, i mnogima od nas 
potrebna je zaštita.« 

Barton nije voleo da ga prekidaju. Mrko 
pogleda i kaza; »Molim vas, dozvolite da 
razjasnim. Ja...« 

Frigit ustade i reče: »Evo i ostalih. 
Zanima vas gde su bili?« 

Međutim, od onih devetoro, beše se 
vratilo samo četvoro. Marija Tuči 
objasnila je da su odlutali zajedno nakon 
žvakanja Fume i naposletku se našli kod 
jedne od velikih logorskih vatri na 
poljanama. Zatim se štošta desilo; bilo je 
tuča i nasrtaja muškaraca na žene, 
muškaraca na muškarce, žena na 
muškarce, žena na žene, i čak napada na 
decu. Grupa se raspala u haos, ona je 
srela ostalo troje tek sat ranije, tragajući 
u brdima za kamenim kontejnerom. 

Lev je dodao još detalja. Rezultat 
žvakanja narkotične gume bio je tragičan, 
zabavan, ili vrlo prijatan, zavisno, očito, 
od individualne reakcije. Guma je na 
mnoge delovala kao afrodizijak, ali je 
takođe imala i mnoge druge efekte. 
Uzmimo muža i ženu, koji su umrli u 
Opčini, predgrađu Trsta, 1899. godine. 
Bili su uskrsli na odstojanju od šest stopa. 
Plakali su od radosti što su ponovo 
sjedinjeni kad toliki parovi nisu. Zahvalili 
su Bogu za svoju dobru sreću, premda su 
imali nekoliko primedbi da ovo nije 
obećani svet. Ali bilo je iza njih pedeset 
godina bračne sreće, i sada su se radovali 
zajedničkom bivstvovanju u večnosti. 

Samo nekoliko minuta pošto su oboje 
sažvakali gumu, čovek je ugušio svoju 
ženu, bacio njeno telo u reku, uzeo drugu 
u naručje i sa njom otrčao u tminu šume. 

Drugi čovek skočio je na jedan od 
kamenih kontejnera i održao govor koji je 
trajao svu noć, čak po kiši. Za nekolicinu 
koji su ga mogli čuti i manje onih koji su 
slušali, demonstrirao je principe 
savršenog društva i kako oni mogu biti 
sprovedeni u praksu. Do zore je bio tako 
promukao da je mogao tek graknuti koju 
reč. Na zemlji je retko mario da se oglasi. 

Neki muškarac i žena, uvređeni javnim 
ispoljavanjem pohote, energično su nas- 
tojali da razdvoje parove. Rezultat 
njihovog delovanja: modrice, okrvavljeni 
nosevi, rasečene usne i dva potresa. 

Nekoliko muškaraca i žena proveli su noć 
na kolenima, moleći se i ispovedajući 
grehe. 

Pojedina deca bila su pretučena, 
silovana, ili ubijena, ili sve to. Ali nisu svi 
podlegli ludilu. Izvestan broj odraslih 
štitio je decu, ili se to bar pokušavalo. 

Ruač je opisao beznađe i gađenje 
jednog hrvatskog muslimana i austrijskog 
Jevreja jer su njihove zdele sadržavale 
svinjetinu. Jedan Hindus  izvikivao je 
skarednosti zato što je u njegovoj zdeli 
bilo meso. 

Četvrti čovek, koji je vikao da su u 
đavoljim rukama, bacio je svoje cigarete 
u reku. 

Nekolicina ga upitaše: »Zašto nama nisi 
dao cigarete, ako ih već nisi želeo?« 

»Duvan je đavolji izum; to je korov koji 
je Satana stvorio u Edenskom vrtu!« 

Jedan čovek kaza; »Mogao si bar 

odeliti cigarete sa nama. Ne bi te 

olelo.« 

»Hteo sam da bacim sve te zle stvari u 
reku!« vikao je. 

»Ti si jedan nepodnošljivi fanatik i lud 
skroz-naskroz«, drugi je odgovorio i 
udario ga preko usta. Pre nego što je 
duvanomrzac uspeo da ustane sa zemlje, 
ostala četvorica ga izudaraše i išutiraše. 

Kasnije, duvanomrzac ustade teturajući 
i, plačući od besa, vikaše; »Cime sam ovo 
zaslužio, moj Gospode, moj Bože? Uvek 
sam bio dobar čovek. Podelio sam hiljade 
funti dobrotvornim ustanovama, služio 
misu u Tvom hranu triput nedeljno, vodio 
doživotno rat protiv greha i pokvarenosti, 
Ja...« 

»Ja te znam!« uzviknu neka žena. Bila je 
to visoka plavooka devojka lepog lica i 
dobro zaobljene figure. »Ja te znam, 
gospodine Roberte Smitsone!« 

On prestade da priča i 
pogledom: »Ja tebe ne znam!« 

»Ne! Ali bi trebalo! Ja sam jedna od 
hiljada devojaka koje su morale da rade 
šesnaest sati dnevno, šest i po dana u 
nedelji, da bi ti živeo u svojoj velikoj kući 
na bregu i oblačio fina odela, i da bi tvoji 
konji i psi jeli bolje od mene. Bila sam 
jedna od tvojih fabričkih devojaka. Moj 
otac je robovao za tebe, moja majka je 
robovala za tebe, moe braća i sestre, oni 
koji nisu bili prebolesni ili umrli zbo 
premalo, ili suviše loše hrane, prljavi 
postelja, polupanih prozora i ujeda 
štakora, robovali su za tebe. Mom ocu je 
jedna od tvojih mašina odnela ruku, a ti si 
ga izbacio bez penija. Majka mi je umrla 


ošinu je 


od tuberkuloze pluća. Ja sam iskašljavala 
svoj život, takođe, moj fini baronete, dok 
si se ti punio masnim jelima, i sedeo u 
lakim stolicama, i dremao u Ml velikoj 
i skupoj crkvenoj klupi, i davao hiljade da 
hraniš sirote nesrećnike u Aziji i slao 
misionare da preobraćaju jadne pagane u 
Africi. Ja sam iskašljala svoja pluća i 
morala sam da pristanem na — kurvanje, 
kako bih zaradila dovoljno novca da 
prehranim mlade sestre i braću. l, 
zakačila sam sifilis, ti, prokleti, pobožni, 
kučkin sine, zato što si hteo da iscediš 
svaku kap znoja i krvi koju sam imala, i 
koje su imale jadnice poput mene. Umrla 
sam u zatvoru zato što si rekao policiji da 
treba da postupi surovo u slučaju 
prostitucije. Ti... ti...!« 

Smitson pocrvene pa poblede. Potom 
se ispravi, mrko pogleda ženu, i reče; »Vi 
kurve uvek morate nekog da okrivite za 
svoje neobuzdane žudnje, zle puteve. Bog 
zna da sam sledio Njegove staze.« 

Okrenu se i ode, ali žena otrča za njim i 
zamahnu zdelom. Ona polete; neko 
viknu; on se okrenu i saže. Zdela mu 
zamalo nije okrznula teme. 

Smitson protrča pored žene pre nego 
što je mogla doći sebi i hitro se izgubi u 
gomili. »Na žalost«, primeti Ruač, »vrlo 
malo ih je moglo shvatiti šta se događa, 
jer ne znaju engleski«. 

»Gospodin Robert Smitson«, kaza 
Barton. »Ako se dobro sećam, bio je 
vlasnik pamučnih kombinata i čeličana u 
Mančesteru. Bio je poznat po filantropiji i 
dobrim delima među paganima. Umro 
1870. otprilike, u osamo S RID] e 

»l verovatno ubeđen da će biti 
nagrađen na nebesima«, reče Lev Ruač. 
»Naravno, nikad mu nije palo na pamet 
da je mnogo puta bio ubica.« 

»Da on nije eksploatisao sirotinju, radio 
bi to neko drugi.« 

Tim su se opravdanjem koristili mnogi 
kroz ljudsku = istoriju«, reče Lev. 
»Uostalom, u tvom kraju su postojali 
industrijalci koji su se postarali da se 
nadnice i uslovi u njihovim fabrikama 
poboljšaju. Robert Oven je bio jedan od 
njih, ako se ne varam.« 


10 
»Ne vidim mnogo smisla u pretresanju 
događaja iz prošlosti«, — reče Frigit. 


»Mislim da treba da učinimo nešto u vezi 
sa našom sadašnjom situacijom.« 

Barton ustade. »U pravu si, Jenk. 
Potrebni su nam krovovi nad glavama, 

alatke, i Bog zna šta još. Ali, pre svega, 
mislim da treba da pogledamo gradove 
na poljanama i vidimo šta njihovi 
stanovnici rade. 

U tom trenu Alisa izbi kroz drveće na 
brežuljku iznad njih. Frigit je prvi opazi. 
Prsnu u smeh. »Poslednji krik ženske 
mode« 

Makazama beše isekla dugačke vlati 
trave i isplela od njih dva odevna 
prometa; Jedan je bio neka vrsta ponča 

oji joj je pokrivao grudi, a drugi suknja, 
koja joj je dosezala do listova. 

Efekat je bio neobičan, premda 
drugačiji nije ni mogla da očekuje. Nagoj 
joj gola glava još nije oduzimala previše 
ženstvenosti i lepote. Ali u zelenoj, 
glomaznoj, bezobličnoj odeći, lice joj 
odjednom postade muškobanjasto i 
ružno. 

Ostale žene sjatile su se oko nje i 
razgledale plet trave i travnati pojas koji 
joj je držao suknju. 

»Grebe i vrlo je neudobno«, reče Alisa. 
»Ali je pristojno. To je sve što mogu da 
kažem o tome.« 

»Očito nisi mislila na ono što si rekla u 
vezi sa svojom ravnodušnošću na goloti- 
nju u zemlji gde su svi goli«, reče Barton. 

Alisa pogleda ukočeno i hladno i reče, 
»Očekujem da će svi ovo nositi. Svaki 
pristojan muškarac i žena, u stvari.« 

»Pretpostavljao sam da će gospođa 
Grondi pomoliti svoju ružnu glavu ovde,« 
odvrati Barton. 

»Sokantno je bilo naći se među toliko 
nagih ljudi«, reče Frigit. »Cak iako je 
nudizam na plažama i u privatnim kuća- 
ma postao opšta pojava u kasnim osam- 
desetim. Ali ubrzo su se svi navikli. Svi, 
izuzev beznadežno neurotičnih, pretpo- 
stavljam.« 

Barton se okrenuo i zapodeo priču s 
srugim ženama. »A šta je s vama, dame? 
Nameravate li i vi da nosite ove ružne, 
škripave stogove sena, zato što jedna od 
pripadnica vašeg pola iznenada odlučuje 
da opet ima privatne udove? Može li 
nešto što je bilo tako javno, postati 
privatno?« 

Lođi, Tanja i Alisa nisu ga razumele, jer 
je govorio talijanski. Ponovio je na 
engleskom, zbog poslednje dve. 

Alisa pocrvene i reče: »Moja je stvar šta 
nosim. Ako je nekom stalo da ide nag dok 
sam ja pristojno odevena, dobro... !« 

Lođi nije razumela ni reč, ali je shvatila 
šta se događa. Nasmejala se i okrenula. 
Ostale žene izgledale su kao da poku- 


šavaju da pogode šta ona druga 
namerava da učini. Ružnoća i neudobnost 
odeće nisu bile sporne. 

»Dok vi, ženske, pokušavate da se 
odlučite«, reče Barton, »bilo bi lepo da 
uzmete bambusova vedra i pođete s 
nama na reku. Možemo se okupati, 
napuniti vedra vodom, izvideti situaciju 
na poljanama, i potom se vratiti. Možda 
ćemo uspeti da izgradimo nekoliko kuća 
ili privremenih skolišta, pre nego što 
padne noć.« 

Krenuše niz brda, probijajući se kroz 
travu i noseći zdele, chert E bam- 
busova koplja i kofe. Nisu stigli daleko 
kada su sreli izvestan broj ljudi. Očigledno 
su mnogi stanovnici poljana bili odlučili 
da se isele. Ne samo to, neki takođe behu 
našli chert i napravili alatke i oružje. Na- 
učili su od nekog tehniku rada sa 
kamenom, moguće od drugih primitivaca 
u oblasti. Dosad Barton beše video samo 
dva primerka ne-homo sapiensa, a ti su 
bili s njim. Ali ma gde tehnika bila 
naučena, dobro su je primenili. Prošli su 
paroa dve poludovršene kolibe od bam- 

usa. Bile su okrugle, jednosobne, i imale 
kupaste krovove prekirivene velikim trou- 
pam lišćem gvozdenog drveća i dugač- 

im vlatima trave s brežuljaka. Jedan 
čovek, uz pomoć chert tesle i sekire, 
pravio je niski krevet od bambusa. 

Izuzimajući nekoliko prilično prostih 
koliba ili naherenih kućeraka podignutih 
bez kamenih alatki na rubovima poljana, i 
nekolicine plivača u reci, ravnica beše 
Me puštena. Tela od prethodne lude noći 
behu nestala. Više niko nije obukao 
travnatu suknju, a mnogi su buljili u Alisu 
ili se čak smejali i bučno dobacivali 
opaske. Alisa je crvenela ali nije kanila da 
se otarasi odeće. Međutim, sunce je 
postajalo toplije, i ona se češala ispod 
prsluka i suknje. Bila je to mera jačine 
nadražaja, kada se ona, odgojena po 
strogim viktorijanskim standardima više 
klase, javno češala. 

Ipak, kad stigoše na reku, spaziše 
nekoliko hrpa materijala sabranog za 
travnata odela. Na obali su ih ostavili 
muškarac i žena, koji su se smejali, prskali 
i plivali u reci. 

Izvesno je da plaža nije baš podsećala 
na one koje je znao. Ovo su bili isti oni 
ljudi koji su prihvatili naprave za kupanje, 
odela koja ih pokrivaju od glave do pete i 
sve druge umerene izume, kao apsolutno 
moralne i bitne za produženje pristojnog 
društva — njihovog. Ipak, samo jedan 

dan pošto su se našli ovde, plivali su nagi. 
I to sa zadovoljstvom. 

Njihovo prihvatanje sopstvene nagosti, 
bilo je prouzrokovano delimično šokom 
zbog uskrsnuća. Osim toga, malo su šta 
mogli promeniti prvog dana. A, bilo je tu i 
prožimanja civilizovanih i divljih naroda, 
ili tropskih, takode civilizovanih, koji nisu 
bili osobito pogođeni golotinjom. 

On pozva ženu koja je stajala do pojasa 
u vodi. Imala je neugladeno lepuškasto 
lice i iskričave, plave oči. 

»Ta je žena napala gospodina Roberta 
Smitsona«, reče Lev Ruač. »Čini mi se da 
joj je ime Vilfreda Alport.« 

Barton ju je posmatrao radoznalo, i sa 
uvažavanjem njenog sjajnog poprsja. 
Doviknu joj: »Kakva je voda?« 

»Vrlo prijatna«, odgovori 
smeh. 

On otkopča kaiš svoje zdele, odloži 
kontejner za koji je bio pričvršćen chert 
nož i sekirica, i ugazi u reku sa komadom 
zelenog sapuna. Voda kao da je bila deset 
stepeni ispod njegove telesne tempera- 
ture. Sapunao se dok je zapodevao raz- 
govor sa Vilfredom. Ako je još gajila 
ikakvu ozlojeđenost prema Smitsonu, nije 
je pokazivala. Naglasak joj je bio teški 
severnjački, možda kam beranak. 

Barton joj reče: »Cuo sam o tvom ma- 
lom sporu sa poslednjim velikim liceme- 
rom, baronetom. Treba da si srećna sada, 
ipak. Ponovo si zdrava, mlada i lepa, i ne 
moraš krvavo da zarađuješ hleb. Takođe, 
možeš iz ljubavi da radiš ono što si 
morala da radiš za pare.« 

Nije vredelo okolišiti kod jedne fabričke 
devojke. Ne, zbog nje. 

Vilfreda mu uputi ukočen pogled, hla- 
dan kao bilo koji pogled Alise Hergrejvz. 
»A sada, nisi li vraški drzak? Englez, zar 
ne? Ne mogu ti odrediti akcenat, 
londonski, rekla bih, sa primesom nečeg 
inostranog.« 

»Blizu si«, odgovori on smejući se. 
»Uzgred, ja sam Ričard Barton. Kako bi ti 
se dopalo da nam se pridružiš? Uortačili 
smo se zbog odbrane i nameravamo da 
podignemo koju kuću ovog popodneva. 
Imamo samo naš kameni kontejner gore 
u brdima.« 

Vilfreda pogleda na Tau Cetana i 
Neandertalca.  »Oni spadaju u vašu 
bandu, onda? Cula sam za njih; kažu da je 
čudovište čovek sa zvezda koji nam se 
pridružio 2.000 godine posle Hrista, tako 
oni kažu.« 

»Neće ti nauditi«, reče Barton. »Ni 


ona kroz 


podljudski. A šta ti kažeš?« ; 

»Ja sam samo žena«, reče ona. »šta ja 
imam da pružim?« 

»Žena sve može da pruži«, odvrati 
Barton, cereći se. 

Neočekivano, ona prsnu u smeh. 
Dotače mu grudi i reče. »Zar ti nisi jedan 
pametni? U čemu je stvar pa ne možeš 
imati vlastitu devojku?« 

»Imao_sam je, i izgubio«, odgovori 
Barton. To nije bilo sasvim tačno. Nije bio 
siguran šta Alisa namerava. Nerazumljivo 
mu je bilo zašto je ostala u njegovoj grupi 
ako je toliko užasnuta i zgađena. Možda 
zato što više voli poznato od nepoznatog 
zla. U tom trenu on sam je jedino osećao 

ađenje prema njenoj gluposti, ali nije 
želeo da ode. Ljubav koju je iskusio sinoć, 
mora da je bila podstaknuta drogom, ali 
je još bio pun njenog taloga. Zašto je 
onda pitao ovu ženu da im se pridruži? 
Možda da napravi Alisu ljubomornom. 
Možda da ima koga da obori na leđa, ako 
ga Alisa večeras odbije. Možda... nije 
znao zašto. 

Alisa stajaše na obali, gotovo dodirujući 
vodu nožnim prstima. Obala je, na ovoj 
tački, bila svega inč iznad vode. Niska 
trava nastavljala se sa poljane, da bi se 
pretvorila u čvrstu zamršenu masu koja je 
pokrivala rečno korito. Barton je osećao 
travu pod stopalima, gde god je mogao 
ugaziti. Bacio je sapun na obalu, otplivao 
četrdeset stopa i zaronio. Tu struja 
iznenada postade jača, a dubina mnogo 
veća. Ronio je sve dublje, otvorenih očiju, 
dok svetlost nije oslabila i uši ga zabolele. 
Produžio je, i potom prstima dotakao 
dno. | ono je bilo travnato. 

Kada je otplivao natrag, donde gde mu 
je voda dosezala do pojasa, vide da je 
Alisa svukla odeću. Bila je blizu obale, ali 
je čučala, tako da joj je voda dopirala do 
grla. Sapunjala je glavu i lice. 

On pozva Frigita; »Zašto ne uđeš?« 

»Čuvam zdele«, odgovori Frigit. 

»Vrlo dobro!« 

Barton tiho opsova. Trebalo je da on na 
to misli i postavi nekog za čuvara. Nije, u 
stvari, bio dobar vođa, već sklon da pusti 
stvari da odu u propast, da im dozvoli da 
se raspadnu. Da pusti. Na Zemlji je bio šef 
mnogih ekspedicija, od kojih se nijedna 
nije isticala efikasnošću ili jakom upra- 
VOM. NO, u toku krimskog rata, kada je 
bio vođa Bitsonovih dobrovoljaca, obuča- 
vanje razuzdane turske konjice, bašibozu- 
ka, vodio je sasvim dobro, neuporedivo 
bolje od većine. Prema tome, nije trebalo 

sebe da prekoreva. 

Lev Ruač iziđe iz vode i prede rukama 
preko svog mršavog tela da strese kapi. 
Iziđe i Barton i sede pored njega. Alisa mu 
okrenu leda, da li namerno ili ne, nije bilo 
načina da ustanovi, naravno. 

»Ne uživam samo u tome što sam 
ponovo mlad«, reče Lev svojim teško 
akcentovanim engleskim. »Raduje me što 
opet imam ovu nogu.« 

Potapša se po desnom kolenu. 

»Izgubio sam je u saobraćajnoj nesreći 
na auto-putu u Nju Džersiju, kad mi je 
bilo pedeset godina.« 

Nasmeja se i reče; »Bilo je ironije u 
takvoj situaciji, koju bi neki nazvali 
sudbinom. Benu me zarobili Arapi dve 
godine ranije, kada sam tražio minerale u 
pustinji, u državi Izrael, shvataš...« 

»Misliš Palestini?« reče Barton. 

»Jevreji su osnovali nezavisnu državu 
1948«, reče Lev. »Ti o tome, naravno, ne 
znaš. Jednom ću ti sve ispričati. Tako, bio 
sam zarobljen i mučen od strane arapskih 
gerilaca. Neću u detalje; pozli mi kad se 
prisećam. Ali pobegao sam te noći, 
premda ne pre nego sam dvojicu tresnuo 
po glavi kamenom i još dvojicu pogodio iz 
puške. Ostali su umakli, i ja sam pobegao. 
Imao sam sreće. Pokupila me je jedna 
vojna patrola. Međutim, dve godine 
kasnije, kada sam bio u Americi, vozeći 
auto-putem, jedan kamion, veliki semi, i 
to ću opisati kasnije, presekao mi je put, 
preklopio se nadvoje, i ja sam se sudario s 
njim. Bio sam teško povređen i desna 
noga mi je amputirana ispod kolena. Ali 
porn ove priće je u tome što je vozač 

amiona bio rođen u Siriji. Tako, vidiš, 
trebalo je da me Arapi uhvate, i jesu, 
premda me nisu ubili. Taj posao delo je 
našeg prijatelja sa planete Tau Ceti. lako 
ne mogu reći da je učinio išta 
čovečanstvu, izuzev što mu je ubrzao 
uništenje«. 

»Kako to misliš?« upita Barton. 

»Milioni su umirali od gladi, čak je i 
Amerika bila na strogo racionisanoj dijeti, 
a zagađenost naše vode, zemlje i vaz- 
duha, ubijala je preostale milione. Nauč- 
nici su tvrdili da će pola zaliha kiseonika 
na Zemlji nestati za deset godina, jer je 
fitoplankton u okeanima — on je 
obezbeđivao pola zemaljskog kiseonika, 
znaš — umirao. Okeani su bili zagađeni.« 

»Okeani?« 

»Ne veruješ? Dobro, ti si umro 1890, pa 
ti je teško da poveruješ. Ali neki ljudi su 
predskazivali 1968. upravo ono što se 


dogodilo 2008. godine. Verovao sam im, 
bio sam biohemičar. Ali veći deo popu- 
lacije, naročito oni koji su računali, narod- 
ne mase i političari, odbijali su da veruju 
dok nije postalo suviše kasno. Mere su 
preduzimane kako se situacija pogor- 
šavala, ali su uvek bile preslabe i pre- 
kasne, i nisu išle naruku grupama koje bi 
izgubile novac, ako bi one bile efikasne. 
Ali to je duga, tužna priča, a ako smo kod 
izgradnje kuća, najbolje je da počnemo 
odmah posle ručka.« 

Alisa iziđe iz vode i obavi telo rukama. 
Sunce i povetarac začas je osušiše. Podiže 
travnatu odeću, ali je ne obuče. Vilfreda 
je zapitkivaše o njoj. Alisa odgovori kako 
joj odeća isuviše izaziva svrab, ali će je 
sačuvati da je nosi noću, ako zahladni. 
Alisa je prema Vilfredi bila učtiva, ali 
primetno uzdržana. Slučajno je čula veći 
deo razgovora i znala je da je Vilfreda bila 
fabrička devojka koja je postala pros- 
titutka, a potom umrla od sifilisa. Ili je bar 
Vilfreda mislila da ju je bolest ubila. Nije 
upamtila umiranje. Bez sumnje, kao što je 
veselo rekla, prethodno je bila izgubila 
pamet. 

Alisa, čuvši ovo, još se više udalji. 
Barton se smešio, pitajući se šta bi arie 
da zna da je i on patio od iste bolesti, 
koju je dobio od jedne robinje u Kairu 
kada je, prerušen u muslimana putovao u 
Meku 1853. poeme, Bio je »lečen« i um 
mu nije fizički oboleo, premda je imao 
žestoke mentalne patnje. Ali stvar je bila 
u tome da je uskrsnućem svakome dato 
sveže, mlado i neobolelo telo, i prošlost 
jedne osobe na Zemlji ne treba da 
određuje odnos druge osobe prema njoj. 

Ne treba nije »ne«, međutim, ne bi 
trebalo. 

On stvarno nije mogao da okrivi Alisu 
Hergrejvz. Ona je bila proizvod svog 
društva — kao sve žene, bila je ono što su 
muškarci od nje napravili — i imala je 
snagu karaktera i elastičnost mišljenja da 
se izdigne iznad pojedinih predrasuda 
svog vremena i svoje klase. Dovoljno 
dobro se bila prilagodila nagosti, i nije 
bila otvoreno odbojna ili prezriva prema 
devojci. Uradila je sa Bartonom nešto što 
je bilo protiv principa života u otvorenoj i 
prikrivenoj indoktrinaciji. A to se dogodio 
u noći, prvog dana njenog života posle 
smrti, kada je trebalo da je na kolenima, 
zapevajući bosannas zato što je »grešila«, 
i obećavajući da više neće »grešiti« 
onoliko dugo dok ne bude stavljena na 
pakleni oganj. 

Kako su  koračali preko poljane, 
razmišljao je o njoj, okrećući, s vremena 
na vreme, glavu da je vidi. Ta glava bez 
kose činila je da joj lice aleda mnogo 
starije, ali je bezdlakost uzrokovala detinji 
izgled ispod pupka. Svi su nosili ovu 
kontradiktornost, odrasli muškarac ili 
žena iznad vrata, malo dete ispod trbuha. 

Zaostade, dok se ne nađe kraj nje. To 
učini da je i pored Frigita i Lođi. Pogled na 
Lođi mogao bi mu doneti izvesnu dobit, 
ako njegov pokušaj da razgovara s Alisom 
propadne. Lođi je imala lepo zaobljenu 
zadnjicu, oblika kao dva jajeta. A njihala 
se jednako opčinjavajuće kao Alisa. 

On progovori tiho: »Ako te je prošla noć 
toliko ožalostila zašto ostaješ sa mnom?« 

Njeno lepo lice se iskrivi i poružne. 

»Ja ne ostajem s tobom! Ja ostajem s 
grupom! Osim toga, razmišljala sam o 
prošloj noći, iako me boli. Moram biti 
pravedna. Ta gnusna guma sadržavala je 
narkotik koji je učinio da se oboje 
ponašamo... kako jesmo. Bar znam da je 
ona kriva za moje ponašanje. A, ostavljam 
ti korist od sumnje.« 

»Znači, nema nade da će se ponoviti?« 

»Kako možeš to pitati?! Naravno da ne! 
Kako se usuđuješ?« 

»Ne pavaljuni; reče. »Kako sam 
shvatio, uradila si nešto što bi inače 
uradila, da te ne koče tvoje inhibicije. Te 
inhibicije su dobre — u izvesnim 
okolnostima, kao kad si zakonita supruga 
čoveka koga voliš u Engleskoj na Zemlji. 
Ali Zemlja više ne al ne da znamo. 
Ni Engleska. Ni englesko društvo. Pa i ako 
je ceo ljudski rod uskrsnut i rasut duž 
reke i tada možda nikada više nećeš 
videti svog supruga. Nisi više udata. 
Upamti... dok nas smrt ne prisvoji? Umrla 
si i, dakle, rastala se. Osim toga, nema 
udaje na nebesima.« 3 

»Ti si bogohulnik, gospodine Barton. Ci- 
tala sam o tebi u novinama, a čitala sam i 
neke od tvojih knjiga o Africi i Indiji, pa i 
onu o mormonima u Sjedinjenim Država- 
ma. Takođe sam slušala i priče, i u većinu 
teško mogla poverovati, jer su te pred- 
stavljale tako poročnim. Reginald je bio 
vrlo ogorčen kad je pročitao tvoju Kasidu. 
Rekao je da tako prljavu ateističku 
literaturu nije imao u svojoj kući, i sve je 
tvoje knjige bacio u peć.« 

»Ako sam ja tako poročan, a ti se osećaš 
kao posrnula žena, zašto ne odeš?« 

»Moram li sve ponoviti? Moguće je da u 
drugoj grupi bude čak neko gori. Zatim, 
kako si bio ljubazan da naglasiš, ne 


prisiljavaš me. Svejedno, sigurna sam da 
imaš nekakvo srce ispod tog ciničkog i 
rugalačkog držanja. Videla sam ti suze u 
očima dok si nosio uplakanu Gvenafru.« 

»Otkrila si me«, reče on smešeći se. 
»Vrlo dobro. Neka bude tako. Biću 

alantan, neću pokušavati da te zavedem 
fi da te ikako zlostavljam. Ali, kad me 
sledeći put vidiš da žvaćem gumu, bilo bi 
poželjno da se sakriješ. U međuvremenu, 
dajem ti časnu re'č; ne moraš me se 
uopšte plašiti, sve dok nisam pod 
uticajem gume.« 

Ona stade, razrogačenih očiju. »Planiraš 
da je opet žvaćeš?« 

»Sto da ne? Ona, neke ljude očito, 
preobražava u divlje životinje, ali ne i 
mene. Ne žudim za njom, pa sumnjam da 
formira naviku. Uobičavao sam da pušim 
opijum, s vremena na vreme, znaš, i 
nisam se tome odao, pa pretpostavljam 
da nemam psihološku slabost prema 
drogama«. 

»Shvatila sam da si vrlo često bio 
trešten pijan, gospodine Barton. Ti i onaj 
odurni stvor, gospodin Svinburn.« 

Ona ućuta. Jedan čovek ju je zovnuo i, 
iako nije razumela italijanski, shvatila je 
njegov skaredni gest. Sva pocrvene, ali 
žustro požuri naprRE: Barton je prodorno 
posmatrao čoveka. Beše to lepo građen, 
tamnoput mladić, velikog nosa, uvučene 
donje vilice i primaknutih očiju. Govor mu 
je bio kao u bolonjskih kriminalaca, a 
tamo je Barton proveo dosta vremena 
istražujući etrurske relikvije i grobove. Iza 
njega beše još deset muškaraca, 
uglavnom isto tako neprivlačnih i bahatih 
kao njihov vođa, i pet žena. 

Bilo je očevidno da su hteli još žena za 
svoju grupu. Takođe je bilo očevidno da 
će hteti da otmu kameno oružje 
Bartonovoj grupi. Bili su naoružani samo 
svojim zdelama i bambusovim štapovima. 

Barton je govorio oštro i njegovi ljudi se 
primakoše. Kaz nije razumeo ni reč, ali je 
odmah shvatio šta se događa. Zaostade 
da načini zaštitnicu sa Bartonom. Njegov 
životinjski izgled i sekirica u ogromnoj 
šaci malo obuzdaše Bolonjce. Sledili su 
grupu, uz bučne komentare i pretnje, ali 
se nisu suviše približavali. Međutim, kada 
stigoše u brda, vođa bande izreče ko- 
mandu i oni napadoše. 

Mladić primaknutih očiju, vičući i vit- 
lajući zdelom na kaišu, jurnu na Bartona. 
Barton odmeri zavitlaj cilindra i potom 

hitnu bambusovo koplje upravo kad je 
zdela lučno odlazila. Kameni šiljak zari se 
u čovekov trbuh i on pade na bok sa 
zabodenim kopljem. Podljudski je oborio 
vitlajući zdelu štapom koji mu ona izbi iz 
ruke. On priskoči, sečivom sekirice udari 
napadača u teme i čovek pade 
okrvavljene lobanje. 

Mali Lev Ruač pogodi jednog nanadara 
zdelom u bradu, a zatim pritrča i skoči na 
njega. Gazio je po licu čoveka, koji 
ustajaše. Ovaj pade natrag; Rauč se 
oslobodi i duboko mu zaseče rame svojim 
chert nožem. Covek, vrišteći, ustade i 
pobeže. 

Frigit se poneo bolje nego što je Barton 
očekivao, pošto je pobledeo i poćeo da se 
trese kada ih je banda prvi put izazvala. 
Zdela mu je bila pričvršćena kaišem oko 
levog, a sekirica oko desnog zgloba. 
Jurnuo je na grupu i, pogođen u rame 
zdelom, čiji je udar ublažio tako što ga je 
delimično blokirao svojom zdelom, pao 
na bok. Jedan čovek podiže obema 
rukama bambusov štap da ga zarije u 
Frigita, ali se ovaj otkotrlja, podiže zdelu i 
zaštiti se od štapa. Potom se pridiže, 
udari čoveka glavom i zanese ga natrag. 
Obojica se nađoše na zemlji, Frigit 
odozgo, i njegova kamena sekira kresnu 
čoveka dvaput u slepoočnicu. 

Alisa beše hitnula svoju zdelu u lice 
jednom čoveku, a zatim je pokušala da ga 
ubode vraški oštrim vrhom svog koplja od 
bambusa. Lođi mu otrča sa strane i 
pogodi ga u glavu štapom tako jako, da je 
pao na kolena. 

Tuča beše gotova za šezdeset sekundi. 
Ostali muškarci pobegli su sa svojim 
ženama za petama. Vođu, koji je jaukao, 
Barton okrenu na leđa, i izvuče svoje 
koplje iz rupe u njegovom stomaku. Vrh 
se ne beše zabo dublje od pola inča. 

Covek se uspravi i, uhvativši se za ranu 
iz koje je liptala krv, otetura preko polja. 
Dvojica iz bande behu onesvešćeni, ali će 
verovatno preživeti. Covek kojeg je napao 
Frigit beše mrtav. 

Amerikanac je naizmenično crveneo i 
bledeo. Ali nije izgledao skrušen ili 
zgađen. Ako mu je ičeg bilo u izrazu, beše 
to ushićenje. I olakšanje. 

Rekao je: »To je prvi čovek kog sam ikad 
ubio. Prvi!« 

»Sumnjam da će biti i poslednji«, kaže 
Barton. »Osim ako ne budeš prvi ubijen.« 

Ruač, gledajući leš, reče: »Mrtav čovek 
ovde isti je kao mrtav na Zemlji. Pitam se 
kuda odlaze ovi što su ubijeni u životu 


posle smrti?« 

»Ako budemo dovoljno dugo živeli, 
možda ćemo otkriti. Vas dve ste se vrlo 
dobro obračunale s njima«. 

Alisa reče: »Učinila sam što se moralo 
učiniti«, i ode. Bila je bleda i tresla se. 
Lođi, za razliku od nje, izgledaše 
oraspoložena. 

Stigli su do kamene zdele pola sata pre 
podneva. Stvari su se promenile. U 
njihovoj, sasvim maloj udolini, bilo je oko 
šezdeset ljudi, od kojih su mnogi radili na 
komadima chert-a. Jedan čovek držaše se 
za okrvavljeno oko u koje mu je upalo 
parče kamena. Još nekolicina imahu 
okrvavljena lica, ili se držahu za stučene 
prste. 

Barton se oneraspoložio, ali nije mogao 
ništa da uradi. Jedina nada za ponovno 
zadobijanje prostora mirnim 
povlačenjem, bila je da će oskudica vode 
oterati uljeze. Ta se nada brzo istopila. 
Jedna žena mu reče da na oko milju i po 
zapadno postoji mali slap. Pada sa vrha 
planine nagibom jednog kanjona u obliku 
strele, u veliku rupu samo dopola 
napunjenu. Konačno, treba da se prolije, 
poteče kroz bregove i razlije se po 
poljani. Ako nije, naravno, kamen u 
poeno planine survan dole da načini 

anal za bujicu. 

»lli, ako ne načinimo vodovodne cevi od 
velikog bambusa«, reče Frigit. 

Staviše zdele na stenu. Svako pažljivo 
osmotri svoje pravo mesto, pa pričekaše. 
Nameravali su da se pokrenu kad zdele 
budu pune. Lokacija na pola puta između 
vodopada i kamene zdele bila bi povoljna, 
a možda ne bi bili u tolikoj gužvi. 

Plavi plamen sunu iz kamena, upravo 
kad je sunce dostizalo zenit. Ovog puta 
zdele donese antipasto salatu, italijanski 
crni hleb sa belim lukom i otopljenim 
puterom, špagete i ćufte, punu čašu 
suvog crnog vina, grožđe, još kristala 
kafe, deset cigareta, jednu cigaretu 
marihuane, jedan cigar, još toalet-papira, 
komad sapuna i četiri čokoladna krema. 
Neki su se žalili da ne vole italijansku 
hranu, ali niko ne odbi da jede. 

Grupa, pušeći cigarete, hodaše duž 
podnos planine ka slapu. On beše na 

raju trougaonog kanjona, gde je izvestan 
broj muškaraca i žena podigao logor oko 
jame. Voda je bila ledeno hladna. Po 
ispiranju zdela, sušenju, i ponovnom 
ponenu vedara, krenuše nazad, u pravcu 

amenog kontejnera. Posle pola milje, 
izabraše brežuljak pokriven borovima, 

izuzev na vrhu, gde je raslo veliko 

vozdeno drvo. Tu beše i mnogo 

ambusa svih veličina. Pod upravom Kaza 
i Frigita, koji su živeli nekoliko godina u 
Maleziji, posekli su bambus i podigli 
kolibe. Bile su tć kružne građevine, sa 
jednim vratima, i prozorom nasuprot 
njima, i sa kupasto uzdignutim krovom. 
Radili su brzo, ne mareći za finese, pa je 
do večere sve, osim krovova, bilo gotovo. 
Frigit i Monat behu odabrani da ostanu 
kao stražari dok ostali odnesu zdele do 
kamena. Onde zatekoše oko trista ljudi 
kako grade prislonjene kuće i kolibe. 
Barton je ovo očekivao. Većinom ljudi 
nisu želeli da svakodnevno, triput na dan, 
hodaju pola milje, zbog hrane. Više im je 
odgovaralo da se sjate oko kamenog 
kontejnera. Kolibe ovde behu nasumice 
uglavljene i bliže nego što je to bilo 
potrebno. Još uvek je postojao problem 
sveže vode, a to je bio razlog što se on 
iznenadio zbog tolikog mnoštva ovde. Ali 
jedan lepuškasti Slovenac ga je obavestio 
da je ovog popodneva nedaleko prona- 
đen izvor vode. Voda izvire iz jedne pe- 
ćine, gotovo pod pravim uglom u odnosu 
na stenu. Barton je istraživao. Voda je 
izbijala iz pećine i slivala se niz greben, u 
jedan basen, oko pedeset stopa širok i 
osam dubok. 

Pitao se je li ovo naknadno delo onog 
koji je stvorio ovo mesto. 

Vrati se upravo kad je plavi plamen 
sunuo. 

Kaz najednom zastade radi nužde. Nije 
se pobrinuo da se udalji; Lođi se kikotala; 
Tanja pocrvene; Italijanke behu navikle 
da gledaju muškarce prislonjene uz 
zgrade, gde god im se javi potreba; 
Vilfreda je bila na sve navikla; Alisa ga je, 
neočekivano, ignorisala, kao psa. Možda 
to opjasnjava njen stav. Za nju, Kaz nije 
bio čovek i od njega se nije moglo 
očekivati da dela onako kako se od ljudi 
očekuje. 

Nije bilo razloga da Kaza zbog ovog 
prekori odmah, posebno ako ovaj ne 
razume njegov jezik. Ali moraće da 
upotrebi jezik znakova, kad Kaz to bude 
ponovio dok oni sede okolo i jedu. Svako 
je morao da zna za izvesne granice, i sve 
što bi uznemirilo druge dok jedu, treba da 
je zabranjeno. I to, mišljaše, uključujući i 
svađe u vreme obeda. Istini za volju, 
morao bi da prizna da je u životu i sam 
učestvovao u većim sporovima nego što 
su čarke za večerom. 

Kad prođe mimo njega, on potapša 


Kaza po lobanji, koja je imala oblik vekne 
hleba. Kaz ga je gledao i Barton mu 
prodrmusa glavu, pokazujući da će 
shvatiti zašto kad nauči engleski. Ali 
zanemari svoju nameru i zastade, trljajući 
sopstveno teme. Uistinu, beše obraslo 
veoma nežnim maljama. 

Opipa lice, koje beše glatko kao i 
obično. Ali pazuha mu behu maljava. 
Predeo oko polnih organa bio je, 
međutim, gladak. Mora da to sporije 
raste nego kosa, mišljaše. Reče ostalima, i 
oni osmotriše sebe i jedno drugo. Bilo je 
tačno. Dlake su im se vraćale, bar po glavi 
i ispod pazuha. Kaz je bio izuzetak. Malje 
su mu se pojavile po celom telu, izuzev 
po licu. 

Otkriće ih ushiti. Smejući se i šaleći, 
odoše u podnožje planine u senku. 
Skrenuše na istok i pregaziše travu četiri 
brega, pre nego što krenuše uz kosinu 
brda koje su počeli da smatraju svojom 
kućom. Na pola puta zastadoše nemi. 
Frigit i Monat im se nisu odazivali. 

Pošto im je rekao da se rašire i produže 
polako, Barton ih povede uz breg. Kolibe 
su bile napuštene, a nekoliko manjih 
porušeno i izgaženo. Barton se sledi, kao 
da je osetio hladan vetar. Tišina, 
oštećene kolibe, i potpuno odsustvo one 
dvojice, behu rđav znak. 

Nedugo potom začuše uzvik i okrenuše 
se da pogledaju niz breg. Celave glave 
Monata i Frigita izbiše iz trave, a zatim 
oni krenuše uz breg. Monat izgledaše 
ozbiljan, ali se Amerikanac smešio. Imao 
je masnicu preko obraza, a zglobovi obeju 
ruku behu mu porezani i krvavi. »Upravo 
smo oterali četiri muškarca i tri žene koji 
su hteli da nam otmu kolibe«, reče. 
»Kazao sam im da mogu da načine 
sopstvene i da ćete se vi odmah vratiti i 
ubiti boga u njima, ako ne odustanu. 
Razumeli su me dobro, govore engleski. 
Oni su uskrsnuli kod kamene zdele milju 
severno od naše, duž reke. Većinom su 
tamo bili Tršćani iz tvog doba, ali najviše 
deset, behu Čikažani, umrli oko 1985. 
Distribucija pokojnika bez sumnje je 
komična, zar ne? Po principu slučajnog 
izbora, rekao bih. 

»No, kazao sam im da, što reče Mark 
Tven, đavo je rekao: Vi, Čikažani, mislite 
da ste najbolji ljudi ovde, a u stvari ste 
samo najbrojniji’. To nije prošlo najbolje. 
Izgledalo je da očekuju da ću sa njima 
cile-mile, zato što sam Amerikanac. Jedna 
od žena mi se ponudila, ukoliko pređem 
na njihovu stranu i pomognem im da 

prisvoje kolibe. Ona je živela sa dvojicom 
muškaraca. Odbio sam. Rekli su da će 
zauzeti kolibe svakako, ako budu morali, i 
preko mene mrtvog.« 

»Ali bili su hrabri na rečima. Monat ih 
već pogledom beše uplašio. Uz to, mi 
smo imali kameno oružje i koplja. Još ih je 
njihov voda podsticao da nas napadnu, 
kad sam se netremice zagledao u jednog 
od ns 

»Glava mu je bila ćelava, nije imao onu 
svoju gustu, pravu, crnu kosu. Bilo mu je 
oko trideset pet godina kad sam ga upoz- 
nao, i nosio je onda debelo uokvirene na- 
očare, a nisam ga video pedeset četiri 
podine: Ali pridoh i zagledah mu se u lice, 

oje se cerilo baš kao što pamtim, kao u 
poslovičnog smrdljivca, i rekoh, 'Lem — 
Lem Sarko! To je Lem Sarko, zar ne?'« 

»Oči mu se onda otvoriše. Isceri se još 
više i uze mi ruku, moju ruku, nakon 
svega što mi je učinio, i uzviknu, kao da 
smo davno izgubljena braća, 'To je, to je! 
Pit Frigit! Gospode, Pit Frigit!'« 

»Bilo mi je gotovo drago što ga vidim a i 
on je kazao da mu je drago što vidi mene. 
Ali potom rekoh sebi: 'Ovo je lupež, 
izdavač koji ti je na prevaru uzeo 4.000 
dolara kada si upravo počinjao kao pisac i 
upropastio ti karijeru za dugo. Ovo je 
prljavi, jeftini trgovac koji je tebi i, 
najmanje četvorici drugih pisaca, uzeo na 
prevaru dosta para, a potom objavio 

ankrotstvo i odmaglio. Zatim je nasledio 
mnogo novca od jednog ujaka i zaista 
živeo vrlo dobro, dokazujući, na ovaj 
način, da je zločin platio. To je čovek 
kojeg nisi zaboravio, ne samo zbog onog 
što je učinio tebi i drugima, nego zbog 
tako mnogo pokvarenih izdavača na koje 
si posle naleteo.'« 

Barton se nasmeši i kaza: »Rekao sam 
jednom da sveštenici, političari i izdavači 
nikada neće preći vrata raja. Mada, nisam 
bio u pravu, ako je ovo raj«. 

»Jest, znam«, reče Frigit. »Nikada nisam 
zaboravio da si to rekao. No, nema veze, 
potisnuo sam prirodnu radost zbog 
viđenja poznatog lica i kazao, 'Sarko...'« 

»S imenom poput toga, postigao je da 
mu veruješ?« reče Alisa. 

»Objasnio mi je da je to češko ime koje 
znači dostojan poverenja. Bila je to laž, 
kao i sve što mi je rekao. Bio sam gotovo 
uveren da Monat ja treba da ih pustimo. 
Mi bismo se povukli, a onda, kad se vi 
vratite od kamene zdele, isterali bismo ih. 
Tako bi bilo najpametnije. Ali, kad sam 
poznao Šarka, poludeo sam. Rekao sam, 


cereći se; 'Au, stvarno je divno videti 
tvoje lice nakon svih tih godina. Naročito 
ovde, gde nema policije ni sudova!'« 

»I pogodih ga tačno u nos! On se opruži 
na leđa, a iznosa mu poteče krv. Monat i 
ja navalismo na ostale. Ja šutnuh jednog, 
a drugi me potom pogodi zdelom u obraz. 
Dobro me je udario, ali Monat onesvesti 
jednog krajem svog koplja i polomi rebra 
drugom; mršav je, ali vraški brz i šta sve 
Qe zna o samoodbrani — ili napadu. 
Sarko beše ustao i ja zamahnuh drugom 
pesnicom, ali mu samo očešah vilicu. Više 
me je zbog toga zabolela pesnica, nego 
njega vilica. On se okrenu i dade u beg, a 
ja za njim. I ostali pobegoše, pred Mona- 
tom koji ih je udarao kopljem. Ja sam 
gonio Sarka do sledećeg brega. Stigoh ga 
na nizbrdici i udarih pesnicom, ali dobro. 
Puzao je, moleći za milost, koju sam mu 
dao nogom u zadnjicu, pa se okretao, 
jaučući celim putem niz padinu.« 

Frigit još beše primetno uzbuđen, ali 
zadovoljan. 

»U jednom momentu sam se uplašio da 
ću popustiti«, reče. »Najzad, sve je to bilo 
tako davno i u drugom svetu, a možda 
smo ovde da oprostimo našim 
neprijateljima — i pojedinim prijateljima 
— i da nam bude oprošteno. Ali, s druge 
strane, mislio sam, možda smo ovde da 
bismo mogli vratiti bar malo onog što 
smo morali uzeti na a Sta kažeš na 
to, Lev? Da li bi želeo priliku da okreneš 
Hitlera na vatri? Na vrlo laganoj vatri? « 

»Ne bih rekao da možeš upoređivati 
jednog nepoštenog izdavača sa 
Hitlerom«, odgovori Rauč. »Ne, ne bih 
želeo da ga okrenem na vatri. Možda da 
ga morim smrtnom glađu, ili da ga 

ranim taman dovoljno da opstaje. No, 
ne bih to uradio. Sta bi se time dobilo? Bi 
li to učinilo da on promeni svoje mišljenje 
ma o čemu, da li bi onda verovao da su 
Jevreji ljudska bića? Ne, ništa mu ne bih 
učinio da je u mojoj moći, izuzev što bih 
ga ubio da ne može nauditi drugima. Ali 
nisam tako siguran da bi ubijanje značilo 
da će ostati mrtav. Ne ovde.« 

»Ti si pravi hrišćanin«, 
smešeći se. 

»Mislio sam da si mi prijatelj!« odvrati 
Ruač. 


reče Frigit 

Ovo je drugi put da je Barton čuo ime 
Hitler. Hteo je da dozna sve o njemu, ali 
su u tom trenu svi morali da prekinu 
razgovor, kako bi završili krovove na 

kolibama. Prionuše na posao, sekući još 
trave makazicama koje su našli u svojim 
zdelama, ili se penjući na gvozdeno 
drveće i otkidajući trougaono zeleno, 
skerletom protkano lišće. Mnogo je 
trebalo da krovovi budu onakvi Kakve su 
želeli. Barton mišljaše da potraži 
profesionalnog majstora i nauči kako se 
to zbilja radi. Kreveti će, zasad, morati da 
budu hrpe lišća, preko kojih će doći 
mekanije lišće sa gvozdenog drveća. 
Pokrivaći bi bili druge hrpe istog lišća. 

»Hvala Bogu, ili kome god, da ovde 
nema insekata«, reče Barton. 

On podiže šolju od sivog metala u kojoj 
još behu dve unce najboljeg viskija koji je 
ikad probao. 

»U zdravlje bilo koga. Da nas je oživeo 
na jednoj savršenoj kopiji Zemlje, morali 
bismo deliti postelju sa deset hiljada vrsta 
ujedajućih, grebućih, ubadajućih, stružu- 
ćih, golicajućih, krvopijućih gamadi. « 

Ispiše i posedeše oko vatre neko vreme, 
pušeći i pričajući. Senka potamne, nebo 
izgubi plavetnilo, a gigantske zvezde i ve- 
like sevalice, koje su, u nejasnom nazi- 
ranju, malo pre sutona, Učile na sablasti, 
zasvetleše punim sjajem. Nebo je uistinu 
bilo obliveno sjajem slave. 

»Kao Sime ilustracija«, reče Frigit. 

Barton nije znao šta je Sime. Pola kon- 
verzacije sa nepripadnicima devetnaestog 
veka sastojalo se od njihovog objašnja- 
vanja svojih odnosa, i njegovog 
objašnjavanja svog. 

Barton ustade, ode s druge strane vatre 
i čučnu uz Alisu. Ona se upravo beše 
vratila iz kolibe u koju je odnela devojčicu 
Gvenafru u krevet. 

Barton pruži gumeni štapić Alisi i reče: 
»Upravo sam sažvakao pola. Da li bi 
želela drugu polovinu?« 

Ona ga pogleda bezizrazno i reče: »Ne, 
hvala.« 

»Imamo osam koliba«, kaza on, »i nema 
dileme ko sa kim deli koju, izuzev što se 
tiče Vilfrede, tebe i mene.« 

»Ne mislim da ima ikakve dileme s tim u 
Vezi«, reče ona. 

»Onda, spavaš s Gvenafrom?« 

Bila je licem okrenuta od njega. On je 
čučao nekoliko sekundi, a zatim ustao, 
vratio se na drugu stranu i seo kraj 
Vilfrede. 

»Možeš da se  udaljiš, gospodine 
Ričarde« reče ona. Usna joj beše izvijena. 
»Umrla dabogda, ako volim da sam re- 
zerva. Mogao si da je ne pitaš na moje 
oči. Imam i ja malo ponosa.« 


On zaćuta za tenutak. Prvo mu dođe da 
je napadne jetkom uvredom. Ali bila je u 
pau Premalo ju je poštovao. Cak aae 

ila kurva, imala je pravo da bude 
tretirana kao ljudsko biće. Naročito otkad 
je naglasila da ju je glad odvela u 
prostituciju, iako je on bio skeptičan u 
odnosu na to. Previše prostitutki moralo 
je da opravda svoje zanimanje; previše ih 
je imalo opravdavajuće fantazije u vezi sa 
svojim ulaskom u posao. Ipak, njen bes 
na Smitsona i ponašanje prema njemu, 
pokazali su da je bila iskrena. 

On ustade i reče: »Nisam hteo da te 
uvredim.« 

»Jesi li zaljubljen u nju? upita Vilfreda, 
gledajući ga. 

»Samo sam jednoj ženi rekao da je 
volim«, odgovori on. 

»Svojoj?« 

»Ne. Devojci koja je umrla pre nego 
sam mogao njome da se oženim.« 

»A koliko si dugo bio oženjen?« 

»Dvadeset devet godina, iako to nije 
tvoja stvar.« 

»Svašta!« Toliko vremena, a nikad joj 
nijednom nisi rekao da je voliš!« 

»Nije bilo neophodno«, odgovori on i 
ode. Kolibu koju je odabrao, behu zauzeli 
Monat i Kaz. Kaz je hrkao; Monat je ležao 
nalakćen i pušio cigaretu od marihuane. 
Više je voleo nju nego duvan, jer je imala 
ukus na koji je bio navikao. Svejedno, 
imao je malu korist od toga. S druge 
strane, ona bi mu katkad uzrokovala 
kratke, ali živopisne vizije. 

Barton beše odlučio da sačuva ostatak 
gume snova, kako ju je zvao. Pripali ciga- 
retu, znajući da će marihuana, verovatno, 
pojačati njegov bes i razočaranje Pitao je 
Monata o njegovom zavičaju, Gurku. Bio 
je jako zainteresovan, ali marihuana ga je 
zavela i on je otplovio, dok je Cetanov 
glas postajao sve slabiji. 

»...sada pokrijte oči, momci!« reče 
Gilkris svojim upadljivim škotskim govo- 


rom. 

Ričard pogleda Edvarda; Edvard se 
nasmeši i stavi ruke preko očiju, ali je 
sigurno virio kroz prste. Ričard metnu 
svoje ruke preko očiju i nastavi da stoji na 
vrhovima prstiju. lako su se on i njegov 
brat popeli na kutije, morali su da se 
istegnu da bi videli preko glava odraslih 
pred sobom. 

Glava žene već je bila na panju; njena 
guga smeđa kosa pala joj je preko lica. 
Zeleo je da joj može videti izraz, dok zuri 
dole u korpu koja je čeka, ili, pre, čeka 

njenu glavu. 

»Ne virite sada, momci!« ponovi Gilkris. 

Culo se udaranje doboša, usamljen po- 
vik i, pošto se sečivo sjurilo, jednodušan 
uzvik gomile, uz pokoji vrisak i jecaj, i 
glava pade. Iz vrata je šikljala krv Koja 
nikada neće stati. Liptala je i liptala, 
preko gomile i, iako je on bio najmanje 
pedeset jardi udaljen, krv mu se uli u ruke 
i iscuri između prstiju i preko lica, 
napunivši mu oči i zaslepivši ga i ostavivši 
mu usta lepljiva i slana. On vrisnu... 

»Probudi se, Dik!« govorio je Monat. 
Drmao je Bartonovo rame. »Probudi se! 
Mora da te je mučio košmar!« 

Barton se, jecajući i drhteći, uspravi. 
Protrlja ruke, a zatim opipa lice. Beše 
mokro. Ali od znoja, a ne od krvi. 

»Sanjao sam«, reče. »Bilo mi je šest 
godina i bio sam u gradu Turu, u Fran- 
cuskoj, gde smo tada živeli. Moj privatni 
učitelj, Džon Gilkris, odveo je mene i mog 
brata Edvarda da vidimo pogubljenje 
žene koja je otrovala svoju porodicu. To 
je uživanje, rekao je Gilkris. 

»Bio sam uzbuđen i virio sam kroz prste 
kada nam je rekao da ne gledamo 
poslednje trenutke pred padanje sečiva 
giljotine. Ali ja jesam; morao sam. Sećam 
se male nelagode u stomaku, ali to je bio 
jedini efekat koji je jeziva scena imala na 
mene. Izgledalo je kao da sam bio drugde 
dok sam to gledao; kao da sam video celu 
stvar kroz debelo staklo, kao da je bilo 
nestvarno. Ili sam ja bio nestvaran. Sve u 
svemu, stvarno nisam bio užasnut.« 

Monat pripali još jednu marihuanu. 
Beše dovoljno svetlosti, da ga je Barton 
mogao videti kako vrti glavom. »Kakav 
divljak. Možeš misliti, ne samo da ubijaš 
zločince, sečeš im glave. Javno! Još i 
dozvoliš deci da to gledaju!« 

»U Engleskoj su bili nešto humaniji«, 
reče Barton. »Vešali su kriminalce!« 

»Sigurno su Francuzi hteli da priušte 
narodu da bude potpuno svestan da oni 
prolivaju krv svojih kriminalaca«, reče 
Monat. »Njihove su ruke bile krvave. Ali, 
očito, ovaj aspekt nije nikome padao na 
pamet Bar ne svesno. Tako sada, posle 
oliko godina — šezdeset tri? — ti 
popušiš malo marihuane i ponovo doživiš 
incident za koji si uvek verovao da ti nije 
naneo štetu. Ali ovog se puta trgneš 
užasnut. Vrištao si kao prestrašeno dete. 
Reagovao si kako je trebalo da reaguješ 
kad si bio dečak. Ja bih rekao da je mari- 
huana otkopala izvesne duboke naslage 
represije i razotkrila užas koji je u tebi bio 


pokopan šezdeset tri godine.« 

»Možda«, reče Barton. 

Ućuta. Sevnu munja i udari grom u 
daljini. Ubrzo se začu zvuk obrušavanja 
kapi koje počeše da dobuju po krovu. 
Kišilo je, otprilike, u isto vreme kao i 
sinoć, oko tri ujutru, rekao bi. | ove, druge 
noći, padala je kiša u isto vreme. Pljusak 
se pojača, ali je krov bio čvrsto nabijen i 
ne propusti ni kap. Malo je vode, 
međutim, prošlo ispod stražnjeg zida, koji 
je bio na uzbrdici. Razlila se po pogu ali 
ih nije skvasila, jer su se trava i lišće pod 
njima zbili u, oko deset centimetara 
debelu podlogu: 

Barton je razgovarao sa Monatom dok 
kiša nije, otprilike za pola sata, prestala. 
Monat je zaspao; Kaz se nije ni budio. 
Barton pokuša da se vrati u krevet, ali nije 
mogao da zaspi. Nikada se nije osećao 
toliko usamljenim, i bojao se da se 
košmar može ponoviti. Ubrzo iziđe iz 
kolibe i uputi se ka onoj koju Vilfreda 
beše odabrala. Pre nego što ude, oseti 
miris duvana. Vrh njene cigarete sijao je u 
mraku. Ona je bila tamna figura koja 
uspravno sedi na gomili trave i lišća. 

»Zdravo«, reče. »Nadala sam ti se.« 

»To je instinkt za ličnu svojinu«, reče 
Barton. 

»Sumnjam da je to instinkt u čoveku«, 
kaza Frigit. »Neki ljudi su šezdesetih to 
jest — hiljadu devetsto šezdesetih godina 
— pokušali da dokažu da čovek poseduje 
instinkt koji su zvali teritorijalnim 
imperativom. Ali...« 

»Dopada mi se ta formulacija. Lepo 
zvuči«, prekide ga Barton. 

»Znao sam da će ti se svideti«, reče 
Frigit. »Ali Erdri i ostali pokušali su da 
dokažu, ne samo da čovek ima instinkt da 
traži izvesnu oblast na ZI kao svoju 
vlastitu, već i da potiče od majmuna- 
ubice. | nagon da ubije još je velik u 
njegovom nasleđu od majmuna-ubice. To 
objašnjava nacionalne granice, oba pat- 
riotizma, nacionalni i lokal, kapitalizam, 
rat, ubistvo, zločin, i tako dalje. Ali druga 
škola mišljenja, ili temperamentnog nagi- 
njanja, tvrdila je da su sve ovo rezultati 
kulture, kulturnog kontinuiteta društava 
posvećenih od najdavnijih vremena u ple- 
menska Mo o rat, ubistvo, zlo- 
čin, i tako dalje. Promeni kulturu, i maj- 
mun-ubica je nestao. Nestao, zato što 
nikada nije ni bio tamo, poput čovečuljka 
na stepeništu. Ubica je društvo, i društvo 
odgoji nove ubice iz svake serije novoro- 
đenčadi. Ali postoje pojedina društva 


121 


sastavljena od preobrazovanih, to je 
istina, ali još društva, koja ne odgajaju 
ubice. | ona su dokaz da čovek ne vodi 
poreklo od majmuna-ubice. Ili je trebalo 
da kažem, on možda vodi poreklo od 
majmuna, ali više ne nosi gene ubice, kao 
što ne nosi ni gene za maljavu kožu, ili 
krupne kosti, ili lobanju kapaciteta svega 
650 kubnih centimetara.« 

»Sve je to veoma zanimljivo«, reče 
Barton. »Dublje ćemo zaći u teoriju drugi 
put. Dozvoli mi, ipak, da ti ukažem na to 
da gotovo svaki član uskrsnutog 
čovečanstva potiče iz kulture koja je 
podsticala rat, i ubistvo, i zločin, i 
silovanje, i pljačku, i ludilo. To su ovi ljudi 
medu kojima živimo i sa kojima moramo 
da radimo. Možda će se jednog dana 
iznedriti nova generacija. Ne znam. 
Prerano je o tome govoriti, ako smo tu 
svega sedam dana. Ali, dopadalo nam se 
to ili ne, mi smo u svetu naseljenom 
bićima koja vrlo često delaju kao da su 
bila majmuni-ubice. 

U međuvremenu, vratimo se našem 
modelu. « 

Sedeli su na bambusovim hoklicama 
pred Bartonovom kolibom. Na bambuso- 
vom stočiću pred njima stajao je model 
čamca načinjen od bora i bambusa. Imao 
je dvostruki trup, povrh toga, platformu 
sa niskom ogradom u sredini. Beše tu 
jedan jarbol, vrlo visok, sa uzdužnim 
trougaonim jedrom i blago uzdignut most 
sa kormilom. Barton i Frigit upotrebili su 
chert noževe i oštricu makaza da izrežu 
model katamarana. Barton je čamcu, kad 
bude gotov, namenio ime Hadžija. Ići će 
na hadžiluk, iako mu cilj nije Meka. 
Nameravao je da jedri uzvodno Rekom, 
Reko) čamac izdrži. (Zasad, reka je postala 

eka). 

Njih dvojica govorahu o teritorijalnom 
imperativu zbog izvesnih, naslućenih teš- 
koća u izgradnji čamca. Dosad je ova ob- 
last bila i naseljena. Ljudi su ogradili svoja 
imanja i podigli kuće, ili još radili na 
njima. Protezale su se celim putem, od 
potleuša do, uslovno rečeno, grandioznih 

rađevina, koje će biti načinjene od bam- 

usovih cepanica i kamena i imaće četiri 
sobe, na dva sprata. Većinom behu u 
blizini kamenih zdela duž Reke i u pod- 
nožju planine. Bartonov pregled, dovršen 
dva dana ranije, okončan je procenom od 
oko 260, do 261 stanovnika po kvad- 
ratnoj milji. Na svaku kvadratnu milju 
ravne površine poljane s obe strane Reke, 
dolazilo je približno 2,4 kvadratne milje 


bregova. Ali bregovi su bili tako visoki i 
neravni, da je njihovo stvarno prebivalište 
iznosilo oko devet kvadratnih milja. U tri 
rejona koja je proučavao, otkrio je da je 
otprilike jedna trećina izgradila domove 
uz kamene zdele porek Reke, a druga 
trećina oko zdele u unutrašnjosti. Dvesta 
šezdeset jedna osoba po kvadratnoj milji 
deluje kao velika populacija, ali brda su 
bila gusto obrasla drvećem i topografski 
uvojita, da se mala grupa koja tu živi 
mogla osećati izolovanom. A na poljani 
retko beše gužve, izuzev u vreme obeda, 
jer su ljudi odavde bili u šumama ili 
ribarili duž obale Reke. Mnogi su radili na 
čunovima_ ili bambusovim čamcima sa 
željom da love ribu u sredini Reke. Ili, kao 
Barton, da idu u istraživanje. 

Biljke bambusa behu iščezle, premda je 
bilo očito da će ubrzo biti nadomeštene. 
Bambus fenomenalno raste. Barton je 
ocenio da biljka visoka pedeset stopa 
može porasti, od nicanja do sazrevanja, 
za deset dana. 

Njegova družina marljivo je radila i 
posekla onoliko koliko su mislili da im 
treba za čamac. Ali želeli su i da se zaštite 
od lopova, pa su upotrebili još drveta da 
podignu, visoku ogradu. Ovo je 
završavano istog dana kad je i model 
upotpunjen. Nevolja je bila što će morati 
da grade čamac na poljani. Nikada ga 
neće moći proneti između drveća i niz 
neravna brda, ako ga tu izgrade. 

»Da, ali ako se iselimo i osnujemo novu 
bazu, uletećemo u opoziciju«, Frigit je 
rekao. »Ovde nema kvadratnog inča 
mede obrasle visokom travom da neko 
na nju ne polaže pravo. A, kako je to tako, 
ti moraš nezakonito da stupiš na nečije 
imanje da bi se domogao poljane. Dosad, 
doduše, niko nije pokušao J digne nos 
zbog svojih imovinskih prava, ali se to 
jednog dana može promeniti. A ako 
gradiš čamac blizu visoke travnate međe, 
možeš ga bez problema izneti iz šume i 
između koliba. Ali morao bi da postavljaš 
stražu danonoćno, inače će ti sve biti 
ukradeno. Ili uništeno. Znaš ove varvare.« 

On je upućivao na kolibe srušene u od- 
sustvu njihovih vlasnika i na prljanje 
malih ribnjaka ispod vodopada i izvora. 
Takođe je mislio na krajnje nehigijenske 
navike mnogih uokolo. Nisu koristili male 
pe nužnike što su ih izgradili različiti 
judi za opštu upotrebu. 

»Podići ćemo nove kuće i gradilište za 
čamac, toliko blizu međe, koliko uspe- 
mo«, reče Barton. »Onda ćemo oboriti 

svako drvo koje nam se nađe na putu i 
probiti se pored svakog ko nam ospori 
pravo na put.« 

Alisa beše sišla do nekih ljudi, koji su 
imali kolibe na medi između poljane i bre- 
gova, i navodila ih je na zamenu. Nikom 
ne beše rekla šta namerava. Poznavala je 
tri para koji nisu bili zadovoljni svojom 
lokacijom, zbog nedostatka privatnosti. 
Ovi načiniše sporazum i preseliše se u 
kolibe Bartonove družine, dvanaestog da- 
na po Uskrsnuću, u četvrtak. Prema opš- 
toj saglasnosti na skupu, nedelja, prvi dan 
proglašena je Danom Uskrsnuća. Ruač 
reče da bi više voleo da je prvi dan 
nazvan subotom, ili, još bolje, samo Prvi 
dan. Ali bio je u zoni pretežno hrišćanskoj 
— ili bivšoj hrišćanskoj (mada, jednom 
hrišćanin, uvek hrišćanin) — pa će se slo- 
žiti sa ostalima. Ruač je imao bambusov 
štap pomoću kog je brojao dane zarezavši 
ga svakog jutra. Stap je bio zaboden u 
zemlju ispred njegove kolibe. 

Premeštanje grade za čamac stajalo ih 
je četiri dana napornog rada. Dotle su ita- 
ijanski parovi shvatili da su siti teškog 
rada. Najzad, zašto ići čamcem drugde, 
kad je svako mesto verovatno jednako? 
Oni su očito oživljeni da bi mogli da 
uživaju. Inače, čemu alkohol, cigarete, 
marihuana, guma snova i nagost? 

Otišli su, a da ih na rastanku niko nije 
krivo gledao. Cak im je priređena opro- 
štajna zabava. Sledećeg dana, dvadese- 
tog, godine prve, P.U, dva događaja su se 
zbila, od kojih je jedan rešio jednu zago- 
netku, a drugi postavio drugu, premda to 
nije bilo tako važno. 

Grupa je pošla preko poljane naniže, ka 
kamenoj zdeli. Zatekoše dva nova čoveka 
u blizini zdele, obojicu usnule. Lako su se 
probudili, ali izgledahu uznemireni i zbu- 
njeni. Jedan beše visok tamne puti i 
pore nepoznatim jezikom. Drugi je 

io visok, naočit, mišićav, sivih očiju i crne 
kose. Govor mu je bio nerazumljiv, dok 
Barton iznenada ne shvati da je govorio 
engleski. Bio je to kamberlendski dijalekt 
eneleskog; kojim se govorilo za vladavine 
kralja Edvarda I, katkad zvanog Dugonogi. 
Nekoć su Barton i Frigit bili ovladali 
zvukovima i načinili izvesne transpozicije, 
pa su mogli da kako-tako razgovaraju sa 
njima. Frigit je čitao opsežni rečnik ranog 
srednjoenglskor, ali nikad nije naišao na 
većinu reči, ili izvesne gramatičke 
postupke. 

Džon de Grejstouk, rođen je na plemić- 
kom imanju Grejstouk u Kamberlendu. 


Pratio je Edvarda | u Francusku, kada je 
kralj napao Gaskonju. Tamo se istakao u 
ratovanju, ako mu je verovati. Kasnije je 
bio pozvan u Parlament kao baron Grej- 
stouk, a potom opet otišao u gaskonjske 
ratove. Bio je u pratnji biskupa Antonija 
Bika, jerusalimskog patrijarha. U 28. i 29. 
godini Edvardove vladavine, borio se 
protiv Skota. Umro je 1305, bez dece, ali 
je svoje plemićko imanje i baronstvo 
ostavio svom rođaku Ralfu, sinu lorda 
Grimtorpa u Jorkširu. 

nioe uskrsnut negde duž Reke, među 
devedeset odsto Engleza i Skota iz ranog 
četrnaestog veka, i deset odsto drevnih 
Sibarita. Ljudi preko Reke bili su mešavina 
Mongola iz vremena Kublaj-kana i nekog 
tamnoputog naroda čiji identitet Grej- 
stouk nije znao. Njegov opis odgovarao je 
severnoameričkim Indijancima. 

Devetnaestog dana posle Uskrsnuća, 
divljaci preko Reke su napali. Očito su to 
učinili, ni iz kakvog drugog razloga, do što 
su poželeli dobru tuču, koju su i dobili. 
Oružje su pretežno sačinjavali Stapovi i 
zdele, jer je bilo malo kamena u oblasti. 
Džon od Grejstouka izbacio je iz stroja 
deset Mongola svojom zdelom, a zatim je 
dobio udarac u glavu kamenom, i ubod 
vatrom prekaljenog šiljka bambusovog 
koplja. Probudio se, nag, samo sa svojom 
zdelom — ili, jednom zdelom — uz ovu 
kamenu. 

Drugi čovek ispričao je svoju priču 
porna znakova i pantomime. Pecao je, 

ad mu je udicu trgnulo nešto tako 
snažno, da ga je gurnulo u vodu. 
Isplivavajući, udario je glavom o dno 
čamca i utopio se. 

Pitanje šta se događa sa onima koji su 
ubijeni u životu posle smrti, dobilo je 
odgovor. Zašto nisu oživljeni u istom 
kraju u kom su umrli, bilo je novo pitanje. 

Drugi događaj bilo je otkazivanje zdela 
u isporuci podnevnog obroka. Umesto 
njega, u cilindre beše strpano šest 
tkanina. Bile su raznih veličina i mnogih, 
različitih boja, nijansi i šara. Četiri, očito, 
behu izrađena da se nose kao kiltovi. 
Mogli su biti pričvršćeni za telo 
magnetnim umecima u štofu. Dva behu 
od tanjeg, gotovo prozirnog materijala i, 
očevidno, behu rađeni za prslučići, iako 
su mogli biti upotrebljeni i u druge svrhe. 
Mada materijal beše mekan i upijajući, 
izdržavao je i najgrublje ophođenje i nije 
se mogao seći ni najoštrijim chert ili 
bambusovim nožem. 

Ljudstvo je kolektivno uzviknulo, ushiće- 

no pronalaženjem ovih »peškira«. lako su 
muškarac i žena dosad bili navikli, ili bar 
podnosili nagost, više estete, a manje 

FAREI, nalazili su da je opšti prizor 
judskih genitalija ružan ili čak oduran. 
Sada su imali i kiltove, i grudnjake, i 
turbane. Poslednji će im pokrivati glave, 
dok im kosa ponovo ne poraste. Kasnije, 
turbani će postati obični šeširi. 

i Dlake su im se vraćale svugde, izuzev po 
icu. 

Bartona je to srdilo. Uvek se ponosio 
svojim dugim brkovima i račvastom 
bradom; tvrdio je da mu njihovo 
odsustvo čini da se oseća nagim, više 
nego nedostatak pantalona. 

Vilfreda se nasmejala i rekla: »Meni je 
drago da ih nema. Uvek sam mrzela 
dlakava muška lica. Poljubiti muškarca s 
bradom, bilo mi je kao da zarivam lice u 
žbuku provaljenog metalnog madraca.« 

Prošlo je šezdeset dana. Odgurali su 
čamac preko poljane na velikim bambu- 
sovim valjcima. Došao je dan porinuća. 
Hadžija je bio dugačak oko četrdeset 
stopa, a osnovni delovi su mu bili dva 
trupa od bambusa, sa oštro izvučenim 
pram ima spojena jednom platformom, 
osnik sa nadimajućim jedrom i jedan jar- 
bol, uzdužno montiran, sa jedrima satka- 
nim od bambusovih vlakana. Upravljalo 
se velikim borovim veslima, jer kormilo i 
upravljač nisu mogli da izrade. Njihov 
jedini materijal za užad bila je trava, iako 
neće proći dugo dok naprave kožne 
konopce od uštavljene kože i creva 
krupnijih riba. Za prednji deo palube bio 
je privezan čun od iz ubijenog drveta, 
oji je oblikovao Kaz, od borove klade. 

Pre nego su stigli da čamac gurnu u 
vodu, Kaz im je pričinio male teškoće. 
Dotad je govorio engleski vrlo isprekida- 
no i ograničeno, sa psovkama na arap- 
skom, balučiju, svahiliju i italijanskom, što 
ih je naučio od Bartona. 

»Mora trebati... kako se to zove?... 
walah... šta to reč... merda.... treba reč, 
Barton-nag... reč... reč... upita čoveka 
tako dobro, Kabburganagruebemss... vo- 
da dobra... ne potopiti čamac... naljutiti 
se... udaviti nas... pojesti nas.« 

»Prinošenje žrtve?« reče Barton. 

»Hvala bogu, Barton-nag. Zrtvovanje. 
Preseći grlo... staviti na čamac... trljati to 
na drvo... onda vodeni bog ne besan na 
nas...« 

»Mi to ne radimo«, reče Barton. 


Kaz se protivio, ali najzad pristade da 
ude u čamac. Lice mu je bilo izduženo i 
izgledao je vrlo nervozan. Barton, da ga 
umiri, reče da ovo nije Zemlja. To je 
gruparii svet, kako i sam može videti, ako 
pogleda uokolo, naročito ka zvezdama. 
Bogovi ne žive u ovoj dolini. Kaz je slušao 
i osmehivao se, premda je još uvek 
izgledalo kao da očekuje da će videti 
grozno zelenobrado lice i buljave ribolike 
oči Kabburganagruebemssa ako se pojav- 
ljuje iz dubine. 

Na poljani je tog jutra bila gužva oko 
čamca. Šjatio se svet sa udaljenosti od 
mnogo milja, jer je sve neuobičajeno bilo 
zabavno. Uzvikivali su, smejali se i šalili. 
lako je bilo podrugljivih komentara, svi su 
bili blagonakloni. Pre nego što je čamac 
skotrljansa obale u Reku, Barton stade na 
»most«, neznatno uzdignutu platformu, i 
podiže ruku, moleći za tišinu. Romor 
gomile je zamro, i on progovori na 
italijanskom. 

»Dobri ljudi, prijatelji, stanovnici doline 
obećane zemlje! Napuštamo vas za koji 
trenutak...« 

»Ako se čamac ne preturi!l« promrmlja 
Frigit. 

»...I odlazimo uzvodno Rekom, protiv 
vetra i struje. Odabrali smo tešku marš- 
utu, jer teško uvek donosi najkrupnije 
plodove, ako verujete u ono što su nam 
moralisti na zemlji kazali, a sada znate 
koliko im treba verovati!« 

Smeh. Uz po koji mrk 
tvrdokornih vernika. 

»Na Zemlji, kao što neki od vas možda 
znaju, vodio sam jednom jednu 
ekspediciju u najdublju i najmračniju 
Afriku, da otkrijem gornji tok Nila. Nisam 
ga našao, iako sam bio blizu, i, na prevaru 
su mi izostale nagrade od strane 
gospodina Džona Haninga Spika. Ako ga 
sretnem, na mom putu uzvodno, znaću 
kako s njim da postupim...« 

»Blagi bože!« reče Frigit. »Bi li mu 
naredio da se ponovo ubije, uz kajanje i 
stid? 

»...ali stvar je u tome da je ova Reka 
mnogo, mnogo veća od ikakvog Nila, koji 
je, kao što možda znate ili ne znate, bio 
najduža reka na Zemlji, uprkos netačnim 
tvrdnjama Amerikanaca da su to Amazon 
i Misuri-Misisipi kompleksi. Neki od vas 
su pitali zašto krećemo ka odredištu za 
koje ne znamo koliko je udaljeno, niti da 
li uopšte postoji. Reći ću vam da mi 
razapinjemo jedra zato što Nepoznato 
postoji i mi ćemo ga učiniti Poznatim. To 

pogled 


je sve. A ovde, nasuprot našem tužnom i 
jadnom iskustvu na Zemlji, novac nije 
neophodan za opremanje, ili za nastavak 
putovanja. Kralj Keš je mrtav i dobro je 
što smo ga se otarasili. Ne moramo da 
popunjavamo stotine formulara i podno- 
simo stotine molbi, ni Ba PE njema za 
PEN kod uticajnih ljudi i sporednih 

irokrata, kako bismo dobili dozvolu za 
plovidbu Rekom. Ovde nema nacionalnih 
granica...« 

»...dosad«, reče Frigit. 

»...ne traže se ni pasoši, ni podmići- 
vanje činovnika. Jednostavno, izgradimo 
čamac i, bez dozvole, isplovimo, pres- 
kočivši ono s — vašim — dopuštenjem, 
upućeno bilo kom gnjavatoru visokom, 
srednjem, ili niskom. Slobodni smo, prvi 
pu u istoriji čoveka. Slobodni! Tako, 

azaćemo vam zbogom, a ja ne bih rekao 
do viđenja jer...« 

»...vi nikada ne biste«, mrmljaše Frigit. 

»...jer ćemo se možda vratiti odsad za 
hiljadu godina. Pa, ja kažem zbogom, 
posada kaže zbogom, i zahvaljujemo vam 
za pomoć pri izgradnji čamca i našem 
otiskivanju. Ovim predajem svoj položaj 
konzula Mie Nop ne veličanstva u 
Trstu, onom ko želi da ga primi, i 
proglašavam se slobodnim građaninom 
sveta Reke. Neću odavati poštovanje 
nikome; dugovati odanost nikome; samo 
ću sebi veran biti!« 

»Po nalogu muževnosti delaj, niotkoga, 

do od sebe sama ne očekuj pljesak; 

Najgospodskije živi i mre ko sledi 

samodonete zakone«, recitovaše Frigit. 

Barton pogleda Amerikanca, ali nije 
prekidao svoj govor. Frigit je citirao 
stihove iz Bartonove Kaside Hadži Abdu 
al-Jazdija. Nije mu bilo prvi put da govori 
citate iz Bartonove proze ili poezije. Pa, 
premda je Amerikanac na njega katkad 
delovao razdražujuće, nije se mogao 
previše naljutiti na čoveka koji mu se 
divio dovoljno da nauči napamet njegove 
reči. 

Nešto kasnije, kada su nekoliko muška- 
raca i žena punoj čamac u Reku, a go- 
mila ih bodrila usklicima, Frigit ga je opet 
citirao. Gledao je hiljade mladih, lepih 
ljudi kraj vode, njihovu kožu potamnelu 
od sunca, njihove kiltove, prslučiće i 
turbane, kako, živopisni, lepršaju na 
vetru, i rekao, 

»Oh! krasan dan sa zrakama, živ lahor, i 
razdragan grad. Videh na obali Reke da 
igra, kad beh mlad, 

kad beh mlad.« 


Camac je kliznuo i vetar i struja mu 
okrenuše pramac nizvodno, ali Barton 
izdade naređenje, pa jedra behu 
podignuta, a on okrenu veliku ručicu 
vesla, tako da se kljun zanese, i onda su 
grabili ka zavetrini. Hadžija se dizao i 
spuštao nošen talasima, a voda je šištala 
kad bi je posekli pramci-blizanci. Sunce je 
bilo jarko i toplo, lahor ih je hladio i bili su 
srećni, ali i pomalo zabrinuti, kad su 
iščezle poznate obale i lica. Nisu imali 
mape, niti priče putnika da ih vode; svet 
će biti stvaran sa svakom miljom napred. 

Te noći, kad su se prvi put izvezli na 
obalu, dogodio se jedan incident koji je 
zbunio Bartona. Kaz je tek bio stupio na 
obalu, u grupi znatiželjnih ljudi, kad se, 
narednom, vrlo uzrujao. Počeo je da 
brblja na svom jeziku pokušavajući da 
ščepa čoveka koji je stajao u blizini. Covek 
pobeže i brzo se izgubi u gomili. 

Kada ga je Barton upitao šta to radi, Kaz 
reče, »On ne dopar... uh... kako to kaže?.. 
to... to...« i pokaza na svoje čelo. Potom 
nacrta u vazduhu nekoliko nepoznatih 
simbola. Barton mišljaše da istera stvar 
na čistac, ali Alisa najednom vrisnu i 
potrča u susret jednom čoveku. Očevidno 
je mislila da joj je to sin koji je bio ubijen 
u prvom svetskom ratu. Ali posredi je bila 
zabuna. Alisa je priznala da je načinila 
grešku. Do tada je ostalo zanemareno. 
Kaz nije ponovo spomenuo stvar i Barton 
je na to zaboravio. Ali trebalo je da se 
seti. 

Posle tačno 415 dana, behu prošli 
24.900 kamenih zdela na desnoj obali 
Reke. Prilagođavajući pravac prilikama, 
jedreći protiv vetra i struje, prelazeći 
prosečno šezdeset milja na dan, zaus- 
tavljajući se danju da napune zdele i noću 
da spavaju, gdegde ostajući deo dan kako 
bi mogli protegnuti noge i razgovarati sa 
drugima, a ne uvek samo sa posadom, 
proputovali su 24.900 milja. Na Zemlji bi 
ovo rastojanje bilo ravno obimu ekvatora. 
Da su reke Misisipi-Misuri, Nil, Kongo, 
Amazon, Jangcekjang, Volga, Amur, 
Hvang, Lena i Zambezi nadovezane jedna 
na drugu da načine veliku reku, ona još 
ne bi bila dugačka koliko tok kojim su 

rošli. Reka je išla sve dalje, praveći velike 
ukove, vijugajući natrag i napred. Svugde 
duž vode behu poljane, sa pošumljenim 
brdima u pozadini, i veoma visokim, ne- 
prohodnim, zbijenim planinskim vencem. 

Od vremena do vremena, poljane bi se 
suzile, a bregovi se protegli do ivice Reke. 
Katkad bi se Reka proširila i postala 

jezero, tri milje, pet milja, šest mija 
široko. Tu i tamo planine su se naginjale 
jedna ka drugoj, i čamac je jurio kroz 
anjone, gde bi uzan pos terao struju 
da vri kroz njega, a nebo je bilo plava nit 
visoko, visoko gore, dok su ih crni zidovi 
pritiskali. 

Još, svugde je, uvek, bilo ljudske vrste. 
Dan-noć su se muškarci, žene i deca 
tiskali na obalama Reke, a u brdima ih je 
bilo još. 

Dotad su mornari došli do izvesno 
obrasca. Ljudski rod je bio uskrsnut duž 
Reke u približnim hronološkim i nacio- 
nalnim nizovima. Camac je mimoišao 
rejon u kom žive Slovenci, Italijani i 
Austrijanci, umrli u poslednjoj deceniji 
devetnaestog veka, mimoišao Mađare, 
Norvežane, Fince, Grke, Albance i Irce. 
Katkad su stupali u oblasti naseljene 
narodima iz drugih vremena i prostora. 
Jedna se prostirala dvadeset milja i tu su 
živeli australijski urođenici, koji nikada 
nisu videli nijednog Evropljanina, dok su 
bili na Zemlji. Drugih sto milja behu 
naselili Tohari (Lođin narod). Ovi su živeli 
otprilike u vreme Hrista, u zemlji koja je 
kasnije postala Kineski Turkestan. Pred- 
stavljali su najistočniji produžetak 
indoevropskih govornika u starom veku; 
kultura im je, neko vreme, bila u 
procvatu, a potom je zamrla, pre upada u 
pustinju i najezde varvara. 

Kroz dopuštene letimične i nesigurne 
premere, Barton je utvrdio da je u svakoj 
zoni, u principu, šezdeset procenata 
pripadnika pojedine nacionalnosti i veka, 
trideset procenata nekog drugog naroda, 
obično iz drugog vremena, i deset 
procenata iz bilo kog vremena i mesta. 
Svi muškarci su se probudili iz smrti 
obrezani. Sve žene su uskrsnule kao 
device. Za većinu žena, prokomentarisao 
je Barton, to stanje nije trajalo duže od 
prve noći na ovoj planeti. 

Sve dotad, niti su videli, niti čuli za 
noseću ženu. Ko god ih je smestio ovde, 
mora da ih je sterilisao, sa dobrim 
razlogom. Kad bi se čovečanstvo moglo 
reprodukovati, dolina Reke bi za jedan 
vek bila zakrčena telima. U početku se 
činilo da nema životinjskog sveta i da je 
čovek ovde jedini stvor. Sada se znalo da 
nekoliko vrsta crva izlazi noću iz zemlje. A 
u Reci ima najmanje sto vrsta riba, od 
onih šest inča dugih, do veličine glavatih 
uljarki, »rečnih aždaja«, koje žive na dnu 
Reke, hiljadu stopa duboko. Frigit reče da 
su životinje koje postoje ovde, vrlo 


svrhovite. Ribe skupljaju otpatke i 
prečišćavaju vodu. Pojedine vrste crva 
jedu otpadne materije i leševe. Ostale 
vrste imaju normalnu funkciju zemaljskih 
crva. 

Gvenafra je bila nešto viša. Sva deca su 
rasla. Za dvanaest godina u dolini neće 
biti nijednog deteta niti adolescenta, ako 
su prilike svugde udešene prema ovima 
koje su putnici dotad videli. 

Barton, razmišljajući o tome, reče Alisi; 
»Ovaj Rivirend Dadžson, tvoj prijatelj, 
momak koji je voleo samo devojčice. Biće 
u nezavidnoj situaciji onda, zar ne?« 

»Dadžson nije bio nastran«, reče Frigit. 
»Ali, šta sa onima čiji su jedini seksualni 
objekti deca? I, šta će raditi oni koji 
uživaju u maltretiranju i mučenju 
životinja? Znaš, žalio sam zbog odsustva 
životinja. Volim mačke i pse, medvede, 
slonove, većinu životinja. Ne majmune, 
previše liče na ljude. Ali drago mi je da ih 
nema. Sada ne mogu biti zlostavljane. Sve 
sirote, bespomoćne životinje koje su 
osećale bol, glad, ili žeđ pojedinih 
nepažljivih ili zlobnih ljudskih bića. Neće 
više.« 

On pomilova Gvenafrinu plavu kosu, 
koja je već bila gotovo šest inča duga. 

»Mnogo sam saosećao i sa 
bespomoćnim i zlostavljanim 
mališanima«. 

»Kakav je to svet bez dece?« reče Alisa. 
»U tom slučaju, kakav je bez životinja? 
Ako više ne mogu biti maltretirane ni 
zlostavljane, ne mogu biti ni mažene ni 
voljene.« 

»Jedna stvar uravnotežava drugu na 
ovom svetu«, reče Barton. »Nema ljubavi 
bez mržnje, dobra bez zla, mira bez rata. 
Uostalom, nemamo izbora. Nevidljivi 
Gospodari ovog sveta odlučili su da 
nemamo životinje i da žene više ne 
rađaju decu. Neka tako bude.« 

Jutro 416. dana njihovog putovanja bilo 
je kao i sva druga. Sunce je izašlo iznad 
vrha planine s njihove leve strane. Vetar 
je duvao od gornjeg toka Reke, oko 
petnaest milja na sat, kao i obično. 
Temperatura se postojano penjala sa 
suncem i dostizala bi, po proceni, 85 
stepeni Farenhajta, otprilike u dva 
popodne. Katamaran, Hadžija, lavirao je 
napred-nazad. Barton je stajao na 
»mostu«, sa obema rukama na dugač- 
kom, debelom borovom dršku kormila sa 
svoje desne strane, dok mu je preplanulo 
lice bilo izloženo vetru i suncu. Nosio je 
skerletno-crni kilt, koji mu je dosezao 

gotovo do kolena, i ogrlicu načinjenu od 
savijenih sjajnocrnih pršljenova rogate 
ribe. Bila je to šest stopa dugačka riba, sa 
rogom od šest inča na čelu, nalik 
jednorogu. Zivela je oko stotinu stopa 
ispod površine, i smukom je izvučena. Ali 
od njenih pršljenova mogle su se načiniti 
lepe ogrlice, od kože, propisno stavljene, 
sandale, oklop i štit, ili je mogla biti 
prerađena u žilave, pinke konopce i 
pojaseve. Meso joj je bilo izvrsno. Ali rog 
je bio najvrednija stvar. Od njega su se 
mogli načiniti vrhovi za koplja i strele, a 
ako bi se gurnuo u drvenu dršku, nastao 
bi bodež. 

Na stalku pored njega, obložen 
prozirnim ribljim mehurom, ležao je luk. 
Bio je načinjen od krivih kostiju, izbočenih 
s obe strane čeljusti, koliko kit velike ribe- 
aždaje. Kada su krajevi obe bili posečeni 
tako da jedna stane u drugu, dobijen je 
dvostruko zakrivljen luk. Opremljen 
konopcem od creva ribe-aždaje, luk je bio 
takav da ga je jedino vrlo snažan čovek 
mogao zategnuti. Barton je naišao na 
njege četrdeset dana ranije i ponudio 
vlasniku četrdeset cigareta, deset cigara i 
trideset unci viskija, da mu ga da. Ponuda 
je odbijena. Tako se Barton i Kaz vratiše 

asno te noći i ukradoše luk. Ili, pak, 
trgovaše, jer se Barton osećao dužnim da 
ostavi svoj luk od tisovine u zamenu. 

Otad, on se pravdao sebi i zaključio da 
je imao sva prava da ukrade luk. Vlasnik 
se razmetao kako je ubio čoveka da bi ga 
se domogao. Tako, uzeti mu ga, značilo je 
uzeti lopovu i ubici. Ipak, Bartona je 
mučila savest kad god bi mislio o tome, 
premda se to nije često događalo. 

Barton je vodio Hadžiju napred-nazad, 
kroz uzani kanal. Dužinom od oko pet 
milja Reka se bila razvukla u jezero široko 


blizu tri i po milje, a sada se pretvarala u 
uzan kanal, ni pola milja širok. Kanal je 
vijugao i beše iščezao između stena 
jednog kanjona. 

Tuda bi čamac mileo zbog ubrzane 
struje, a i prostor za manevrisanje bio je 
ograničen. Ali Barton je bivao u sličnom 
škripcu bezbroj puta, pa nije strepeo zbog 
toga. Štaviše, kad god bi se to dogodilo, 
nije mogao a da ne misli o čamcu kao 
preporođenom. Prošao je iz jezera, mate- 
rice, kroz uzan prolaz u drugo jezero. To, 
zapravo beše voda izlivena u mnogo 
pravaca, gde je uvek postojala šansa da 
neverovatnu pustolovinu, za otkrovenje 
na drugoj strani. 

Katamaran je mimoišao jednu, svega 
dvadeset jardi udaljenu kamenu zdelu. 
Bilo je mnogo ljudi na poljani sa desne 
strane, čija je širina ovde dostizala svega 
pola milje. Vikali su u pravcu čamca, ma- 

ali, ili pretili pesnicama i psovali, premda 
ih Barton nije čuo, ali ih je razumeo zbog 
mnoštva sličnih iskustava. No, nisu delo- 
vali neprijateljski; to je samo značilo da su 
meštani dočekivali strance na različite 
načine. Ovi su bili niski, tamnoputi, tam- 
nokosi i mršavi. Govorili su jezikom za koji 
je Ruač rekao da je, verovatno, pra- 

amitsko-semitski. Na Zemlji su živeli 
negde u severnoj Africi, ili Mesopotamiji, 
kada su ti krajevi bili mnogo plodniji. 
Nosili su peškire kao kiltove, ali su žene 
išle obnaženih grudi i koristile prslučiće 
kao šalove ili turbane. Zauzeli su desnu 
obalu u dužini od šezdeset kamenih 
zdela, odnosno šezdeset milja. Narod pre 
njih, Singalezi iz desetog veka naše ere, sa 
manjinom Maja Indijanaca od pre 
Kolumba, beše nanizan uz devedeset 
zdela. 

(Nastavak u sledećem broju) 


NASLOVNA NOVELA NAREDNOG ALEFA JE »KOMARSKI 
LAV« ARTURA KLARKA, TAKO DA ĆE MNOGOBROJNI 
LJUBITELJI OVOG PISCA NAJZAD DOĆI NA SVOJE. IPAK, 
KAO NAJZNAČAJNIJA OSTVARENJA IZ ALEFA 7 IZDVA- 
JAMO DVE PRIČE: »OTKRIĆE U ŠUMAMA« GRAHAMA 


GRINA I »BICIKLISTA« DRAGANA R. FILIPOVIĆA. TAKOĐE, 
NOVELA »ANĐEO NA AERODROMSKOJ PISTI« KOJA JE 
BILA NAJAVLJENA ZA OVAJ BROJ, IZ TEHNIČKIH RAZ- 
LOGA, PREBAČENA JE ZA NAREDNI. PRIPREMAMO | 
POSEBAN BLOK SF ZANIMLJIVOSTI. 

NIŠRO »DNEVNIK«, OOUR IZDAVAČKA DELATNOST 21000 NOVI SAD, 
Vojvođanskih brigada 7/VI 
Odeljenju fiksne prodaje 


NARUDŽBENICA 


1) Ovim se neopozivo pretplaćujem na SF magazin Alef, počev od broja 
pa zaključno sa brojem (Rok pretplate ne može biti kraći od šest, 

niti duži od dvanaest meseci). Ukupan iznos od dinara uplatiću u 

roku od 10 dana po prijemu čekovne uplatnice. U slučaju da se cena Alefa po- 

veća, pretplatna cena od 900 dinara po jednom broju ostaje neizmenjena do 

isteka pretplate. 

2) Istovremeno, pretplaćujem se na drugo kolo biblioteke Supernova, koje je 


oglašeno na poslednjoj stranici korica ovog broja Alefa. Iznos od 4.800 dinara 
uplatiću u roku od 10 dana po prijemu čekovne uplatnice, čime u potpunosti 
izmirujem svoje obaveze prema izdavaču za drugo kolo ove biblioteke. 


(prezime, očevo ime i ime) 
(mesto, ulica i broj) 


(datum) (svojeručni potpis) 


Ukoliko želite da ovaj broj »Alefa« sačuvate, narudžbenicu možete poslati 
dopisnicom ili pismom. 


Cena pojedinačnog primerka 900 dinara. Godišnja pretplata: 10.800 dinara. Polugo- 
dišnja pretplata: 5.400 dinara. Godišnja pretplata za inostranstvo: 39 DM, 270 Asch, 32 
Sfr, 128 FF, 134 Skr, 31 USA $, 42 A$i42 C$ 


Dinarska pretplata uplaćuje se opštom uplatnicom na žiro-račun: 65700— 603—6350 — 
NISRO »Dnevnik«, OOUR Izdavačka delatnost, Novi Sad, sa naznakom »za Alef«. 


Pretplate za inostranstvo uplaćuju se na devizni račun NIŠRO »Dnevnik«, Radna zajed- 
nica zajedničkih službi: 25730—421—8049882, takođe sa naznakom »za Alef«. 


Cena oglasnog prostora za crnobelu stranu iznosi 300.000 dinara, za unutrašnje strane 
korica 400.000 i za poslednju, spoljnju stranu — 500.000 dinara. 


ALEF - SCIENCE FICTION MAGAZIN eœ Izdavač: NIŠRO »Dnevnik«, OOUR Izdavačka 
delatnost, 21000 Novi Sad, Bulevar 23. oktobra 31 * Direktor NIŠRO »Dnevnik«: JOVAN 
SMEDEREVAC œ Rukovodilac OOUR Izdavačka delatnost: ILIJA VOJNOVIĆ e Glavni i 
odgovorni urednik OOUR Izdavačka delatnost: TODOR ĐURIĆ e Sekretar Redakcije: 
ZDENKA KARABASIL * Korektor: SAVA MALEŠEVIĆ eŠtampa: NIŠRO »Dnevnik«, OOUR 
Štamparija 

Biblioteka »SUPERNOVA« DRUGO KOLO 


REMEK— DELA sUperaova 
NAJPOZNATIJIH SVETSKIH SF MAJSTORA 


| s P? i 


\ 


PS 


Alfred Bester: RAZORENI ČOVEK 

Rodžer Zelazni: ALEJA PROKLETSTVA 

Braća Strugacki: PLANETA PURPURNIH OBLAKA 
Tomas Diš: JEKA OKO NJEGOVIH KOSTIJU 
Robert Hajnlajn: COVEK KOJI JE PRODAO MESEC 
Kliford Simak: LUTKA SUDBINE 


| a g Format 10,5 X 15 cm, latinica, 160—192 strane 
STNAEA Cena kompleta: 4.800 dinara 


